
Buvo jau visai išaušę, kai aš išgirdau šauksmus. 
Paskui sudunksėjo žingsniai verandoje, ir kažkieno bal- 
sas pasakė: 

— Madami, Madami, moteris, kurią užpuolė leopar- 
das, jau čia. 

Štai toks Belgų Kongas. Vieną minutę čia ramybė, 
taika ir grožis, o kitą — siaubas, tragizmas, netgi mirtis. 

Kieme radau didelį būrį mažųjų žmonių — vyrų ir 
moterų, — kurie ant priebučio grindų padėjo greitomis 
surištus neštuvus iš lianos šakų ir antklodės. Aš neno- 
rėjau žiūrėti į pasigailėtiną moters figūrą, tįsančią neš- 
tuvuose, bet negalėjau šito išvengti. 

Ji gulėjo pusiau ant šono, iš siaubo išplėstomis aki- 
mis, mažomis rankutėmis susiėmusi pilvą, kur leopar- 
do nagai perskrodė jai vidurius. Antklodė buvo per- 
sisunkusi krauju. Visame žmonių būryje tik ji viena 
buvo rami. 

— Ageronga,— pasakiau aš vienam berniukui, — pa- 
šauk Patą. Ir pasakyk, kad paskubėtų. 

Mano vyras atbėgo su pirmosios pagalbos krepšiu. 
Pigmėjai išlakstė į šalis tarsi kurapkos, per lauką per- 
bėgus šuniui, o kai Patas pasilenkė ties sužeistąja, visi 
sustojo kieme prie verandos krašto. 


Patas triūsė prie moters, net nepajudinęs jos iš vie- 
tos, vaiskioje ryto šviesoje bandydamas sulopyti žiau- 
riai sudraskytą jos kūną ir sustabdyti plūstantį kraują. 
Jis neblogai nusimanė medicinoje, tačiau nebuvo gy- 
dytojas. Bet net chirurgas, dirbdamas modernioje ope- 
racinėje, šiuo atveju nebūtų nieko daugiau padaręs. 
Patas galėjo tik išvalyti žaizdą, gausiai pabarstyti strep- 
tocido milteliais ir laukti, kas bus toliau. 

Jis pakėlė ją kaip mažą vaiką, atsargiai įnešė vidun 
ir paguldė į lovą. Aš girdėjau, kaip jis patyliukais kei- 
kėsi, pykdamas, kad neturi nei konservuotos kraujo 
plazmos, nei kraujo perpylimo aparato. Greitai pritvir- 
tinęs prie buteliuko žarnelę, ėmė leisti jai į veną fizio- 
loginį skiedinį. Paskui pakėlė moters galvą ir, atrėmęs 
ją sau į petį, privertė sužeistąją išgerti vandens. Jis no- 
rėjo, kad kūnas atgautų tą skysčio kiekį, kurio neteko, 
gausiai kraujuodamas. Per dvidešimt minučių Patas pa- 
darė viską, kas galėjo auką išgelbėti. Paskui užklojo 
ją antklode ir išėjo į verandą: 

— Kas ši moteris? — paklausė jis pigmėjus. 

Atsakė Faizis, mažas, barzdotas žmogutis, vienas iš 
vyresniųjų, kurie valdė pigmėjų kaimą. 

— Tai Ukana, Sikonos žmona,— tarė jis. 

— Kaip leopardas ją užpuolė? 

— Ji virė manioką! pusryčiams,— pasakė pigmė- 
jas.— Sikona buvo su ja prie ugniakuro. Ukanai kažko 
prireikė, ir ji įėjo į namelį. Sikona ir toliau taisė me- 
džioklinį tinklą. 

— Staiga pasirodė dėmėtasis. Jis iššoko iš miško, 
vienu šuoliu nubloškė Sikoną ir dingo tarpduryje. Kai 
plėšrioji katė pagriebė Ukaną, toji ėmė šaukti ir rėkė, 
kol Sikona įpuolė į vidų. Nežinau, ar moters klyksmas, 
ar su ietimi pasirodęs Sikona išgąsdino leopardą, bet 


! Manioka — tropinių kraštų augalas, naudojamas maistui. 


jis metė grobį ir išbėgo lauk. Aplinkui buvo daugiau 
žmonių, bet Žvėris nekreipė į juos dėmesio. Leopardas 
dingo, niekam nespėjus nė ieties paleisti. 

Visa tai Faizis papasakojo kingvanos kalba. Skaus- 
mingai suraukęs veidą, jis taip sunkiai tarė žodžius, lyg 
jie būtų buvę per dideli ar su aštriais kampais. Jo gim- 
toji tarmė buvo kibiros dialektas, o vulgariąja svahili 
arba kingvanos kalba, kuria baltieji paprastai kalbasi 
Konge, jam buvo sunku išsireikšti. Susijaudinęs jis ke- 
lis kartus peršoko į kibiros tarmę, ir mes galėjome tik 
spėlioti, ką jis sako. 

Patas grįžo atgal į vidų pasižiūrėti moters. 

Faizis atsigręžė į mane. Aplink jo akis buvo daugy- 
bė raukšlelių, ir jos atrodė keistos. Aš pažinojau jį jau 
ketverius metus ir žavėjausi juo, kaip nedaugeliu žmo- 
nių savo gyvenime. 

— Madami,— paklausė jis, — ar ji mirs? 

— Ką gali Žinoti, — atsakiau. — Baltojo Žmogaus 
vaistai yra galingi, bet Ukana sunkiai sužeista. 

Faizis nusisuko ir nuėjo; jo smulkus šokoladinis kū- 
nelis susmuko, tarsi sielvartas jį būtų visai nukamavęs. 
Su juo patraukė dar keli mažieji žmonės; kiti pasiliko. 
Kaip per sapną išgirdau būgnus; lazdomis buvo daužo- 
ma į kibirus ir keptuves. Pigmėjai kaimelyje kėlė klai- 
kų triukšmą, tikėdami+si nubaidyti leopardą, jei jis dar 
tebesislėpė čia pat miske. 

Tai prašoko mano jėgas. Gerklė išdžiūvo, kojas pa- 
kirto, tarsi jos būtų pasidariusios drebutiena ar žele. 
Ketverius metus išgyvenusi Kongo glūdumoje, aš tebe- 
buvau baltoji moteris, bijanti visų baisybių, kaip ir bet 
kuri kita mano krašto moteris. 

— Kvailike Ana Patnem,— pašnibždėjau pati sau.— 
Ir kas tave vertė važiuoti į Afriką? 

Jei ir buvo laukinių žvėrių, kuriuos aš mėgau, tai tik 

Centriniame zooparke. Bet ir ten į juos žiūrint mane 
gąsdino net mintis, kiek pikto jie padarytų, būdami 
laisvėje. Aš stebėdavau tada beviltiškai slankiojančias 
didžiules kates, vis tebesistengiančias ištrūkti iš narvo. 
Dabar kažkur visai čia pat už stovyklos sliūkina plėš- 
rus leopardas, išalkęs žmogienos. 

Laimė, aš neturėjau laiko ilgiau savęs gailėtis. Iš- 
girdusi moterį prašant gerti, nuėjau virti arbatos. 

Patas įėjo į virtuvę ir pasakė, kad kraujavimas nie- 
kaip nesiliauja. 

— Per trisdešimt mylių nerasi žmogaus, kuris galė- 
tų jai padėti, — tarė jis. 

— Tau nėra ko teisintis — pasakiau aš.— Net ge- 
riausi chirurgai kartais būna bejėgiai. 

— Po velnių tuos gerus chirurgus. Mes neturime net 
blogo. 

Pati nesuvokdama, ką daranti, aš jau pasiunčiau 
Agerongą dviračiu į plentą, tikėdamasi, kad jį kas nors 
pavėžės į Mambasą pas misijos daktarą Vudhemsą. Bet 
aš žinojau, kad vargu ar kas važiuos plentu taip anks- 
ti, o jei ir spėtų Ageronga nuvykti, kol gydytojas atke- 
liaus, jau bus per vėlu. 

Kai arbata užvirė, aš įpyliau į puoduką, ataušinau 
ir nunešiau Ukanai. Pakėlusi moteriškę, pastebėjau, ko- 
kia ji lengvutė ir smulki. Ji godžiai gėrė, jos akys bu- 
vo pilnos ašarų. 

— Man labai nemalonu, kad jus varginu,— sušnabž- 
dėjo ji. — Aš nenorėjau šito. 

Jos drąsa ir ramus orumas privertė mane susigėsti 
dėl savo baimės. Nedaug civilizuotų moterų būtų pagal- 
vojusios apie tinkamą elgesi, jei jos būtų patekusios 
leopardui į nagus. 

Kartą, kai aš dirstelėjau į Ukaną, ji saumurmėjo: 


— Kodėl mane nužiūrėjo bloga akis? Aš niekam nie- 
ko pikto nepadariau. 

Čia prakalbo tikra pigmėjė. Ukanai šis įvykis nebu- 
vo nelaimingas atsitikimas. Negalėjo būti. Ne, tai pa- 
darė pikta akis. Akimirką aš galvojau: „Koks tamsu- 
mas! Koks prietaringumas!"“ Bet paskui prisiminiau mo- 
kytus žmones, kurie veja juodas kates nuo kelio arba 
beria druską per petį. Prieš mano akis iškilo puošnūs 
Pensilvanijos olandų klėčių ornamentai, saugojantys 
nuo kerų. Argi Ukana skyrėsi nuo jų? 

Mes leidome jai fiziologinį skiedinį, apdėjome karš- 
tomis plytomis, nes, atrodė, jai buvo šalta. Paskui už- 
klojome ligonę dar šilčiau, bet ją vis krėtė šaltis, tarsi 
tropinė Kongo temperatūra staiga būtų nukritusi žemiau 
nulio. 

Valandos slinko nepastebimai. Mirštančiam laikas 
įgauna kitą prasmę, negu tam, kas stebi. Ukana jautė, 
kad jis eina pernelyg greitai. 

— Jei čia būtų Vudhemsas, gal ir būtų šiokia tokia 
viltis, — pasakė Patas, šluostydamasis nuo veido prakai- 
tą.— Nors nesu tikras, ar ir jis ką padėtų. Jos viduriai 
atrodo lyg vyniojamojo popieriaus skiautės. Jai ir dau- 
giau kažkas pakenkta, bet kas — negaliu suprasti. 

Per kiekvieną namo langą spoksojo du ar trys pig- 
mėjai rimtais, iškilmingais veidais. Popiečio saulėje 
miško medžiai už jų atrodė rausvai rudi. Pro medžių 
tankmę skverbėsi būgnų garsai — kiti pigmėjai vis dar 
tebebaidė žmogėdrą. 

Kartą, kai aš išbėgau į ligoninę medikamentų, pa- 
stebėjau, kad man iš paskos bidzena keli berniukai, 
ginkluoti lankais ir strėlėmis. Jų akys buvo pilnos siau- 
bo. Niekas jiems neliepė manęs lydėti. Aš pagalvojau, 
kaip jie bijo ir kaip nesavanaudiškai pasiruošę ginti 
mane. 


Belgai Konge pigmėjams draudžia turėti šiuolaiki- 
nius ginklus. Niekada negalėjau suprasti kodėl. Gal 
būt, kolonijų administratoriai turi savų motyvų arba 
bent galvoja turį — o tai, galų gale, tas pat,— bet tuš- 
čia jiems priekaištauti. Pigmėjams reikia susimedžioti 
žvėris maistui, ginti save, savo namus ir šeimas nuo 
plėšrūnų, neturint nieko moderniškesnio, kaip ietys ir 
lankai su strėlėmis. Kaip jie išsilaikė, yra paslaptis, vie- 
na iš daugybės Kongo paslapčių. 

Sužeistoji iki vakaro nepagerėjo. Darėsi vis aiškiau, 
kad leopardo auka paralyžiuota nuo pat pečių. Patui at- 
rodė, jog žvėris savo svoriu jai buvo sulaužęs stuburą. 
Jis perrišo žaizdas ir davė morfijaus, kad apmalšintų 
vis didėjantį skausmą. Ji beveik nekalbėjo, bet Pato 
judesius sekiojančios akys rodė, jog ji baisiai kenčia ir 
visa jos viltis — jo rankose. 

Dar keli pigmėjai išėjo į savo kaimą, bet dauguma 
pasiliko — vieni namo viduje, kiti lauke. Jie tupėjo, 
stebėdami kiekvieną mūsų judesį, matyt, įsitikinę, kad 
jų kenčiančiai draugei ar giminaitei reikia, jog jie bū- 
tų šalia. 

Antrą valandą nakties Patas vėl suleido Ukanai mor- 
fijaus. 

— Aš nieko daugiau negaliu padėti, — pasakė jis.— 
Eime gulti. 

Rytą ji dar tebebuvo gyva. Jos akys atrodė kaip du 
žėručio gabalėliai, įstatyti rausvai rudame šokoladinia- 
me veide. $ 

Patas apžiūrėjo žaizdas, perrišo jas ir pasiuntė kai- 
myninių genčių vadams žinią, kad kastų duobes ir sta- 
tytų spąstus leopardui sugauti. 

Sakytum jis paėmė plunksną ir pasirašė jos mirties 
nuosprendį. Aš supratau, kad jis žinojo, jog niekuo ne- 
gali nukentėjusiai padėti ir norėjo užbėgti už akių ki- 

tam žvėries išpuoliui. Jei pirma dar turėjau kokią viltį, 
tai dabar ji visai dingo. Moteris merdėjo. 

Kaip tik tuo metu atvyko pora svečių — du balta- 
odžiai iš ekspedicijos, kuri važinėjo po rajoną, ieškoda- 
ma gyvačių bei kitokių roplių. Jie pas mus buvo pra- 
leidę keletą dienų anksčiau ir dabar norėjo apsistoti 
nakčiai. Aš nusivedžiau juos toliau nuo namo, norėda- 
ma paaiškinti, kodėl negaliu pakviesti jų į svetainę, kai 
staiga iš vidaus atsklido garsi rauda. 

Ausį rėžiantis šauksmas skambėjo tai tyliau, tai gar- 
siau, daužėsi kaip jūros bangos į pakrantės uolas, atsi- 
traukdamos tik tam, kad vėl pultų su nauja jėga. Jis 
skverbėsi į visas mano kūno ląsteles, stingdė širdį. 

Mes įėjome į kambarį, kur viešpatavo mirtis, ir pa- 
žvelgėme į Ukaną, ramią ir mažytę, gulinčią didelėje 
lovoje. Jos giminaičiai, susispietę aplink, atrodė tikri 
negriukai, tiktai vyrai buvo barzdoti, o moterų krūtys 
pilnai išsivysčiusios. 

Atpažinau Seilą, turintį jau šešis anūkus, Herafų, 
ramųjį filosofą, ir ištikimąjį bebaimį Faizį, labiausiai 
gerbiamą senį pigmėjų kaimelyje. Aš vos begalėjau pa- 
žvelgti į juos. Sprendžiant iš skausmo visų akyse, mi- 
rusioji buvo jų numylėtinė. 

Herafus peštelėjo savo retą barzdikę. 

— Madami,— tarė jis bosu, būdingu mažiesiems 
žmonėms. — Ši diena mums labai skaudi. Ukana buvo 
gera moteris ir per jauna mirti. Bet būtų dar sunkiau, 
jeigu jūs arba bvana! imtumėte save kaltinti. Čia Bo- 
lozi — piktos akies — darbas. Argi yra vaistų nuo 
piktos akies? 

Tai buvo Afrikos, tikrosios Afrikos balsas. 

Šiame miško kirtime, kur gyvenome mudu su Patu, 


l Bvana — ponas; kreipinys, būdingas kalbantiems kingvanos 
kalba. 

aptarnaudami mažą viešbutį, lauko ligoninę ir ambula- 
toriją belgų kolonijinės valdžios atstovams, civilizacija 
iš paskutiniųjų grūmėsi su tamsiomis Kongo paslapti- 
mis, nemokšiškumu ir neapčiuopiama baime. 

Mes turėjome penicilino, mortijaus ir vaistų, leidžia- 
mų po oda. Turėjome ir senamadišką „ševroletą“, kuris 
važiuodavo, kai būdavo nusiteikęs. Be to, konservų at- 
sargų, žibintą ir amerikoniškų žurnalų, tik trijų mėne- 
sių senumo. Tuojau už kirtimo dunksojo Iturio giria, 
keista, paslaptinga ir grėsminga. Nors šiuose namuose 
išgyvenau jau ketverius metus, juose vis taip pat daž- 
nai keisdavosi nuotaika; kartais ji būdavo giedri, kar- 
tais niūri, bet visada netikėta. 

Aš atsigręziau į pigmėjus, labai norėdama pasakyti, 
kaip skaudžiai pergyvenu jų nelaimę. Ir būčiau mo- 
kėjusi tai pasakyti. Kingvanos kalbą žinojau pakanka- 
mai gerai, bet gerklė išdžiūvo, ir aš negalėjau ištarti nė 
žodžio. Atsisėdau ir pravirkau kaip vaikas, kai pigmėjai 
uždengė mirusiąją gedulingais rūbais ir išsinešė į savo 
kaimą. Greitai jie dingo tarp milžiniškų medžių, ir jų 
rauda, čia stiprėjanti, čia tilstanti, girdėjosi vis silpniau 
ir silpniau. | 

Sekančias dvi dienas ore aidėjo piūklų ir plaktukų 
garsai — prie ligoninės vyrai statė spąstus Žmogėdrai. 
Visiems darbams vadovavo Patas. Dvidešimt metų pra- 
gyvenęs Konge, jis įgijo daugybę keistų profesijų. 

Kaimyninių genčių vadai rūpinosi savų spąstų sta- 
tyba. Vieni kasė duobes žvėrių takuose, o iškasę den- 
gė jas šakomis ir aplinkui dėjo gyvulių griaučių, kad 
priviliotų leopardą ir nustelbtų žmogaus kvapą. Kiti sta- 
tė spąstus, panašius į mūsų. Mūsų spąstai buvo didžiu- 
lis narvas, pastatytas iš rąstų, sutvirtintų virvėmis ir lia- 
nomis. Narvas buvo perskirtas į dvi dalis. Vienoje pu- 
sėje kaip jaukas buvo uždarytas vargšas senas ožys, O 

kitoje — specialiai įtaisytos durys, kurios iškart užsi- 
trenktų, jei leopardas bandytų patekti pas ožį. 

Vyrai -statė spąstus labai rūpestingai, nes leopar- 
das — stiprus žvėris. Tai tikriausiai vienas pavojingiau- 
sių plėšriųjų žvėrių. Jo raumenys kaip plieniniai. Nors 
didžiausias patinas retai sveria daugiau kaip 160 svarų, 
jis gali nuvilkti papiautą antilopę ar sondu į 20 pėdų 
aukščio medį, kad ji neatitektų hienoms. Jo nagai ne- 
perplėšia tik stipriausių virvių ir lianų. 

Viso susijaudinimo įkarštyje aš nuėjau dirbti į sodą. 
Bandžiau save įtikinti, kad žolės užgožė pupas ir pipi- 
rus, bet iš tikrųjų norėjau kuo nors užsiimti, kad atsi- 
kratyčiau persekiojančių minčių. 

Du vaikinai su lankais ir strėlėmis saugojo mane. 
Jie būtų buvę menka apsauga, bet vis geriau, kai ap- 
link žmonės, todėl ir aš jaučiausi saugesnė. 

Temstant mane apėmė dar didesnis nerimas, ir aš 
nebegalėjau ilgiau būti lauke. Šešėliams pailgėjus, ir 
pigmėjai darėsi vis nervingesni. Kai visi grįžome į sto- 
vyklą, mums atrodė, tarsi tūkstančiai leopardų būtų 
sekę kiekvieną mūsų žingsnį. 

Konge sutemos neatneša ramybės ir taikos. Džiung- 
lėse jos sukelia nedarnių garsų audrą. Prasideda triukš- 
+mingas vabzdžių koncertas, kuris galėtų varžytis su ki- 
nų orkestro instrumentų derinimu. Žalieji žiogai, svirp- 
liai ir šimtai kitų vabzdžių, atrodo, pakyla į orą kaip tik 
saulėlydžio metu. Paskui pelėdos, gandrai ir kiti paukš- 
čiai bei žvėrys ima prunkšti, čiaudėti, kosėti, urgzti ir 
rėkti, pradėdami naktinę medžioklę. Miškas taip pat 
savaip triukšmingas, kaip ir Niujorkas naktį. 

Tą vakara bananų medžiuose gyvenantieji šikšno- 
sparniai buvo ypač triukšmingi. Jie šaudė žemai virš 
pastatų ir miško trako, šaukdami savo gonk-gonk-gonk. 
Pora iš jų nusileido ant šiaudinio stogo, ieškodami vie- 

tos lizdui, bet visą laiką kalbėjo su viršuje skraidančiais 
savo draugais. 

Kai visiškai sutemo, simfonija baigėsi. Tyla apgau- 
bė žemę. Nuo Epulo upės, tekančios palei viešbutį, iki 
pat miško gilumos viešpatavo beveik absoliuti tyla. Tik 
retkarčiais koks nors žvėris, stiprus ir nebijantis išduo- 
ti savo slėptuvės, iššaukiančiai suriaumodavo priešams. 
Mažesni miško gyventojai bailiai tūnojo savo olose. 

Susėdome vakarieniauti, bet mano apetitas dingo, 
pagalvojus apie vargšą ožį, paliktą spąstuose. 

Tą naktį nieko neatsitiko. Sekančią dieną ožį rado- 
me sveiką ir gyvą, o kitą pusę spąstų — tuščią. 

Vos išaušus, pigmėjai kaime pradėjo Ukanos laido- 
tuvių šokį. Visą ilgą dieną dundėjo būgnai, o pigmėjai 
giedojo apie savo skausmą. 

Dieną užsuko du belgų pareigūnai užkąsti ir išgerti 
bokalo alaus, o kartu aprašyti leopardo užpuolimą. Ne- 
spėjo tiedu išvykti, kai įpuolė pigmėjų būrys su naujo- 
mis žiniomis apie didžiąją katę. 

Jie papasakojo, kad, jiems keliaujant į Ba-Na-digbio 
kaimą, kur gyvena vc'ionės giminaičiai, kažkas paste- 
bėjo judant aukštą pelkių žole. Paskui visi pamatė žvė- 
ries galvą. Nors jie buvo ginkluoti ietimis ir lankais, 
suprato, koks didelis gresia pavojus, esant aukštoje žo- 
lėje, ir kiek įkabindami pasileido namo. 

Dingo bet kokia viltis, kad leopardas jau nubaidy- 
tas. Patas nusikabino šautuvą ir išsitraukė iš sandėlio 
amuniciją. Jau daugiau kaip penkerius metus jis neme- 
džiojo nieko, išskyrus mikrobus, todėl neapsakoma Kon- 
go drėgmė viską sugadino. Šautuvas surūdijo, parakas 
sudrėko, šoviniai išsipūtė. 

Patas tūždamas keikė klimatą, kuriame ne tik gele- 
žis, bet ir plienas, laikui bėgant, gali supūti kaip sena 
oda. Paskui, supratęs, kad tuščiai kalbėdamas tik save 

stato į kvailą padėtį, o leopardui tuo nė kiek nepakenks, 
jis liepė mušti būgnus, pasišaukė kelis vaikinus ir nu- 
ėjo statyti naujų spąstų prie Ba-Na-digbio kaimo. 

Biauru ir pagalvoti, kad tokias geras ožkas reikia 
laikyti kaip jauką,— tarė jis prieš išeidamas.— Bet jei- 
gu pagausime leopardą, visa tai nebus veltui. Negaliu 
sėdėti sudėjęs rankas ir laukti naujo užpuolimo. 

Medžioklė buvo pačiame įkarštyje, bet aš pasilikau 
nuošalyje. Aš neieškojau progos prisijungti prie gaudy- 
nių. Vienintelis mano noras buvo neišeiti iš namų, kol 
sugaus leopardą. Aš vis susigriebdavau begalvojanti, 
kad geras leopardas yra tik zoologijos sode. 

Vakarop Patas su savo grupe grįžo namo. Tai mane 
truputį padrąsino. Kai sugulėme, aš dar tebegirdėjau iš- 
gąstingai bliaunantį ožį, uždarytą spąstuose prie ligoni- 
nės. Nežinia, ar jis užuodė leopardą, ar tik jautėsi vie- 
nišas toje aksominėje tamsoje. 

Visą savaitę buvo ramu. Pigmėjams grįžo įprastinis 
linksmumas. Jie vėl medžiojo su tinklais ir daugiau ne- 
užtikdavo jokių leopardo pėdsakų. Aš vėl ravėjau dar- 
žą, bet jau neturėjau tokios prabangos, kaip sargybi- 
niai. Tačiau Patas žiūrėjo, kad spąstai niekada neliktų 
be jauko. Tuo pačiu rūpinosi ir genčių vadai. Aš dar 
gerai nepažinojau džiunglių, o pigmėjai nemėgsta ilgai 
prisiminti senų bėdų, taigi mes tikėjomės, kad dėmėta- 
sis iškeliavo ieškoti riebesnio kąsnelio. Bet Patas ir af- 
rikiečiai į viską žiūrėjo priekabiai. Jie tikėjosi geriau- 
sio, bet ruošėsi blogiausiam. 

Nerimas beveik išsisklaidė, ir vieną vakarą mes 
anksti sugulėme paskaityti knygų ir žurnalų, tik ką gau- 
tų iš Stenlivilio. Aš buvau įsigilinus į kažkokį detekty- 
vinį apsakymą, kai lauke išgirdau krebždesį. Atrodė, 
garsas sklido nuo stogo. Patas sušnabždėjo man į ausį: 
„Leopardas!“ Mano širdis pradėjo pašėlusiai plakti, vi- 

są kūną tarytum suparalyžiavo. Aš prisiminiau, kad ne- 
užsklendžiau durų ir neuždariau medinių langinių. Pa- 
tas tuo metu sirgo emiizema ir vos galėjo paeiti, bet 
tučtuojau išlipo iš lovos ieškoti kokio nors ginklo apsi- 
ginti. Aš galėjau tik tyliai gulėti ir drebėti. Staiga kaž- 
kas lengvai nušoko į kambarį. 

Madmuazelė, baseni veislės kambarinė kalytė, pra- 
dėjo staugti. Maniau, kad tuoj mirsiu čia pat lovoje. 
Pagaliau prisiverčiau atmerkti akis. Apšviesta silpnos 
žibinto šviesos, ant stalo tupėjo mūsų katė ir ramiai 
prausėsi, tarytum ji visada į miegamąjį patekdavo tik 
pro dūmų angą stoge. 

Ankstų saulėtą rytą aš pasiunčiau berniukus pažiū- 
Iėti, ar nėra apie namą leopardo pėdsakų. Pėdsakų ne- 
buvo. Aš jaučiausi apsikvailinusi ir stengiausi pamirš- 
ti, kaip susigūžusi lindėjau lovoje, manydama, kad leo- 
pardas įšoko į miegamąjį. Po dviejų dienų, kai Alilis 
atnešė kavą pusryčiams, jo akyse buvo siaubas. 

— Šią naktį piktasis nusinešė bvanos ožką, — pasa- 
kė jis, iš susijaudinimo laistydamas kavą ant staltiesės 
ir man ant rankos. 

Grupė pigmėjų nusekė kruvinais ožkos pėdsakais ir 
rado, kur leopardas puotavo. Didžioji džiunglių katė 
suėdė tik galvą ir kaklą, taigi mums atiteko likusioji 
dalis. Tą dieną pietums turėjome sultingą ožkieną vie- 
toj įprastos miško antilopės. Mėsa buvo puiki. Leopar- 
das nekreipė dėmesio į senus ožius spąstuose, nes jų 
mėsa kieta, o išsirinko jauniausią, skaniausią ožiuką 
kaimenėje. 

Sekančią naktį leopardas vėl užpuolė; šį kartą pasi- 
tenkino senesne ožka. Patas laikė gyvulius užtvaroje, 
kuri po Ukanos tragedijos buvo paaukštinta iki dvyli- 
kos pėdų. Aš stebėjausi žvėries jėga. Jis peršoko per 
užtvarą, pagriebė ožką ir persliuogė barjerą, išsinešda- 

mas suaugusį gyvulį kaip triušį. Vien tik pagalvojus 
apie tai, man šiaušėsi plaukai ir nugara ėjo pagaugais. 

Patas siuto. 

Jis liepė vaikinams iškasti duobę už kelių pėdų nuo 
užtvaros, ten, kur leopardas nešėsi savo aukas. 

Jis buvo įsitikinęs, kad šią naktį žvėris sugrįš ir, 
palikęs mane su dviem berniukais, nuėjo į ligoninę 
laukti. 

Atsiguliau drebėdama iš baimės, nors ir stengiausi 
būti drąsi. Vienas berniukas miegojo virtuvėje, kitas — 
kambaryje. Nė vienas nerizikavo atsigulti verandoje. 
Bandžiau nusiraminti, skaitydama Leonardo da Vinčio 
Meilės istorijas, bet rankos drebėjo ir vos sugraibiau 
lapus. Girdėjau tik savo besidaužančią širdį ir ožio blio- 
vimą didžiuosiuose spąstuose. Aš gerai supratau jo jaus- 
mus. Turėdamas gerą uoslę, jis, gal būt, užuodė džiung- 
lių plėšrūną ten, miške, laukiantį geros progos. Be abe- 
jo, jis matė, kas ištiko jo giminaičius, kai leopardas 
juos nešėsi pro spąstus. Užmigau, galvodama, kad net 
viduramžių Florencija ir Piza buvo saugūs ir taikingi 
miestai palyginus su Kongu. Per miegus blaškiausi ir 
varčiausi, o sapnai buvo pilni leopardų. Mane prižadi- 
no sargybinių šauksmai. Buvo tamsu kaip pragare. 

— Pagavo leopardą,— šaukė Alilis.— Ė-he-he, pa- 
gavo leopardą! 

Jis ragino mane nueiti prie spąstų ir pažiūrėti. 

— Tu eik,— tariau aš.— Aš nenoriu jo matyti. 

O ką, jeigu jis ištrūks, galvojau aš. Nenorėjau nė 
pajudėti iš namų, bet Patas liepė ateiti. Nenoromis ap- 
sirengiau ir nuėjau prie narvo, apie kurį zujo vaikai. 
Trys žibaliniai žibintai ir žiebtuvėlis skleidė mirksinčią 
šviesą. Silpną gelsvą žiburį gaubė paslaptinga nakties 
tamsa. Veltui nerimavau. Leopardas buvo negyvas. Po- 
lis, dailidė, įsmeigė ietį jam į šoną prie menties, o Niko- 

las, Pato Penktadienis, peršovė jį keliomis strėlėmis su 
metaliniais antgaliais. 

Nors ir negyvas, žvėris buvo baisus. Tai buvo pa- 
tinas. Susirietęs jis gulėjo narvo kampe, su kruvina 
skyle šone. Žiūrėdama į leopardą, aš jaučiau jame sly- 
pinčią jėgą ir nesąmoningai prisiminiau sudužusį gar- 
vežį, kurį kartą mačiau šnypščiantį ir dūstantį duobėje 
šalia bėgių. Leopardas nuo uodegos galiuko iki ilgų 
ūsų buvo gerų 8 pėdų. 

Kažkas išleido vargšą ožį, kuris įviliojo grobuonį į 
mirties nagus, bet jis neturėjo jėgų paeiti. Vargšelis 
stovėjo drebėdamas ir bliovė; dievaži, elgėsi lygiai 
kaip aš, kai mūsų katytė įšoko į miegamąjį. 

— Tai žmogėdra, — tarė Ageronga.— Miškų leopar- 
dai yra tamsesni už savanos. Bolozi, leopardai žmogėd- 
IOS, patys tamsiausi. 

Kad gyvuliai nesibaidytų negyvo leopardo, narvą 
uždarėme ir nuėjome miegoti. 

Rytą, net nepadavęs kavos pusryčiams, Alilis prane- 
šė, kad rado leopardo pėdsakus aplink namą, dargi po 
mano langais, ant kurių buvo tik ploni mediniai sker- 
siniai. 

— Jis atėjo į užtvarą pasirinkti ožkos, — tarė Ali- 
lis, — bet būtų buvę ne pro šalį ir kitokios rūšies mėsa. 
Tur būt, šuo privertė jį apsigalvoti. i 

Išėjau į lauką ir pažiūrėjau į dideles pėdas, įspaus- 
tas prie pat namo sienos ant minkštų gėlių lysvių. Po 
to žvilgterėjau į langus su plonais mediniais virbais... 
ir netekau sąmonės. 


ANTRAS SKYRIUS 


Kai atsipeikėjau, pamačiau, kad guliu lovoje. Man 
visai nieko nebuvo atsitikę. Begulėdama, kaip visada, 
pradėjau mąstyti apie keistą savo gyvenimo būdą. Jis 
iš tikrųjų neįprastas žmogui, kuris buvo auklėjamas 
taip, kaip aš. Kilusi iš vieno didžiausių ir moderniausių 
pasaulio didmiesčių, aš užaugau, beveik nepažindama 
tikrosios gamtos. Buvau mačiusi lokius Šiaurės Karoli- 
nos Greit Smoukio kalnuose. Parke prie Vudstoko Kets- 
kile mačiau keletą žvėrelių, bet rudoji lapė buvo di- 
džiausias mano regėtas plėšrūnas. Nuo pat ankstyvos 
jaunystės aš drebėdavau, pamačius gyvates, vorus ar 
vabalus. 

Dabar štai esu čia, Iturio girios viduryje, ant vieno 
Kongo upės intako kranto, beveik pačiame geografinia- 
me Afrikos centre — be topografinio teodolito giliau į jį 
negalėjai prasibrauti. Be mano vyro, šimto kvadratinių 
mylių plote nebuvo nė dešimties baltaodžių. 

Mes su Patu valdėme keistą įstaigą Patnemo sto- 
vykloje. Mūsų žinioje buvo ligoninė, kurią mes tvarkė- 
me drauge su kolonijine valdžia. Ligoninė buvo pa- 
statyta pagal kolonijinės vyriausybės čiabuvių sveika- 
tos apsaugos programą. Stovyklai priklausė nedidelis 
viešbutis ir aplinkui išbarstyti nameliai, kuriuose galėjo 

apsigyventi aštuoni—devyni žmonės. Už juos buvau at- 
sakinga aš. Pridėkite dar nedidelį mūsų gyvenamąjį na- 
mą, maža zoologijos sodą su daugybe plėšrūnų ir jūs 
turėsite Patnemo stovyklos vaizdą. Visas ūkis išsidės- 
tęs ant upės kranto, miško gilumoje, o aplinkui — afri- 
kiečių gentys. Tačiau labiausiai neįprasta mums buvo 
tai, kad apie stovyklą giliai džiunglėse sutūpusiuose 
mažuose kaimeliuose gyveno gana didelis skaičius pig- 
mėjų — mažiausių pasaulyje žmonių. 

Nuo pat pirmojo iki paskutiniojo ryto, sutikto ant 
Epulo kranto, aš nė karto nepabudau nesistebėdama, 
kad esu čia. O kartais galvodavau apie tai net ir naktį. 

Dar mokykloje buvau skaičiusi apie pigmėjus. Ame- 
rikiečių Gamtos istorijos muziejuje, kuris buvo visai 
netoli mano namų, mačiau grupe manekenų, vaizduo- 
jančių mažaūgių žmonių šeimą. Tačiau aš nė iš tolo 
nepagalvojau apie juos tą dieną,— tik ką pasibaigts 
antram pasauliniam karui, — kai pirmą kartą pamačiau 
Patriką Treisį Louvelą Patnemą, plaukiantį iš Martos 
Vainjardo salos. 

Jis buvo aukštaūgis milžinas, bet labai liesas, griež- 
tų veido bruožų, su valiūkiška ugnele šviesiai mėlyno- 
se akyse. Draugai supažindino mus, ir aš sužinojau, kad 
jis — antropologas, grįžęs atostogų iš Kongo, kur išgy- 
veno jau daugelį metų, tyrinėdamas vietinius gyvento- 
jus, ypač pigmėjus, ir dirbdamas sanitariniu agentu ko- 
lonijinei vyriausybei. Sanitarinis agentas — tai kažkas 
panašaus į sveikatos apsaugos inspektorių, tik jis ne 
gydytojas. Patas buvo baigęs aštuonių mėnesių kursus, 
organizuotus Kongo valdžios atstovų, mokėjo atpažinti 
labiausiai paplitusias džiunglių ligas, galėjo suteikti pir- 
mąja pagalbą, o vėliau, reikalo verčiamas, gerokai pra- 
moko praktinės chirurgijos. Atrasti stebuklingieji vais- 
tai, kaip sulfamidiniai preparatai ir penicilinas, buvo 

tiesiog dievo dovana Patui ir visiems lturio girios gy- 
ventojams prie jo stovyklos ant Epulo upės kranto. 

Visa tai sužinojau plaukiodama, irstydamasi valti- 
mi ir vaikštinėdama su juo Masačuseco pakrante. 

Nesunku buvo pamilti Patą. Jis buvo romantiškas, 
kupinas fantastiškų pasakojimų apie nepaprastas vietas. 
Aš — dailininkė, pilna svajonių, kokios tik gali tilpti 
moters sieloje. Bet labiausiai mane žavėjo mintis, kad 
mano teptuko objektu taps nesugadinti civilizacijos pig- 
mėjai. 

Martos Vainjardą vasarą bučiuoja šilti jūrų vėjai, 
jis maudosi saulėje, kuri viską aplinkui apšviečia links- 
ma, tviskančia šviesa. Naktį virš Nantaketo salos pa- 
kyla mėnulis ir paverčia Vainjardą tokia vieta, kur 
jaunystė, švelnūs pokalbiai ir muzika išdarinėja senus 
savo triukus. Neatsispyrėme jiems ir mes. Patas ir aš 
pamilome vienas kitą. 

Išgirdę apie mūsų vedybinius planus, dauguma ma- 
no draugų buvo nustebinti, bet kai sužinojo, kad aš ke- 
tinu gyventi Kongo džiunglių glūdumoje, jie manė, jog 
visiškai išsikrausčiau iš proto. Tačiau kiti pavydėjo 
man tos progos ir mielai būtų apsikeitę su manimi vie- 
tomis. 

Po kelių savaičių mes jau buvome kelionėje. Jei kaž- 
kas aprašė Lėtąjį laivą, plaukusį į Kiniją, tai tik todėl, 
kad tikriausiai nieko nebuvo girdėjęs apie krovininį, 
kuriuo mes keliavome į Afriką. Jis neskubėdamas skro- 
dė bangas jūrų keliu per Azorų salas, Madeirą ir Keip 
Vardą. Tai buvo senas piratų ir tyrinėtojų maršrutas. 
Mylėti — savaime yra nuostabu, bet mylėti vasarą, kai 
aplink beribis vandenynas, kai dienos virsta savaitėmis 
ir niekas netemdo jų džiaugsmo — tikra Taimė. Išlipti 
į kvepiantį, paslaptingą Vakarų Afrikos krantą po to- 
kios kelionės, žinant, kad dar trauksi per visą žemyną 

iki rytinių Belgų Kongo valdų ties Etiopija,— tiesiog 
ekstazė. 

Mes pravažiavome daugiau kaip 1900 mylių per- 
krautu „ševroletu“ keliais, kurie retai kur buvo grįsti, 
paprastai blogi ir dažnai pavojingi. Kelionė užsitęsė 
metus. Kai mes pasiekėme Epulą, kur ruošėmės apsi- 
gyventi, vargšė mašina atrodė taip, tarytum būtų daly- 
vavusi visose Glideno kelionėse ir dar pralėkusi cari- 
nio Sibiro keliais. 

Už Stenlivilio pusę krovinio pernešėme į seną, Patui 
priklausiusią mašiną, kuri visą tą laiką rūdijo gotruotos 
skardos garaže. Prie to, ką meš pasiėmėme iš namų, dar 
prisidėjo tūkstančiai daiktų, kurie susirinko ištisus me- 
tus bekeliaujant po Nigeriją, Prancūzų Ekvatorių ir 
Belgų Kongą. O Patas dar pirko įvairius įrankius, me- 
džiagas, drabužius ir prietaisus, Kurių reikėjo stovyklo- 
loje, ir grūdo juos į perpildytus automobilius. 

Paskutinę kelionės naktį praleidome Vambos kai- 
me. Visą laiką mane kankino maliarija, kurią susigrie- 
biau dar kelionės pradžioje, bet čia man iškart paleng- 
vėjo, tarsi mostelėjus burtų lazdele. Patas spyrėsi, kad 
palauktume, kol aš būsiu visai sveika, nes norėjo pa- 
rodyti naujuosius namus, kai aš jausiuosi puikiai. 

Dar nespėjo vėjas išsklaidyti ryto miglos, kai mes 
pajudėjome iš Vambos. Kelias vingiavo per Iturio girią 
tarp didžiulių lygių medžių kamienų, ieškodamas leng- 
viausio būdo prasiskverbti pro džiungles. Lianos sviro 
nuo apatinių medžių šakų, o šen bei ten prie pat kelio 
augo tankūs krūmai. Tačiau daugelyje vietų medžių 
vainikai nebuvo susipynę, ir besiskverbianti saulės švie- 
sa darė mišką panašų į. Bernhemo bukų giraitę Angli- 
joje tarp Bekensiildo ir Stouk Poudžeso. Kartais šone 
šmėstelėdavo proskyna, išsidėsčiusi tarp netaisyklingų 
miško koridorių, bet niekur nesimatė didesnės aikšte- 

lės, iš kurios galėtum apžvelgti vietovę. Nepatiks šis 
kraštas tam, kas gimė ir užaugo kalnuose ar kalvotose 
vietose. Gali visą gyvenimą pragyventi Ituryje ir nepa- 
matyti beribių erdvių plotų, nebent tik ten, kur upė ker- 
ta tropikų girias, ar kur žmogus išpiovė ir išdegino di- 
desnes miško aikšteles. 

Kartais pravažiuodavome pro nešvarius, tirštai gy- 
venamus čiabuvių kaimelius, kuriuose stovėdavo dvi- 
dešimt—trisdešimt lapais dengtų lūšnelių. Vietiniai gy- 
ventojai, kuriuos mes pamatydavome, ėjo keliu grupė- 
mis, ant galvų nešini ryšuliais, kreivomis basomis ko- 
jomis keldami ryto vėjo išdžiovintas dulkes. Kartą ma- 
tėme babunus!, bėgančius per kelią toli priekyje. Tarp 
medžių skraidė įvairiausi paukščiai, nuo pelkėtų vietų 
iš po žemo medinio tilto tingiai pakildavo mėlynos ge- 
gutės. Apie dvidešimt mylių už Vambos kaimo visas 
kelias buvo išraustas ir matėsi didžiulės dramblių mėš- 
lo krūvos: čia buvo apsistojusi dramblių kaimenė, ke- 
liaujanti per mišką, pasivartyti kelio dulkėse. 

Pato automobilyje buvo prakiuręs radiatorius ar su- 
gedęs ventiliatorius. Labai dažnai tekdavo sustoti ir 
prisipilti šviežio vandens. Kai kada pakeliui pasitaiky- 
davo kūdra arba upelis, o jei ne — naudodavomės at- 
sarginiu baku, kurį Patas pripildydavo artimiausioje 
vendeningoje vietoje. 

Antroje dienos pusėje priartėjome prie Epulo, todėl, 
kai tik sustodavome, iš miško pasipildavo vietiniai gy- 
ventojai, šaukdami: ,„Patnemai grįžo! Patnemai grįžo!" 
Visų susijaudinimas man kėlė tokį jausmą, sakytum aš 
turėčiau sėdėti ne už vairo, bet ant užpakalinės sėdy- 
nės — o tai būtų ne taip jau paprasta dengtame auto- 
mobilyje,— kaip darydavo Lindbergas, generolas Mak- 


1 Babunas — pavianų giminės stambi beždžionė. 

arturas ar kiti, namo grįžtą herojai. Visa tai man pri- 
minė nevykėlį Koriganą, ir aš nusijuokiau iš savo kvai- 
lų minčių. Tačiau kertu lažybų, kad Koriganas nebuvo 
laimingesnis už mane, vairuojančią apdaužytą „ševį“ 
purvinu miško keliu paskui išklerusią, pūškuojančią ir 
garuojančią Pato mašiną. Iš to, kaip Patas vairavo, ma- 
čiau, kad jis taip pat buvo pakiliai nusiteikęs. Jau ilgą 
laiką jis nebuvo čia, todėl sugrįžimas namo jį giliai su- 
jaudino. 

Patekėjo mėnulis, didelis ir šviesus. Kurį laiką ke- 
lias vingiavo tamsoje, bet už posūkio apšviestas mėne- 
sienos jis virto mirgančiu vario kaspinu. Apie devintą 
valandą vakaro Patas nuo vieškelio pasuko į taką, ku- 
ris skrodė girią tarp milžiniškų medžių kamienų. Pasu- 
kusi paskui jį, perskaičiau užrašą, prismeigtą prie stul- 
po kampe: PATNEMO STOVYKLA. MAIS- 
TAS IR NAKVYNĖ“. Čia jis atrodė taip ne vie- 
toje, kaip eskimų iglu! Taims Skvere. 

Pravažiavęs mylią, Patas nuspaudė stabdžius, ir aš 
vos neisirėmiau į jo mašinos galą. Kai priėjau prie Pa- 
to, prieš mane atsivėrė nuostabus vaizdas, kokio dar 
nebuvau mačiusi nei Šiaurės Amerikoje, nei Afrikoje. 
Aikštelę supo raudonų gėlių, didesnių už Bermudų ro- 
žes, arkos. Praėjusi pro žydinčias girliandas, pamačiau, 
kad vietiniai gyventojai buvo pririšę žiedus prie pal- 
mių stiebų. Nejųčiomis pagalvojau, kaip šie žmonės 
mylėjo Patą ir kaip labai jie norėjo pradžiuginti jo 
žmoną. 

Toliau tesėsi kirtimas, kurio viena pusė rėmėsi į sta- 
tų Epulo upės krantą, o iš kitų trijų pusių dunksojo 
džiunglės. Čia buvo tik keli medžiai, ir todėl niekas 
neužstojo mėnulio šviesos — stovykla maudėsi skaisčio- 


! Iglu — iš ledo luitų pastatyta eskimų lūšnelė. 

je mėnesienoje. Ji apšvietė ilga, lapais dengtą pastata, 
kuris, žinojau, buvo ligoninė; toliau buvo išsimėtę ne- 
tvarkingos architektūros viešbučio korpusai, o už jų, 
arčiau upės, stovėjo mažas namelis plūkto molio sieno- 
mis ir blizgančių žalių lapų stogu. 

Už ligoninės matėsi užtvara, pastatyta iš jaunų pal- 
mių kamienų. Ji buvo padalinta į skyrius, kuriuose bu- 
vo laikomi gyvuliai, sugauti stovyklą supančiose 
džiunglėse. 

Ligoninė buvo ilga ir palyginti siaura. Savo forma 
ji priminė vieną didelės miesto ligoninės palatą. Nedi- 
delis prieangis viename gale rodė, kad ten buvo įėji- 
mas. Šis degto molio pastatas, dengtas lapais, buvo 
įrengtas labai sumaniai. 

Viešbutis architektūriniu požiūriu nebuvo toks iš- 
baigtas. Tai buvo netvarkingai pastatytas vienaaukštis 
namas su priestatais, kurie ėjo į šonus nuo pagrindinio 
korpuso. Upės pusėje buvo įrengta plati veranda. Val- 
gomasis ir svetainė užėmė pagrindinį sparną, o miega- 
mieji mažesnius. Tačiau niekas jame nepriminė viešbu- 
čio. Pastatas greičiau buvo panašus į tropinių kraštų 
ne — didelis, erdvus ir vėsus. 

Trečiasis iš pagrindinių namų buvo mažas, pastaty- 
tas taip, kaip ir aniedu, apsuptas žydinčiais krūmais ir 
gėlių lysvėmis. Su rudomis sienomis ir lakuotu lapų 
stogu milžiniškų medžių fone jis priminė mažą brang- 
akmenį. l 

Mano, dailininkės, akiai viskas puikiai derinosi ir 
atrodė idiliška. Ne, dar geriau, čia buvo mano namai. 

Aplinkui sukinėjosi čiabuvių būriai; jie šūkavo, rė- 
kė ir šoko, tempte nutempė mus į mažojo namo gyve- 
namąjį kambarį, kur liepsnojo židinys, kokio aš dar ne- 
buvau mačiusi savo gyvenime. Didžiuliame akmeninia- 

me stale buvo iškaltas įdubimas, ant kurio kaip rato 
stipinai gulėjo trys dideli raudonmedžio rąstai. Toje 
vietoje, kur jie kirtosi, linksmai traškėjo ugnis. Kad ži- 
dinys negestų, berniukai turėjo tik pastumti rąstus į 
centrą. Tokiu būdu sutaupoma daug darbo, nes nerei- 
kia nei piauti malkų, nei skaldyti. Kamino nebuvo. Dū- 
mai kilo nuo liepsnojančių rąstų ir ėjo pro angą stogo 
centre arba sklaidėsi pro stogo lapų tarpus. į 

Sienoje į upės pusę buvo didžiulis langas be stiklo. 
Pro jį kaip milžinišką freską mačiau kunkuliuojančią 
upę, kuri brovėsi per uolas ir iškyšulius. Už slenksčių, 
kitame krante, paslaptingai dunksojo džiunglės. 

Atsigręžiau, norėdama apžiūrėti namą, bet tai pada- 
ryti buvo neįmanoma. Penkiasdešimt ar daugiau afri- 
kiečių, kurie laikė save sutiktuvių komiteto atstovais, 
įsitaisė kėdėse arba tiesiog ant grindų ir, kalbėdami vi- 
si iškart, bandė papasakoti Patui, kas naujo įvyko pas 
juos, kol jis viešėjo Amerikoje. Jie man priminė mo- 
kinukų klasę, kuri susirinko po vasaros atostogų ir ne- 
kantrauja papasakoti, ką veikė nuo birželio pradžios. 
Kambaryje buvo pragariškas triukšmas, kuriame king- 
vaną pertraukdavo šūkaliojimai kibiros dialektu. 

— Keisčiausia, — tariau Patui — kad man nekaršta. 
Juk rugpiūtis, o mes beveik prie pusiaujo. Be to, dega 
židinys. 

— Čia dar tik vienas iš siurprizų, — nusijuokė jis.— 
Bus ir daugiau. 

Dar niekada jo žodžiai nebuvo tokie teisingi. 

Pagaliau mes turėjome išprašyti afrikiečius. Mano 
akys merkėsi. Tačiau, kritusi į lovą, iš susijaudinimo 
ilgai negalėjau užmigti. Pro atvirus langus girdėjosi 
per slenksčius ūžiantis vanduo. Šakose virš galvos šai- 
žiai rėkė paukščiai, nakties tylą retkarčiais sutrikdy- 
davo kokio nors žvėries staugimas. 

Kitą rytą mes su Patu pusryčiavome prie lango, žvel- 
giančio į Epulą. Vaizdas buvo dar gražesnis, negu nak- 
ti. Giria už upės nebuvo tokia neįžengiama, kaip aš 
maniau. Priešingai, ji buvo gana reta. Milžiniškų me- 
džių šakos stiebėsi aukštyn į dangų, sudarydamos virš 
žemės didžiulį žalią kupolą. Nuo jų žemyn sviro gau- 
sybė lianų, bet aš mačiau ir tankesnių pomiškių Šiau- 
rės Karolinos kalnuose ir Vermonte. Keliose vietose, 
kur gaubtas žaliasis skėtis buvo suplyšęs ir praleido 
saulės šviesą, miškas man priminė senovinės katedros 
interjerą — didingą, įvairiaspalvį ir keliantį pagarbą. 
Kai nelijo, dangus virš girios būdavo toks mėlynas, kad 
net kvapą užimdavo. 

Patas nutraukė mano svajonių giją. 

— Aš manau, kad šiandien mums reikėtų aplanky- 
ti pigmėjų kaimelį, — pasakė jis.— Jau visai šviesu. 

Ageronga atsiuntė aštuonis vaikinus su dviem kėdė- 
mis-neštuvais, vadinamais tipojais. Ant dviejų netikro 
bambuko lazdų buvo pakabinta pinta odinė sėdynė. 
Tipojai — kiniečių palankino variantas, naudojamas 
džiunglėse. Patas atsisėdo, ir ketvertas vaikinų taip 
lengvai pakėlė jį nuo žemės, tarsi jis būtų svėręs šešis 
ar septynis svarus. Aš pasekiau jo pavyzdžiu ir pasiju- 
tau patogiai besėdinti ore; mano kojos laisvai kabojo, 
o judėjau per mišką greičiau, negu būčiau galėjusi pa- 
eiti pati. 

— Žiūrėk, kad nepasidarytų bloga,— šūktelėjo Pa- 
tas iš priekio.— Kai kas nepakelia supimo. 

— Nuostabu! — atsakiau aš.— Kodėl tokio transpor- 
to neturime Amerikoje? 

— Todėl, kad niekas negalėtų išsimokėti, kvailute. 

— Gal būt, bet būtų mažiau avarijų ir nuleistų pa- 
dangų. 

Nešikai lengvai nėrė pirmyn. Kurį laiką takas ėjo 
paupiu, paskui pasuko į mišką ir vingiavo tarp didžiu- 
lių medžių, lygus ir aiškus, nuzulintas nesuskaitomos 
daugybės basų kojų. 

Patas pakėlė ranką, ir vyrai sustojo. 

Girioje aidėjo plaktukų tauškėjimas. 

— Tai pigmėjai daro medžiagą iš tošies, — paaiški- 
no Patas.— Jie nulupa žievę nuo marumbos medžio, iš- 
mirko ją ir tada, pasidėję ant rąsto, plaka su mažais 
dramblio kaulo plaktukais. Tokiu būdu pašalinamas 
vanduo, o pluoštas suminkštėja. Šitaip apdirbta tošis 
naudojama kaip medžiaga drabužiams. Tai vienas se- 
niausių procesų, žinomų žmonijai. 

Kiek toliau takelis pasibaigė. Priešais atsivėrė miš- 
ko aikštelė, užlieta skaisčios saulės šviesos. Aš prisi- 
merkiau nuo akinančių spindulių. Neįsivaizdavau, kad 
aukštos medžių šakos taip sulaiko saulės spindesį girio- 
je. Jaučiausi taip, tarytum iš tamsaus kambario būčiau 
įžengusi į stipriai apšviestą salę. 

Kai akys apsiprato, pamačiau septyniolika lūšnelių, 
pasagos forma sustatytų pievutėje. Lūšnelės iš sulenktų 
jaunų medelių kamienų, dengtos žaliais, blizgančiais la- 
pais, buvo ne aukštesnės už mane ir turėjo tik vieną 
mažą angą. Priešais jas matėsi pigmėjai. Vieni kažką 
virė prie ugniaviečių, kiti ant lygių rąstų plakė me- 
džiagą iš tošies, o likusieji tiesiog slampinėjo aplinkui. 

Vos tik jie pastebėjo mus, visi iškart suklego; iš vi- 
sų pusių link mūsų ėmė bėgti vyrai. Lūšnelės šiuo mo- 
mentu man priminė Barnemo ir Beilio cirko automobilį, 
iš kurio vienas po kito be pabaigos eina klounai, ir žiū- 
rovai pradeda stebėtis, kaip tokia daugybė galėjo su- 
tilpti jo viduje. Pigmėjai biro iš mažų namelių kaip 
skruzdės iš skruzdėlyno. 

Pastebėjau, kad moterys laikėsi atokiau — pasitrau- 
kė prie savo namų ir ugniakurų. Vaikai pasiliko su jo- 
mis. Šio vaizdo būtų neatlaikiusi drabužių pirklio šir- 
dis. Visi buvo nuogi, tik per klubus apsijuosę siaurą 
medžiagos juostą ar prisirišę prijuostėlę, ne didesne už 
moterišką nosinę, kuri buvo padaryta iš plaktos medžio 
tošies. Dauguma mažylių nedėvėjo nė tokio apdaro. 

Keli vaikinai, matomai, kaimo puošeivos, už strėnu 
raiščio buvo užsikišę žalių lapų, kurie styrojo užpaka- 
lyje kaip gaidžio uodega. 

Jaunesniųjų moterų ir vyresnių mergaičių krūtys 
buvo palaidos ir stačios. Jos man priminė Gogeno Taiti 
mergeles, tik šios gražuolės buvo miniatiūrinė Pietų jū- 
ros pozuotojų kopija. Seniu krūtys karojo kaip senos 
odos maišeliai. 

Patas kalbėjosi su pigmėjais, o aš vaikštinėjau po 
užburtą mažąji kaimelį. Kelios moterys turėjo pakan- 
kamai drąsos ir pasiliko lauke, kai aš priėjau. Jos ne- 
suprato angliškai, o aš nemokėjau jų šnekos, bet mes 
susikalbėjome ženklų kalba. Aš apžiūrėjau jų mažus 
vaikus ir padalinau druską, kurią tam tikslui atvežė 
Patas. Jaučiau, kad mes taptume draugėmis, jei tik aš 
galėčiau peržengti kalbos barjerą. 

Mes grįžome į Patnemo stovyklą, kur reikėjo viska 
sutvarkyti, ir aš savaitę ar ilgiau neturėjau progos ap- 
lankyti pigmėjų. 

Man norėjosi piešti mažuosius žmones jų gyvena- 
moje aplinkoje. Jau nuo tada, kai Martos Vainjarde 
Patas pirmą kartą papasakojo apie pigmėjus, aš nekant- 
ravau greičiau atvaizduoti juos drobėje ar popieriuje. 
Kol dar nepažinojau Pato, tapyba buvo visas mano gy- 
venimas. 


Pigmėjai atvėrė man nauja, plačią sritį. Žinojau, kad 
beveik nė viena baltoji moteris neturėjo laimės arti- 
miau pabendrauti su jais, o juo labiau — nutapyti. 

Aš buvau nuvažiavusi toli į Šiaurės Karolinos Smou- 
kio kalnus, tikėdamasi rasti dorus, nesugadintus žmo- 
nes savo teptukui, bet dažnai nusivildavau. Čia, džiung- 
lėse, galvojau, kaip niekur kitur žemėje rasiu tikrus, 
civilizacijos nepaliestus žmones. 

Toks sumanymas dailininką tiesiog įelektrina. Įsi- 
vaizduoju, kad inžinieriai jaučia tą patį, kai mato di- 
džiulį tarpeklį, per kurį reikia nutiesti tiltą. 

Niujorke ilgas valandas dirbau su pozuotojais ir 
kiekvieną minutę jaučiau, kaip visa tai dirbtina. Gali- 
mvbė dailininkui tapyti pigmėjus — vyrus, moteris ir 
vaikus — iš natūros, tai tas pats, kas užtikti aukso ka- 
syklas. 

Patas man pasiūlė nusinešti daug dovanų, kad su- 
tiktuvės būtų nuoširdžios. Todėl mes su Ageronga pa- 
važiavome dar porą kilometrų pagrindiniu keliu link 
Irumo. Miško aikštelėje prie upelio kažkoks indas tu- 
rėjo mažą parduotuvę. Mes nusipirkome didžiulį butelį 
palmių aliejaus, kelis pakelius Kongo cigarečių ir tru- 
putį ryžių. 

Sekantį rytą, sėdėdama tipojuose ir lydima pustuzi- 
nio berniukų, kurie nešė kėdę, sudedamą lovelę, mais- 
to kelioms savaitėms ir mano dažus bei drobes, aš lei- 
dausi į pigmėjų kaimelį. 

Kai prisiartinome, išgirdau tą patį taukšėjimą, kaip 
ir pirmąjį kartą. Po to aš lankiausi pigmėjų kaimuose 
dar tūkstančius kartų ir visada girdėdavau tą patį gar- 
są. Tai mažųjų žmonių gyvybės ženklas, kuris niekada 
nenutyla. 

Dauguma vyrų šį rytą buvo išvykę medžioti, bet ke- 
li pasiliko namie ir plakė žievę ar taisė tinklus. Mote- 

rys puoduose virė manioką arba pelenuose kepė bana- 
nus, gerai įvyniojusios juos į lapus. 

Mažas žmogelis su smaila barzda, dideliu pilvu ir 
plačia šypsena budėjo kaime. Jis sėdėjo prie nedidelės 
ugniavietės kėdėje, padarytoje iš pagalių ir lianų. Vie- 
nas fantastiškos pypkės galas buvo jo burnoje, o kitas 
galas — mažas molinis puodelis — buvo užmautas ant 
penkių pėdų ilgio vamzdelio iš banano kamieno. Žmo- 
gelis vadinosi Herafus. Pasisveikinęs jis vėl atsisėdo, 
tarsi nenorėdamas atvirai rodyti draugiškumą. Kokią 
valandą, kol Pato berniukai darė man lapinę, aš per 
vertėją kalbėjau su pigmėjų vyresniuoju. Jis kalbėjo 
mandagiai, bet nelabai draugiškai. 

Neilgai trukus aš supratau kodėl. 

Tikriausiai Herafus liko namie, kadangi vyrai galvo- 
jo, jog aš ateinu šnipinėti, ar jie nepasilieka sau mėsos, 
kurią tiekė viešbučiui. 

— Herafau,— tiesiai tariau jam iš nevilties.— Aš 
atėjau aplankyti jūsų ir praleisiu čia kelias dienas. No- 
riu kai ką nupiešti. Jeigu bus mėsos, norėčiau nupirkti 
truputį viešbučiui, bet jei namo grįš su tuščiais tinklais 
ar laimikis bus menkas, aš visai neprašysiu. 

Tai paveikė. Herafaus veide vėl nģvito šypsena. 
Atmosfera stovykloje pasikeitė tarsi po audros. Po aki- 
mirkos tuzinas mažųjų žmonių jau zujo aplink mano 
namą, padėdami berniukams statyti, nešė malkas ir van- 
denį ir visą laiką dainavo. Jaučiausi kaip Snieguolė 
tarp nykštukų. 

Aš būčiau pasitenkinusi bet kokia priedanga nuo 
darganos, bet Apamomba su Aliliu užsispyrę tvirtino, 
kad man reikia didelio namo. Pagaliau susitarėme staty- 
ti vidutinio didumo namelį, bet, kai buvo užbaigtas, jis 
labiau priminė Džeko Milžino buveinę, negu Snieguo- 
lės namelį. 

Pato vaikinai galvojo, kad aš, būdama baltaodė, vi- 
saip stengsiuosi ‚parodyti savo vertę“, nes kitaip nepa- 
darysiu įspūdžio pigmėjams. Kad ir ką besakiau, nie- 
kaip negalėjau pakeisti jų nuomonės. Nugirdau vieną 
jų kažką kalbant apie tualetą. 

—- Nesivarginkite, — užprotestavau. — Aš galiu nu- 
eiti į mišką. 

Jie pasibaisėjo. Pamačiau, kad prašoviau taip pasa- 
kiusi. 

— O, ne, Madami,— šaukė jie.— Nedarykite šito. 

Po kelių minučių jie nuvedė mane toliau į mišką ir 
parodė tvarkingą vienvietį namuką, gražiai apdengtą 
žaliais lapais. 

Statybai pasibaigus, aš apmečiau kelis eskizus. He- 
ratus buvo geras tipažas portretui, bet, kadangi moterys 
buvo baikštesnės, aš pradėjau nuo jų, bijodama, kad 
kiekvienu momentu jos gali pasukti į mišką. 

Herafus surūgęs kiurksojo prie savo laužo. Paga- 
liau neiškentęs priėjo prie manęs, kur aš piešiau moti- 
ną su kūdikiu. 

— Galėjau eiti medžioti kaip ir visi. — tarė jis.— 
Tur būt, eisiu į Mambasą kelioms dienoms. 

Aš išvyniojau didžiausią gabalą drobės, kurią turė- 
jau su savimi, ir parodžiau jį mažajam Žžmogeliui, 

— Neik,— pasakiau jam per vertėją, — aš laikau šį 
didįjį gabalą tau. 

Herafus vos nepradėjo šokti iš džiaugsmo. Jis išdi- 
džiai vaikštinėjo aplinkui kaip pasakų karalaitis; pūtė- 
si ir dabinosi kaip gaidys dideliame vištų būryje. 

Vakarop sugrįžo medžiotojai. Jie šaukė ir juokėsi, 
patenkinti dienos laimikiu. Septyni mažieji žmonės ant 
pečių nešė bolokio antilopę — labiausiai paplitusį žvė- 
relį Iturio girioje. Kelios moterys turėjo laukinių paukš- 
čių, panašių į viščiukus. 

Dalį laimikio nusiuntė į viešbutį, kitą dalį iškart su- 
piaustė ir paruošė kepimui. Kadangi pigmėjai neturi 
šaldytuvų, jie suvalgo mėsą iškart, kai tik sugauna ko- 
kį žvėrį. Vėliau gali vaikščioti alkani, bet ne dėl to, 
kad mėsa sugedo. Kokią valandą visi triūsė prie ugnia- 
viečių, valgydami keptą antilopę su Keptais bananais. 
arba manioka, kurią pateikė ant lapų. 

Pavalgiusi aš išdalinau dovanas, kaip namie per ka- 
lėdas. Kiekviena šeima gavo truputį palmių aliejaus ir 
druskos, o jaunuoliai po kelias cigaretes. Kai baigėme 
rūkyti, jau buvo naktis, bet švietė toks skaistus mėnu- 
lis, kad kaimas ir jo gyventojai matėsi kaip dieną. 

Laužų atšvaituose šmėkšojo pigmėjų šešėliai, kurie 
krito ant lapinių lūšnelių ir miško užuolaidos, ir todėl 
patys pigmėjai atrodė dar mažesni, negu paprastai. Aš 
įlindau į lovą, apsikamšiau moskitų tinklą ir gulėjau, 
klausydama storų vyrų bosų. Kažkur toliau vienas jų 
grojo muzikos instrumentu, padarytu iš tuščiavidurio 
medžio gabalo ir seno skėčio virbo. Aš užmigau, klau- 
sydamasi šio mažo instrumento muzikos ir galvodama, 
kaip labai jis priminė tolimą varpelį. 

Savaitę praleidau neišeidama iš kaimo, tapydama, 
darydama eskizus ar tiesiog dykinėdama. Šis kaimas 
man buvo kaip mažas rojaus kampelis. Pigmėjai me- 
džiojo, dirbo ar šoko — kaip jiems šaudavo į galvą, — ir 
aš visą laiką jaučiausi tarytum gyvenčiau elfų pasakų 
šalyje. 

Vienas mažas vyriškis, vadinamas Faiziu, buvo ma- 
no numylėtinis. Jis buvo labai panašus į Herafų, tik ne 
toks pilvotas ir daug veiklesnis, negu mažasis filosofas. 
Kai ateidavo laikas medžioti, jis visada būdavo vado- 
vu, ir niekas neprieštaraudavo. Kažkurią dieną į savai- 
tės pabaigą jis pakvietė mane eiti su juo. Abejoju, ar 
nors keturios—penkios baltos moterys yra medžiojusios 

kada nors su pigmėjais. Buvau taip susijaudinusi, kad 
beveik nemiegojau. 

Sekantį rytą medžiotojai susivyniojo lianos virvių 
tinklus, kurie buvo maždaug teniso tinklelio dydžio, už- 
simetė juos už pečių ir išėjo į mišką, ginkluoti lankais, 
strėlėmis ir ietimis. Kai kurios moterys nusekė iš pas- 
kos; vienos nešinos vaikais už nugarų, kitos vienos. Aš 
ėjau su Tomasa, Seilo, vieno iš kaimo vyresniųjų, 
žmona. 

Tomasa man buvo iki pažasties, bet žengė lengvai 
kaip gazelė. Mes praėjome mišku keturias ar penkias 
mylias, aplenkdami žemai Kabančias lianas, orientuoda- 
miesi pagal saulę, kuri švietė mums pro dešinįjį petį. 
Daugiausia ėjome per tankumyną. Kelis kartus medžiai 
išsisklaidė, ir prieš mus pasirodė mažos, atviros, keleto 
šimtų pėdų pločio aikštelės, kur augo žolė, aukštesnė 
už kukurūzus Ajovos valstijoje. Žinodami, kad leopar- 
dai mėgsta miegoti žolėje, mes apsukome visas tas vie- 
tas. 

Po kurio laiko, užkopę nedideliu šlaitu, priėjome 
siaurą slėnį, gulintį tarp dviejų kalnų keterų. Tomasa 
gestais parodė, kad vyrai laukia tolimame mažo įdubi- 
mo gale, o tinklai surišti vienas su kitu ir viskas pa- 
ruošta medžioklei. 

Girioje už slėnio išgirdau paukščio riksma, ir tuoj 
pat šaukdamos ir rėkdamos pabiro moterys. Po to jos 
pasuko link tinklų, pakeliui daužydamos krūmus. Ma- 
čiau kelis žvėrelius, kurie, triukšmo išgąsdinti, lėkė pir- 
ma varovių. 

Kai tik pasirodydavo laimikis, pastebėjau, keisda- 
vosi moterų balso tonas. Tomasa paaiškino kaip sugebė- 
dama, kad moterų balsai pasako, koks žvėris artinasi 
prie tinklo. 

Pasinaudodama ženklų kalba ir šnypšdama kaip ka- 
tė, aš paklausiau Tomasą, kas atsitiktų, jei jos išgąsdin- 
tų Ieopardą. 

Tomasa mostelėjo ore maža rankute, kaip berniukas, 
mesdamas žaislini sklandytuvą. Aš supratau. Nežiūrint 
viso triukšmo, leopardas taip greitai lėktų, kad niekas 
nespėtų pamatyti. 

Mes nusekėme medžiojamus žvėrelius iki tinklų, 
beveik sudarydamos ratą, kurio viena pusė buvo tink- 
lai, o kita — varovės. Kol abi dalys susijungė, keletas 
žvėrelių tikriausiai pabėgo, bet pilkoji bolokio antilopė 
pateko į tinklus, o taip pat ir kažkoks kurapkos dydžio 
paukštelis. Tinklas, i kurį įnėrė mažoji antilopė, buvo 
pigmėjo Vatumos. Jam priklausė garbė užmušti žvėreliį 
ir pasiimti daugiausia mėsos. 

Jis įsmeigė ietį į gyvulio kaklą, perskrodė miego ar- 
teriją ir stebėjo jo mirtį, išdidus, kad sugebėjo paskers- 
ti, nesugadindamas nė gramo mėsos. 

Toliau aš pasilikau su vyrais. Jie susirinko savo 
tinklus, užsimetė už pečių ir iškeliavo į kitą medžioklės 
vietą už kokių trijų mylių, kur tropikų audra buvo iš- 
varčiusi medžius; kelias į ją ėjo pačiu kalvos kraštu, 
maždaug 30—40 pėdų aukščiau už bendrą džiunglių ly- 
gį. Ten augo tankus pomiškis ir spygliuoti krūmai —- 
natūralus žvėrių prieglobstis, todėl mažieji medžiotojai 
nujautė, kad besigelbstintys elniai ir paukščiai prisi- 
mins tą brūzgyną ir pasuks tenai. Jie surišo tinklus pa- 
čiame tolimiausio tankumyno viduryje. Kiekvienas pig- 
mėjas stovėjo už savo tinklo, pasiruošęs smogti, jei tik 
kas pasimaišytų jame. 

Moterys tuo tarpu tyliai vorele patraukė miško gilu- 
mon. Vos tik jos dingo iš akiračio, jų nebesigirdėjo nė 
garso. Niekas netrikdė džiunglių ramybės, nors apie 

dvidešimt ar daugiau pigmėjų varovių kelias mylias ėjo 
giria, ieškodamos patogios vietos pradėti savo darbą. 

Septyni ar aštuoni vaikai keliavo pririšti už motinų 
pečių, bet nė karto nepasigirdo jų verksmo — tai būtu 
išgąsdinę žvėris ir paukščius. 

Faizis paliko mane, nuėjo apžiūrėti tinklo, paskui 
grįžo atgal. Aš vėl išgirdau paukštį, šį kartą prie pat 
savo peties. Tuo metu pamačiau, kaip išsitempė Faizio 
kaklas, ir supratau, kad tai buvo ne paukštis, o Faizis 
signalizavo varovėms. 

Per mongongo ir kusukų medžius, už kokių dviejų— 
trijų mylių, išgirdau staigų moterų balsų alasą — jos 
pradėjo savo darbą. 

Beliko tik laukti ir spėlioti, ką šis triukšmas įvarys į 
tinklus: romią antilopę, įsiutusį leopardą ar buivolą. 
Priešais tą vietą, kur sargyboje stovėjome mes su Fai- 
ziu, buvo gana atvira aikštelė, nes į saulę besistiebian- 
tys medžiai buvo visai be apatinių šakų; žemė po jais 
buvo apklota rudų lapų kilimu. Vietovė daugiau primi- 
nė gerai prižiūrimą parką ar piknikų giraitę. Ji mums 
buvo gana geras regėjimo laukas, nes bėgantis žvėris 
negalėjo užpulti mūsų nepastebėtas. 

Tuo metu saulė jau buvo aukštai danguje, ir jos 
karšti spinduliai skverbėsi pro medžių lapų nėrinį. Fai- 
zis prakaitavo — gal daugiau iš susijaudinimo, negu 
nuo karščio. Ir mano drabužiai vis labiau drėko. Tolu- 
moje varovės kėlė neapsakomą bildesį, kuris kas minu- 
tę artėjo. 

Faizis pirmasis pamatė antilopę. Po sekundės ir aš 
tarp medžių kamienų pamačiau nedidelį pilką gyvulėli, 
šuoliuojanti link mūsų — ištiesta nosimi, trumpais ra- 
geliais, beveik prigludusiais prie kaklo, mažutėmis ka- 
nopomis vos liečiantį žemę. Šviesioji antilopės akių da- 
lis aiškiai matėsi, kadangi baimė plačiai atvėrė vokus, 

kad ji geriau regėtų. Antilopė nėrė tarp medžių lengvai 
kaip saugas rungtynių metu, tiesiai į pinkles, kur jos 
laukė pigmėjai. Jeigu ji ir būtų pamačiusi tinklą, jau 
nebūtų spėjusi pasukti, ir todėl įnėrė tiesiai į lianos vi- 
joklių brūzgyną. Dar nespėjo ji pamėginti išsivaduoti, 
kai trys pigmėjai puolė prie jos. Keli žaibiški iečių 
smūgiai, ir viskas buvo baigta. 

Ten, kur apsilankė mirtis, virpėjo pomiškio krūmų 
šakos. Pigmėjai šaukė, susibūrę draugėn, kaip šunys, 
pajutę katę ant kiemo tvoros. Aš negalėjau žiūrėti. 
Faizis palietė mano ranką, pamojo sekti paskui jį ir nu- 
vedė į tankmę, kur buvo pririšti pagrindiniai tinklai. 

Aplink bėgiojo pigmėjai iškėlę ietis, apžiūrinėdami 
tinklą, kuris, išskyrus viršutinę dalį, buvo suplėšytas į 
gabalus. 

Jie norėjo, kad aš suprasčiau, kas atsitiko, ir mosi- 
kavo rankomis, rodydami kažką pažemiui. Spėjau, kad 
čia būta leopardo, nes žinojau, kokia jo plieninių rau- 
menų jėga. Tada išgirdau mažuosius vyrus šaukiant 
„oink, oink“ ir garsiai nusijuokiau. Tai buvo šernas. 
Įsinarpliojęs į tinklo virves, jis tol daužėsi savo aštrio- 
mis iltimis, kol išsilaisvino, niekam nespėjus mesti 
ieties. 

Dar tris kartus pigmėjai statė tinklą. Kartą jis liko 
tuščias. Po to į jį vėl pateko pilkoji antilopė, o trečiąjį 
kartą virvės tvirtai laikė besiblaškančią nedidele bui- 
volo patelę. 

Pastarasis laimikis buvo prizinis. Jauna buivolė bu- 
vo atsiganiusi šviežioje žolėje, kuri išdygo po paskuti- 
niojo lietaus, ir svėrė daugiau nei tris šimtus svarų. 
Seilas, į kurio tinklą ji pakliuvo, pakėlė jos užpakali- 
nę koją ir apžiūrėjo jos tešmenį bei spenius. Paskui jis 
kažką paaiškino kibiros dialektu, ir aš spėjau, kad jis 

pasakė, jog buivolė dar nesiveršiavusi ir jos mėsa bus 
minkšta ir sultinga kaip Čikagos jautiena. 

Mes grįžome į kaimą, išsirikiavę vorele; Faizis prie- 
kyje, už jo Seilas, o tada aš. Likusieji vyrai ėjo paskui 
mane, o gale nusitęsė moterų virtinė. Kiekviena ką nors 
nešėsi: paukštį, antilopę, buivolės dalį ar suvyniotus 
tinklus. Jei kitos ir stebėjosi, kodėl aš nieko nenešu, tai 
nieko apie tai nesakė. 

Kai mes pasiekėme kaimą, jau degė laužai. Pamatę 
laimikį, visi pradėjo šaukti ir šokinėti, o Seilas turėjo 
pavaizduoti, kaip jis nudūrė buivolę, kai ši įsiraizgė 
į jo tinklą. 

Čia viskas vyko vaizdingiau, negu Grinič vilidžo 
mažajame teatre. Aš stebėjau Seilą, nė žodžio nesu- 
prasdama kibiros kalbos, bet vis tiek aiškiai įsivaizda- 
vau gyvulį, daužantį kanopomis žemę, masyvų, ištiesta 
jo sprandą, neriantį tiesiog į storų vijoklių barjerą. 
Buivolė tikriausiai suklupo ant kelių, kaip rodė Seilo 
pantomima, ir ji mirė, net nepamačiusi ginklo, kuris ją 
nužudė. 

Ketvirtis užpakalinės buivolės dalies buvo nugaben- 
ta į viešbučio virtuvę. Likusioji mėsos dalis buvo išdė- 
liota ant žemės, greitai supiaustyta ir po lygiai pada- 
linta visiems pigmėjams, nežiūrint, ar jie medžiojo, ar 
buvo like namuose. 

Aš nuėjau prie mažo upelio, tekančio anapus lūšne- 
lių pasagos į Epulą, apsišlaksčiau veidą, nusiploviau 
rankas, o kai grįžau, mažieji žmonės jau kepė mėsą. 
Kiekviena šeima virė prie savo ugniavietės. Saulė nusi- 
leido, palikdama sutemas, rausvas nuo laužo atšvaito; 
oras pasidarė drėgnas ir vėsus. Ant pagalių, įvarytų į 
žemę, kaip ant iešmų kepė mėsa, ir po kelių minučių 
į laužą varvančių sulčių kvapas pripildė aikštelę. Kiek- 
viena pigmėjė prižiūrėjo savo kepsnį, sukinėjo lazdas, 

kad mėsa keptų lygiai. Net vaikai prisidėjo prie šio 
darbo, barstydami mėsą pelenais!, bet, atrodo, tai jiems 
nebuvo nemalonu. 

Faizis atpiovė dalį buivolės šlaunies, supiaustė ją ir 
užmovė gabalėliais ant žalių lazdelių kepti. Paskui grį- 
žo prie griaučių, suieškojo ten kepenis ir pridėjo po 
mažą jų gabaliuką prie piausnių ant iešmų. Kai mėsa 
buvo gatava, karšta ir sultinga, jis atnešė ją man ant 
šviežiais mongongo lapais apdengtos medinės lentelės. 
Nebuvo nei duonos, nei padažo, nei garnyrų, išskyrus 
kelis keptus bananus, bet žemė buvo tokia sausa ir šilta 
nuo laužų, oras toks persunktas kepančios buivolės sul- 
čių ir medienos dūmų, kad aš valgiau su didžiausiu 
pasitenkinimu. 

Po vakarienės nereikėjo plauti indų, o tai kiekvie- 
nam teikė dvigubą malonumą. Moterys sėdėjo savo lūš- 
nelių tarpduryje arba nuošaliau kieme, o vyrai susibū- 
rė apie didįjį laužą stovyklos centre paplepėti ir pasi- 
girti medžiokle. 

Herafus nebuvo medžioti ir atrodė suirzęs. Tik kar- 
tą, kai Faizis su Seilu prisiminė, kaip viena antilopių 
išbėgo iš miško ir įkliuvo į tinklą, mažasis filosofas juos 
pertraukė ir ėmė pasakoti apie žygdarbį, kuris buvo 
atliktas medžioklėje prieš keletą savaičių. Su vertėjo 
Apamombos pagalba aš supratau, jog niekas neprieš- 
taravo, kad buvo įterpta sena istorija. Visi mandagiai 
išklausė Herafų, kiekvienas žavėdamasis savo drąsa, 
patenkintas, kad seni faktai rišasi su naujais. 

Laužo šviesa linksmai šokinėjo ant nubronzintos, pu- 
siau šokoladinės, rusvos mažųjų žmonių odos. Ją gaudė 
ir atspindėjo sėdinčių už vyrų rato moterų akys. Keis- 
ta, bet aš nesijaučiau ne vietoje. Pigmėjai priėmė mane 


! Pelenus pigmėjai vartoja vietoje druskos. 

kaip draugę ir laikė sau lygia. Mūsų odos spalva netu- 
rėjo jokios reikšmės. 

Sėdėjau, atsirėmusi į dėžę, kurią atnešėme iš vieš- 
bučio su konservais, ir galvojau, kaip vieneri metai pa- 
keitė mano gyvenimą. Prieš metus buvo meno parodos, 
klaidžiojimas po paveikslų galerijas, žodžiu, paprastas 
Niujorko moters gyvenimas. Dabar aš sėdėjau tolimoje 
Kongo miškų aikštelėje, apsupta pusnuogių pigmėjų, ir 
sieloje jaučiau didžiulį pasitenkinimą. Žvelgiau į vyrus, 
stiprius, laimingus, nesugadintus civilizacijos įmantry- 
bių. Paskui pažiūrėjau į pigmėjes, tokias moteriškas sa- 
vo nuogybėje, taip patenkintas savo dalia. Čia, Iturio 
girioje, nebuvo vietos padidintam kraujo spaudimui, 
blogiui ar nerimui. Čia buvo laužas, mėsa, lapinė prie- 
danga, meilė ir juokas, ir to užteko. Jie nenorėjo nieko 
daugiau. 

Pailsėję po vakarienės, pigmėjai pradėjo šokti. Iš 
pradžių šokyje dalyvavo tik vyrai. Jis buvo keistas, tas 
jų šokis. Faizis vedė šokėjus, sustojusius vorele, kurie 
trepsėdami sukosi ir sukosi aplink centrinį laužą. Trys 
vyrai akompanavo tamtamais, o vienas pūtė mažą nend- 
rinę dūdelę. 

Šie žmonės tą dieną buvo nuėję bent tuziną mylių, 
tampę tinklus, pergyvenę persekiojimo ir žudynių ikarš- 
tį, bet šoko taip žvaliai, tarsi ką tik būtų pakilę iš lovų. 

Po kiek laiko tempas pasikeitė, ir šokis ėmė pasako- 
ti dienos nuotykius. Faizis atsiskyrė nuo kitų ir kažką 
atliko solo. Tada visi šokėjai, rėkdami ir mosikuodami 
rankomis, puolė jį ietimis tariamame mūšyje. Atrodė, 
kad vargšas Faizis, atliekantis bolokio antilopės ar bui- 
volės vaidmenį, vargiai išneš savo kailį sveiką, bet nie- 
ko panašaus neatsitiko. 

Stebėjau moteris, kurių susijaudinimas vis didėjo, 
bet tai buvo vyrų šokis, ir jos liko stovėti prie savo 

lūšnelių, nors lankstūs jų kūnai svyravo į taktą pašė- 
lusiam būgnų dundenimui, ir kilojosi smailios mažos 
krūtys. 

Medžiotojai vis dar tebešoko, kai aš nuėjau į savo 
lūšnelę. 

Pradėjo lynoti, ir lietaus lašai barbendami krito ant 
mongongo lapų. Kai jie šnypšdami ėmė gesinti laužus, 
mažieji žmonės liovėsi šokę ir išbėgiojo ieškoti priedan- 
gos. Staiga kaimas nurimo, girdėjosi tik lietaus lašų 
šiurenimas ant stogo. 


TREČIAS SKYRIUS 


Dar savaitę paviešėjusi pas pigmėjus, aš parsikraus- 
čiau namo, į stovyklą. Čia atvykdavo svečiai, kuriais 
turėjau rūpintis, reikėjo išpakuoti daiktus, be to, pa- 
galvoti ir apie Patą. Aš apgailestaudama atsisveikinau 
su pigmėjais. Patnemo stovykloje gyvenimas buvo ma- 
lonus, o mažųjų žmonių kaimelyje — idiliškas. 

Namuose aš turėjau rūpesčių, o ten, girioje — jo- 
kių. 

Apsipratusi įsijungiau į gyvenimo rutiną ir ėmiausi 
vadovauti mažajam viešbučiui. Patas buvo apmokęs af- 
rikiečių, normalaus ūgio čiabuvių, būrį, kuris pasirodė 
esąs ištikimas ne tik Patui, bet ir man. 

Pirmuosius keturis mėnesius prie Epulo turėjome 
nedaug svečių, dažniausiai prekybininkus arba versli- 
ninkus, pervežiojančius prekes. Buvo ir keli mokslinin- 
kai, bet jie didesnę laiko dalį praleisdavo miške. Man 
to tik ir tereikėjo, nes aš turėjau progos aklimatizuotis, 
priprasti prie krašto, kur nebuvo nei metų laikų pasi- 
keitimo, nei temperatūros svyravimų, ir išmokti gyventi 
be baltųjų Žmonių draugijos. 

Tačiau naudingiausia buvo tai, kad per tuos mėne- 
sius mokiausi kingvanos kalbą. Dienos metu mano mo- 
kytoju buvo Ageronga, o vakarais — Patas. Ageronga 

buvo šaunus vaikinas. Misijos mokykloje jis buvo is- 
mokęs skaityti ir rašyti kingvanos kalba. Jis netgi tru- 
putį mokėjo skaičiuoti. Jau pirmosios savaitės gale aš 
supratau, kad kiekvienas vertėjas yra didžiausias kliu- 
vinys pasaulyje. Skatinama šio atradimo ir matydama, 
kaip sunku, nemokant kalbos, duoti nurodymus, aš ap- 
valdžiau kingvaną per pirmuosius keturis mėnesius. 

Tai atvėrė man naują pasaulį. Nebeliko barjero tarp 
manęs ir „tikrųjų žmonių“, kaip pigmėjai vadino afri- 
kiečius, o svarbiausia — tarp manęs ir pigmėjų. 

Kartą išmokusi kalbą, galėjau eiti, kur panorėjau, 
daryti, kas patiko, šnekėti beveik su kiekvienu sutiktu 
kelyje, nesvarbu, mieste ar džiunglėse. 

Jaučiausi tarsi nusimetusi grandines. Dabar jau duo- 
davau nurodymus kingvanos kalba dėl maisto — Andre 
Pirmajam, virėjui, ir dėl darbų darže Andre Antrajam. 
Tikrindavau savo žinias, kalbėdama su Abazinga, gyvu- 
lių prižiūrėtoju, ir Poliu, dailide. Po to nuėjau į pigmė- 
jų Kaimelį ramiai pasišnekėti su Faiziu, Herafu ir kitais 
be afrikiečių pagalbos. 

Visa tai man buvo savotiškas užsiėmimas, ir aš be- 
veik visą laiką būdavau stovykloje, bet, kai pasijutau 
tikrai mokanti kalbą, panorau viską ištirti. Prie pagrin- 
dinio kelio buvo čiabuvių kaimai ir maži Mambasos bei 
Dar-es-Salamo miesteliai, kuriuos reikėjo aplankyti, o 
džiunglėse vingiavo daugybė takų ir kiekvienas vedė į 
kažką nauja ir netikėta. 

Eidama pro džiungles dieną, aš visada pagalvodavau 
apie klastingą jų ramybę. Pro medžių šakas besiskver- 
bianti švelni šviesa teikdavo apgaulingą iliuziją, kad 
aplinkui viešpatauja taika. Girdėdavosi skrendančių 
medaus ieškoti bičių dūzgimas, ir aukštai medžių šako- 
se ramiai šnekučiuodavosi paukščiai. Dieną, atrodyda- 
vo, niekas netrikdo jų ramybės. Medžių viršūnėse visada 

galėjai matyti beždžiones, ir, nors, man prisiartinus, 
jos nepatenkintos imdavo spygauti ir čiauškėti, aiškiai 
matėsi, jog buvo laimingos, vaikydamos viena kitą ir 
svaiginančiai šokinėdamos ore; sunku būdavo įsivaiz- 
duoti, kad jų Žaidimų aikštelė gali virsti kruvinos kovos 
ir mirties arena. 

Naktį vaizdas keisdavosi. Net namuose, kur jausda- 
vausi palyginti saugi, girdėjosi ausį rėžiantis leopardo 
niurzgimas ir hienų staugimas. Tropiniuose Kongo miš- 
kuose gyvybė naktį nebrangiai kainuoja. Žemai nusvi- 
rusiose medžio šakose guli pitonas, tykodamas prabė- 
gančios bolokio antilopės, kuri gal užsinorės atsigerti ir 
palaižyti druskos. Krokodilas, pusiau pasinėręs pelkės 
purve, laukia ateinant rudojo "šerno. Pelėda be garso 
nardo po mišką, ieškodama bejėgiškai aklų tamsoje gra- 
žiųjų gegučių lizdo. 

Žmogus dažniausiai vaidina nežymų vaidmenį šiose 
stipriųjų, greitųjų ir nuodingųjų imtynėse. Neretai di- 
džiausi grobuonys įsiutę puola ant žmogaus, ir jis savo 
gyvybe užmoka už tai, kad turi mažus dantis, silpnas 
rankas ir kitus trūkumus. Tačiau paprastai net žiauriau- 
si džiunglių plėšrūnai, užuodę jo kvapą, suurzgia ir 
sliūgina šalin. 

Bet ne tokie yra mažiausi Kongo gyventojai — ke- 
liaujančios skruzdės. Varomos nepermaldaujamo, neap- 
sakomo alkio, skatinamos milijonų knibždančių pali- 
kuonių rajumo, jos, ieškodamos maisto, juda pirmyn 
kaip mažas ledynas — neįveikiamas, bejausmis ir bai- 
sus. Ne taip, kaip kiti gyvūnai ir vabzdžiai, jos, atrodo, 
neteikia ypatingos reikšmės nei dienai, nei nakčiai. Tie- 
sa, šios skruzdės nemėgsta saulės, bet gūdžiuose Kongo 
miškuose jos išvengti nesunku. 

Aš mačiau jas traukiančias banguotomis kolonomis, 
kurios priekyje buvo trijų, šešių ar dvylikos colių plo- 

čio, mažai kreipiančias dėmesio į pakeliui pasitaikan- 
čius objektus. Gyvuliai bėga nuo jų plėšikiškų kareivių 
kaip nuo didžiausių priešų. Kiti vabzdžiai skelbia skubų 
atsitraukimą, antraip jie apsupami ir sunaikinami. 

Tiktai didelis gaisras pakeistų keliaujančių skruz- 
džių judėjimo kryptį arba nušluotų priekines gretas. 
Upelis priverčia jas sustoti ir ieškoti kito kelio. Dau- 
giau beveik niekas negali sustabdyti jų nepermaldau- 
jamo judėjimo pirmyn. 

Nepasotinamas alkis ir klajoklinis gyvenimo būdas 
yra, kaip mokslininkai mano, svarbiausias keliaujančių 
skruzdžių trūkumas: jos bando apeiti pagrindinį evoliu- 
cijos dėsnį, kad nė viena sėsli bendruomenė negali būti 
mėsėdė. 

Patas, studijavęs antropologiją Harvardo universi- 
tete ir kasdien stebintis žvėris, pasakė, kad skruzdės 
pasmerktos nuolat judėti pirmyn todėl, kad jų maistas, 
bėgdamas nuo jų, taip pat juda. 

Kai kurios skruzdžių rūšys minta augaliniu maistu 
ir todėl gyvena sėsliomis kolonijomis. Kitos įsisavino 
vieną blogiausių Žmogaus savybių — įsigijo vergus — ir 
naudojasi savo aukų darbu. Keliaujančios skruzdės pri- 
verstos kiekvieną dieną ieškoti maisto, bet jos negali 
nei eiti atgal, nei pasilikti vietoje, nes jau suėdė kiek- 
vieną gyva padarą, kuris tik negalėjo pabėgti ar nu- 
skristi. 

Neturėdamos pastovios gyvenamosios vietos, skruz- 
dės palikuonis augina laikinose stovyklose. 

Masė gyvų skruzdžių, prikibusių prie nusvirusių 
medžio šakų ar šaknies žemėje, padaro tokį „namą“. Jo 
viduje būna vikšrai, maitinami skruzdžių darbininkių ir 
auginami šilumoje, kurią teikia knibždantis skruzdžių 
spiečius. Ryte, vos išaušus, šis spiečius paprastai išyra. 
Skruzdės išsirikiuoja kolonomis ir palieka tą džiunglių 

dalį, kurioje maitinosi praėjusią dieną. Iki vidurdienio 
tokia kolona nusitęsia šimtus jardų, o vadovai nueina 
toli i priekį nuo savo buveinės, matuojant skruzdžių 
judėjimo greičiu. Bet kai vienos skruzdės slenka tolyn 
nuo savo stovyklos, kitos, kurios jau sugavo ką nors 
maistui, grįžta atgal, ir tokiu būdu susidaro dvipusis 
judėjimas, kuris primena miniatiūrinį bulvarą sekma- 
dienio popietę. 

Jeigu šie skruzdžių legionai būtų vegetarai, tai jie 
sunaikintų viską, ką tik rastų savo kelyje, ir daržinin- 
kystė būtų beveik neįmanoma. Aš mačiau, kaip jos 
traukė per mūsų daržo lysves. Procesija užtruko tris ar 
keturias valandas, o kai dingo paskutinė skruzdė, pa- 
sirodė, kad nenukentėjo nė vienas augalas. Bet po to 
pupose nebeliko nė vieno vabalo, nesimatė nė vieno 
vabzdžio ant pomidorų. Visi, kas turėjo sparnus, išskri- 
do, o kas pasiliko, tą perkando į gabalus aštrios kaip 
žirklės skruzdžių žiaunos ir nunešė i lizdą alkaniems 
vikšrams. 

Aš jomis labai šlykštėjausi ir visada, kai mūsų ke- 
liai susikryžiuodavo, iš tolo aplenkdavau jas. Patas ne- 
nuramino manęs, papasakojęs, kad actekai Centrinėje 
Amerikoje pasmerktuosius mirti palikdavo keliaujančių 
skruzdžių kelyje, o kai jos praeidavo, virvės laikydavo 
tik skeletus. 

Apie skruzdžių papročius man pasakojo ir Faizis. 
Jis, kaip ir visi necivilizuoti sutvėrimai, nepaprastai 
žavėjosi tais, kas savo darbą atlieka švariai ir neprie- 
kaištingai. Žinoma, pasiklausius jo, atrodė, kad skruz- 
dės yra velniškai veiksmingos. 

Jis papasakojo, kad, skruzdėms žygiuojant per sa- 
manomis ir lapais padengtą miško žemę, dideli žvėrys 
iškart pasitraukia. Mažesni gyvūnai, kaip pelės ir kirs- 
tukai, paprastai pabėga, o jeigu pasislepia tuščiose dre- 

vėse ar nuolaužų krūvose, judančios kolonos būtinai 
juos suranda ir suėda. 

Mažieji vabzdžiai, kaip visos kitos skruzdžių rūšys, 
vorai, vabalai, vikšrai ir kiti gyvi padarai, yra pagrin- 
dinis keliaujančių skruzdžių maistas. Faizis pasakė, kad, 
perbėgus per žolę ir krūmus jų žvalgams, kurie keliauja 
kolonos priekyje, kiti vabzdžiai, instinktyvios baimės 
vedini, lipa į žolės ir šakų viršūnes, bandydami išsigel- 
bėti, bet, jeigu jie negali skristi, jų likimas nuspręstas. 
Nuo apačioje žygiuojančios pagrindinės kolonos atsi- 
skiria judriosios dalys, kurios apšniukštinėja kiekvieną 
šakelę ir lazdelę. Jos nepermaldaujamai kyla aukštyn 
iki pačių šakų viršūnių, persekiodamos savo auką. Jeigu 
is baimės apkvaitusi auka sustoja ir bando kovoti, ją 
suryja ten, kur ji stabteli paskutinį kartą. Jeigu ji pa- 
slysta ir krenta žemyn, tai patenka į apačioje esančią 
plėšriąją gaują, kur jos laukia tas pats likimas. 

Išraiškingais gestais ir kingvanos kalba mažasis Fai- 
zis papasakojo man apie vabzdžių karus tropikų miš- 
kuose. 

Kai jis baigė, man paaiškėjo bendras vaizdas. Pabė- 
ga tik vorai, užtikrino jis, ir tai ne visada. Vikrūs ir 
greiti vorai skuba pasiekti šakelės galą, ten greitai nu- 
mezga ploną voratinklio siūlą, ant kurio pakimba kaip 
ir namo palubėje. Voratinklis per plonas ir per silpnas, 
kad juo galėtų pereiti skruzdė. Tokiu būdu, siaubo su- 
kaustytas voras kabo tarp savo priešų viršuje ir žygiuo- 
jančių gaujų apačioje. Jeigu jis turi pakankamai kant- 
rybės, tai gali sulaukti, kol skruzdės pražygiuos, nes 
jos juda pirmyn ir apleidžia mūšio lauką, palikdamos 
gyvus tuos, kurie sugebėjo jas pergudrauti. 

Gamta, kuri visur išlaiko pusiausvyrą, savotiškai 
kontroliuoja skruzdžių plitimą. Kad pažabotų jų daugi- 
nimąsi, drėgnus periodus ji pakeičia sausais, kitaip 

skruzdžių privistų tiek daug, jog išnyktų kitos gyvybės 
formos. 

Keliaujančių skruzdžių skaičius auga ypač smarkiai, 
kai didelis oro drėgnumas. Žemei permirkus nuo dažno 
lietaus, skruzdės greitai dauginasi. Kas trisdešimt dvi— 
trisdešimt keturios dienos kiekviena vidutinė kolona 
išaugina apie milijoną palikuonių. Jeigu šio plitimo nie- 
kas nesustabdytų, tai beveik visiems kitiems gyvūnams 
greitai neliktų vietos džiunglėse. 

Kol mokslininkai neišaugino ir neištyrinėjo šių 
skruzdžių kolonijų laboratorijoje, jų egzistavimo pa- 
slaptys buvo neaiškios. Tyrinėtojai nustatė, kad, drėg- 
mei nukritus iki 70%, keliaujančių skruzdžių veikla 
žymiai sulėtėja. Prie 60% silpnesni individai pasidaro 
visai apatiški, o prie 45% ar 5095 skruzdės žūsta. 

Normaliomis džiunglių sąlygomis keliaujančios 
skruzdės vengia saulėtų vietų. Bet kartais ilgalaikė 
sausra sugriauna jų apskaičiavimus, ir dideli skruzdžių 
kiekiai sunaikinami. 

Išgyvenusi kelis mėnesius prie Epulo, aš pakanka- 
mai sužinojau apie skruzdes, visada vengiau susitikimo 
su jomis, ir norėjau, kad jos darytų taip pat. 

Tačiau vieną ankstyvo balandžio naktį aš negalėjau 
pasielgti taip, kaip visada. Tai buvo viena tų naktų, kaj 
mėnulis žaidžia slėpynių su debesų kamuoliais, tai ding- 
damas ir palikdamas džiungles švelnioje prietemoje, tai 
nutvieksdamas viską spindinčia sidabro spalva. 

Jau seniai buvo metas gulti, bet aš, atsirėmusi į pa- 
galvius, teberašiau tėvams laišką į tolimąjį Niujorką. 
Silpnoje žibinto šviesoje aš vos galėjau įžiūrėti eilutes, 
todėl mano akys pavargo ir aš užsnūdau, pusiau sėdė- 
dama, pusiau gulėdama poliruotoje raudonmedžio 10- 
voje. Madmuazelė, mano baseni veislės kalytė, susirietė 

ant rafijos! kilimėlio prie lovos, o mažoji šimpanzė, 
kurią prieš savaitę man buvo padovanojęs Patas, snau- 
dė savo narvelyje. Visa tai aš pastebėjau prieš pat už- 
migdama, pakėlusi akis nuo darbo. 

Nežinau, kas mane pažadino. Gal šalia sunerimus 
kalytė ar beždžioniukė, besiblaškanti narvelyje. Po to 
išgirdau šlamesį sausuose lapuose ant stogo. Ant grin- 
dų nukrito skorpionas ir išskubėjo pro duris. Kažkas 
lengvai nušoko ant lovos ir, prišliaužęs kraštą, taip pat 
nukrito ant grindų. Tikriausiai tai buvo tarakonas ar 
šimtakojis. Žibinto šviesoje pamačiau, kad visokie vabz- 
džiai krenta nuo stogo ir skuba prie išėjimo. Lenty- 
nėle, ant kurios laikiau dažus ir drobes, perbėgo pelė. 

Madmuazelė inkštė, o šimpanzė iš baimės kaleno 
dantimis. Negalėjau suprasti, kas taip išgąsdino kalytę, 
kuri šalia manęs paprastai jausdavosi visai saugi; ji 
visada būdavo soti ir kas savaitę darėsi vis tingesnė. 
Niekas jai nerūpėjo — nei svečiai, nei patarnaujantieji 
namuose berniukai, nei pigmėjai. Madmuazelė žinojo 
esanti šeimininkės numylėtinė, ir tai teikė jai moralinį 
pagrindą jaustis pranašesne prieš kitus gyvulius — ji 
gyveno lyg karalienė. 

Bet šią naktį ji buvo ne karalienė, o apgailėtina bū- 
tybė, draskoma prieštaringų jausmų. Jai norėjosi bėgti, 
kiek kojos neša, o išsiauklėjimas neleido taip elgtis. 

— Kas, po galais, tave taip neramina? — paklausiau 
aš, nuleisdama kojas iš lovos. 
žydamas virtuvės duris, jis šaukė: 

— Madami, jeigu jums brangi gyvybė, išeikite iš 
namo. 


! Rafija — bambuko palmė. Ji būna šešių rūšių, iš jos medienos 
pluošto pinami įvairūs daiktai. 

Aš sugriebiau drabužius, įsistojau į šliures ir puoliau 
prie durų. Abazinga, visada nepriekaištingas džentel- 
menas, lėkte įlėkė į miegamąjį. Iš jo išplėstų akių ir pa- 
balusio veido supratau, kad atsitiko kažkas baisaus. 

— Patas? — sušukau aš.— Ar kas nors atsitiko Patui? 

— Bvana atsiuntė mane, Madami,— pasakė jis.— 
Čia pat skruzdės. Mums reikia išeiti. 

Kurį laiką aš nieko nesupratau. Skruzdės čia pat... 
Tada man topielėjo į galvą mintis — iš kažkur artėja 
kolona mažų, aklų plėšrūnų. Staiga prisiminiau Faizio 
pasakojimus, ir akimirksniu supratau pašėlusį vabzdžių 
skubėjimą ir Madmuazelės siaubą. 

Aš švilptelėjau kalytei ir nuskubėjau durų link, nes 
Abazinga patyliukais vis ragino mane. Pakeliui sugrie- 
biau porą sunkių batų ir kelias akvareles, kurias tapiau 
pastaruoju metu. 

Negaiškite laiko. 

Lauke fakelų ir žibintų šviesoje pamačiau Patą. Jis 
kažką nurodinėjo berniukams, varantiems gyvulius iš 
užtvaros. Jie susijaudinę lakstė aplinkui, gindami mūsų 
antilopes, kiaules ir babunus į saugesnę vietą. 

Linksmas nuo susijaudinimo atskubėjo Patas. 

— Kažkuris iš Atilio pigmėjų pastebėjo jas pirma- 
sis, — tarė jis.— Dabar jos žygiuoja per daržą. 

Sakytum praėję paruošiamuosius civilinės gynybos 
kursus, žmonės surinko maisto atsargas ir nunešė toli 
už viešbučio. Kiti stebėjo skruzdes, kurios kas minutę 
artėjo. Nors ir labai jų nekenčiau, vis tiek norėjau jaš 
pamatyti, todėl prisijungiau prie žvalgų, stovėjusių už 
garažo. Skruzdės būriais kopė per žolėmis užžėlusią 
tvorą. Pagrindinė jų kolona buvo kokios pėdos pločio, 
bet nuo pagrindinės masės vis atsiskirdavo nedideli bū- 
reliai ir išsisklaidydavo į visas puses. Iš pradžių atrodė, 

kad skruzdžių judėjimas netvarkingas. Tačiau po kurio 
laiko pastebėjau, kad, nesvarbu, kur suko atsiskyrę ka- 
reiviai, pagrindinė kolona nenukrypdama judėjo į va- 
karus nuo viešbučio — tiesiai link mano namų. Šlykš- 
čios, šliaužiančios ir knibždančios procesijos galo ne- 
simatė. 

— Kodėl nesukuriame laužų, gal nukreiptume jas 
kitur? — paklausiau aš Pata. 

— Nesuspėtume,— atsakė jis.— Bė to, tik pakeistu- 
me jų judėjimo kryptį, o tada jos gali pasukti į ligoninę. 
Tai būtų kur kas blogiau. 

Man biauru buvo ir pagalvoti, kad skruzdės šliau- 
žios mano namuose. 

Patas žiūrėjo, kad kolona nepasuktų kitur, ir kelis 
kartus berniukams liepė tvoti per tos masės kraštus prie 
lazdų pririštais degančiais skudurais, sumirkytais žibale. 

— Bijau, kad dalis neatsiskirtų ir nepajudėtų kita 
kryptimi,— paaiškino Patas.— Geriau tegu visos laikosi 
draugėje. 

Aš niekada negalvojau, kad skruzdės tokios greitos. 
Mačiau jų kitokių rūšių, kurios be tikslo bėgiojo aplin- 
kui, tačiau visai nedideliame plotelyje. Bet čia buvo ke- 
liaujančios skruzdės ir judėjo daug greičiau, negu aš 
įsivaizdavau. Aš įsidėmėdavau kokį krūmą ar žolę ko- 
lonos priekyje, o po to kas nors staiga atitraukdavo 
mano dėmesį ir, kai po kelių minučių vėl pažiūrėdavau 
į skruzdes, šlykšti jų masė jau būdavo už dviejų, trijų, 
o gal ir keturių pėdų nuo įsidėmėtos ribos. 

Kol aš bandžiau nustatyti vabzdžių judėjimo grei- 
tį — jie jau būriavosi prie mūsų namo sienų, — pasigir- 
do paklaikęs šimpanzės klyksmas. Prisiminiau, kad, 
Abazingos skubinama, išbėgau ir palikau vargšę bež- 
džioniuke užrakintą narve. 

Galvoje šmėstelėjo Faizio pasakojimai. Galas tam, 
kas negali bėgti ar skristi, sakė jis. Minute svarsčiau, 
ar nepasiuntus ko nors iš berniukų beždžionės atnešti. 
Bet paskui prabilo mano sąžinė: „Tu pati palikai Žvė- 
riuką narve. Tu buvai bailė, o ne jie.“ 

„ Net nepagalvojusi, kad vien tik Iturio giroje yra 
„dar milijonai šimpanzių, aš puoliau į namus. 

— Grįžk, kvaile, — riktelėjo Patas, — tegu ji ten 
lieka. ' 

Aš pastūmiau duris ir pribėgau prie beždžionės nar- 
velio. Ji verkšleno iš baimės, daužydama bambukinius 
savo kalėjimo virbus. Aš smarkiai patraukiau durų vel- 
kes. Jos buvo neužrakinamos, bet afrikietis dailidė vel- 
kes taip sumaniai užpainiojo, kad net miklūs beždžionės 
pirštai negalėjo jų atidaryti. 

Keikdama dailide, aš tampiau ir draskiau skląsčius, 
bandydama atidaryti. Man neužteko jėgų išnešti bež- 
džionę su narvu, o jis tikriausiai ir nebūtų praėjęs pro 
duris. | 

Po kurio laiko šiaip taip atstūmiau visus skląsčius — 
liko tik vienas. Žibintas prigeso. Tikriausiai baigėsi Ži- 
balas ar sudegė dagtis, bet aš neturėjau laiko žibinto 
tvarkyti. Beždžionėlė be atvangos purtė virbus, bet, pa- 
mačiusi, kad jos darbas bevaisis, atsisėdo kampe ir gai- 
liai pravirko. 

Bėgdama į namus, galėjau sugriebti kokį nors įrankį, 
kad turėčiau kuo sulaužyti narvą, bet atlėkiau kaip mo- 
teris — jausmų vedina, todėl dabar stovėjau ir draskiau 
velkę rankomis. Bet štai man įkando pirmoji skruzdė. 
Tai buvo toks jausmas. tarytum blogo šaulio paleista 
strėlė būtų pralėkusi pro taikinį ir įsmigusi į mane. Po 
akimirkos vėl įkando. Įkandimas buvo toks skausmin- 
gas, kaip vapsvos įgėlimas. Kokią porą palaimintų mi- 
nučių skruzdžių nejutau, paskui vėl įkando — šį kartą 

virš kairiojo kelio —ir aš surikau iš skausmo. Siaubas 
padėjo sutelkti jėgas, ir aš vienu trūktelėjimu atplėšiau 
narvo duris. Pačiupusi šimpanzę už apykaklės, aš išbė- 
gau į verandą, Kur jau nebegrėsė pavojus. 

Kai aš pasileidau link namų, Patas su skaudančia 
koja puolė paskui mane ir dabar jau kopė priebučio 
laipteliais, bet siaubo sukaustyti pigmėjai nepajudėjo 
iš viešbučio kiemo. 

Užpakalyje, namo viduje, girdėjau siaučiant po 
kambarius milijonus skruzdžių. Iš tikrųjų tai buvo vos 
girdimas šnaresys, kurį kėlė beveik be garso žengian- 
čios miniatiūrinės kojytės ir mažučių žandikaulių traš- 
kėjimas. 

Aš grįžau prie viešbučio ir atidaviau beždžionę Aba- 
zingai. Pati nuėjau į pastato šešėlį ir išsivėmiau. Prie 
manęs priėjo virėjas Andre ir palydėjo į viešbutį. Einant 
jis kalbėjo apie skruzdes ir sakė, kad nesijaudinčiau 
dėl kotedžo. * 

— Labai gerai, — nuramino jis.— Jos sunaikins visus 
kenkėjus. 

— Gal ir taip, Andre, bet geriau aš būčiau išbars- 
čiusi viską 10% DDT milteliais. 

— Net žiurkės ir pelės nedrįs pasilikti savo olose, — 
paaiškino jis.— Skruzdės apšniukštinės kiekvieną šiukš- 
lių krūvelę ar atliekų duobę ir nepaliks nė vieno vabz- 
džio, net jo kiaušinėlio. 

Pribėgo Ibrahemas, vyriausias viešbučio tarnas. 

— Bvana pyksta, — tarė jis — Kažkas išvedė genetą 
iš užtvaros ir pririšo prie medžio skruzdėms ant tako. 

Viena Ibrahemo akis buvo pažeista medžioklės me- 
tu, todėl jis negalėjo sukoncentruoti žvilgsnio. Akis 
keistai vartėsi tarsi balta langinė juodame pastato fone. 

— Ji rėkė kaip kačiukas, Madami, bet buvo jau per 
vėlu kuo nors padėti. 

Aš pagalvojau, apie veriantį skausmą nuo aštrių 
skruzdžių žnyplių ir išėjau į lauką, nes man vėl pasi- 
darė negera. 

Beveik dvi valandas skruzdės naršė po stovyklą, 
aplink mūsų namą, jo viduje ir toliau, miške. 

Judėjimo atgal, iš kur jos atėjo, nesimatė. Patas 
pasakė, kad tai reiškia, jog jos ne tik ieško maisto, bet 
ir Keliauja į naują vietą, kur įsikurs naują stovyklą ir 
perės palikuonis. 

— Kažkur šios biaurios rėpliojančios vabzdžių masės 
viduryje, — tarė Patas, — yra skruzdžių karalienė, dvide- 
šimt kartų didesnė už bet kurią kitą skruzdę. Ji tokia 
bejėgė, kad darbininkėms tenka ją vilkti žeme. Ji ne 
kas kita, kaip baisiai produktyvi kiaušinių dėjimo ma- 
šina. Išskyrus kelis patinus, nė viena iš skruzdžių nieko 
nemato. Jos visiškai aklos ir keliaudamos vadovaujasi 
tik savo ūselių jaustukais. Jaunystėje karalienė matė 
ir galėjo skraidyti. Patinai turi akis, todėl jie gali sekti 
paskui karalienę, kai ji išskrenda iš lizdo. Šita taip pat 
išskrido į vestuvinę Kelionę, ir ją lydėjo keli patinai. 
Vienas iš jų apvaisino ją. Po to ji grįžo atgal į skruz- 
dėlyną ir padėjo milijonus kiaušinėlių, iš kurių išsivys- 
tė naujos skruzdės, visos aklos, išskyrus kelis patinus. 

Man pasidarė baisu. Aš kažkur buvau skaičiusi ir 
girdėjusi nuogąstaujant, kad vabzdžiai, būdami labai 
produktyvūs, kada nors užkariaus pasaulį. Po tos nak- 
ties aš niekada neabejojau, kad jei tik sutriktų gamtoje 
pusiausvyra, niekas neatsispirtų jų gausybei. 

Kai dingo paskutinė klajūnė, nuėjome pažiūrėti 
vargšės genetos. Ji buvo dukart didesnė už nemažą na- 
minę katę, bet iš jos liko tik skeletas, kurio kiekvienas 
kaulelis buvo švariai, nepriekaištingai apgraužtas. Vir- 
vė, laikiusi genetą nelaisvėje, buvo pusiau nugraužta, 

nes, kol skruzdės dusino ir draskė savo pamišusią auką 
aštriais, mažais žandikauliais, ji bandė išsilaisvinti. 

Genetos aplamai yra nemalonūs sutvėrimai, o ši bu- 
vo ypač biaurios prigimties. Abazingą ji buvo apdras- 
kiusi dešimtis kartų. Nepaisant to, žiūrėjau į apgailė- 
tinas jos liekanas ir verkiau kaip vaikas. Stovėdama 
niūrioje fakelų šviesoje, aš iš visos širdies neapkenčiau 
Kongo su negailestingais jo papročiais. Tai buvo žalias 
pragaras, kupinas paslėpto blogio, kuris viską nugali 
savo brutaliu beširdiškumu. 

Niekas nebūtų privertęs manęs įžengti į namą tą 
naktį. Nors ir netvėriau smalsumu, tačiau nerizikavau 
net iš tolo prie jo prieiti. Atsiguliau viešbutyje, svečių 
kambaryje, bet pirma nusirengiau ir apžiūrėjau kiek- 
vieną savo kūno dalelę, ar neužsiliko kur mažoji plėš- 
rūnė. Po to išknibinėjau visas drabužių siūles. Jaučiausi 
kaip kalinys koncentracijos stovykloje, gaudantis utė- 
les savo baltiniuose, bet neradau nė skruzdėlytės. 

Nors ir aklos, skruzdės nepailstamai keliauja pir- 
myn, vedamos instinkto, kuris nežino barjerų ir nu- 
krypimų. 

Rytas išaušo saulėtas ir skaidrus. Nakties košmarai 
išsisklaidė kaip rūkas, kuris tvyrojo virš Epulo prieš 
saulėtekį. Stovėdama viešbučio verandoje, aš nemačiau 
nieko, kas paliudytų, jog tik prieš keletą valandų čia 
praėjo milijonai skruzdžių. Po kurio laiko pastebėjau, 
kad nesimatė mažųjų paukštelių, kurie paprastai skrai- 
dydavo ieškodami vabzdžių. Nesunku buvo suprasti 
kodėl — plačioje žemės juostoje, iki pat miško, skruz- 
dės nepaliko jiems jokio maisto. Bet ir apie tai galima 
buvo tik spėlioti, o bendrai Patnemo stovyklos vaizdas 
nė kiek nepasikeitė. Man tai atrodė tiesiog neįtikėtina. 

Neradau jokių pakitimų ir namuose. Kai pagaliau, 
sukaupusi drąsą, aš įžengiau į vidų, tikėjausi, kad prieš 

mane atsivers skerdyklos vaizdas, tačiau nepamačiau 
nieko panašaus. Dvi valandas vaikštinėjau po namus, 
bet juose viskas buvo savo vietoje — tik tuščias puo- 
delis stovėjo ant krosnies ir pigmėjų šokių kaukė buvo 
apgadinta. Puodelis, kuris vakare buvo pilnas palmių 
aliejaus, atrodė kaip skuduru iššluostytas. Kaukei, imi- 
tavusiai leopardo snukį, trūko viršutinės dalies — skruz- 
dės suėdė tą dalį, kuri buvo padaryta iš leopardo 
odos. Daugiau nebuvo jokių pėdsakų, kurie paliudytų, 
kad tūkstančiai vabzdžių išnaršė kiekvieną kvadratinį 
colį grindų, sienų ir stogo, išlandžiojo visus indaujos 
plyšelius. 

Aš pakeičiau patalynę lovoje, nuėmiau staltieses, 
surinkau drabužius ir viską nunešiau Ibrahemo žmonai 
Ambokai išskalbti. Tik po to, kai juos išdžiovino kaitri 
pusiaujo saulė, aš vėl apsivilkau drabužius ir pradėjau 
naudotis visais kitais daiktais. 

Daug metų praėjo nuo skruzdžių antpuolio, bet aš 
iki pat šiol dažnai atsibundu visa šlapia, drebėdama iš 
siaubo, kai susapnuoju, kad knibždanti skruzdžių kolo- 
na šliaužia per mano kūną. 


KETVIRTAS SKYRIUS 


Paskaitę apie leopardus žmogėdras ir keliaujančias 
skruzdes, jūs galite pradėti nekęsti Kongo. Žmogus, no- 
rintis plėsti civilizaciją, privalo kovoti su džiunglėmis, 
juoktis iš jų, nugalėti jas arba pasiduoti. Ši kova vyks- 
ta be atvangos, nors pasitaiko taikingų ir ramių valan- 
dėlių. Bet kartais kruvinas susidūrimas su džiunglėmis 
baigiasi mirtimi. Jei jūs iš šios kovos išeinate nugalė- 
toju, tai pajuntate tikrojo gyvenimo džiaugsmą. Kai 
skruzdės pasitraukė, žinojau, kad džiunglės niekada 
mūsų nenugalės. Aš mylėjau Afriką ir savo namus. 

Dvidešimt metų prieš man atvažiuojant čia, Patas 
užtiko tinkamą statybai aikštelę. Kartą, kai jis dirbo 
žemumoje, Kur buvo pilna maliarinių uodų, jam ėmė 
skaudėti dantį. Truputį apsigydęs, kad galėtų keliauti, 
Patas išvyko į Mambasą pas daktarą Vudhemsą, kuris 
vadovavo mažai misijos ligoninei. Tris dienas jis kelia- 
vo palei Epulą ir paskutiniąją dieną užėjo plyną aikš- 
telę ant stataus upės kranto, kuris baigėsi skardžiu. 
Nors Patą krėtė šaltis ir kas žingsnis tvinkčiojo skau- 
dantis dantis, jis iškart suprato, kad tai viena gražiausių 
vietų, kokias tik buvo matęs Afrikoje. 

Dantį jam ištraukė, ir jis grįžo prie upės stovyklauti. 
Pasveikęs Patas dar labiau susižavėjo vietove ir kokie 

šešeri metai prieš mums apsivedant, išsinuomojo žemę. 
Netrukus ant upės skardžio jis pasistatė namą, o sekan- 
čiais metais — ligoninę. 

Pastatų sienos yra daromos iš plonų vytelių, kurios 
užtepamos purvu. Pirmiausia į žemę įkalamos medinės 
atramos, paskui išpinamos sienos panašiai kaip darant 
pintines. Saulė per kelias dienas vyteles išdžiovina, o 
tada afrikietės ima purvą nuo upės kranto ir aplipdo 
juo pinučius. Kai vienas sluoksnis išdžiūva, tepa kitą, 
kol sienos pasidaro trijų keturių colių storio. Po to vir- 
šutinį purvo sluoksnį sušlapina, išlygina ir leidžia jam 
sukietėti. Taip pastatyta siena tokia patvari, tarsi būtų 
iš nedegtų plytų. Ją suardyti gali tik tekantis vanduo, 
prakiurus stogui. 

Bet stogas neteka. Afrikiečiai tuo pasirūpina. Stogų 
dengimas Konge yra savotiškas menas. Čiabuviai ren- 
ka didelius, blizgančius mongongo lapus ir naudoja juos 
vietoj malksnų. Jie sudeda juos sluoksniais ant pinu- 
čių, padarytų iš plonų, nuluptų jaunų medelių stiebų 
ir pririša. Šitoks stogas visai nepraleidžia vandens ir 
atlaiko net tropines liūtis, kurios išvarto bananų me- 
džius, išgraužia daržus ir kelius. Kartą per metus žmo- 
nės patikrina stogą, sen bei ten uždeda naujų lapų, ir 
jis vėl lieka neperlyjamas, tarsi būtų dengtas lakštiniu 
variu. 

Pigmėjai vartoja šiuos lapus ne tik stogams dengti, 
bet ir savo mažyčių namelių sienoms. Jų pritaikymas 
nesibaigia ir tuo. Žmonės naudoja juos kaip vyniojamą 
popierių, daro iš jų krepšius, vartoja vietoj skuduro 
puodams nukelti, gamina matracus. Reikalui esant, pig- 
mėjai užsikiša kelis lapus už juostos, jie nusvyra žemyn, 
ir išeina šventinis drabužis. Baltajam toks apdaras gali 
atrodyti tik kaip blizgantys lapai, bet pigmėjui jis toks 
pat madingas, kaip ir kostiumas iš Dioro siuvyklos. 

Jungtinėse Valstijose mačiau daugelį standartinių 
namų, bet aš nemainyčiau į juos savojo kotedžo prie 
Epulo, nors jis pastatytas iš virbų ir purvo, juo labiau, 
kad jam išlaikyti nereikia jokių lėšų. 

Kai pristatėme kambarius viešbučiui arba naują pa- 
latą ligoninei, nereikėjo rūpintis statybinėmis medžia- 
gomis. Jos čia pat ir, žinoma, labai pigios. 

Kad suprasčiau, kaip neteisingai galvoja apie Kongą 
tas, kuris pirmąkart į jį atvyksta, pirmiausia Afrikoje 
turėjau pamatyti viešbutį ir viską aplink jį. 

Aš įsivaizdavau centrinę Afriką kaip neaprėpiamą, 
žemėlapyje nepažymėtą džiunglių plotą, kuriame gyve- 
na tarpusavyje kariaujančios čiabuvių gentys ir kur 
retkarčiais apsilanko baltaodžiai tyrinėtojai, medžiotojai 
ar kino kompanijos darbuotojai, ieškantys reikiamo 
gamtovaizdžio savo kūriniams. Žinojau, kad palei upę 
stovi miestai, kuriuose gyvena baltieji. Tiek siekė gana 
netikslios mano žinios. 

Dar neišgyvenusi Patnemo stovykloje nė mėnesio, 
aš jau žinojau, kad baltaodžiai palyginti saugiai keliau- 
ja po Kongą, dažniausiai automobiliais. Savo pirmosios 
kelionės prie Epulo metu aš labai nustebau, pamačiusi, 
kad per Kongą nutiestas didelis plentas, einantis maž- 
daug už mylios nuo mūsų gyvenvietės. Prasidėjęs Alžy- 
re prie Viduržemio jūros, jis kerta lakius Sacharos 
smėlynus, aplenkia Čado ežero pelkes, vingiuoja po 
belgų koloniją į rytus ir į vakarus ir tada per Veldus:' 
nusileidžia prie Keiptauno, kur baigiasi kontinentas. 

Šis kelias nepanašus į didžiąsias autostradas, kaip 
Merito Parkvėjus ar Pensilvanijos Ternpaikas, bet ju- 
dėjimas čia nemažas. Grįstas, bet neasfaltuotas, jis gana 


! Taip pavadino būrai plynaukštę, kuri pakopomis kyla iš šiau- 
rės į pietus nuo Limpopo upės. 

purvinas ir daug kuo primena į vakarus nuo Misisipės 
einantį Linkolno plentą po pirmojo pasaulinio karo. 
Sausros metu vairuotojas lengvai gali sulaužyti linges 
ar ašį, važiuodamas per saulėje sukietėjusias duobes. 
Lyjant lietui, kelias pasidengia tamsiai rudu purvu. 
Būna dienų, kai pro mus pravažiuoja tuzinas ar dau- 
giau mašinų, daugiausia sunkvežimių, o kartais — nė 
vienas. 

Kelias atveda svečius į viešbutį; per viešbutį mes 
ir bendraujam su pasauliu. 

Pirmieji Žymesni svečiai, apsilankę pas mus, buvo 
Mančesterio hercogas su hercogiene, kurie užsuko be- 
medžiodami buivolus ir raganosius. Drauge su jais ke- 
liavo atsargos kapitonas ir paprastas senas kaimo skvai- 
ras, pulkininkas Blimpas. 

Hercogas buvo aristokratiškos išvaizdos vyriškis pil- 
kais plieno spalvos plaukais, šviesiai mėlynomis akimis 
su Koldstrymo kareivių tipo ūsais. 

Hercogienė buvo truputį jaunesnė — tai tikriausiai 
būdinga visoms šio titulo moterims, — graži blondinė, 
kuri sportiškais drabužiais atrodė ypač daili. 

Apžiūrėję stovyklą, jie nutarė apsistoti, bet pasakė, 
kad, nors ir valgys su mumis, jie apsieis be patogumų 
ir gyvens savo pastogėje. Pasirodo, tai buvo palapinė, 
turinti net vonią — panaši į tas, kurias pardavinėja 
Abekrombio ir Fičo firma. 

— Mes taip seniai miegame palapinėje,— tarė her- 
cogienė,— kad prie to jau pripratome. Žinote, mes tik- 
rai nenorime išlepti. Ištempti palapinę visai paprasta. 

Ji nuėjo pasižiūrėti Epulo, o penkiasdešimt hercogo 
tarnų ir koks tuzinas mūsiškių dvi valandas plušėjo, kol 
sutvarkė palapinę. 

Tuo metu Patas visą laiką buvo užsiėmęs, kadangi 
siautė gripo epidemija, o aš, prieš atvykstant hercogo 

grupei, keletą dienų praleidau pas pigmėjus tapydama, 
todėl viešbutyje tvarka buvo šiek tiek apleista. Dau- 
gybė stiklelių, lempų ir indų buvo pamesta arba sudau- 
žyta. Niekas nepasirūpino apie tai pranešti man. Aš 
užbėgau į virtuvę pasakyti Andre Pirmajam, kiek bus 
svečių, ką paruošti pietums, ir nuskubėjau užimti her- 
cogienės. Nežinau, kas mane paskatino pasiųsti žinia 
Faiziui, kad jis atsivestų kelis pigmėjus, bet jie išgel- 
bėjo situaciją. 

Mes gėrėme kokteilius verandoje. Švelnus popietės 
oras tiko pokalbiams, ir hercogas bei pulkininkas Blim- 
pas ėmė pasakoti apie juodąjį liūtą, kurį nušovė her- 
cogas, ir apie raganosį, kuris, ir negyvas būdamas, 
nenorėjo kristi ant žemės. 

Kai nuėjome į valgomąjį, mane apėmė siaubas — 
berniukai pateikė žuvį sriubai skirtose lėkštėse. Herco- 
gai susižvalgė, o pulkininkas Blimpas kostelėjo, tarsi 
savo skutimosi putose būtų radęs gyvatę. 

Vienas patarnaujančių vaikinų priėjo prie manęs 
ir tarė: 

— Pertraukų tarp patiekalų metu mums reikės eiti 
pas jus į namus lėkščių, nes jų trūksta. 

Nežinau, ar svečiai mokėjo kingvanos kalbą, ar ne, 
bet aš tegalėjau bejėgiškai linktelėti galva. 

Toliau reikalai ne gerėjo, o blogėjo. Pertraukos taip 
užsitęsė, jog aš liepiau pranešti, kad Faizis ateitų su 
savo grupe ir pašoktų. Pasirodė dvidešimt mažųjų žmo- 
nių, vyrų ir moterų, ir pradėjo šokti, sakytum viešbu- 
čio valgomasis būtų buvusi tradicinė pigmėjų šokių 
scena. Spektaklis buvo gana keistas. Žinoma, atlikėjai 
buvo kur kas labiau apsinuogine, negu tai leidžiama 
Brodvėjuje. 

Hercogui, kapitonui ir pulkininkui tai pasirodė la- 
bai puiku. Tačiau jos didenybei nepatiko oras kamba- 

ryje. Pigmėjų kūnai iš tiesų turi savotišką kvapą, ypač 
šokant judrų šokį, todėl hercogienė išėjo į lauką. 

Tuo metu grįžo Patas, nešinas fotoaparatu, ir pra- 
dėjo fotografuoti. Šokėjai jau buvo išėję į lauka, ir pie- 
tūs virto savotišku vakaru atvirame ore, kur užkan- 
džius pakeisdavo pigmėjų pasirodymai. Temstant her- 
cogienė užmiršo savo antipatiją pigmėjams, nubėgo nuo 
verandos ir, apglėbusi būrį vaikų, pradėjo pozuoti Pa- 
tui. Ji buvo pakiliai nusiteikus, nes tapo vakaro žvaigž- 
de, ir visai pamiršo pietų nesklandumus. 

Kitą rytą, praleidę valandą ardydami ir pakuodami 
palapines, hercogai išvyko savais keliais. Aš manau, 
jie buvo visai patenkinti. 

Mes patys valgome kur kas kukliau. Belgų valdžios 
atstovai reikalauja, kad kiekvienas, laikantis viešbutį, 
pateiktų svečiams šaltus užkandžius, sriubą, antrą pa- 
tiekalą, desertą ir gėrimus priešpiečiams bei pietums. 
Mes patys užkandžiams naudojome importinius kon- 
servus arba pačių išaugintus avokado! vaisius. 

Dažnai valgydavome šviežią mėsą, kurią tiekdavo 
pigmėjai. Jeigu tinklai būdavo tušti, vėl tenkindavomės 
konservuotu rūkytu kumpiu ir sūriu, kuriuos atveždavo 
sunkvežimiai iš Kivu rajono, esančio prie Alberto eže- 
ro. Iš Kivu mes gaudavome sviestą, bulves ir kavą, o 
šparagines pupas, kopūstus, pomidorus, pipirus ir salo- 
tas auginome patys. 

Vaisių buvo gausu. Turėjome daugybę bananų, ana- 
nasų, papajos vaisių ir guavos. Išmokome pasigaminti 
du naujus patiekalus — palmių šerdžių salotas, kurias 
paruošdavome iš jaunų medelių atžalų, ir žemės riešutų 
sriubą, kuri, angliškai vadinant, yra ne kas kita kaip 
riešutienė. 

! Šiltų kraštų augalas, kurio vaisiai yra kriaušės formos, nors 
savo skoniu daugiau primena riešutą, nei kriaušę. 

Prizinėmis dienomis mes valgydavome buivolo bifš- 
teksą ar keptą šernieną, kuri galėjo lenktyniauti su ge- 
riausia Džersio kiauliena. O jei kada ir tekdavo griebtis 
konservuotų maisto atsargų, tai vis tiek niekas nebū- 
davo alkanas. 

Pigmėjams buvo sunkiau. Jie arba valgė pilna bur- 
na, arba tenkindavosi bananais ir manioka. Kartą, man 
begyvenant jų kaime, mačiau, kaip medžiotojai grįžo 
namo tuščiomis rankomis dvi dienas iš eilės. Tačiau 
niekas dėl to nenuleido galvos. 

Herafus suprato, kad aš noriu sužinoti tokio abejin- 
gumo priežastį. 

— Kartais laimę ištinka toks likimas, — gūžtelėjo jis 
pečiais.— Bet juk mums nereikia tiek valgyti, kiek tik- 
riesiems žmonėms. 

Aš vis tik stebėjau, ką pigmėjai valgys, kai neturės 
mėsos. (Dideliam savo nustebimui pamačiau, kad mote- 
rys piaustė prieš dvi dienas sugautos antilopės odą. Jos 
sudėjo ją į puodus virš ugnies ir troškino keletą valan- 
dų. Nepasakyčiau, kad toks valgis būtų sužadinęs man 
apetitą, bet jie, energingai kramtydami, valgė odą pa- 
sigardžiuodami. Nesunku atspėti, kodėl jiems nereikia 
naudotis dantų šepetukais. 


p PENKTAS SKYRIUS 


Netrukus po Mančesterio hercogo išvykimo pigmė- 
jų kaimelį ištiko baisi nelaimė. Nuo paslaptingos ligos 
mirė mažoji Seilo duktė, dešimties metų mergaitė, Ba- 
salinda. 

Gyvendama čia, ant Epulo krantų, aš mačiau visokią 
mirtį. Ji be skausmo apsilankydavo nakčia ar atsėlin- 
davo po ilgos ligos. Kartais prisidengdavo alkio kauke, 
biauriu raupsų apdaru arba trumpalaikės pneumonijos 
rūbu. Ji ateidavo minkštomis leopardo žmogėdros lete- 
nomis ar griausmingomis buivolo kanopomis. 

Mirtis visada atstumianti. Kai ji apsilanko džiunglė- 
se, artimo žmogaus netekusios širdys liūdi taip pat, kaip 
ir tų, kuriuos mačiau gedint didmiesčių bažnyčiose ir 
katedrose. Kartą susiginčijau su grupe mokslininkų, 
ieškančių roplių ir gyvačių vienam prancūzų muziejui. 
Jų nuomone, necivilizuoti žmonės, užgrūdinti gyvenimo 
sunkumų ir pavojų, geriau pasiruošę sutikti mirtį, negu 
tie, kurie naudojasi aukštos civilizacijos patogumais. 
Aš griežtai paneigiau jų žodžius. 

Seilas ir Tomasa, mano nuomone, buvo darniausia 
pigmėjų pora, ir jų dukters, mažosios Basalindos, mirtis 
šitai patvirtino. 

Basalinda buvo laiminga, žvitri maža mergytė. Aš 
manau, ji buvo kokių trijų pėdų ūgio. Jos mielame vei- 
delyje visuomet švietė linksma vaikiška šypsena. Tėvą 
ji vadino Seliu, tardama šį vardą kaip Tomasa, bet ji 
kazkaip suteikdavo -šiam žodžiui nerūpestingos meiles 
gaidelę. Aš stebėdavau ją žaidžiant prie Seilo iusnelės 
pigmėjų kaime. Ji pindavo diržus bei vainikus iš lapų 
ir gėlių, puošdavo jais savo mažą kūnelį arba šokinė- 
davo per virvutę. Pastarasis žaidimas jau buvo civiliza- 
cijos ženklas, o aš už tai buvau ąįsakinga. 

Kai aš pirmą kartą apsilankiau stovykloje, pamačiau 
vaikus, žaidžiančius su virvelėmis iš lianų, bet jie ne- 
sokinėjo per jas, kaip kad daro mažyliai Amerikoje ir 
Zuropoje nuo pat ankstyvos vaikystės. 

Paprašiau Faizį laikyti vieną lianos galą, pati pa- 
2miau kitą, ir, pradėjusi sukti virvelę, sukau tol, kol 
iis suprato, ko aš noriu. Paskui aš perdaviau virvę Sei- 
ui, ir jie abu suko ją dideliu ratu. Pigmėjai iš prigim- 
„les jaučia ritmą, kuris ypač būdingas jų muzikai ir Šo- 
kiui, todėl jie lengvai pritaikė virvės sukimąsi pagal 
mano šokinėjimo tempą. Aš šokinėjau, o visa pigmėjų 
stovykla, susibūrusi aplinkui, stovėjo ir žiūrėjo. Mažieji 
žmonės buvo sužavėti ir greitai išmoko šio vaikiško 
meno. 

Mažoji Basalinda mėgo šokinėti per virvutę, o kai 
tai atsibosdavo, kaip beždžioniukė laipiojo po medžius, 
augančius aplink kaimą. Seilas ir Tomasa turėjo ir dau- 
giau vaikų, bet Basalinda buvo jų pasididžiavimas. Net 
jos vardas buvo lengvesnis ir muzikalesnis už daugumą 
pigmėjų vardų, tarsi dar jai negimus tėvai nujautė, kad 
ji bus nepaprastas vaikas — linksmas, laimingas ir visų 
mylimas. 

Kai mergaitė paaugo ir galėjo ateiti iš kaimelio į 
stovyklą, ji paprastai lydėdavo Seilą. Basalinda mylėjo 

mūsų namą, ypač didelę svetainę, kur ištisas valandas 
vaikštinėdavo arba sėdėdavo kėdėje ir žiūrėdavo į keis- 
tas kaukes, paveikslus, knygas ir kitus daiktus, bet nie- 
kada nieko neliesdavo ir nesugadindavo. Tomis dieno- 
mis, kai aš siūdavau drapiruotes ar užuolaidas, ji namo 
parsinešdavo mažas dovanėles — siūlų galiukus ar me- 
džiagos atraižėles. Popieriaus skiautelės jai buvo tikra 
brangenybė, ypač, kai aš daviau kelis pieštukų galiu- 
kus. O tą dieną, kai padovanojau jai špūlę nuo rašomo- 
sios mašinėlės juostos, Basalindos džiaugsmui nebuvo 
ribų. Sunku suprasti, kaip tokie menkniekiai gali su- 
teikti žmogui didžiulį malonumą. Bet reikia tik įsivaiz- 
duoti pigmėjų gyvenimą ir prisiminti, kad jie nieko ne- 
turi, išskyrus tai, ką patys pasigamina ar išsiaugina, ir 
pajusite, jog ir nežymūs dalykėliai gali būti reikšmingi. 

Mergaitė niekada nesirgo, kol jos nesugriebė lem- 
tinga liga. Vieną vėlyvą popietę ji staiga labai blogai 
pasijuto. Seilas su Tomasa greitai atnešė ją į ligoninę. 
Ji dejavo agonijoje, smarkiai viduriavo ir, nors girdėjo 
ir suprato, ką jai sakė Patas, negalėjo ištarti nė garso. 
Visą sekančią dieną ji raitėsi skausmuose. 

Ką jai bedavė Patas, niekas nepadėjo, išskyrus mor- 
tijų. Nei tėvai, nei niekas iš pigmėjų negalėjo suprasti, 
kas atsitiko. Mes su Patu priėjome išvadą, kad mažoji 
mergaitė bus suradusi girioje nuodingą augalą ir suval- 
giusi jį arba į jos vidurius pateko labai pavojingos rū- 
šies virusas. 2 

Seilas, Tomasa ir keli jų giminaičiai sėdėjo prie li- 
goninės kiaurą dieną ir naktį, pasitraukdami tik pava!- 
gyti. Jie kalbėjo pašnibždomis, kaip didelio miesto 
ligoninės lankytojai, nes prislėgta nuotaika savaime til- 
dė jų balsus. Mums tai buvo ne naujiena. Kai tik pig- 
mėjas suserga ar susižeidžia, jo šeima lydi jį į ligoninę. 
Visi spiečiasi kuo arčiau ligonio lovos, kiek tik leidžia 

Patas. Jie paprastai susirenka palatoje ar prie jos, o 
jeigu ligonis jaučiasi neblogai ir valgo, tai patys gimi- 
naičiai gamina jam maistą ir maitina jį. Todėl prie li- 
goninės pastato visada dega nedideli laužai, prie kurių 
žmonos ir motinos ruošia ką nors iš bananų ir maniokos 
miltų arba troškina šviežią mėsą ligoniams. 

Antrąją naktį Basalinda atgaudavo sąmonę tik labai 
trumpam. Mūsų vaistai nieko negelbėjo. Temperatūra 
vis kilo, ir jos menkas kūnelis pasidarė panašus į mažą 
atominį reaktorių, bangomis spinduliuojantį karštį į vi- 
sas puses. 

Ankstyvą sekančios dienos rytą aš išgirdau pigmė- 
jus raudant ir supratau, kad mažosios Basalindos jau 
nebėra mūsų tarpe. Aš nuskubėjau prie ligoninės ir ra- 
dau mažąjį kūnelį jau suvyniotą į medvilninio audinio 
gabalą, kurį Tomasa buvo nusipirkusi pas kažkokį pre- 
kybininką. Medžiaga buvo išmarginta smulkiais raštais, 
tarp kurių buvo pavaizduota antilopė, ir aš nejučiomis 
pagalvojau, kad ji labai tiko vaikui, kuris gimė ir iš- 
augo Kongo miškų gilumoje. Be abejo, ji tiko labiau už 
juodas laidotuvių įkapes arba kontrastingą, į akis krin- 
tančią baltą spalvą. 

Nereikėjo siuntinėti telegramų, pranešančių toli gy- 
venantiems giminaičiams apie laidotuvių valandą, ne- 
buvo laidotuvių biuro, kur reikėtų laukti, ko! bus atlikti 
visi formalumai. Keli maži pasiuntiniai nubėgo per 
džiungles į gretimus kaimus, ir reikalas buvo sutvar- 
kytas. Naujieną žinojo visi. 

Tuoj po priešpiečių aš nuėjau į kaimą, kur turėjo 
įvykti paskutinės ceremonijos. Su manimi ėjo afrikietis 
virėjas Andre Pičis ir pigmėjas Nekiabas, kuris buvo 
atsiųstas palydėti mane į laidotuves. 

Kai aš išėjau iš miško į aikštelę, kurioje gyveno 
pigmėjai, Basalindos kūną jau nešė iš trobelės. Daugu- 

ma mažųjų žmonių isteriškai raudojo ir puldinėjo ant 
žemės. Seilas, mirusios mergytės tėvas, stovėjo prie 
duobės, iškastos netoli nuo miško aikštelės, ir tik iš jo 
sustingusio veido supratau, kad jis buvo liūdnas. 

Seilas buvo tik šiek tiek aukštesnis nei keturių pėdų, 
ir jo mažas, susiraukšlėjęs veidelis su smaila barzdele 
darė jį panašesnį į nykštuką, negu į žmogų, bet jis sto- 
vėjo tiesus ir drąsus, tvardydamasis labiau, negu dau- 
gelis civilizuotų asmenų, kuriuos esu mačiusi panašiose 
aplinkybėse. 

Atrodo, viskam vadovavo Faizis. 

— Mes palaidosime ją čia, — pasakė jis, kalbėdamas 
kingvanos kalba, — o ne įprastinėje vietoje. Ji per jau- 
na, kad gulėtų su kitais. Ten žemė surakina kiekvieno 
rankas, o tai nepatogu. 

Aš stengiausi įsigilinti į paskutinįjį posaki. Arba tai 
buvo grynas pagonizmas, arba mes su savo ribotomis 
kalbinėmis žiniomis negalėjome suprasti tokių slaptų 
dalykų, kaip mirtis ir naujo pavidalo igavimas, bet ma- 
no pastangos liko bevaisės. 

Faiziui tai buvo reali, pateisinama priežastis užkasti 
mažosios mergaitės kūnelį čia, girioje, o ne bendrose 
kapinėse, kur gulėjo visi mirusieji. Ten jos rankutės 
būtų surakintos. Faiziui ir visiems kitiems buvo pakan- 
kamai aišku. Kad aš, mokyta baltoji moteris, nesupra- 
tau, jiems tą dieną visai nerūpėjo. 

Tomasa neturėjo tiek ištvermės, kaip Seilas. Ji buvo 
motina, nešiojusi mažają gyvybe ilgus devynis mėne- 
sius, prieš tai, kol tėvas ja pamatė. Be to. ji buvo mo- 
teris ir verkė visai nesivaržydama. Karta man reikėjo 
laikyti ją kaip mažą vaiką, kad ji nepultų į žiojėiančia 
kapo duobe. Po to, kai aš pakalbėjau su ja, ii aprimo ir 
elūdėjo mano glėbyje, kol pasibaigė kankinančios lai- 
dojimo procedūros. 

Net mirtis pigmėjams neatneša visiškos laisvės. Jie 
niekada neišsivaduoja. Sociologiniu požiūriu pigmėjų 
gyvenimas Konge yra gana keistas. Jie pavergti nuo 
seniausių laikų, kadangi kiekvienas pigmėjas turi šei- 
mininką negrą. Priešingai negu fizinė vergija, šie san- 
tykiai tarp negrų ir pigmėjų remiasi laisvu susitarimu, 
bet nė vienas pigmėjas nebando nutraukti ryšių ilges- 
niam laikui. 

Kaip taisyklė, kiekvienai normalaus ūgio afrikiečių 
grupei priklauso tam tikras skaičius netoliese gyvenan- 
čių pigmėjų. Pigmėjai medžioja žvėris ir tiekia mėsą 
savo šeimininkams, o šie augina bananus bei kitas dar- 
žoves, kurių reikia mažiesiems žmonėms, ir maino jas 
į šviežią Žvėrieną. Kadangi paukščiai ir žvėrys bėga iš 
ten, kur medžiojama per dažnai, tai pigmėjų gyvenimas 
yra daugiau ar mažiau klajoklinio pobūdžio, nes jie, 
sekdami paskui žvėris, keičia savo gyvenamąją vietą. 
Tačiau genčių papročiai neleidžia jiems nuklysti to- 
liau, nei už dviejų dienų kelio nuo savo šeimininkų 
kaimo. 

Kolonijinė belgų vyriausybė saugo pigmėjus nuo 
žiaurumų, bet, nepaisant to, palieka juos žemesnėje 
visuomeninėje padėtyje. Aukštaugiai afrikiečiai moka 
mokesčius, kurie, palyginus su amerikiečių standartais, 
yra nedideli, bet vis tik pakankami. 

Pigmėjai nemoka mokesčių. Kartais, sėdėdami prie 
laužų, jie diskutuoja apie mokesčių mokėjimo privalu- 
mus, naiviai tikėdami, kad iš to turėtų kažkokią naudą. 
Bet ginčai visada baigiasi status quo naudai. Dauguma 
mažųjų žmonių galvoja, kad geriau yengti įsipareigo- 
jimų, nors tai vis tiek reiškia ienė A 

Grupelė žmonių, kuriems vadovavo Faizis, Herafus 
ir Seilas, naudojosi ypatingomis teisėmis. Jie tebevadin- 
davo vieną ar kitą afrikietį šeimininku, bet, laikui 


69 


bėgant, jiems prigijo Patnemo pigmėjų vardas. Už tai 
jie turėjo būti dėkingi mums. Mes rūpindavomės, kad 
pigmėjai visada turėtų bananų ir maniokos, o jie, savo 
ruožtu, tiekdavo viešbučiui mėsą. Mes dažnai apeida- 
vome šį pagrindinį susitarimą ir dar primokėdavome už 
mėsą pinigais, o Kada tik jie šokdavo mūsų svečiams ar 
demonstruodavo, kaip jie stato savo namukus, mes taip 
pat duodavome jiems kelis frankus, o kartais dar prie- 
do druskos ir palmių aliejaus. Jų šeimininkai afrikie- 
čiai, — daugelis jų dirbo pas mus, — neprieštaravo tam, 
nors visada laikė save mažųjų Žmonių savininkais. 

Kadangi visuose kasdieniniuose reikaluose aukšta- 
ūgiai čiabuviai tardavo lemiamą žodį, tai ir Basalindos 
laidotuvių ceremonijoms vadovavo jie. Ageronga, pro- 
tingiausias ir maloniausias mūsų berniukas, stovėjo 
duobės priekyje, duodamas patvarkymus. Andre Pičis 
buvo nusileidęs į duobę ir atliko paskutinius paruoši- 
mus lavonui. Ibrahemas, vyriausias viešbučio tarnas, 
patikimas ir sumanus vaikinas, su savo žmona Amboko 
taip pat buvo čia. Alilis su Žmona Sifa, drovus vyriau- 
sias gyvulių prižiūrėtojas Abazinga, Kamilio jaunoji 
žmona Malasė,— jie visi gerai buvo matyti, kadangi 
savo ūgiu išsiskyrė iš liūdinčių pigmėjų. 

Temperamentingo negro musulmono Angolio žmo- 
na Marija — Angolis dirbo ligoninėje sanitaru — atėjo 
tik prasidėjus laidotuvių apeigoms ir atsivedė Alilio 
motiną. Iškaršusi, susiraukšlėjusi senė slampinėjo tarp 
žmonių, pardavinėdama žemės riešutus. Aš norėjau liep- 
ti, kad ją nuvestų šalin, bet Faizis pasakė, kad tai gali 
sukelti nemalonu, o, be to, mažajai Basalindai vis 
tiek, ar kas pardavinėja žemės riešutus jos laidotuvėse, 
ar ne. 

— Ji buvo tokia gerutė,— tarė jis, — kad, gal būt, ji 

pasijustų laimingesnė, jeigu sužinotų, kad kažkas gar- 
džiuojasi riešutais. 

Kol mes kalbėjomės, keli mažieji žmonės kapo gal- 
vūgalyje pastatė fetišą. Jis buvo panašus į šiaip taip 
sukaltą medinį stovą su įskilusiu moliniu puodu vir- 
šuje. Į puodą buvo kažkas įdėta, bet aš nemačiau kas, 
ir niekas nenorėjo man to pasakyti. Kartais pasitaiko 
paslapčių, kurias išmintingiau palikti neišaiškintas. Ži- 
nojau, kad pigmėjai mane labiau gerbė dėl to, kad aš 
nesikišau į jų asmeninį gyvenimą ir religines pažiūras. 
Kai jie patys man ką nors papasakojo, aš džiaugiausi, 
o kai ne, aš nepykau. 

Ageronga atliko laidotojo vaidmenį. Kai kapas buvo 
paruoštas ir fetišas stovėjo vietoje, jis pakėlė mažąjį 
Basalindos kūnelį ir švelniai paguldė į duobę. Lavonė- 
lis tebebuvo suvyniotas į medvilninį audeklą su anti- 
lope, audeklą, kurį išaudė tolimosios Anglijos darbinin- 
kai, niekada nematę pigmėjų, o gal ir negirdėję apie 
juos. Karsto nebuvo. Niekas neskyrė menkučio šoko- 
ladinės spalvos kūnelio nuo truputį tamsesnės žemės, 
tik apvyniotas Mančesterio audeklas. 

Visi tylėjo. Alilio motina liovėsi pardavinėjusi savo 
riešutus. Nebuvo jokių baigiamųjų laidojimo apeigų 
nei maldų. Kiekvienas prieidavo prie kapo ir įmesdavo 
žiupsnelį žemės į duobe ant Basalindos kūno. Viskas 
buvo atlikta be žodžių, girdėjosi tik prislopintas Toma- 
sos ir kitų pigmėjų moterų raudojimas. 

Aš pakėliau šviežiai iškastos žemės grumstą ir atsar- 
giai įmečiau į duobę, stengdamasi neužgauti kūno, tokio 
tylaus ir ramaus. Faizio žmona Sofina paėmė mane už 
rankos ir nusivedė į šalį. r 

— Dabar moterims reikia eiti, kur gyveno velionė, 
ir verkti, — tarė ji.— Tomasa norėtų, kad jūs verktu- 
mėte taip pat. 

Netrukus grįžo vyrai ir susėdo verandoje. Aš išėjau 
į lauką ir atsisėdau ant Žemės, po nebaigtos statyti lūš- 
nelės lapų pastoge. Aikštelėje negailestingai kaitino 
saulė, bet po lapais oras buvo vėsus. 

Andre Pičis atsistojo, atsikrenkštė ir pradėjo kalbą 
kibiros dialektu, bet Moke, pigmėjas medžiotojas, vertė 
pašnibždomis. Andre aiškiai laikė mirtį nenatūralia. 

— Kas pražudė vaiką, kuris dieną prieš mirtį buvo 
toks sveikas ir stiprus? — klausė jis.— Kas užtraukė 
Bolozi ant Basalindos? 

Ta iškilminga kalba truko ilgai, ir įpusėjęs oratorius 
ėmė kalbėti grynai apie materialinius dalykus. Tomasa, 
pasirodo, buvo jo tėvo pigmėjė. Kadangi Basalinda mi- 
rė ir jau nebepriklausys Andre tėvui, tai Tomasos pa- 
reiga buvo duoti jam penkis viščiukus, kad atlygintų 
nuostolį. Moke pasakė, kad Andre kalbėjo teisingai. 
Už Basalindą reikia penkių viščiukų. Net mirties aki- 
vaizdoje reikia žiūrėti teisybės. 

Po to kalbėjo Mukabasa, Seilo sūnus, mirusios Basa- 
lindos brolis. Jis atsistojo prieš gedinčius dar visas Že- 
mėtas, kadangi padėjo kasti duobę, ir prisiekė atkeršyti 
savo sesers priešui. Mukabasa kalbėjo daugiausia, aš 
manau, kingvanos kalba, todėl supratau jį be vertėjo. 

— Aš visą laiką ieškosiu to, kuris užtraukė Bolozi 
ant mano sesers, — pasakė jis— Man nebus poilsio. 
Kerštas — mano pareiga, ir aš ją atliksiu. 

Jam kalbant, trobelėje girdėjau Tomasą raudant bal- 
su. Jai nereikėjo keršto. Niekas neužgydys jos žaizdos, 
tik Basalinda — gyva, sveika, linksmai bėgiojanti po 
kaimą. Kas tas Šlerštas, palyginus su Basalindos mirtimi? 

Mukabasai baigus, dar daugelis žmonių, negrų ir 
pigmėjų, tęsė laidotuvių prakalbas. Kartais jie nukryp- 
davo visai į šalį, o viena iš buvusių Herafaus žmonų 

net pasakė kalbą apie moteris, kurios per dažnai miega 
ne savo lovose. Pasiklausius jos ir Malasės paaiškini- 
mų, rodės, kad vienintelės padorios moterys visoje sto- 
vykloje buvo Tomasa, pigmėjo Agerongos, ne didžiojo 
Agerongos, žmona ir ji pati. 

Aš negalėjau suprasti, kaip visa tai suderinti su Ba- 
salindos mirtimi, bet pagalvojau, kad žmonėms, tur būt, 
retai pasitaiko proga kalbėti tokiam dideliam susirin- 
kusiųjų būriui, todėl jiems norėjosi išlieti širdį. Pana- 
šius dalykus teko stebėti ir civilizuotų žmonių susirin- 
kimuose. 

Apie ketvirtą valandą aš grįžau į viešbutį pailsėti ir 
į pigmėjų kaimelį nuėjau tik prieš sutemstant. Tuo metu 
aš ėjau pro šalį į raupsuotųjų kaimelį Matiabo atsivesti 
į ligoninę moters, kuri buvo apsideginusi koją. Pažvel- 
gusi į Basalindos kapą, pamačiau, kad jis buvo apdeng- 
tas šviežiais lapais, o šalia stovėjo lėkštė, pilna maisto, 
kurio mergytė jau niekada nebevalgys. 

Sekantį rytą pigmėjai išėjo su tinklais medžioti. Iš- 
girdęs apie tai, Ageronga buvo pritrenktas. 

— Argi kas nors pateks į jūsų tinklus šiandien? — 
paklausė jis Faizį. — Reikėtų palaukti, kol praeis bent 
trys dienos. 

— Basalinda buvo vaikas, o jos mirtis — tai Bolozi 
darbas, — atsakė pigmėjas.— Esu tikras, kad mes negrį- 
šime tuščiomis. 

Jie iš tiesų grįžo su laimikiu ir padovanojo mums 
su Patu puikią jauną antilopę. 

— Keturios pateko mums į tinklus, — paaiškino Fai- 
zis.— Ageronga klydo. Žž 

Tą vakarą Seilas, kuris pakėlė Basalindos mirtį ge- 
riau už kitus šeimos narius, atėjo į viešbutį ir paprašė 
cigarečių. 

— Šį vakarą pas mus bus šokiai, Madam,— tarė 
jis. — Šermenų šokiai. Reikia nuvyti šalin piktąsias 
dvasias. 

Aš paklausiau, ar galima man dalyvauti. Seilas atsa- 
kė teigiamai, nors, atrodė, truputį svyravo. Po vakarie- 
nės aš nuėjau į kaimą. Kai atėjau, vyrai šoko, bet 
moterų nebuvo. Pamatę mane, pigmėjai tikriausiai labai 
nustebo. Kurį laiką jie tebešoko, po to nustojo ir pasiū- 
lė man kėdę. Bet vienas iš jų neiškentė, priėjo ir išdro- 
žė, kad man nereikėjo ateiti, nes tai — tabu. 

— Mane pakvietė Seilas,— atsakiau aš piktai. 

Faizis pasakė, kad man galima pasilikti, bet aš pa- 
stebėjau, jog jis pradėjo apie kažką patyliukais tartis 
su Moke. Visi vyrai atrodė kažkaip sutrikę, todėl aš 
apdovanojau juos cigaretėmis ir pasukau namo. Įtempi- 
mas iškart aiškiai atslūgo. 

O išeiti aš visai nenorėjau. Kai kurie pigmėjų veiks- 
mai man tarsi sakė, kad, leisdamasi išvaroma, aš ne- 
tenku progos susipažinti su mistinėmis jų apeigomis. 
Tačiau vargu ar galėjau pasielgti kitaip. Net jų pačiu 
moterims tai buvo neprieinama, ir jos arba buvo užda- 
rytos namuose, arba visai išsiųstos iš kaimo. 

Nenoromis pasukau namo. Kiek paėjusi, kad manęs 
nematytų likusieji aikštelėje, sustojau pasiklausyti. Ka 
tik patekėjęs mėnulis metė silpną šviesą, kuri negalėjo 
išsklaidyti tamsos, gaubiančios girios taką. Minutę pa- 
stovėjusi džiunglėse, aš išgirdau, kaip vėl pradėjo mušti 
būgnai, lydimi gūdžių medinio instrumento garsų. To- 
kios muzikos — klaikios ir slegiančios — aš dar nebu- 
vau girdėjusi pigmėjų kaimelyje. 

Staiga tarp tamtamų bildesio pasigirdo naujas gar- 
sas, kuris iš dalies priminė karvės bliovimą, kai jos 
tešmuo apsunkęs nuo pieno ir ji laukia. kada bus pa- 
melžta, iš dalies valtornos gaudesį, tik jis buvo tonu 

žemesnis. Sustingusi iš siaubo, aš prigludau prie rau- 
donmedžio kamieno. 

Tai buvo Esamba, man to nereikėjo sakyti. Staiga 
visi čiabuvių pasakojimai ir girdėti gandai, kupini prie- 
taringos baimės, fantazijos ir mistikos, iškilo mano at- 
mintyje. Kur klaidžiojo Esamba, ten lankėsi mirtis. Jo 
gūdus žemas balsas buvo blogio balsas. Namuose aš 
būčiau blaiviai pamąsčiusi apie tai ir sugalvojusi kokį 
nors raminantį paaiškinimą. Bet čia, tropikų miške, buvo 
kas kita. Sukausčiusi baimė tvirtai laikė mane. Tariama 
drąsa, kuri palaiko žmogų minioje, išgaravo. Aš buvau 
viena, atskirta nuo savo pasaulio, moteris naktį džiung- 
lėse. Su savimi neturėjau ne tik peilio, bet ir smeigtu- 
ko, kuriuo galėčiau apsiginti, jei pasirodytų priešas. Aš 
prisiglaudžiau nugara prie milžiniško medžio kamieno, 
o širdis daužėsi krūtinėje kaip akmenskaldė mašina. Aš 
bijojau ieškoti prieglobsčio pigmėjų kaime; bet ir eiti 
per tamsų mišką į stovyklą taip pat bijojau. 

Vėl pasigirdo mykimas, šį kartą toli į dešinę nuo 
pigmėjų kaimelio. Kaip jis galėjo taip greitai ir taip toli 
nuklysti? Mano burna išdžiūvo. Vėl iš tamsos atsklido 
kraują stingdantis garsas, tik dabar jis aidėjo dar toliau 
ir kitoje vietoje. Aš pagalvojau: „Dieve mano, jis suka 
ratą tarp manęs ir namų, norėdamas atkirsti man kelią." 

Apimta neapsakomo siaubo, pradėjau bėgti link sto- 
vyklos, kliuvinėdama už šaknų, kabinėdamasi už paže- 
miui kabančių lianų. Šešėliai man atrodė kaip medžių 
šaknys, ir aš juos aplenkdavau. Šaknys atrodė kaip še- 
šėliai, ir aš suklupdavau ant jų. Šakos, tarsi kibios ran- 
kos, draskė mane. 

Esambos balsas dabar aidėjo tik iš vienos pusės, 
kažkur iš šono, užpakalyje manęs. Bandžiau bėgti grei- 
čiau, bet buvau bloga sportininkė. Net ir visai jauna 

būdama, nepajėgdavau sužaisti daugiau kaip trijų teni- 
so partijų per dieną, o nuo to laiko surūkiau per daug 
cigarečių, kad dabar galėčiau lengvai bėgti. Mano kūnu 
žliaugė prakaitas; jaučiau, kad baltiniai prilipo prie nu- 
garos. 

Kad nors būčiau pasiėmusi savo žibintuvėlį. Tačiau 
kaip kvaila išėjau iš namų be nieko, tikėdamasi, kad 
kas nors iš pigmėjų palydės mane po šokių. Verkiau iš 
baimės, o iš dalies nuo skausmo krūtinėje, kurį sukėlė 
perkrautos širdies darbas. 

Pasąmonėje klausiau savęs, kodėl aš bėgu kiek tu- 
rėdama jėgų. Viskas, ką žinojau apie Esambą, buvo tik 
nuotrupos, surinktos iš pokalbių prie laužo ar atsargių 
pigmėjų užuominų. Ko aš, turinti gerą išsilavinimą mo- 
teris, lekiu per Kongo džiungles nuo kažkokio neap- 
čiuopiamo dalyko, kuris buvo tik klaikus, kraują sting- 
dantis garsas? 

Kad ir kokia būtų buvusi priežastis, aš bėgau, kaip 
proto netekęs žmogus, kai kaitri Vest Indijos saulė iš- 
džiovina jam smegenis. 

Klupdama, griuvinėdama, verkdama ir gaudydama 
orą, bėgau toliau. Kiekvieną kartą, kai išgirsdavau my- 
kimą, jis aidėdavo vis arčiau. Supratau, kad nepajėgsiu 
pribėgti iki stovyklos. Vienintelė mano viltis buvo kaip 
nors ištverti ir pasiekti afrikiečių kaimą, kuris buvo 
šioje miško aikštelės pusėje. 

Kartą stabtelėjau atsikvėpti ir pasiklausyti. Mano 
širdis daužėsi krūtinėje kaip sužeista putpelė, įkliuvusi 
į erškėčio krūmą. 

Tada aš išgirdau kitokį triukšmą. Šalia tako kažkas 
sušnarėjo, tarsi ten tamsoje būtų judėjęs žvėris ar žmo- 
gus. Man išgaravo visi civilizacijos likučiai, ir šaukda- 
ma aš pasileidau taku tolyn į kaimą, į gyvulių prižiū- 
rėtojo Abazingos namus. 

Jis griebėsi ieties ir puolė prie durų, bet aš jį su- 
laikiau. 

— Ne, ne, neik,— riktelėjau aš.— Ten Esamba. 

Jis atsigręžė į mane, ir juodame jo veide bei akyse 
šmėkštelėjo siaubas. 

— Ar Madami žiūrėjo į Esambą? — paklausė jis. 

— Aš girdėjau, bet nieko nemačiau, — atsakiau te- 
begaudydama orą. 

— Jus lydi laimė, Madami,— pasakė jis.— Visi, kas 
pamato Esambą, miršta, nepraėjus nė dviem dienom. 

Aš pasėdėjau prie Abazingos židinio, kol atgavau 
jėgas, ir jis papasakojo man apie blogį nešantį Esambą. 
Jam praėjus, miršta medžiai, o maži upeliai išdžiūsta. 
Ten, kur klaidžioja Esamba, prisiekinėjo jis, netgi vyrai 
slepia savo veidus, kad nepamatytų jo ir nenumirtų. 

Tą naktį Esambos daugiau nebegirdėjau. Aš papasa- 
kojau savo nuotykį Patui, beveik tikėdamasi, kad jis 
pasijuoks iš manęs. Tačiau jis visai nesijuokė. 

— Gerai darei, kad bėgai,— tarė jis.— Aš išgyvenau 
Afrikoje daugelį metų, bet nežinau jos paslapčių ir ne- 
sijuokiu iš jų. Aš negaliu pamatyti viruso, kuris suke- 
lia pneumoniją, bet pažistu jo galią ir žinau, kiek daug 
jis padaro blogo. Niekas negali suprasti visų keiste- 
nybių Konge, o baltasis — mažiausiai. 

Septynias naktis pigmėjai šoko ir verkė Basalindos. 
Paskutiniąją naktį mažieji žmonės puotavo. Tai turėjo 
atnešti ramybę mažajam kūneliui kape ir patenkinti jos 
dvasią. Skambiai nakties tyloje barškėjo tuščiaviduriai 
mediniai instrumentai, ir ilgai dundėjo tamtamai. Bet 
Esamba tylėjo. 


ŠEŠTAS SKYRIUS 


Pirmosios mano kalėdos Konge buvo graži, šilta die- 
na apie 30°C. Danguje vienas kitą ginė didžiuliai ka- 
muoliniai debesys, tik retkarčiais užstodami skaisčią 
saulę. Aš sėdėjau verandoje, stebėdama gandrų būrį, 
kuris tolimą Epulo krantą pavertė baltu raibuliuojančiu 
kaspinu, susiliejančiu su kita tokia pat balta juosta — 
srauniais vandenimis prie slenksčių. 

Bugenvilėjos vijokliuose virš mano galvos skardžia- 
balsis kolibris ieškojo nektaro, dalindamasis žiedais su 
didelėmis geltonomis bitėmis. 

Aš būčiau buvusi laiminga kaip vyturys, bet mane 
kamavo nostalgija, jaučiausi vieniša ir pasigailėtina. 

Patas padarė viską — nebent tik neapsivilko seniu 
Šalčiu,— kad šventė būtų dar linksmesnė. Turėjome do- 
vanų ir konservuotų slyvų pudingą iš Anglijos. Čiabu- 
vius, aukštaūgius negrus ir mažiukus pigmėjus, apdo- 
vanojome palmių aliejumi, ryžiais, išdalinome jiems 
kelis frankus. Visai kvaila buvo ilgėtis namų, aš tą Ži- 
nojau, bet sėdėjau vos sulaikydama ašaras ir norėjau, 
kad vijokliai ir gandrai staiga pavirstų kalėdine eglute 
ir šiaurės elniais. 

Aš galvojau apie gatves prie 57-osios, kur gyveno 
mano tėvai, ir įsivaizdavau jas padengtas sniegu. Pri- 

siminiau, Kaip gražiai atrodo Centrinis parkas, žiūrint 
iš aukštai, pro langą, kai būriai žmonių skuba iš baž- 
nyčios namo. 

Mano ausyse aidėjo su rogutėmis besivažinėjančių 
vaikų balsai, žvalūs vartininkų sveikinimai Centrinio 
parko pietinėje dalyje ir stiklelių skambėjimas Grinič 
vilidžo studijoje, kur su šeima gyveno mano sesuo 
Doroti. 

Nors aplink tingiai zvimbė bitės, aš nesunkiai įsivaiz- 
davau Penktąją aveniu su ryškiai iliuminuotomis par- 
duotuvėmis, su vitrinų langais, kupinais nuostabių da- 
lykų, kuriuos galėjai gauti ir kitiems dovanoti, ir bū- 
riais Žmonių, besistumdančių su glėbiais pirkinių. Pro 
garsiakalbius girdėjau linksmas kalėdines giesmes, ma- 
čiau išpuoštas „Lordo ir Teiloro“ vitrinas ir įsivaizda- 
vau, kaip riaumoja autobusai, sunkiai važiuodami per 
birų sniegą. 

Daugiau nebegalėjau ištverti. Nušokusi nuo veran- 
dos, nuskubėjau taku į pigmėjų kaimelį ir užėjau pas 
Herafių. Kažkada buvau davusi jam mažą užrašų kny- 
gelę ir pieštuko galiuką. Nors jis nemokėjo nei skai- 
tyti, nei rašyti, žinojau, kad ir švarūs puslapiai Žadins 
jo vaizduotę. 

Nebuvo prasmės pasakoti jam apie savo namų ilgesį. 
Jis nebūtų patikėjęs, jeigu aš būčiau ėmusi pasakoti 
jam apie sniegą, — bet koks dalykas, esantis už trisde- 
šimt— keturiasdešimt kilometrų, jam buvo nesuvokia- 
mas. Todėl mes kalbėjome apie nesenas medžiokles, 
apie Tomasą ir jos sielvartą, apie būsimą vizitą valesio 
pigmėjų, gyvenančių kitoje Epulo pusėje. 

Kalbėdama su Herafu, galvojau apie pirmąjį savo 
susitikimą su juo. Tuomet vienas viešbutyje patarnau- 
jančių berniukų paprašė jį nunešti mano krepšį iš drėg- 

nos vietos į naująjį lapais dengtą namelį, kurį man pa- 
statė afrikiečiai netoliese pigmėjų kaimo. 

Heraius, ilgai negalvodamas, atšovė: 

— Tik pamanyk! Prašyti, kad aš nešiočiau moters 
pundus! — Ir nužygiavo šalin. 

"Tačiau per sekančius mėnesius mes labai pamėgome 
vienas kitą. Jis visuomet suregzdavo man kėdę iš pa- 
galių ir lianos vytelių, nušluodavo lapus, kur aš sėdė- 
davau, ir padėdavo man tobulintis kingvanos kalboje. 

Mums besišnekučiuojant, mažasis žmogus ištraukė 
iš saidoko užrašų knygutę ir parodė ją man. 

— Madami, — tarė jis, — gal parašytumėte mano 
knygutėje. 

Aš paėmiau pieštuką, su kuriuo dariau eskizus, ir 
užrašiau šiuos žodžius: „Herafus yra šaunus pigmėjas 
ir vienas geriausių medžiotojų Iturio girioje.“ 

Po to paaiškinau, ką sakė užrašas. Jis buvo toks pa- 
tenkintas, kad kelias dienas vaikštinėjo tiesiog eksta- 
zėje. 

Kai vėl aplankiau Herafų po kalėdų, jis man padarė 
dar vieną kėdę ir vis sukinėjosi prie manęs. 

Aš manau, jam geriau patiko, kai aš sėdėjau, nes 
jis tada neatrodė toks mažas. Tai jam buvo nelyginant 
apsiauti aukštakulnius batus. 

Jis kiek pastoviniavo, patylėjo sumišęs, po to pasi- 
ėmė savo saidoką, išsitraukė mažąją knygutę melsvais 
viršeliais ir padavė ją man. 

— Madami padarytų didelę malonę, jeigu vėl para- 
šytų į mano knygutę, — pasakė jis. 

— Ką tu nori, kad parašyčiau šį kartą? — paklau- 
siau aš. 

— Užrašykite, kad kiekvieną kartą, kai baltasis 
žmogus mane fotografuoja, jis privalo man duoti vieną 
franką, — pasakė jis. 

Aš papurčiau galvą. 

— Taip rašyti neverta, — paaiškinau aš.— Dabar, kai 
lankytojas tave fotografuoja, jis duoda tau bent penkis 
frankus. Dabar tu turi iš to daugiau naudos. 

Jis atrodė nelabai patenkintas, todėl aš paėmiau 
knygutę ir parašiau: „Herafus yra kaimo vyresnysis ir 
vertas ypatingos baltųjų svečių pagarbos.“ 

Kai aš išverčiau šiuos žodžius, jis taip apsidžiaugė, 
kad net garsiai nusijuokė. Po to nusinešė knygutę į na- 
mus pasakyti žmonai, ką aš parašiau. 

Tą vakarą pigmėjai vėl suruošė šokius — atžymėjo 
dieną, kai jų tinklai buvo pilnesni, negu paprastai. Pa- 
tas iš viešbučio atsiuntė butelį palmių vyno, ir mažieji 
žmonės visai įsilinksmino. Heratus net šoko solo, tiesa, 
gana santūriai, bet visai gracingai. 

Apie dešimtą valandą Faizis įsakė nutraukti šokius. 

— Rytoj mes išeiname į tolimą medžioklę, — pasa- 
kė jis.— Moke matė buivolą už pusės dienos kelio į 
šiaurę. l 

Jis sušaukė viengungius ir kalbėjosi su jais apie 
kažką kibiros dialektu. Vedę vyrai išsiskirstė po savo 
lūšneles. Nevedusieji, matyt, taip pat buvo pavargę ir 
nenorėjo klausyti, ką jiems sakė Faizis. Po akimirkos 
įsiliepsnojo ginčas. 

Salaminas, kurio balsas buvo žemiausias iš visų kai- 
me, puolė viengungius. Jis apie dešimtį minučių kažką 
įrodinėjo jiems, po to perėjo į kingvaną, tur būt, kad 
suprasčiau aš. Jis vos neverkė. 

— Jūs, sargybiniai, mėgstate gerti Madami vyną, 
imti iš jos cigaretes, druską ir palmių aliejų, bet naktį 
saugoti ją jūs nenorite, — šaukė jis.— Nedorėliai jūs! 

Dabar pirmą kartą supratau, kad sargybiniai naktį 
buvo pastatomi specialiai man saugoti, kad tai nebuvo 
nusistovėjęs Kaimo paprotys. 

— Niekam nereikia manęs saugoti, — pasakiau aš 
Salaminui kiek galima abejingiau. 

Mano tariama drąsa tikriausiai padarė įspūdį vien- 
gungiams. Jie sutiko nemiegoti, bet protestuodami vėl 
pradėjo šokti. Visą naktį dundėjo būgnai ir tarškėjo 
mediniai barškučiai. Tai buvo laukinis, pasiutęs šokis. 
Kelios netekėjusios merginos ir moterys išėjo iš namų 
ir susirinko prie didžiojo laužo pasižiūrėti, bet šokyje 
nedalyvavo, Publikos skatinami, jaunuoliai ėmė pašėlu- 
siai suktis apie laužą, demonstruodami savo medžioto- 
jišką šaunumą, drąsą ir vyriškumą. 

Aš gulėjau lovoje, ilgą laiką negalėdama užmigti, 
trikdoma tamtamų garsų. Kai pagaliau užmigau, šokiai 
dar tebebuvo pačiame įkarštyje. 

Sekantį rytą visi buvo išsekę, niekas nejuokavo. 
Medžiotojai išėjo, dar kaime jausdamiesi mirtinai pa- 
vargę. Viengungiai buvo iškankinti šokių, o vedę vy- 
rai — nemigo nakties. Tą vakarą, tuoj po pietų, visi su- 
gulė; visi, išskyrus vieną pigmėją, kuris sėdėjo kažkur 
prie ugniavietės ir čirpino mažąjį muzikos instrumentą, 
padarytą iš tuščiavidurio medžio gabalo ir skėčio virbo. 

Gal būt, jis išreiškė ekvatoriaus džiunglių vienatvę, 
o gal jo muzikoje skambėjo meilė vienai iš Žemaugių, 
aukštakrūčių merginų. Man buvo įdomu, ar ji nemie- 
gojo, gulėdama viename tų miniatiūrinių namukų, ar 
klausėsi ir svajojo apie savo išrinktąjį. 

Mano pačios svajones sekančią dieną nutraukė ži- 
nia iš Pato, kad pas mus atvyko neeilinių svečių. Aš su- 
sidėjau daiktus ir iškeliavau namo; atvykau kaip tik 
tuo metu, kai keturi specialios paskirties sunkvežimiai 
įvažiavo į vidinį viešbučio kiemą. Ant kiekvienos ma- 
šinos buvo užrašas ,„Transafrikinė didžioji medžioklinė 
ekspedicija“ ir tyrinėtojų vardai. Jiems tetrūko rekla- 
muotojo ir garsiakalbio. 

Iš pirmojo sunkvežimio išlipo dvi jaunos moterys 
chaki spalvos kelnėmis, medžiokliniais švarkais, su ba- 
tais, skarelėmis ir minkštais šalmais. Jos atrodė kaip tik 
ką išėjusios iš Heti Karnegi parduotuvės. Už jų sekė 
kiek vyresnio amžiaus vyrai, taip pat apsirengę ištai- 
gingais rūbais, ir atrodė taip, lyg jiems priklausytų ne 
vienas geležinkelis, bet trys ar keturi. 

Galutinai išbaigdami šį puikų reginį, iššoko dar du 
įdegę, energingi vyrai. Vienas buvo vidutinio amžiaus, 
liesas, o kitas — tarsi bronzinis milžinas, vienas iš tu, 
kuriais iliustruojamos pigių, populiarių žurnalų apysa- 
kos. Kai mus supažindino, sužinojau, kad pastarieji du 
vyrai buvo medžiotojai profesionalai, kuriuos firmos 
atstovai pasamdė, kad užtikrintų savo saugumą ir gerus 
trofėjus. 

Iš paskutiniojo sunkvežimio išlipo būrys afrikiečių 
ir pradėjo mesti didžiules palapines, stulpus atramoms, 
ėmė tiesti brezentą ir ruoštis nakčiai. Vienos palapinės 
buvo skirtos moterims, kitos vyrams, o trečios — gink- 
lams ir bagažui. Prie vienos čiabuviai prikabino didelę 
medžiagos juostą su užrašu: „Keras ir Daunis. Medžio- 
tojai profesionalai. Nairobis, telefono numeris 796“. 

Mes su Patu vos neaiktelėjome. Nors buvome lau- 
kinės Afrikos gilumoje, kur per dienų dienas, be čia- 
buvių, nepasirodydavo joks žmogus, ekspedicijos vado- 
vai vis tik galvojo, kad ir čia reklama ne pro šalį. 

Kol visi prausėsi ir dabinosi, mes apžiūrėjome ma- 
šinas. Viena buvo pritaikyta tyrinėtojams ir jų gink- 
lams. Kitoje buvo maisto atsargos ir virtuvės įrengimai 
su šaldytuvu, kurį maitino mažas benzino motoras su 
kompresoriumi. Trečioji buvo skirta keliauninkų asme- 
niniams daiktams, o ketvirtoji — palapinėms ir neši- 
kams afrikiečiams. 

Mes sužinojome, kad ši grupė važiavo tuo pačiu 
maršrutu, kurį mes su Patu įveikėme savo senuoju, ap- 
daužytu „ševroletu“. Aš galėjau įsivaizduoti, kokias is- 
torijas jie pasakos, kai grįš namo į Amerika, — kaip jie, 
nuolat persekiojami pavojų, su didžiausiomis pastango- 
mis brovėsi per neįžengiamą Afriką. 

Vienas iš medžiotojų paaiškino, kad grupės dalyviai 
labai nori pamedžioti su pigmėjais ir pasižiūrėti. kaip 
jie sugauna žvėris be parako. Jie turėjo kino kameras, 
spalvotus filmus, prietaisus šviesos stiprumui matuoti 
ir dar visokių niekų ir tikėjosi, kad džiunglėse bus pa- 
kankamai šviesu ir jie galės nufilmuoti medžioklę. 

Visi anksti nuėjo miegoti, kad rytojaus darbams bū- 
tų guvūs ir pailsėję. Rytas išaušo pilkas ir apsiniaukes, 
o per pusryčius prapliupo toks lietus, koks gali būti 
tik Konge. Žemė pavirto minkšta mase. Lietus čaižė pa- 
lapines, upeliais tekėdamas per sienas. Visi medžiotojai, 
pilni nusivylimo, sėdėjo apie šaldytuvą ir stebėjo, kaip 
jame formuojasi ledo gabalai. 

Vėliau, apie popietę, lietus nustojo. Tyrinėtojai išėjo 
su pigmėjais kažkaip nenoromis. Kol jų nebuvo, mes 
liepėme berniukams išvalyti aikštelę miško pakraštyje, 
kur buvo šviesiau, kad mažieji žmonės galėtų pašokti 
kokį nors savo šokį. 

Po trijų valandų grupė sugrįžo tuščiomis rankomis. 
Faizis prisigretino prie manęs ir keliais žodžiais paaiš- 
kino kodėl. 

— Einančiųjų kojos kėlė tokį triukšma.— pasakė 
jis, — kad visi žvėrys nubėgo gilyn į džiungles. Nieko 
nebeliko varovams. 

Pigmėjai išėjo, o tyrinėtojai vėl susėdo taip, kaip 
anksčiau — stebėti, kaip mašina gamina ledą. 

Temstant mažieji žmonės sugrįžo su pora antilopių. 
Mes skaniai papietavome, kadangi Andre Pirmasis vis- 

ką paruošė pats. Medžioklės dalyviai, išvarginti aud- 
ringų dienos įvykių, anksti sugulė. 

Antrąjį rytą šviesa buvo per silpna. Atvyko pigmė- 
jai, nekantraudami eiti į medžioklę arba šokti, bet sve- 
čiai vis dirsčiojo į savo prietaisus ir galų gale, nutarę, 
kad sąlygos dar tebėra nepalankios, grįžo atgal prie sa- 
vo mašinos, gaminančios ledo gabalus. 

Kaip visada, saulė pasirodė po poros valandų; gru- 
pė paruošė kameras ir pradėjo sukti filmą. Filmavo visi, 
išskyrus vieną. Jaunesnysis medžiotojas profesionalas 
pasiliko prie palapinių, matyt, norėdamas įsitikinti, ar 
nesugedo elektrinis ledo prietaisas. 

Praleidusi dar vieną poilsio naktį, ,Transafrikinė di- 
džioji medžioklinė ekspedicija“ susipakavo savo man- 
tą, išardė palapines ir viską sukrovė į talpius sunkve- 
žimius. Po to išdundėjo savo keliais per „,neįžengiamą 
Afriką". 

Sprendžiant iš kino filmų apie Afrikos džiungles, at- 
rodo, jog ten nuolatos lyja lietus. Ilgą laiką, kol dar 
nebuvau sutikusi Pato, aš įsivaizdavau, kad Konge la- 
bai drėgna, o jo gyventojai susiraukšlėję kaip pirštai, 
išplovus indus. 

O iš tikrųjų yra visai ne taip. Ituris žinomas moks- 
lininkams kaip tropinis miškas, ir niekas negirdėjo, kad 
kada nors čia būtų buvusi sausra, bet, žinoma, ir lietus 
nelyja kiaurą dieną ir naktį. Paprastai lyja kas antrą 
dieną apie valandą laiko, ir ne bet kada, o apie penk- 
tą—šeštą valandą vakaro. Lietingu laikotarpiu kur kas 
blogiau. Balandis ir lapkritis yra drėgni mėnesiai, ir tuo 
metu viskas taip permirksta, kad gyvenimas darosi ne- 
mielas. Blogai todėl, kad gyvenimas Konge teka po at- 
viru dangumi. Jūs valgote lauke, vakarais sėdite lauke 
ir didesnę laiko dalį laikote atvirus langus. 

Kai liūčių metu lietus pliaupia be paliovos, jautiesi 
tarsi sirgtum klostrafobija. Pasirodžius saulei, berniukai 
surenka drabužius, kurie būna sudrėkę, ir išneša į lau- 
ką džiovinti. Odiniai daiktai, ypač batai, yra jautriausi 
drėgmei, todėl, kai tik pasitaiko proga, juos būtinai 
čiau nusidėvi, negu Amerikoje, nežiūrint į tai, ar jie 
nešiojami, ar ne. 

Vieną dieną, kai drėgnas laikotarpis užsitęsė ilgiau 
negu paprastai, Patas pastebėjo, kad daugumą jo batų 
reikėjo išmesti. Jis pasiūlė nuvažiuoti į Stenlivilį, o ka- 
dangi aš jau seniai nebuvau lankiusis dideliame mies- 
te, tai mielai sutikau. Jis prisipildė savo mašinos dega- 
lų baką, ant užpakalinės sėdynės pasidėjo atsargines 
padangas, ir mes iškeliavome. Į kelionę leidomės gana 
anksti ir gruoblėtu, išdaužytu keliu sėkmingai prava- 
žiavome nemažą atstumą; tik vieną kartą mums prakiu- 
ro padanga. Naktį praleidome mažame viešbutyje 
229-tame kilometre, o sekančią dieną važiavome toliau 
ir apie priešpiečius pasiekėme Stenlivilį. Buvo puiku 
valgyti maistą, kurį paruošė kažkas kitas. Mieste suti- 
kome daugybę draugų, atvažiavusių čia tokiais pačiais 
reikalais, kaip ir mes. 

Stenlivilio parduotuvių, žinoma, negalima lyginti su 
aukštutinės Penktosios aveniu parduotuvėmis, bet ir jos 
buvo daug turtingesnės už mažąjį indo kioską prie Pat- 
nemo stovyklos ar už tas kelias Mambasoje, ir aš jau- 
čiausi kaip mergaitė iškyloje. Daugiausia pirkau reikia- 
mus daiktus, bet vis tik įsigijau ir keletą niekučių, 
kurių man visai nereikėjo; juk kiekviena moteris, atvy- 
kusi į miestą, turi tokią teisę. 

Patas tuo tarpu pirko tokius neįdomius dalykus, kaip 
vidinius vamzdžius, maisto produktus, vaistus, sąvaras, 
varžtus, vinis, na, ir, žinoma, kelias poras pigių batų. 

Mes viską supakavome į mašiną, o kas netilpo į vidų, 
pririšome ant viršaus. Vajouminge aš mačiau, kaip 
mulai šitaip apkraunami nešuliais — net jeigu jie im- 
tų spardytis ar vartytis ant žemės, nenusikratytų savo 
naštos. Kaubojai, pritvirtindami pakus, užriša kažkokius 
ypatingus mazgus, vadinamus „deimantiniais“, ir, kol 
nemoki tokio mazgo užrišti, esi laikomas nepatyrusiu 
naujoku. Patas vyriškai ėmėsi šio darbo, bet bijau, kad 
jo užrišti mazgai nebuvo deimantiniai. 

Mes užsukome į kavinę ir su belgų administratoriu- 
mi, kuris buvo žemės ūkio misijos viršininku, bei kitais 
draugais gėrėme kokteilius. Po to išvažiavome namo. 

Iš pradžių viskas klojosi gerai. Mes pernakvojome 
kitame viešbutyje ir labai anksti, vos išaušus, vėl lei- 
domės į kelionę. Kai iki namų buvo likę apie penkias- 
dešimt mylių, kelias staiga skilo į dvi šakas, ir mes su- 
siginčijome, kuriuo taku pasukti. Mūsų diskusijos buvo 
kur kas karštesnės, negu debatai Suvienytų Nacijų 
Organizacijoje, bet pagaliau laimėjo Patas. Mes pasi- 
rinkome trumpesnį, bet mažiau išvažinėtą kelią. Konge 
sakoma, kad nė viena mašina nepravažiuoja daugiau 
kaip 25 000 mylių. Mūsiškė atlaikė bent dukart tiek. Jai 
buvo lemta pravažiuoti pačiais blogiausiais kontinento 
keliais, einančiais per Nigeriją ir Kameruną, ir negana 
to, mašina ištisus metus stovėjo Stenlivilyje po atviru 
dangumi, kol Patas buvo Amerikoje ir, plaukiodamas 
prie Vainjardo, įtikinėjo mane tekėti už jo ir apsigy- 
venti Afrikoje. Tokios sąlygos automobiliui netinka- 
mos ir Niujorke, o paliktas be pastogės Konge, jis yra 
nuolat veikiamas saulės ir greitai suyra nuo rūdžių ir 
lietaus. 

Pirmosios mylios buvo pakenčiamos, bet toliau ke- 
lias priminė skalbimo lentą; gilios duobės ir išvažinėti 

sukietėjo kaip cementas. Patui dažnai tekdavo sustoti 
ir išlipus apžiūrėti, kaip geriau pravažiuoti ypatingai 
blogo kelio galą, nesulaužius spyruoklės ar nepametus 
baterijos, pakabintos mašinos apačioje. 

Kelis kartus aš girdėjau kažkokius duslius garsus, 
tarsi ant mašinos kristų medžių šakos ir per galą riden- 
tųsi žemyn. Aš nekreipiau į tai dėmesio, galvodama, 
"kad nuo negailestingo kratymo kažkas atsipalaidavo. 
Netrukus vėl išgirdau, šį kartą daug aiškiau, ir supra- 
tau, kas darėsi. 

— Stok, Patai! — riktelėjau aš.— Mes mėtome savo 
krovinį. 

Mes išlipome, ir iš tikrųjų — ant kelio užpakalyje 
mūsų gulėjo vienas iš naujųjų Pato batų. Aš paėmiau 
ji, ketindama įdėti atgal į krepšį, bet — o siaube! — pa- 
mačiau, kad tai buvo paskutinysis iš naujųjų pirkinių. 
Nuo kratymo atsipalaidavus virvėms, visi batai iššoki- 
nėjo. 

Surade vietą apsisukti, leidomės atgal, visą laiką 
žiūrėdami, ar nerasime išmėtytos avalynės. Važiuodami 
pirmyn sutikome tik vieną kitą čiabuvį, bet, kai medžio- 
dami savo turtą pasukome atgal, atrodė, kad visi jie su 
savo giminėm išėjo pasivaikščioti kaip tik į šį kelio 
tarpą. 

Mes stabdėme kiekvieną praeivį. 

— Ką turi šiame ryšulyje? — klausdavo Patas sva- 
hili tarme, rodydamas nešulį ant afrikiečio galvos, ar 
pririštą ant mulo. 

Atsirišdavo ryšuliai, ir jų turinys pabirdavo ant že- 
mės. Ten būdavo ir batatų, ir bananų, ir įrankių, ir mai- 
šelių su kava, ir mongongo lapų pluoštų, pasitaikydavo 
net pagalių ir akmenų, kuriuos dėl man nesuprantamų 
priežasčių skirdavo prizais bantu giminės atstovai, bet 
nebuvo nė vieno bato. 

Vienintelė paguoda po šios nedidelės tragedijos bu- 
vo tai, kad Patas važiavo namo ilgesniu, bet geresniu 
keliu. Tą vakarą mes nepasiekėme stovyklos ir nakvo- 
jome poilsio namuose, kuriuos laikė belgų pora. Jie 
ištisą dešimtmetį nebuvo buvę namuose ir buvo virtę 
tikrais kongiečiais, bet senųjų savo papročių neatsi- 
sakė. Tai buvo vienintelis kartas, kai aš jaučiausi pa- 
tenkinta, kad belgai mėgsta vėlyvus pietus. 

Mes atvykome namo kaip tik laiku, nes reikėjo pri- 
imti amerikiečių misionierių grupę ir kelis švedų mo- 
kytojus, kurie buvo aplankę Etiopiją ir perėję Ruven- 
zori arba Mėnulio kalnus, kaip jie vadinami kelionių 
brošiūrose. 


SEPTINTAS SKYRIUS 


Dienos prie Epulo slenka taip, kad būtų suklaidin- 
tos net labiausiai civilizuotos asmenybės. Penktadie- 
nis — turgaus diena, ir tai svarbu. Pagal tokį įvykį jau 
galima orientuotis. Kai gyvenimas yra toks „įvairus“ 
kaip Konge, tai kalendoriaus nereikia. Nereikia net 
laikrodžio. 

Iš tikrųjų mes turime ir vieną, ir kitą, bet jie yra 
Pato kabinete ligoninėje. Mane žadina saulė. Kam man 
reikia gergždžiančio žadintuvo? Oro paštas iš Ameri- 
kos užtrunka kelias dienas, siuntiniai — mėnesius. Tai- 
gi koks skirtumas, ar aš atsakysiu pirmadienį ar antra- 
dienį? Aš gyvenu nuo vienos dienos iki kitos, nuo vie- 
no lietingo laikotarpio iki kito. Jaučiuosi saugi, nes 
žinau, kad naktį pakeis diena, ir nesirūpinu susirasti 
nieko konkretesnio, kas reguliuotų mano veiksmus. 

Taigi atsitiko taip, kad vieną rytą aš sėdėjau veran- 
doje, stebėdama krokodilus siaučiant upėje, ir net ne- 
įtariau, kad buvo vasario keturioliktoji. 

Staiga pamačiau atkrypuojant iš ligoninės vieną Pa- 
to padėjėją, apsirengusį kažkieno išmestais chaki spal- 
vos šortais ir sportiškais marškinėliais, kuriuose buvo 
tiek skylių, kad kiekvieną rytą jis tikriausiai keikėsi iš 
pasiutimo, kol surasdavo, kurios buvo skirtos rankoms 
įkišti. Paduodamas man raštelį, jis tarė: 

— Bvana atsiuntė jį. 

Patas jau ne kartą įsitikino, kad geriausias būdas iš- 
kraipyti žinią — perduoti ją per čiabuvius žodžiu, to- 
dėl, kai norėdavo ką nors man pasakyti, visada rašy- 
davo nedidelius raštelius. Per visą ilgą dieną, kai jis 
būdavo užsiėmęs su savo pacientais, aš gaudavau kele- 
tą tokių raštelių. Šitas pranešė: „Ana, pasistenk surasti 
keletą vaikiškų buteliukų su čiulptukais ir išsterilizuok 
juos. Aš netrukus pareisiu.“ 

Prašyme nebuvo nieko nepaprasto. Patas nuolat įsi- 
gydavo vis naujų žvėrelių savo zoologijos sodui, o dau- 
guma jų būdavo tokie maži, kad reikėdavo penėti iš 
buteliuko. Apsilankę Mambasoje, beveik visada nusi- 
pirkdavome keletą naujų, kad pakeistume tuos, kuriuos 
sudaužydavo nepratusios prie trapių daiktų čiabuvių 
rankos. 

Iš gyvulių užtvaros atėjo Abazinga, ir mes su juo, 
ieškodami buteliukų, viską apvertėme aukštyn kojo- 
mis. Radome du čiulptukus, bet jokio butelio. Pagaliau 
aš radau vieną nuo alaus su mažu kakleliu, kuris atiti- 
ko žinduką, ir sudėjau viską į puodą ant ugnies virti. 
Daugiau nebuvo kas veikti, ir šios mintys tučtuojau iš- 
garavo man iš galvos. Kažkur pasąmonėje mes su Aba- 
zinga įtarėme, kad atvyko ne mažylis okapis, nes tokiu 
atveju būtų kilęs baisus sujudimas visoje stovykloje. 

Aš pradėjau tvarkyti svetainę. Visur riogsojo krū- 
vos žurnalų — dalis amerikietiškų, dalis prancūziškų. 
Vienu požiūriu jie visi buvo panašūs — seni, su lygiai 
taip pat užlankstytais lapais, kaip ir tie, kuriuos ran- 
dame dantisto laukiamajame Amerikoje. Mes su Patu 
buvome prisiekę skaitytojai, bet kadangi periodikos 
naujienos pasendavo mėnesiais dar mūsų nepasiekusios, 
tai niekada nesistengėme jų tvarkyti. Mes dažnai 
perskaitydavome apie naujus prancūzų premjerus, dar 

nežinodami, kad balsavimų metu atstatyti seni. O kar- 
tą radome, kad žymus nusikaltėlis buvo pasodintas į 
elektros kėdę pirma, negu sužinojome, kad jis buvo 
teisiamas. 

Tvarkydamasi namuose — tai man buvo iki ašarų 
nusibodę — staiga išgirdau daug balsų. Žmonės kalbėjo 
kibiros kalba, kuri buvo paplitusi prie Epulo, bet ku- 
rios aš nesupratau nė žodelio. Pažvelgusi pamačiau, kad 
paskui aukštą, gana gerai apsirengusį afrikietį į veran- 
dą traukė koks tuzinas ar daugiau pigmėjų. Iš jo man- 
dagaus pasveikinimo iškart supratau, kad jis buvo 
bvangvana ar suarabėjęs negras, tikriausiai gyvenan- 
tis kaime anapus plento ties Irumu. 

Daug metų prieš Stenliui! išvykstant ieškoti dakta- 
ro Livingstouno?, arabų prekiautojai dramblio kaulu 
perplaukė Raudonąją jūrą ir atkeliavo į Kongą supir- 
kinėti dramblio ilčių. Daugelis jų apsigyveno Zanziba- 
re ir kitose rytinės pakrantės vietose. Jėga ir įtikinėji- 
mais jie privertė daugelį afrikiečių priimti musulmonų 
religiją. Prie mūsų yra daug tokių bvangvanų. Nedi- 
deli Mambasos ir Dar-es-Salamo kaimai, esantieji tik už 
kelių kilometrų nuo Patnemo stovyklos, pavadinti di- 
džiųjų pakrantės miestų vardais. Mano svečias prisista- 


! Henris Mortonas Stenlis (1841—1904) — Afrikos tyri- 
nėtojas, kuris 1871 metais, dirbdamas laikraščio New York Herald 
korespondentu, išvyko į Afrikos kontinento gilumą ieškoti Livings- 
touno. 1887 metais, ketvirtosios savo kelionės po Afriką metu, jis 
perėjo Iturio girią ir pabuvojo tose vietose, kur vėliau įsikūrė Pat- 
nemo stovykla. H. Stenlis vienas pirmųjų aprašė pigmėjus. 

2 Deividas Livingstounas (1813—1873) — anglas, žymus 
Afrikos tyrinėtojas-misionierius. 1840—1873 m. daug keliavo po 
Pietų ir Centrinę Afriką. 1869 m. žinios apie jį nutrūko, ir todėl 
išvyko ekspedicija jo ieškoti. Ekspedicijai vadovavo Stenlis. 1871 m. 
Stenlis rado jį įsikūrusį vakariniame Tanganjikos ežero krante. 

tė esąs Kapapela ir pasakė, kad visi šie pigmėjai pri- 
klauso jam. 

Pigmėjai buvo taip išsigandę, kad aš iškart supratau, 
jog jie gyveno miško gilumoje, toli nuo plento ir balto- 
jo Žmogaus. Norėdama, kad jie pasijustų bent kiek lais- 
viau, aš paprašiau Kapapelą liepti jiems atsisėsti. Jis 
kažką pasakė pigmėjams kibiros kalba, ir šie visi su- 
sėdo, tarytum šeimininko žodžiai būtų staiga nutraukę 
juos laikiusią vielą. 

Tiesiog nuostabu, kiek daug pigmėjų gali susėsti 
ant vienos sofos! Aš suskaičiavau — jų buvo septyni 
ant normalaus dydžio sofos, ir jie visai neatrodė susi- 
spaudę. Tik viena sėdėjo kažkaip nepatogiai. Tai buvo 
bedantė, žilstanti senė, nuoga, tik su tošies prijuoste. 
Jos susiraukšlėjusios krūtys kabojo kaip taksio ausys 
ir siekė iki juosmens. Apie kaklą buvo aprištas mėly- 
nas skuduras, kuriame kaip lopšyje gulėjo kūdikis, ne 
didesnis už kačiuką. 

Kapapela nesisėdo. Jis liko stovėti, nes taip, matyt, 
galėjo geriau, kaip tikras oratorius, paskelbti naujieną. 
Jis kalbėjo kingvanos kalba, kurią Patas vadino „„vul- 
gariąja svahili”. Ja geriausiai galima susišnekėti su vi- 
sais, kieno gimtoji kalba ar dialektas jums svetimas. 

— Ši senelė,— tarė jis, — laiko ant rankų savo vai- 
ko vaiką. Motina, be vargo pagimdžiusi kūdikį savo 
kaime, kuris yra už vienos dienos kelio nuo čia, mirė 
netikėtai ir be priežasčių. Jokių kitų giminaičių nėra. 
išskyrus šią senę, vyrą, kuris čia sėdi, ir dar viena 
vaiką. 

Jis parodė jauną, kokių dvidešimties metų pigmėją, 
kuris sėdėjo nepakeldamas akių nuo grindų, ir trejų 
metų berniuką, nuogą, tik su kriauklių vėriniu aplink 
pilvuką. Jis glaudėsi prie tėvo kelių ir drebėjo kaip 
epušės lapas. 

— Dvi dienas jie maitino mažylį bananų vande- 
niu, — tęsė Kapapela.— Pas senąją, kaip matote, nėra 
pieno. Mes visą rytą ėjome karštoje saulėje, tikėdamie- 
si bvanos Patnemo pagalbos. Jis mus atsiuntė pas jus, 
Madami. 

Aš kažką pasakiau, užjausdama šeimą, — vieną tų 
tuščių frazių, kurias sakome, kai miršta kas nors visai 
nepažįstamas, tik norėdami išlaikyti gerą toną. Po to 
aš žvilgtelėjau į dviejų dienų kūdikį. Jis atrodė labai 
mielas, šviesiai šokoladinės spalvos ir gana pilnas, Ži- 
nant, kad jam buvo taikyta bado dieta, su dailiomis ma- 
žytėmis rankutėmis ir kojytėmis. Kūdikis miegojo. 
Šiaip ar taip, galvojau aš, jo nervų sistema, tur būt, 
nepakenkta. 

Tėvas sėdėjo ant bambuko sofos krašto, rankomis 
įsitvėręs sėdynės, tarsi plaukdamas kanoja audringoje 
jūroje. 

Aš paėmiau kūdikį į rankas pasižiūrėti, koks mažas 
jis buvo, ir pasigrožėti jo miniatiūrine tobulybe. Trejų 
metų berniukas stebėjo mane, sakytum aš ruošiausi jo 
broliuką suėsti. Baimė atpalaidavo jo pūslės raumenis, 
ir jis pradėjo šlapintis čia pat, ant grindų. Tėvas pagrie- 
bė jį ir puolė laukan. Aš nesusilaikiau nesusijuokusi, 
ir tai pralaužė ledus. Visi kiti pigmėjai taip pat pasiju- 
to laisviau, ir aš mačiau, kaip jie žvalgėsi po nama, 
smalsiai tyrinėdami šokių kaukes, užnuodytas strėles 
ir kitas įdomybes, kurias buvau susirinkusi kelionės po 
pajūrį metu. 

Grąžinau kūdikį senelei, kuri kaip pamišusi pažiūrė- 
jo į Kapapelą ir padėjo vaiką atgal tiesiog man ant 
rankų. 

Mano širdis kelis kartus smarkiai šoktelėjo ir pada- 
rė bent jau vieną imelmaną!. „Kas tai, — stebėjausi 


1 Imelmanas — aukštojo pilotažo figūra. 

aš, — nejau, be viso kito, dar turėsiu jausti atsakomybę 
už pigmėjų kūdikįė Mano baimė tikriausiai atsispindėjo 
veide, nes tuoj pat prabilo pigmėjų šeimininkas. 

— Bvana liepė atiduoti jį jums, — tarė jis. 

Norėjau atsakyti: „Tegu tada bvana ir rūpinasi 
juo.“ Bet baltasis Konge turi laikytis tam tikrų manie- 
rų, O be to, jeigu ir būčiau viešai parodžiusi savo jaus- 
mus, niekam nuo to nebūtų buvę geriau. 

Surašyti viskam, ko aš nežinojau apie vaikus, būtų 
prireikę ne mažiau kaip dvidešimt aštuonių tomų. Pri- 
simenu, kai gimė mano dukterėčia, aš žiūrėjau į ją pro 
stiklinę pertvarą Niujorko ligoninėje, o medicinos se- 
suo, apsirengusi nepriekaištingai balta uniforma rodė 
ją man, atlaidžiai šypsodamasi. Po dviejų savaičių aš 
ją vėl pamačiau, kai ji atvažiavo iš ligoninės su kita 
sesele. 

Mano sesuo buvo sukaupusi didžiulę kolekciją vo- 
nelių, šildymo pūslių, sterilizatorių, svarstyklių, drabu- 
žių ir dar visokių visokiausių instrumentų. Aš galvo- 
jau, kad visas rinkinys yra labai modernus ir patogus, 
bet seselė buvo kitos nuomonės. 

— Baisu, baisu, baisu,— kalbėjo ji,— bet tikiuosi 
kaip nors susitvarkysiu. 

Kaip norėjau, kad dabar ta seselė būtų su manimi. 
Būčiau parodžiusi jai liepsnojančius rąstus židinyje, po- 
rą Žindukų, naudotų beždžioniukėms ir genetoms mai- 
tinti, ir keistą senų alaus butelių asortimentą. Paskui 
dar pasakyčiau: 

— Baisu, baisu, baisu, bet imkis darbo ir baik 
skųstis. 

Tik mintys apie medicinos seserį ir apie tai, kokia ji 
būtų pasimetusi, ragino mane veikti — kitaip būčiau 
atsisėdusi ir ėmusi bliauti. 

Pagaliau aš paėmiau kūdikį, pamojau pigmėjams 
sekti ir nužingsniavau į ligoninę. 

— Dėl dievo meilės, ką man daryti su tuo vaiku? — 
užpuoliau aš Patą. Dvidešimt metų išgyvenęs Konge, 
Patas patyrė daugelį sunkumų, kurie ateidavo ir vėl 
praeidavo, todėl iškart nepamesdavo galvos. 

— Klausyk, Ana,— tarė jis, — vaikas numirs, jeigu 
mes juo nepasirūpinsime. Mes negalime šito leisti. 

Aš tylomis linktelėjau. 

— Paskaitysime medicinines knygas ir sužinosime, 
ką reikia daryti, — tęsė jis.— Nebus perdaug sunku. 

Tikras vyras! Žinoma, jam nebus per sunku, kadan- 
gi man teks auklės vargai, ne jam. 

Perverčiau seną 1911 metų Pato enciklopediją, ir, 
nors ten buvo daug parašyta apie kūdikius, bet surasti 
informaciją apie receptus buvo ne taip jau paprasta. Ta- 
da prisiminiau, ‘kad turėjome ir kondensuoto pieno, ir 
pieno miltelių. Pasiėmiau miltelius, bet ant dėžutės ne- 
buvo jokių nurodymų. Po to susiradau kondensuotą pie- 
ną, ir — koks džiaugsmas! — ant etiketės buvo lentelė, 
nurodanti kelis paruošimo būdus. 

— Mes šiek tiek užtruksime, kol užvirs vanduo ir 
paruošime pieną, — pasakiau Kapapelai. Mažasis pigmė- 
jukas, pabudęs keliaujant atgal į viešbutį, jau verkšle- 
no iš alkio. 

— Jūs geriau liepkite senelei duoti jam dar trupu- 
tį bananų vandens. | 

Senė nuejo prie medžio, augančio stovyklos pakraš- 
tyje, nusiskynė didžiulį lapą ir vikriai suvyniojo jį į kū- 
gio formos ritinį arba vamzdelį. Įkišusi jį į kūdikio bur- 
nelę, ji lašas po lašo sumaitino vandenį, ir netrukus 
mažylis nustojo verkęs. 

Man teko šauktis Pato, kad jis paverstų matus ant 
skardinės į gramus ir litrus, nes visi indai Konge sužy- 

Patnemo stovykla prie Epulo. 


1 Ana Patnem su Herafu. 


\ 


= 


= 


iu 3 
K 


A 
p 


4 


Pigmėjai stato lapine. 


* 


igmėjai pietauja 


P 


mėti metrine matų sistema. Pigmėjai stebėjo mus skai- 
tant etiketę, enciklopediją ir medicinines knygas, sa- 
kytum mes būtume ruošę kokį raganų viralą. Jie buvo 
per daug išsigandę, kad ką nors pasakytų, bet aš gir- 
dėjau juos murmant ir šnibždantis tarpusavyje. 

Netrukus kondensuoto pieno, virinto vandens ir pri- 
nokusių bananų sunkos mišinys buvo visai paruoštas. 
Sugaišome daug laiko, nes reikėjo užkurti ugnį virtu- 
vės krosnyje, kadangi prie laužo buvo per karšta ir 
prie jo nebuvo galima prieiti arti. Supyliau skystį į vie- 
ną išsterilizuotų alaus butelių, užmoviau žinduką ir 
atvėsinau kibire šalto vandens. Kai jis, atrodė, buvo tin- 
kamos temperatūros, ėmiau girdyti kūdikiui pirmąjį 
buteliuką. Pigmėjai susirinko aplink kaip fermeriai, 
privilioti reklamuotojo parodos metu. Jų akys tiesiog 
išsprogo, kai mažylis lyg niekur nieko pradėjo čiulpti 
žinduką. Pigmėjai aiškiai niekada nebuvo matę kūdikio 
čiulpiant nieko kito, išskyrus motinos krūtį, todėl tą 
akimirką aš tapau jiems magike. 

Dar nespėjęs ištuštinti buteliuko, mano naujasis glo- 
botinis užmigo. Jis priminė mažutę lėlytę, nuo kurios 
savininkė mergaitė nuplėšė visus apdarus, palikusi su- 
vyniotą tik į vystyklą. Paguldžiau vaikutį mūsų didžiu- 
lės dvivietės lovos viduryje, kur jis atrodė visai kaip 
juodas kačiukas, gulintis sniegu apdengtame lauke. 

Aš jį dar kartą pamaitinau, ir pigmėjai vėl spietėsi 
aplink, netverdami iš nuostabos. Jie, atrodė, buvo įsi- 
tikinę, kad viskas klojasi gerai, ir net mažasis trejų me- 
tų broliukas išspaudė šypsenėlę. Senelė šonu priėjo prie 
lovos, patapšnojo vaiką, o paskui uždėjo savo kaulėtą 
ranką ant mano peties. Jos veidas buvo panašus į rus- 
vą obuolį, kuris visą žiemą pragulėjo statinės dugne, — 
raukšlėtas ir supliuškęs. Ji kažką pasakė kibiros kalba, 
ir, nors aš nieko nesupratau, man nereikėjo vertėjo. 

Mačiau, kaip ašaros byrėjo iš jos akių ir tekėjo mažais 
veido grioveliais. Aš žinojau, ką ji man sakė. 

Kapapela su savo pigmėjais iškeliavo namo. Išver- 
tusi viską stalčiuje, radau keletą senų užuolaidų, kurias 
buvo galima panaudoti vystyklams. Aš sėdėjau prie lo- 
vos, karpydama medžiagą į kvadratus, kai iš ligoninės 
grįžo Patas. Rankose jis nešėsi kalendorių, pirktą ūki- 
nių prekių parduotuvėje Stenlivilyje. Spindinčiomis 
akimis jis stovėjo tarpduryje ir pešiojo savo rusvą 
barzdą. 

— Ana,— tarė jis,— spėk, kokia šiandien diena. 

Aš prisiminiau paskutiniąją turgaus dieną, greitai 
mintyse paskaičiavau ir išdidžiai atsakiau: 

— Antradienis. 

— Ne, mieloji — nusijuokė Patas.— Šiandien šven- 
tojo Valentino!. Tai kaip tau patinka tavo naujasis 
Valentinas? 

Aš nebūčiau galėjusi gerai išanalizuoti savęs tada. 
Žiūrėdama į mažą šokoladinės spalvos vaikutį didelėje 
baltoje lovoje, jaučiau šiltą jausmą giliai širdyje. Jam 
reikėjo pagalbos, o aš galėjau jam padėti. Jau vien ta- 
me slypėjo džiaugsmo priežastis. Bet šalia kilnaus jaus- 
mo širdyje, kažkur manyje tūnojo nerimas. 

Stenlivilis, artimiausias miestas, kuriame galima nu- 
sipirkti vaikui reikalingus daiktus, yra už 456 kilomet- 
rų. Tai beveik 275 mylios nuo Patnemo stovyklos, o 
kelias toli gražu neprimena aukštutiniosios Penktosios 
aveniu. Mačiau, jog, patinka man tai ar ne, sunkumų 
neišvengsiu. Spręsdama didelę problemą, turėjau iš- 
tverti milžinišką krizę. 

1 14-ji vasario — šv. Valentino diena. Šią dieną juokais išsiren- 
kami mylimieji ir mylimosios, siuntinėjami humoristiniai laiškai ir 
eilėraščiai. 

Patas buvo kilęs iš senos šeimos Naujojoje Angli- 
joje ir nuo pat pirmų mūsų pažinties dienų mėgdavo 
kartoti amerikietišką frazę, kuria taip pat labai Žavė- 
josi Kalvinas Kulidžas!. Ji skambėjo taip: „Išnaudok 
šitą. Prisitaikyk prie šito. Apsieik be to.“ Gyvendami 
prie Epulo, metai iš metų mes laikėmės šitos taisyklės, 
kadangi buvome labai toli nuo bet kokio tikros civili- 
zacijos centro. Bet suaugę gali lengviau prisitaikyti, ne- 
gu bejėgiai kūdikiai. Į tokią aklavietę, kaip ši, mes dar 
nebuvome patekę. 

Nutarusi nepasiduoti, pradžioje sutvarkiau būtiniau- 
sius reikalus. Suplėšiau likusias senas užuolaidas ir pa- 
dariau iš jų tris tuzinus vystyklų. Tada, sukarpiusi di- 
deles paklodes, savo sena kojine mašina greitai pasiu- 
vau kelias vaikiškas. Pagalvė nuo svetainės sofos tapo 
matracu, o stipri kartoninė dėžė, kurioje kažkada tilpo 
keturi tuzinai skardinių su mėsos konservais, pasirodė 
besanti puikiausias lopšys. 

Savaime aišku, lopšio negalima buvo naudoti be gu- 
minio patiesalo, bet abejojau, ar įmanoma buvo tokį 
gauti net Stenlivilyje. Bet ir šią problemą įveikiau. Pri- 
siminiau, kad mongongo lapai taip nepralaidūs van- 
deniui, kad naudojami vietoje malksnų. Aš pasiunčiau 
berniuką nuskinti kelis ir patiesiau juos ant matraco. 
Neilgai trukus lapai buvo išbandyti, ir mano sumany- 
mas puikiausiai pasiteisino. 

Tinklelis nuo moskitų, kuriuo reikėjo uždengti love- 
lę, nesudarė jokios problemos. Mes, kaip ir visi baltie- 
ji Konge, jų turėjome daugybę. Netrukus ėmė leistis 
saulė, ir aš žinojau, kad naktį reikės ko nors šiltesnio, 

! Kalvinas Kulidžas (1872—1933) — reakcinis politinis 
veikėjas, kuris nuo 1913 m. buvo Amerikos viceprezidentas, o 1923— 


1929 m.— prezidentas. 

negu paklodės. Pirmąją naktį vietoje antklodės naudo- 
jau gauruotą rankšluostį, bet kiek beieškojau, neradau 
Jokio mėlyno kaspino. Iš kur žmonės žinos, kad jis — 
berniukas? 

Tą naktį mūsų būstas buvo kaip beprotnamis. Turė- 
dama tik du čiulptukus ir du butelius, kurių kakliukai 
buvo tinkamo dydžio, aš, atrodė, nuolat ką nors sterili- 
zavau. Berniukai mielai būtų padėję, bet bijojau jiems 
patikėti buteliukus, kol neįsigijau didesnių atsargų. 
Prisiminusi, kaip dažnai jie sudaužydavo lėkštes ir stik- 
lines, galvojau, kad bus saugiau, jei padarysiu pati. 

Tuo metu, kai padaviau mažyliui vidurnakčio porci- 
ją, tiesiog nepasilaikiau ant kojų. Patas, paprastai toks 
flegmatiškas, jautėsi ne ką geriau. Mes atsigulėme, bet 
neužmigome. Šokinėjau kas minutę ir žiūrėjau į karto- 
ninę dėžę, kaip jaučiasi kūdikis. Jis miegojo kaip už- 
muštas, bet man atrodė, aplink buvo tiek daug slaptų 
pavojų, kad negalėjau palikti jo vieno ilgiau kaip de- 
šimt minučių. Pagaliau Patas neištvėrė. 

— Dėl dievo meilės, — sušnabždėjo jis,— atnešk jį 
pas mus į lovą. 

Aš seniai norėjau taip padaryti, bet nežinojau, kaip 
į tai reaguos Patas. Taigi, pagriebusi vaiką, suvynio- 
jau jį į rankšluostį ir įslinkau į lovą. Bet nuo to nė tru- 
pučio nepalengvėjo. Gulėjau sustingusi, mirtinai bijo- 
dama, kad užmigsiu ir užvirsiu ant jo. Žinojau, kad jei 
taip atsitiktų, tai net ir tokia mažytė, kaip aš, užspaus- 
tų jį mirtinai. Apie antrą valandą nakties aš paguldžiau 
jį vėl į lovele, pastačiau ją ant žemo staliuko ir prisi- 
traukiau prie savo lovos krašto. Tada giliai užmigau. 

Visą gyvenimą nekenčiau anksti keltis. Niujorke 
dirbdavau iki vėlyvos nakties ir miegodavau iki vidur- 
dienio. Dabar, turėdama pigmėjų kūdikį, paliktą mano 
globai, supratau, kad visa mano rutina išdulkės vėjais, 

Patas leipo juokais, kad aš turėjau keltis su gaidžiais, 
nes jis anksti rytą visada jautėsi žvaliausiai. Tačiau, 
kai kitą rytą, šeštą valandą, vaikas pradėjo verkti, mes 
be jokių kalbų, kaip įgelti, abu šokome iš lovos. 

Patas turėjo palaikyti jį, kol aš puldinėjau, ruošda- 
ma jam maistą. Jis gėrė savąjį mišinį triukšmingai džiū- 
gaudamas ir procedūros metu dukart sudrėkino vystyk- 
lus. Paskui, kai mes su Patu papusryčiavome, nelauku- 
si, kol galėsiu pasiskaityti tolimesnius nurodymus, 
ėmiausi berniuką maudyti. 

Tada tai tikrai buvo ko jaudintis. Nuo muilo vaikas 
pasidarė slidus, ir aš visa suprakaitavau iš baimės, kad 
nepaleisčiau jo iš rankų. Bet viskas baigėsi sėkmingai, 
ir po to Patas pirmą kartą kūdikį rimtai apžiūrėjo. Jis 
nustatė, kad pigmėjai blogai užrišo bambutę, tikriau- 
siai tikėdamiesi, kad vėliau motina viską sutvarkys ge- 
riau. Dėl to pas vaiką atsirado išvarža. Patas įspaudė 
bambutę į vietą ir užklijavo nedidelį tvarstį, o aš tuo 
tarpu meldžiausi, kad tik jam neskaudėtų, kai reikės 
nuplėšti pleistrą. 

— Mums reikėtų jį pasverti, — tarė Patas.— Kitaip 
mes nežinosime, ar jam čia patinka maistas? 

Paėmęs krepšį, jis įtiesė į jį rankšluostį ir pasvėrė 
senoviškomis svarstyklėmis, kurias buvo paveldėjęs iš 
savo amerikietiškų protėvių. Tada į krepšį įdėjo kūdi- 
kį ir pasvėrė vėl. 

— Lygiai keturi svarai, — sušuko Patas, atiduodamas 
man vaiką. 

— Amerikoje laikytume jį neišnešiotu, jeigu neži- 
notume jo kilmės. 

— Žinai, mes negalime visą laiką vaiko vadinti 
„jis“, — pasakiau aš Patui.— Reikėtų išrinkti jam vardą. 

— Ar žinai kokį nors gerą pigmėjišką vardą? — 
paklausė Patas. 

— Jis tikriausiai jau ir turi koki nors. Kai senelė 
atsigaus nuo baimės, ateis ir pasakys, koks vardas. Bet 
jeigu man, kaip jo motinai, tenka patirti visus vargus, 
tai išrinksiu jam gerą, lengvą amerikietišką vardą. 

— Tik nevadink jo Patu,— nusijuokė mano vyras. 

— Sugalvojau. Vadinkime jį tėvo vardu. Jis toli 
Niujorke ir negalės prieštarauti. O kai po kiek laiko su- 
žinos, pats supras, kad nėra prasmės nė protestuoti. 

Aš pažiūrėjau per kartoninės lovelės kraštą. 

— Ei, Viljamai,— tariau,— kaip tau patinka nauja- 
sis vardas? 

Vaikas neramiai sukrutėjo ir atpylė pieno. Bet ne- 
pabudo. 

— Tu pamiršai palaikyti jį stačią, — apkaltino Pa- 
tas.— Kiekvienas žioplys žino, kad pamaitinus kūdikį 
reikia palaikyti stačią. 


AŠTUNTAS SKYRIUS 


Antrą dieną chaosas ėmė rimti, ir mes su Patu net 
turėjome laiko porą kartų pasmaguriauti cigaretėmis 
verandoje. Sekančią dieną su Kapapela atėjo Viljamo 
Dž. senelė ir pasakė, kad pigmėjiškas vaiko vardas bu- 
vo Kokojo. Nelengva išversti kibiros žodžius į anglų 
kalbą, bet apytikriai Kokojo reiškia „tas, kuris yra vie- 
nišas“. Matomai, tą vardą parinko todėl, kad motina 
mirė, vos jam gimus, palikdama jį be globos. 

Tai, kad dabar aš buvau priversta rūpintis vaiku, 
nedarė pigmėjams nė mažiausio skirtumo. Viljamas Dž. 
vis tiek tebebuvo vienišas. 

Viso to sujudimo metu pas mus, kaip paprastai, 
lankėsi svečiai ir kai kurie jų buvo labai naudingi. Ke- 
li amerikiečių misionieriai žadėjo atsiųsti kūdikiui dra- 
bužėlių, kai tik grįš į misiją, ir savo žodį išlaikė. Belgų 
inžinierius Judžinas Velmenas ir misis Velmen gyveno 
su mumis, kol jis stebėjo kelių statybos grupės darbus. 
Misis Velmen gerai nusimanė apie vaikus. Nesu tikra, 
ar be jos nurodymų Viljamas Dž. būtų taip gražiai at- 
rodęs. 

Kartą, kai aš ruošiausi suplėšyti savo seną apsiaus- 
tą ir padaryti antklodę ant lovelės, kažkoks tarnautojas 

iš nedidelio prekybinio punkto, apsistojęs pas mus, su- 
laikė mane: 

— Madami, duokite man tą apsiaustą, — tarė jis.— 
Už ji aš jums nupirksiu gražią vilnone antklodę. 

Sekančią dieną prekių pervežiotojai atvežė puikią 
šiltą antklodę, o kitas vairuotojas atgabeno krepšį vai- 
kiškų dalykėlių nuo Velmenų. Dar nesibaigus savaitei, 
mažasis pigmėjukas turėjo gausybę drabužių, naujus 
lovos skalbinius, žindukus, buteliukus ir sterilizatorių. 
Netrukus Viljamas Dž. tiesiog sužydėjo — jis buvo ge- 
riausiai aprengtas pigmėjų vaikas visoje Iturio girioje. 

Žinia apie jo turtus sklido kaip gaisras per žolę sa- 
vanoje. Pigmėjai iš visos apylinkės užeidavo pasižiūrėti 
vaiko. Virėjas Emilis, kuris didžiavosi vaiku, kaip savo 
nuosavu, triumfuojančiai atverdavo spintos duris ir ro- 
rydavo megztinukus, batukus, antklodes ir vystyklus. 
Nesvarbu, kad dauguma jų buvo panešioti, o kai kurie 
tiesiog nutrinti. Pigmėjui tai buvo neįtikėtini lobiai. 

Aš galėjau būti išdidi ir laiminga, bet nebuvau. 
Kiekvieną kartą, pamačiusi pigmėją, jaučiausi susigė- 
dus, nes žinojau, kiek mažai jis turi. Pigmėjės motinos 
augino savo kūdikius, net nežinodamos apie vaikų krai- 
telius, buvo laimingos, jeigu turėjo kelis medžiagos 
gabalėlius vystyklams. 

Pasikalbėjau apie tai su Patu. 

— Kokia didelė neteisybė, — pasakiau aš.— Žiūriu i 
pigmėjus, besižavinčius Viljamo Dž. drabužėliais, ir 
man norisi verkti. 

Patas pasižiūrėjo į mane taip, lyg aš būčiau prara- 
dusi protą. 

— Viso šito aš jam nepaliksiu, — pasakiau.— Noriu, 
kad jis augtų kaip ir visi kiti pigmėjų berniukai. Jeigu 
jis turės daugiau už kitus, pigmėjai jo nemylės. 

Taigi tą popietę pradėjau dalinti nereikalingus dra- 
bužėlius visiems pigmėjų ir afrikiečių vaikams, kurie 
buvo maždaug šešių mėnesių amžiaus. Per kelias valan- 
das Viljamo turtai sumažėjo, nedaug kas beliko — tik 
tai, kuo buvo aprengtas. 

Vieną dalyką pasilikau — jo rausvus batelius. Aš 
negalėjau jų atiduoti. Kada tik svečias pigmėjas žiū- 
rėdavo į vaiką, jaučiau, kad rausvi siuvinėti batukai 
atimdavo jam žadą. Gal būt, iš mano pusės tai buvo 
labai savanaudiška, bet negalėjau jų atimti iš savo 
įsūnio. 

Dažnai pigmėjai ateidavo ir prastovėdavo visą die- 
ną, stebėdami, kaip Viljamas miega, valgo ir verkia. 
Maitinimas iš buteliuko juos labai stebino. Iš to aš nu- 
sprendžiau, kad tais retais atvejais, kai po gimdymo 
motinai dingdavo pienas, jos kūdikį tikriausiai paimda- 
vo kita motina, kuri atlikdavo žindyvės vaidmenį. Bet 
net buteliukas neužsikariavo pagrindinio dėmesio. To 
sulaukė aukštas flakonas su gėlių pudra. 

Aš nusipirkau ją Paryžiuje, dar gerokai prieš pasi- 
rodant Viljamui Dž., grįždama į Kongą po savo pirmojo 
vizito į Ameriką. Man atrodė, kad tai labai reikalingas 
daiktas, todėl pirkau ją daug negalvodama ir, kai sugrį- 
žau į džiungles, net buvau pamiršusi, kad tokį dalyką 
turiu. Kai vaikas buvo perduotas mano globai, aš prisi- 
miniau maloniai kvepiančią pudrą ir susiradau ją san- 
dėliuke. 

Išmaudžiusi Viljamą, aš palaukdavau, kol pigmėjai 
susispies aplink, ir tada išbarstydavau mažytį šokola- 
dinį kūnelį pudra. Pigmėjai aikčiodavo taip, kaip ne- 
aikčioja net publika premjeros metu Brodvėjuje. 

Praėjo ne viena savaitė, kol aš įpratau atsibusti ant- 
rą valandą nakties ir pamaitinti vaiką. O iš tikrųjų tai 
taip ir neįpratau, iki pat to laiko, kol mes nutarėme, 

kad kūdikis pakankamai sveikas ir gali miegoti per 
visą naktį, negaudamas truputį užkąsti vidurnaktį. Vil- 
jamas Dž., man atrodė, šlapindavosi taip dažnai, kaip 
niekas pasaulyje. Tai buvo tikra rudos spalvos lėlė- 
šlapukė. 

Vieną dieną Faizio žmona Sofina stebėjo, kaip aš 
maudžiau Viljamą. Visos procedūros metu ji žiūrėjo iš- 
sižiojusi iš nuostabos, bet nesakė nė žodžio, kol viskas 
buvo baigta, ir kūdikis vėl kietai miegojo savo krep- 
šyje. | 

— Madami,— tarė ji — ar čia jūsų vaikas? 

— Ir taip, ir ne,— atsakiau.— Iš tikrųjų ne mano 
vaikas, bet aš sutikau jį auginti, kadangi jis neturi 
motinos. 

Sofina liūdnai palingavo galva. 

— Kaip gaila,— pasakė ji.— Kokojo išaugs didelis 
kaip bvana Patnemas ir tikrieji žmonės. Jis nebus pig- 
mėjas. 

Mes su Sofina kalbėjomės kingvanos kalba ir supra- 
tome viena kitą. Nors jos gimtoji kalba buvo kibira, o 
manoji — anglų, tiksliau, Niujorko dialektas. Bandžiau 
jai išaiškinti pagrindines genetikos sąvokas kingvanos 
kalba, o daugiausia — gestais ir net šauksmais bei mik- 
čiojimais. Tačiau visos mano pastangos buvo veltui. So- 
fina išėjo namo, įsitikinusi, kad Viljamas Dž., maitina- 
mas kondensuotu pienu iš baltosios moters rankų būti- 
nai bus stambiu, normalaus ūgio vyru. Nežinau, kodėl 
ji nepagalvojo, kad, be viso kito, ir jo odos spalva tu- 
rėtų pasikeisti, bet pigmėjų galvose yra tiek daug man 
nesuprantamų dalykų, kad dar viena mįslė manęs visai 
nesuglumino. 

Tokie dalykai, kaip paveldimumas, genetika ir rasi- 
niai bruožai yra nesuvokiami trumpam mažųjų žmonių 
proteliui. 

Aš ir dabar skaniai pasijuokiu, prisiminusi, kaip kar- 
tą Herafus bandė perprasti vieno paprasčiausio Kongo 
reiškinio paslaptį. Kadangi Belgija katalikų šalis, tai 
visai natūralu, kad Belgų Konge daug katalikų misijų. 
Dauguma dvasininkų, vadovaujančių misijoms, kalba 
prancūziškai ir pagal savo pareigas žinomi kaip Mon 
Pėres arba tėvai. 

Pas mus, Patnemo stovykloje, dažnai svečiuojasi 
dvasininkai, bet vieną kartą per kelias dienas jų apsi- 
lankė daugiau kaip dešimt. Tikriausiai misionieriai bu- 
vo perkeliami į naujas vietas ar tiesiog keliavo. apžiū- 
rėdami kraštą. Vienaip ar kitaip buvo, bet keletą parų 
jie sukinėjosi viešbutyje ir prie viešbučio, apžiūrėjo 
pigmėjų kaimelį. 

Po vienos ar kelių dienų užėjo Herafus, visada no- 
rėjęs daug žinoti. 

— Madami, — paklausė jis, —iš kur ateina Mon 
Pėres? 

— Dauguma atvyksta iš užjūrio,— paaiškinau pa- 
naudodama frazę, kuri net pigmėjui duoda šiokį tokį 
supratimą apie didelį nuotolį. 

— Kur yra jų moterys? — atkakliai tęsė mažasis 
filosofas. 

— Jie turi motinas,— rimtai pamąsčiusi, atsakiau 
aš, — bet žmonų neturi. Jų religija — jų tikėjimas — 
neleidžia jiems turėti žmonų. Jie prisiekė paskirti savo 
gyvenimą bažnyčiai ir neturėti šeimų. Jie galvoja, kad 
su šeimomis jiems bus sunku ir jie negalės tiek padėti 
kitiems žmonėms, kiek padeda būdami nevedę. 

Herafus timptelėjo savo smailą barzdelę. Mačiau, 
kad ir po mano paaiškinimo jis dar daug ko nesuprato. 
Jis vedžiojo didžiuoju pirštu per žemę, sumišęs kaip 
berniukas pirmojo šokio metu. 

— Visai be moterų? — paklausė jis pagaliau. 

— Visai, visai be moterų, — atsakiau aš.— Jie visada 
gyvena vieni. 

Herafus pasižiūrėjo į mane su gailesčiu. Jis nuošir- 
džiai mėgo mane, o aš jį. Jis gerbė daugelį mano norų 
ir mano nuomonę, bet šį kartą aiškiai galvojo, jog aš 
nusišnekėjau. 

— Visai be žmonų, — tarė jis suprantančiu tonu, 
tarsi susekęs mane meluojant.— Tai iš kur tada atsi- 
randa nauji Mon Pėres? 


DEVINTAS SKYRIUS 


Kad ir kaip būdavo užimtas ligoninėje, kad ir kiek 
svečių gyvendavo viešbutyje, Patas niekada nesiliovė 
domėjęsis savo zoologijos sodu. Jis nupirko daug žvė- 
rių, kuriuos gyvus sugavo pigmėjai ir afrikiečiai, o kai 
norėdavo kokios nors ypatingos rūšies, pasiųsdavo me- 
džioti grupes. 

Tačiau labiausiai jis norėjo okapio — rečiausio Itu- 
rio girios gyventojo. Jis pasikvietė savo vyrus bei arti- 
miausio pigmėjų kaimelio vyresniuosius ir papasakojo 
jiems karščiausią savo troškimą. Paaiškindamas, kad tai 
nebuvo trumpalaikė užgaida iš jo pusės, Patas pasakė, 
jog už okapį, patiną ar patelę, seną ar jauną, jis paskirs 
dvidešimties dolerių atlyginimą, jeigu žvėris bus su- 
gautas sveikas. 

Vieną rytą, netrukus po šio paskelbimo, iš girios- 
grįžo keturi pigmėjai, nešdami okapį. Jis buvo sužeis- 
tas, bet gyvas, ir Patas ėmėsi darbo, bandydamas išgel- 
bėti jo gyvybę. Jis suleido penicilino, susiuvo ir perri- 
šo žaizdas. Maitino jį šiltu pienu, paruoštu iš miltelių — 
tik tokį pieną mes ir naudojome Patnemo stovykloje. 
Nežiūrint visų jo pastangų, trečią dieną okapis mirė. 
Patas buvo susikrimtęs. 

Po kelių mėnesių vėl pasikartojo tas pats. Aš ma- 
niau, Patas išeis iš proto taip jaudindamasis dėl sužeis- 
to žvėries. Kai šis okapis, kaip ir pirmasis, padvėsė, 
nuėjau į pigmėjų kaimelį pasišnekėti su Faiziu. 

Jis tikriausiai iš kur nors buvo girdėjęs, kad turės 
svečių, nes ta proga išsipuošė kaip ambasadorius iš 
Britanijos. Už strėnų raiščio jis buvo užsikišęs kelis 
mongongo lapus, — tikras elegancijos ženklas! — o kaip 
priedą, kad būtų išbaigtas drabužių stilius, ant galvos 
dėvėjo sulamdytą katiliuką, kurį kažkoks lankytojas 
buvo išmetęs prieš kelis mėnesius. 

Užslopinusi juoką, aš pradėjau mandagiai klausinėti 
apie jo šeimą ir naujienas kaime. 

— Faizi, — pagaliau pasakiau aš,— kodėl visi pas 
mus atnešami okapiai yra sužeisti? Tu žinai, kaip bvana 
Patnemas trokšta įsigyti sveiką žvėrelį zoologijos sodui. 

Mažasis žmogus susigūžė ir įrėmė didįjį kojos pirštą 
į žemę. Aš vos neprapliupau kvatoti, žiūrėdama į jį, 
nuogą kaip kėkštą, tik su maža plaktos tošies prijuos- 
tėle, mongongo lapais ir fantastišku katiliuku ant ma- 
žos galvutės. Nežiūrint jo keisto apdaro, jis laikėsi oriai, 
kaip žmogus, žinąs savo vertę. 

— Madami,— tarė Faizis,— tai tikrai liūdna istorija. 
Norėdamas gyventi, pigmėjas visada turėjo susimedžioti 
sau maistą. Nuo mano prosenelio laikų, ar dar nuo se- 
niau, mes ėjome į girią ieškoti maisto. Kai tinklai tušti, 
mes vaikštome alkani. Mes specialiai išėjome gaudyti 
okapio bvanai Patnemui. Pamačius, kad tinkle yra lai- 
mikis, mums iš galvų išgaravo paskutinis sveiko proto 
likutis, ir, kol suvokėme, ką darą, metėme ietis ir palei- 
dome strėles. 

Dvidešimt dolerių pigmėjams būtų atvėrę tikrą rojų 
žemėje. Įsivaizdavau, kaip jie iškeistų juos į frankus, 
kaip „pajustų didelio turto ir džiaugsmo virpulį, kurį pa- 


110 


tirtų leisdami pinigus induso krautuvėlėje ten, prie 
plento. Bet amžių bėgyje susiformavęs instinktas buvo 
per stiprus, kad jį išstumtų atlyginimo žavesys. 

Keli pigmėjai iškasė vilkduobes, kad sugautų vieną 
miško žirafų, bet ir jiems nenusišypsojo laimė. Kartą aš 
buvau su jais girioje, kai atėjo Moke su negyvu okapiu 
ant pečių. Atrodė, jis tuoj pradės verkti. 

— Žinome, kad bvana norėjo gyvo, — tarė Moke,— 
bet šitas okapis išsigando ir parkrito ant ieties. 

Man jis atrodė, tarsi būtų parkritęs ant dešimties 
ar kokio tuzino iečių arba ant mietų tvoros. 

Patas nenorėjo pasiduoti. 

— Jeigu jie negali, sugavę tinklais, palikti juos gy- 
vus,— pasakė jis Agerongai,— tai gal spąstai bus sėk- 
mingesni. 

Pigmėjai ir keli afrikiečiai ėmė kasti vilkduobes 
visose džiunglėse, bendromis jėgomis bandydami paten- 
kinti Pato troškimą įsigyti okapį. Jie išrausinėjo jas 
žvėrių takuose, vedančiuose prie vandens ir druskingų 
vietų. Jie prikasė jų tiek daug, kad žmonės pradėjo 
kristi į vieni kitų spąstus, o Patui teko nuolat tepti jodu 
nudrėkstas blauzdas ir alkūnes. Jis išnaudojo žmonėms 
ritinius tvarsčių, kol šie sugavo bent vieną okapį. 

Po kelių savaičių, kai pirmasis susijaudinimas šiek 
tiek aprimo, vieną ankstyvą rytą gavome žinią, kad iš- 
svajotas gyvūnas buvo mūsų. Okapis įkrito į afrikiečio 
duobę apie dvidešimt kilometrų nuo viešbučio. Mums 
tereikėjo jį pasiimti. 

Dėl emfizemos ir kitų komplikacijų po bruceliozės 
Patui būtų buvę pravartu pasilikti namie, bet jis neno- 
rėjo nė pagalvoti apie tai. Jis užsakė tipojus, ir mes 
iškeliavome. Aš ėjau priekyje su sargybiniu pigmėju 
ir Madmuazele. Takas vingiavo pamažu kylančiu šlaitu 
nuo upės aukštyn, tolyn už Ba-Na-digbio kaimo ir skyer- 

bėsi gilyn į tropinį mišką. Aš stebėjau kalytę, tipenan- 
čią taku, nenorinčią taip toli nuo namų daryti ekskur- 
sijų į šalis. Vieną minutę ji bėgo priekyje manęs, O 
kitą — staiga dingo. Madmuazelė triukšmingai nugar- 
mėjo į šakomis ir lapais apdengtą vilkduobę, iškastą ta- 
ko viduryje. Pasigirdo išgąstingas jos lojimas — ji taip 
netikėtai nupuolė iš tokių aukštybių. Būčiau pamyla- 
vusi Madmuazelę, jei būčiau galėjusi pasiekti, nes, jei 
ne jos nesėkmė, aš būčiau įlėkusi į spąstus. 

Pigmėjas Onegis yra vienintelis mūsų dalies Iturio 
girios gyventojas, kuris galėjo šnekėti supaprastintos 
anglų kalbos žargonu. Jis kažkada gyveno Kostermans- 
vilyje, netoli Britų Rytinės Afrikos, ir iš kikujusų arba 
somaliečių pramoko angliškai. 

— E-e-e-i! — sušuko Onegis.— Bambuti!, ištraukite 
Madami šunį iš duobės. 

Jis vietinius afrikiečius pavadino pigmėjišku žo- 
džiu, tikriausiai norėdamas paerzinti juos, kad tie išgel- 
bėtų kalytę, nes suprato, jog duobė per gili, kad pats 
įšokęs galėtų iš jos išlipti. 

— E-e-e-i! — šaukė negrai, skubėdami iš galo.— 
Madami duobėje, Madami duobėje. 

Jie, atrodė, labai nusivylė, kad vilkduobės dugne 
buvau ne aš, o Madmuazelė, bet nusileido žemyn ir iš- 
kėlė kalytę į viršų. Po to Madmuazelė rūpestingiau Žiū- 
rėjo, kur einanti, ir po valandos varginančios kelionės 
mes pagaliau pasiekėme duobę su okapiu. 

Tai buvo graži patelė. Okapis priklauso žirafų šei- 
mai, tik jo kaklas ne toks ilgas. Jie nėra labai paplitę, 
ir tik 1900 metais baltasis žmogus Konge sugavo pir- 
mąjį okapį. Mūsiškis buvo rusvas, tik pažandės gelsvai 
baltos, o viršutinė dalis priekinių kojų ir beveik visos 


! Bambuti — čia aprašomos pigmėjų grupės pavadinimas, 

Prie Leilo upės. 


užpakalinės buvo nužymėtos skaudžiai kaštoniniais ir 
gelsvais dryžiais. Jo švelnios rudos akys buvo iš siaubo 
plačiai atvertos. Žvėrelis neramiai vaikštinėjo duobėje 
pirmyn ir atgal — apie tris žingsnius kiekviena kryp- 
timi. 

perpindami juos lianomis. Atskubėjęs Patas pats per- 
ėmė vadovavimą ir veikė taip, tarsi jam kas būtų pado- 
vanojęs Filadelfijos monetų kalyklą. 

— Argi jis ne gražuolis? — šaukė Patas.— Dvidešimt 
dolerių tam, kas kasė duobę, ir cigaretės bei bananų 
vynas visiems, kai atgabensime jį į stovyklą. 

Berniukai sutvirtino tvorą, prie duobės krašto pa- 
statė užtvarą ir ėmė mesti žemę atgal į duobę, kol galų 
gale okapis galėjo išlipti į nedidelį gardą. Visi buvo 
taip susijaudinę, kad dirbo kaip trojėnai. Jie pastatė 
antrą užtvarą, apdengė lapais ir padarė į ją praėjimą iš 
pirmosios. Okapis nervingai žingsniavo pirmyn ir atgal, 
iš kibiro atsigėrė truputį vandens, bet viename kampe 
padėtų lapų nelietė. 

Pigmėjai stebėjo jį, tarsi jis būtų buvęs rečiausias 
gyvūnas žemėje. Kiekvieną kartą, kai okapis šlapin- 
davosi, jie sujaudinti imdavo šaukti. Kaip žvėrelis išgy- 
veno tas pirmas valandas, aš niekada nesuprasiu. 

Atėjus vakarui, pigmėjus ir beveik visus afrikiečius 
išsiuntėme namo. 

— Geriau jau su keliais berniukais praleisiu naktį 
čia,— tarė Patas, — negu visą laiką baiminsiuos, kad 
kuris nors susijaudinęs nenudurtų jo. 

Mes užkūrėme laužą ir skubiai surezgėme pašiūrę 
nakvynei. Pavalgę ėmėme svarstyti, kokiu būdu geriau- 
siai nugabenti savo laimikį namo į užtvarą. Patas norė- 
jo nuvesti okapį iki plento, o tada likusį kelio galą 
vežti sunkvežimiu. Aš galvojau, kad tai perdaug pavo- 

jinga ir siūliau iš lėto traukti per mišką iki stovyklos. 
Ir viena, ir kita kelionė būtų užtrukusi ilgai, kadangi 
mes negalėjome jo vežti kaip naminio gyvulio. 

Sekančią dieną aš grįžau į viešbutį reikiamų šiam 
žygiui daiktų ir gerokai sugaišau, nes turėjau užeiti į 
penktadieninį turgų — atlikti vieną iš daugelio savo, 
kaip šeimininkės, pareigų. Aš vos ištvėriau beslankio- 
dama ten, kol čiabuviai pirko ir pardavinėjo bananus, 
krepšius, maniokos šaknis ir kitus kasdieninius daik- 
tus — medžiagą, puodus, keptuves. Bet pagaliau diena 
baigėsi, ir aš atsiguliau, nekantraudama greičiau iške- 
liauti prie okapio užtvaros sekantį rytą. 

Atsibudusi paskubomis apsirengiau ir takeliu išėjau 
į girią. Nuėjusi kokią mylią, išgirdau žengiant daugelį 
vyrų, o po kelių minučių priešais mane pasirodė Patas 
tipojuose. Vyrai vorele vingiavo užpakalyje jo: visi 
buvo liūdni ir prislėgti. Patas atrodė įtūžęs kaip šėlstan- 
ti jūra. 

— Kur okapis? — paklausiau aš. 

— Pabėgo,— atsakė Patas taip, tarsi būtų netekęs 
geriausio draugo, 

— Mes ruošėmės vesti jį čia, kai atėjo keli afrikie- 
čiai atšvęsti šios laimingos dienos, — suinurmėjo jis.— 
Vienas tų kvailių turėjo ragą. Pamaięs okapį, jis prisi- 
dėjo ragą prie lūpų ir garsiai sutrimitavo. Tai išgąsdino 
okapį; sukaupęs visas jėgas, jis vienu dideliu šuoliu 
peršoko užtvarą. 

— E-e-e! — sušuko Onegis,— tas okapis dabar jau 
už trijų dienų kelio nuo čia. 

Tai buvo tiesiog nelaiminga diena. Pas mus prie 
Epulo pasitaikydavo jų lygiai taip, kaip pasitaiko Niu- 
jorke bei Singapure. Bet ir sekanti diena buvo ne ge- 
resnė. 

Aš dirbau darže, bandydama priversti grupę pigmė- 
jų vaikų truputį paravėti, nes jie labiau mėgo pasisupti 
ant lianos vijoklių arba pažaisti kažką panašaus i ,„Jur- 
gelį-meistrelį", o darbo vengė. 

Pastebėjau, kad pupas užpuolė vabalai, o aš mylėjau 
kiekvieną šių pupų krūmelį. Jos išdygo iš sėklos, kurią 
oro paštu atsiuntė mano tėvai iš pat savo vasarnamio 
Vudstoke, esančio netoli Niujorko. Šie vabalai taip pat 
nepaprasti. Jų šarvai kieti, galvos raudonos, patys rudi, 
ir jeigu jie užropoja ant žmogaus, tai stipriai įsikimba 
kojytėmis, panašiomis į mažytes omaro žnyples. Mes 
turėjome skysčio, kuris juos visiškai išnaikindavo, todėl 
pasiunčiau berniuką į ligoninę jo parnešti. Po to atsar- 
giai vaikštinėjau tarp eilių pirmyn ir atgal, purkšdama 
pupų krūmus, o būrys beždžionių murzinomis nosimis 
stebėjo mane iš medžių. Pigmėjų vaikai išgaravo, ir 
beždžionės užėmė jų vietą, netverdamos smalsumu, koks 
kvailys čia dirba karštoje saulėje, užuot sėdėjęs žalioje 
miško vėsoje. 

Vakare pasakojau Patui apie daržą ir savo viltis, kad 
už kelių savaičių valgysime skanią šviežių pupų koše. 

— Keista, — tariau aš, — tas skystis turėjo toki stiprų 
kvapą, tarsi sau po nosimi būčiau apvertusi žibintą. 

— O dieve mano, — sudejavo Patas.— Aš atsiunčiau 
tau ne tą skystį. Tai buvo 20% DDT su žibalo tirpalu. 
Jis išdegins tavo derlių. 

Sekančią popietę sukaupusi drąsą, apžiūrėjau nuo- 
stolius. Visi pupų krūmai darže gulėjo priploti prie 
žemės. 

Taip, kai kuriomis dienomis neverta keltis iš lovos! 

O kai kada verta. 

Netrukus po šios mažos nesėkmės aš tapiau ant upės 
kranto, kai į stovyklą įvažiavo automobilis. Išlipo aukš- 

tas, tamsus, gražios išvaizdos vyriškis su tvirtais, lyg 
iškaltais žandikauliais ir pasuko į mano pusę. 

— Ar čia nėra misterio Patnemo? — paklausė jis, 
paspausdamas man ranką.— Aš esu senas vieno jo drau- 
go bičiulis — draugo, gyvenančio Amerikoje. Mano 
vardas Lorensas Rokfeleris. 

Gal būt, daktaras Livingstounas taip nenustebo, pa- 
matęs Stenli Konge, kaip aš, išvydusi žymiosios Rokie- 
lerių giminės atstovą Patnemo stovykloje. 

Jis pasakė girdėjęs Stenlivilyje, kad aš turiu surin- 
kusi čiabuvių kaukių kolekciją ir norįs ją nupirkti. 

— Turiu gerą kolekciją — pasakiau aš,— kurią su- 
rinkau, keliaudama po Nigeriją, Kameruną ir Kongą. 
Bet kaukes visą laiką vežiojau iš vietos į vietą ir todė! 
kai kurios dėžės dar ir dabar neišpakuotos. Jeigu jūs 
nieko prieš pereiti per Siaubo Kambarį ir jas pažiūrėti, 
tai labai prašom. 

Jis veržte įsiveržė į vidų ir, patikėkite, puikiai skyrė 
geras nuo eilinių. Išsirinkęs, kurios patiko ir kurias aš 
norėjau parduoti, jis susidėjo kaukes į mašiną ir išrašė 
čekį. Šį džentelmeną aš gerai pažinojau iš nuotraukų 
laikraščiuose, kai dar buvau namuose, todėl neabejo- 
dama paėmiau jo asmeninį čekį. 

— Mielai pabūčiau ilgiau,— tarė jis — bet likusieji 
bendrakeleiviai nuvažiavo plentu link Irumo, ir man 
reikia juos pasivyti. 

Jis išdūmė tarsi nekantraudamas patekti į Pokantiko 
kalnus. 

O aš stovėjau lyg kvaila žiūrėdama į čekį, ir galvo- 
jau, kaip linksma bus apmokėti savo išlaidas dalele, 
nors maža dalele, Rokfelerio milijonų. 


DEŠIMTAS SKYRIUS 


Vieną vakarą, praėjus kelioms savaitėms po to, kai 
Patnemo stovykloje pasirodė Viljamas Dž., išgirdau 
tropiniame miške dundant signalinius būgnus. Jie visai 
ne tokie, kaip maži būgneliai ir tamtamai, su kuriais 
šoka pigmėjų šokėjai. Kai jie prabyla, aidi lyg tolimo 
griaustinio balsas mano tėvynės kalvose. 

Seilas ir Andokala, atnešę mėsą, buvo viešbutyje, 
kai pirmieji garsai perskrodė naktį. Jie stovėjo stovyk- 
los kieme sustingę ir išsitempę, atgręžę ausis į tą pusę, 
iš kur sklido garsas. Aš pagalvojau apie radiolokatorių, 
kuris sukinėdamasis magiškai gaudo paslaptingas žinias, 
ir supratau, kad tai, ką stebėjau dabar, buvo tik senes- 
nė, primityvesnė to paties dalyko versija. Čia, Konge, 
ryšių technika senoviška. 

Apie penkiolika ar dvidešimt minučių girdėjau rit- 
mingą bildesį — tai stipresnį, tai silpnesnį, nes jį pritil- 
dydavo vėjai ir girios lapijos šlamesys. 

Abudu pigmėjai drebėjo kaip drugio krečiami. Stai- 
ga jie ėmė šokinėti, kažką džiaugsmingai šaukdami 
kibiros kalba. 

— Dėl dievo meilės, — sušukau aš, — kalbėkite taip, 
kad aš galėčiau suprasti. 

Andokala išlėkė į pigmėjų kaimelį, bet Seilas, aštuo- 
nių vaikų tėvas, labiau gyvenimo nuvargintas ir kur 
kas geriau išauklėtas, atskubėjo į prieangį. 

— Faizis užmušė dramblį, — tarė jis.— Dabar grįžta 
atgal nusivesti mūsų parsinešti mėsos. 

— Bet kaipė Be ginklo? — paklausiau aš. 

— Savo drąsa, Madami. Faiziui nereikėjo ginklo. 

Aš pagalvojau apie mažą, barzdotą pigmėją, sve- 
riantį vos aštuoniasdešimt penkis—devyniasdešimt sva- 
rų, tykojant dramblį, kuris sveria tūkstančius svarų, ir 
sudrebėjau. 

Sumaitinau vaikui vakarienę, pavalgiau pati ir slam- 
pinėjau aplink, stengdamasi per daug negalvoti apie 
mažąjį Faizį. Kuo arčiau buvo metas gulti, tuo labiau 
netvėriau savyje, degdama noru išgirsti ką nors dau- 
giau apie tą vienpusį mūšį, ir nenorėjau eiti miego, 
bijodama, kad neišgirsiu visos istorijos iki rytojaus die- 
nos. Po to pasigirdo žmonių šūkčiojimai ir žingsniai 
prieangyje. Būrys klegančių pigmėjų įstūmė Faizį į 
vidų, ir jis, mirtinai pavargęs, klupdamas nuėjo prie 
didžiosios kėdės. 

Jis atrodė kaip mažas nuilsęs berniukas su raukš- 
lėtu seno Žmogaus veidu ir barzda. Nė kiek nepanašus 
į didvyrį. Viena jo koja buvo kruvina, bet žaizda pa- 
viršinė, kaip būna užkliuvus už šaknies ar nusibrėžus 
į lianos vijoklį. Savo lanką ir strėles jis atidavė vyriau- 
siajam sūnui, bet ietį laikė pats, tarsi ji būtų buvusi 
maršalo lazda. Ranka apkalti geležiniai ašmenys buvo 
tamsūs nuo kraujo, o kotas iki pusės taip pat išmargin- 
tas raudonomis dėmėmis. 

Seilas žengė į priekį. 

— Tai didžiausias mūsų gyvenimo įvykis, — tarė jis 
kaip tikras ceremonialmeisteris.— Nuo pat mūsų prose- 

nelių laikų niekas iš mūsų kaimo nėra užmušęs ilčiuo- 
tojo. Papasakok, Faizi, lai sužino mūsų sūnūs. 

Faizis atsistojo, jo akys žėrėjo kaip gagato sagos 
juodoje šilkinėje palaidinukėje. 

— Nieko čia ypatingo, — pasakė jis, — kiekvienas 
būtų galėjęs... 

— E-e-e-h! — sušuko kiti pigmėjai. — Tai nieko ne- 
reiškia Faiziui, didžiajam medžiotojui. 

Didvyris stovėjo sumišęs, bet išdidus, girdėdamas 
tiek komplimentų. Nemanau, kad jis būtų jautęsis toks 
suvaržytas, jeigu ten nebūtų buvę manęs. Tarp mūsų 
buvo didelė praraja: aš buvau dvidešimto amžiaus vai- 
kas, o jis dar tebegyveno bronziniame amžiuje. 

— Faizi,— tariau aš, — papasakok mums apie mūšį. 
Visame Konge niekas taip nesididžiuoja tavimi, kaip aš. 

Jis metė kupiną padėkos žvilgsnį į mano pusę ir 
prašneko. 

— Aš jau senelis, — tarė jis.— Turiu tris sūnus ir 
anūką. Aš norėjau, kad jie manimi didžiuotųsi. Jei aš 
būčiau žuvęs, jie pasirūpintų mano našle. 

Žodžiu, tai buvo rizika. Iššūkis savo paties vyriš- 
kumui. 

— Niekas kaime nebuvo alkanas,— tesė Faizis.— 
Mūsų tinklai buvo pilni antilopių ir šernų. Nė vieno 
skrandis nebuvo tuščias. Tą dieną, kai išėjau, norėjau 
užmušti vieną iš didžiųjų ilčių. Tai ir viskas. 

Paskui jis pradėjo pasakoti apie medžioklę. Niekam 
nieko nesakęs, auštant jis apleido kaimą, nešinas lanku 
su strėlėmis ir ietimi. 

— Dvi dienas ėjau tolyn nuo upės, — pasakė jis.— 
Girioje buvo antilopių, hienų ir daugybė beždžionių. 
Du kartus girdėjau leopardą, urzgiantį prie savo gro- 
bio. Kai išalkdavau, nušaudavau perlinę vištą ar koki 
kitą paukštį. Upė visą laiką buvo užpakalyje manęs. 

— Trečią dieną priėjau miško proskyną. Tolimame 
jos krašte radau daugybę ilčiuotųjų mėšlo, todėl nuėjau 
pavėjui ir įlipau į medį pailsėti. 

Dabar jau pigmėjai visai pamiršo, kad yra mūsų 
namuose ir kad dėl to reiktų varžytis. Septyniese jie 
sėdėjo ant sofos, skirtos trims normaliems žmonėms. 
Kiti įsitaisė kėdėse ar, parietę kojas, sėdėjo ant grindų. 
Jie nė minutei nenuleido akių nuo Faizio veido. Pigmė- 
jai dažniausiai tylėjo, bet, kai vaizdas, nupieštas Faizio, 
pasidarydavo per daug jaudinantis, šūkčiodavo arba 
šnibždėdavo „,e-e-e-h!" 

Mintyse prisiminiau vaikų darželį, kai vaikai susi- 
renka aplink auklėtoją ir klausosi jos pasakojimo. Šis 
prisiminimas sukėlė kitą, apie knygose skaitytus me- 
nestrelius, kurie neša savo pasakojimus iš vienų sieno- 
mis apjuostų pilių į kitas. Žiūrėdama į šnekanti Faizį, 
aš galvojau, koks mielas jis atrodytų, akompanuodamas 
sau liutnia, jei turėtų gaubtuvą su skambalėliais arba 
būtų aprengtas odiniu kostiumu. 

Plokščios Faizio nosies šnervės virpėjo, kai jis vėl 
iš naujo pergyveno medžioklės jaudulius. 

— Ryte pamačiau ilčiuotuosius, — pasakojo jis. — 
Suskaičiavau vienuolika. Bandoje buvo du jauni pati- 
nai, keturios patelės, o likusieji — jaunikliai. Anoj pusėj 
bandos skraidė paukščiai, ir aš spėjau, kad, gal būt, ten 
buvo dar vienas patinas, per senas kovoti dėl teisės pa- 
silikti su patelėmis. 

— Atsilaužęs gabalėlį sausos žievės nuo medžio, 
kuriame sėdėjau, sutryniau jį rankose. Tada pabėriau 
žemyn, kad pamatyčiau, į kur pučia vėjas. Vėjas pūtė 
į mane, todėl nulipau ir pasukau bandos link. Pasilen- 
kes prie žemės, aš buvau visai nematomas ir atsitiesda- 
vau tik retkarčiais, pažiūrėti. ar teisinga kryptimi 
slenku. 

Per valandą nušliaužiau didesnę dalį atstumo, sky- 
rusio mane nuo ilčiuotųjų. 

Vaizduodamas, kaip jis sėlino, mažasis pigmėjas 
pasilenkė, tarsi skverbtųsi pro aukštą proskynos žolę. 
Jis suprakaitavo iš susijaudinimo, ir žibintų šviesoje 
vandens karoliukai blizgėjo ant jo barzdos. 

— Tarp manęs ir artimiausio dramblio, — pasakojo 
jis — buvo nedidelė dauba, kurioje smarkios pavasario 
liūtys buvo išgraužę griovį. Tai buvo mano laimė, nes, 
jei ne griovys, nemanau, kad būčiau laimėjęs. 

Paskui Faizis atsisėdęs į griovį apmąstyti puolimo. 
Jis žinojo, kad lankas su strėlėmis yra bejėgiai prieš 
colio storumo dramblio odos šarvus. 

— Mes, pigmėjai, žinome, kad yra tik vienas būdas 
nugalėti dramblį be ginklo,— pasakojo Faizis.— Reikia 
prisėlinti kuo arčiau ir iš visų jėgų smeigti ietį į jo šla- 
pimo pūslę. 

— E-e-e-h! — sumurmėjo kiti pigmėjai, prisiminda- 
mi nesuskaičiuojamus pasakojimus, kurie jau daug me- 
tų iš lūpų į lūpas buvo perduodami prie kaimo laužų.— 
Tai vienintelis būdas. 

Faizis pavaizdavo, kaip jis paslėpė savo lanka ir 
saidoką su strėlėmis ant daubos krašto. Kad atskirtų ta 
vietą, atsargiai, patyliukais sukrovė krūvą akmenų, bi- 
jodamas, jog akmenys nenuriedėtų ir nesukeltų triukš- 
mo, kuris išgąsdintų besiganančią bandą. 

Dabar jis jau buvo taip arti, kad girdėjo dramblius 
laužant mažas medžių šakas džiunglių pakraštyje. Matė, 
kaip viena dramblienė savo galingu straubliu kaip dir- 
žu išpėrė kailį mažyliui. Tokia rykštė, žinojo Faizis, 
būtų sulaužiusi visus jo kaulelius, bet drambliukas, at- 
rodė, visai nekreipė į tai dėmesio. 

— Kas kelios minutės į orą mesdavau po žiupsnį 
dulkių, tikrindamas vėjo kryptį — toliau pasakojo 

medžiotojas.— Nenorėjau, kad jis papūstų iš mano 
pusės. Manęs pamatyti drambliai negalėjo, kadangi slė- 
piausi dauboje, o mažyčio dulkių kamuolio savo silp- 
nomis akimis ilčiuotieji niekada nepastebėtų. 

— Labiau už viską man norėjosi užmušti vieną iš 
jaunųjų patinų. Jų iltys ypatingai vertinamos. Aš tariau 
sau, kad jeigu jau man teks žūti, tai geriau kausiuos su 
patinu, negu su motina, kuri turi jauniklį. 

Priartėti prie patelės būtų- buvę lengviau, pasakojo 
Faizis, nes jos buvo užsiėmusios savo mažyliais, mo- 
kydamos juos skabyti jaunus lapelius nuo šakų, o kar- 
tas nuo karto kantriai stovėdavo, kai drambliukai žįs- 
davo. 

Jis atrodė sumišęs, kai pasakė savo klausytojams, 
jog suaugusios dramblių patelės turi tokius didelius 
tešmenis, kad juose telpa keli galonai pieno. Aš ėmiau 
tvarkyti žibintą, tarsi negirdėdama šios statistikos apie 
dramblius. Netrukus jis vėl grįžo prie savo pasakojimo 
apie medžiokle. 

— Vienas iš jaunųjų patinų laikėsi bandos prieky- 
je,— pasakojo Faizis— o antras buvo kitoje pusėje, 
arčiau manęs. Man labiau patiko iltys to, kuris buvo 
arčiau, ir aš nutariau išbandyti laimę kovoje su juo. 

— Atsargiai slinkdamas, priartėjau prie dramblio 
per trisdešimt pėdų. Aš stebėjau slampinėjant jį po ša- 
kų skėčiu. Retkarčiais jis ištiesdavo straublį ir nubrauk- 
davo kuokštą lapų. Jis buvo milžiniškas. Jo ausys būtų 
uždengusios pusę mano namo. 

Mažieji žmonės neramiai sujudėjo savo vietose. Jie 
visi įkvėpė orą, tarsi nematomos rankos būtų tuo pačiu 
metu paspaudę jų diafragmas. 

Patas užlipo laipteliais į verandą ir įėjo į kambarį, 
pavargęs po dienos darbų ligoninėje. Jei pigmėjai pa- 
matė jį, — o tikrai turėjo pamatyti, — tai nekreipė dėme- 

šio. Tą minutę jiems nieko pasaulyje nebuvo svarbiau 
už Faizį ir dramblius. 

— Netrukus artimesnysis patinas nustojo ėdęs,— 
vėl pasakojo pigmėjas. — Jis atrodė neramus, ir aš 
ėmiau būkštauti, kad kažkokiu būdu jis pajuto pavojų. 
Po kurio laiko supratau, kas atsitiko. Dramblys, buvęs 
bandos priekyje, apleido savo postą ir priėjo prie vie- 
nos iš patelių. Maniškį suėmė pavydas. Jis pastatė ausis 
ir ėmė mosuoti straubliu visai prie pat žemės. 

— Tai buvo laimė. Dramblys, kuriam rūpi patelė, 
mažiau kreipia dėmesį į kitus dalykus, negu tas, kuris 
yra ramus. Aš susiriečiau ir tol slinkau dauba tolyn, kol 
tarp manęs ir artimiausio ilčiuotojo beliko koks tuzinas 
žingsnių. 

— Aš prakaitavau iš baimės ir dar dėl kažko. Žino- 
jau, kad niekas nesulaikys manęs, ir aš būtinai turiu 
užmušti tą didžiulį Žvėrį, riogsantį ten aukštai prieš 
mane. 

Mažasis medžiotojas, stovintis čia, mano kambaryje, 
saugus nuo visų įsivaizduojamų pavojų, buvo šlapias, 
nors gręžk. Jo akys susiaurėjo, jis kvėpavo sunkiai ir 
nelygiai. Stebėdama jį, supratau, kokia drąsa palaikė 
jį siekiant tikslo ten, tokioje tolybėje nuo plačiojo Epu- 
lo. Ir taip pat supratau, kad ne vien tik drąsa. Tai buvo 
šimtmečius besitęsiąs džiunglių konfliktas. Giliai Faizio 
būtybėje jį kažkas skatino žudyti. Ir net jeigu jam būtų 
grėsusi mirtis, varomas tos nesuvaldomos jėgos, jis būtų 
nepermaldaujamai ėjęs pirmyn. 

— Drambliai vis dar nejuto manęs, — su užsidegimu 
kalbėjo pigmėjas.— Aš buvau taip arti, kad girdėjau 
eurgiant jų žarnas. Dabar jie jau nebeėdė, o susidomėję 
sekė patino meilinimąsi dramblienei. Jis glostė straub- 
liu jos galvą ir nugarą, žaismingai baksnojo ją galva. 
Atrodo, nė vienas iš jauniklių jai nepriklausė, ir ji 

pasitraukė toliau nuo draugių, tarsi ieškodama nuoša- 
lesnės vietelės romantikai. 

— Bet dramblys buvo nekantrus. Jo Žaismingumas 
tapo grubesnis, ir netrukus jam jau niekas neberūpėjo, 
išskyrus aistrą patelei. Negalėjau stebėti jo iš arti, bi- 
jodamas pabaidyti varžovą, bet, žiūrėdamas į dramblį 
šalia manęs, jaučiau, kad greitai bus pasiekta kulmina- 
cija. Pastarasis stovėjo sustingęs, nukoręs straublį, nu- 
iėpusiomis ausimis; kiekvienas jo raumenėlis virpėjo 
po šiurkščia oda. 

— Supratau, kad buvo pats laikas pulti. Iškėlęs ietį, 
žingsnis po žingsnio slinkau pirmyn, kol įsiutęs gyvu- 
lys atsidūrė tiesiog virš manęs. Akimirksniu išsitiesda- 
mas, aš puoliau prie jo ir įsmeigiau ietį giliai jam į 
pilvą. 

— Iš jo vidurių per žaizdą išsiveržė smarki dujų 
srovė. Buvo taip šleikštu, kad aš vos neapalpau nuo 
biauraus kvapo. 

— Manau, kad dramblys užuodė mane, dar prieš 
įsmingant iečiai. Neatsisukdamas jis puolė prie bandos, 
trimituodamas iš skausmo. Madami niekada nematė bė- 
gant dramblių, todėl ji negali įsivaizduoti, kokie jie 
greiti. Vieną minutę jie buvo prieš mane. Sekančią — 
beliko dulkių stulpas, dingstantis tarp medžių. 

Faizis išsekęs susmuko į kėdę. 

Aš didžiavausi savimi, kad taip gerai jį supratau. 
Kingvanos kalbą per tiek metų jau buvau pramokusi 
visai neblogai, bet vis tik stebėjausi, kad taip lengvai 
galėjau sekti jo pasakojimą. 

Paskui išgirdau, kad mažasis medžiotojas ėmė kal- 
bėti vėl. 

— Dvi dienas aš sekiojau paskui dramblį, kol jis 
ėmė silpti — pasakojo Faizis.— Pirmąją dieną radau 
ietį, kurią jis išsitraukė iš žaizdos ir numetė į krūmus 

prie tako. Kai antros dienos popietę jį pasivijau, radau 
negyvą nuo kraujo nutekėjimo. 

Apie vidurnaktį, vos pailsėjęs, Faizis iškeliavo atgal 
mėsos, vesdamasis laimingų, susijaudinusių mažųjų 
žmonių būrį. Aš taip pat norėjau eiti, bet apie tai ne- 
vertėjo nė prasitarti. Būčiau tik trukdžiusi, o jie sku- 
bėjo pasiekti gyvulį, kol hienos ir šakalai visko neišne- 
šiojo, palikdami tik dramblio kaulo iltis. | 

Kurį laiką aš suspėju paskui pigmėją miške. Bet po 
valandos ar daugiau pavargstu nuo landžiojimo po lia- 
nų šakomis. O pigmėjas net su kūdikiu ar krepšiu gali 
eiti žingsniu, kuris prilygsta lėtam bėgimui, ir taip iš- 
tveria visą dieną. 

Ir afrikiečiai tokie pat ištvermingi. Ne kartą čiabu- 
viai nešėjai ištisas valandas nešė mane ir Patą tipojuose 
gruoblėtais keliais. Aš jaudindavausi, kad jie nepa- 
vargtų, ir vis liepdavau sustoti pailsėti, manydama pa- 
lengvinanti jiems kelionę. Norėdami įrodyti, kokia be- 
reikalinga buvo mano baimė, vakarop pasiekę stovyklą, 
vyrai pavalgydavo ir po to šokdavo iki pat ankstyvo 
ryto. Per visus metus, pragyventus Konge, aš niekada 
negirdėjau, kad čiabuvis kristų iš nuovargio ar mirtų 
nuo širdies ligos. 

Tuo metu, kai pigmėjai buvo išėję parsinešti dramb- 
lio, aš turėjau priimti svečią — Elijotą Elizofeną, garsų 
žurnalo Laif fotografą. Mes truputį žinojome vienas ki- 
tą — susipažinome vieną vasarą Keip Kode,— bet per 
tą laiką, kol nesimatėme, Elijotas apkeliavo visą pasaulį 
filmuodamas vieną karą po kito ir smarkiai pasikeitė. 

Daugiausia dienų jis praleido mažųjų žmonių kai- 
melyje, filmuodamas scenas iš pigmėjų gyvenimo mažu 
aparatu, kurio vienas lešis tikriausiai kainavo tūkstan- 
čius dolerių. 

Iš senesniųjų pigmėjų namisėdų sužinojau, kad bus 
daug triukšmo, kai grįš medžiotojai — jie šoks, dainuos, 
puotaus. Elijotas norėjo visa tai užfiksuoti kino juosto- 
je, bet pasiuntinys iš Stenlivilio atnešė jam telegrama 
iš Niujorko, ir Elijotas negaišdamas išvyko į pajūri. Aš 
niekada nesužinojau, kaip iš tikrųjų buvo, bet manau. 
kad telegrama iškvietė jį paimti interviu iš garsaus 
alpinisto Kenono Detrio. Jis vos spėjo pasakyti, jog 
mėgo žurnalisto darbą todėl, kad niekada neturėjo laiko 
nuobodžiauti, ir išnyko. Teturėdama sudužusį aparatą 
ir filmo juostelę, kuri nuo džiunglių drėgmės jau seniai 
pasidarė nebetinkama, aš negalėjau nufilmuoti sugrįži- 
mo scenų, nebent tik išsaugoti jas savo atmintyje. 

Kada sugrįžo dramblio gerbėjai, nereikėjo abejoti, — 
jie sugužėjo į stovyklą kaip medkirčiai į smuklę, pra- 
leidę žiemą giliame miške. Žinojau, kad jie negėrė nė 
lašo alkoholio, bet iš jų elgesio atrodė, tarsi jie būtų 
girti arba veikiami narkotikų. 

Kol išmėsinėjo didijį žvėrį ir išpiovė iltis, pigmėjai 
iki soties prisišveitė dramblienos. Faizis liepė sustoti 
jo šeimininko negro Ngomos kaime ir, kaip reikalavo 
jo pareiga, duoti afrikiečiui mėsos. Ngoma buvo toks 
patenkintas, kad pasileido į šokio sūkurį, ir šoko ilgiau 
nei keturias valandas. 

Po to niekada neišsenką pigmėjai užplūdo Patnemo 
stovyklą ir dainuodami bei šokdami išsivingiavo po visą 
teritoriją. Jie apdainavo Faizio-medžiotojo šaunumą ir, 
atrodė, visi įgavo truputį jo narsumo. Bent jau jų pačių 
akyse jie buvo drąsiausių vyrų būrys, kokį kada nors 
matė tamsiosios Afrikos gelmės. 

Gražiąsias iltis Faizis atidavė Patui. Tai tikriausiai 
privertė Ngoma truputį susiraukti, bet pigmėjas galvo- 
jo, jog jo šeimininkui pakako to, kad gavo nemokamai 
mėsos, nes jis nieko bendro neturėjo su medžiokle. 

Tą naktį įvyko tikras pergalės šokis. Iš vandens ir 
pelenų pigmėjai pasidarė dažų ir išsitepliojo taip, kad 
tapo panašūs į pabaisas. Už strėnų raiščių jie užsikišo 
ypač dideles lapų puokštęs, o būgnai mušė garsiau, ne- 
gu paprastai. Iš pradžių šoko tik vyrai. Pantomimoje 
jie vaizdavo, kaip Faizis ieškojo didžiojo žvėries, o po 
to sekė šimtas įvairiausių tikrosios medžioklės variantų. 
Faizis, paprastai toks kuklus ir tiesus, metė į šalį bet 
kokį varžymąsi ir šoko kaip pamišęs, sakytum jį būtų 
užvaldžiusios antgamtinės jėgos. Jis mojavo savo ieti- 
mi kaip kryžium ir priminė ar tai veikėją iš Dievų su- 
temų, ar baleto šokėją. Medžiotojas sąmoningai nevalė 
ginklo, ir raudona dėmė nuo dramblio kraujo aiškiai 
matėsi didelių laužų šviesoje. 

Apie vidurnaktį į šokį įsijungė moterys. Vaikai arba 
miegojo mažose lūšnelėse, arba juos prižiūrėjo kelios 
senės, kurioms prievarta buvo primestas auklių vaid- 
muo. Sofina tą naktį atsiskleidė visoje savo puikybėje. 
Kaip pirmajai Faizio, herojaus, žmonai, jai buvo suteik- 
ta ypatinga garbė. Ji pradėjo pirmąjį mišrų vyrų ir mo- 
terų šokį, kuris iš tiesų atrodė tikras šotišo! basakojų 
variantas. Bet vėliau visos moterys pasinaudojo šia pri- 
vilegija, ir niekas negalėjo prikišti Sofinai, kad ji egois- 
tė ir nori būti dėmesio centre. 

Netikra Mukabasio sesuo Anita turėjo švelniausią 
balsą stovykloje, todėl retkarčiais būgnai nutildavo, ir 
ji daina šlovindavo didžius Faizio žygdarbius. Po stro- 
fos kitos likusieji pritardavo choru, ir žvėrys per mylių 
mylias aplinkui tikriausiai drebėjo savo džiunglių slėp- 
tuvėse, nustebinti to keisto triukšmo. 

Čia buvo Tomasa, Seilo žmona, ir Basalinda vyres- 
nioji, Donatos žmona, kuri prieš kelias savaites sugrįžo 


! Šotišas — škotų šokis. 

į stovyklą, nors buvo pabėgusi su kažkokiu vyru iš grė- 
timo kaimo, bei daugybė kitų. 

Neskaitant mažyčių plaktos tošies prijuostėlių, visi 
buvo nuogi, Kaip juos motinos pagimdė. Kai kurie buvo 
prisiskynę ryškiaspalvių žiedų ir įsipynę sau į plaukus. 
Užpakalyje už strėnų raiščio kiekvienas turėjo užsiki- 
šęs mongongo lapų. Kai kuriam nors šokėjui tempas 
pasidarydavo perdaug varginantis, jis išeidavo gurkš- 
telėti palmių vyno. Nakčiai gilėjant, šokis darėsi vis 
barbariškesnis. 

Supratau, kad palmių vynas pradėjo veikti. Medžiok- 
lės ir mūšio simbolizmas pasitraukė į antrą planą; jo 
vietoje iškilo senesnis, labiau įaugęs į kraują dalykas — 
seksas. Vienu momentu moterys pasitraukė į vieną 
aikštelės pusę ir sustojo veidais į vyrus, kurie buvo 
išsirikiavę eilute. 

Šokio ritmas pasidarė lėtesnis. Moterys dainavo ki- 
biros kalba, bet man nereikėjo vertėjo. Kažkas jų veidų 
išraiškoje ir kūnų siūbavime pasakė, kad tai buvo senos, 
laukinės aistros daina. 

Žodžiai yra per skurdūs, kad atvaizduotų tokią sce- 
ną, kaip ši. Net filmavimo kamera su įgarsinimo juosta 
nebūtų pagavusi visų niuansų ir paslėptų užuominų iš- 
riestuose klubuose ir banguojančiose krūtyse. 

Tuo metu, kai vyrai trepsendami lingavo pirmyn ir 
atgal, moterys po truputį vis artėjo, kol tarpas tarp 
abiejų eilių virto siauru koridoriumi. Nė minutei nesi- 
liovė mušę būgnai, nė minutei nesustojo bangavusios 
tamsios krūtinės ir blizgantys klubai. 

Naktis buvo šilta, o medžių lapų skėtis atspindėjo 
ugniaviečių karštį. Siluma ir palmių vynas nušlakstė 
šokėjų kūnus prakaito lašais. Vis greitėjo ir greitėjo šo- 
kio tempas. Vis smarkiau ir smarkiau siūbavo lanksčios 
pigmėjų moterų figūros. Jos visai pamiršo mane, dramb- 

lio medžioklę, pamiršo vaikus, miegančius mažose la- 
pinėse trobelėse, kurios mirksinčioje laužų šviesoje 
atrodė kaip milžiniški kamedės! lašai. Šis šokis gimė 
anksčiau, nei iš dykumos atkeliavo arabų pavergėjai, 
Jį šoko jau tada, kai valdė Kleopatra ir kai jai prie Nilo 
patarnaudavo iškastruoti vergai-pigmėjai. 

Iš ten, kur aš sėdėjau šešėlyje, matėsi tik vilnijan- 
čių krūtų jūra, judanti tarsi bangų mūša tiesiai į keistai 
pritilusių vyrų rikiuotę. Ir moterys, ir vyrai, rodės, bu- 
vo užhipnotizuoti. Daina liovėsi. Net duslus tamtamų 
dunksėjimas pasidarė visai prislopintas. 

Ant savo peties pajutau kažkieno ranką. [ai buvo 
mažasis filosofas Herafus, rimtesnis ir sunerimęs labiau, 
negu paprastai. 

— Laikas Madami ilsėtis, — tarė jis.— Aš palydėsiu 
jus namo. 

Mes iškeliavome tylėdami, o aš nenoromis. 

Visu keliu, besivingiuojančiu palei Epulą, girdėjau 
žemą, ritmingą tamtamų dundenimą. 

Ties priebučio laipteliais Heraius iškilmingai nusi- 
lenkė ir pasuko atgal į pigmėjų kaimelį. 

Aš stovėjau verandoje, žvelgdama į aksominę naktį, 
ir klausiausi jausmingo būgnų bumbsėjimo. Siūbuojan- 
ti, banguojanti nuogų pigmėjų moterų linija ir keistai 
pritilusių, laukiančių vyrų eilė buvo įsigraužusi mano 
atmintyje, išdeginta mano vaizduotėje. 

Už pusmylio nuo manęs civilizacija buvo mirusi. 
Kalendorius pigmėjų kaimelyje buvo atverstas šimtus 
metų atgal. Aš negalėjau nesuprasti, kaip nedaug bal- 
tasis žmogus tepakeitė mažųjų žmonių gyvenimą. Aš 
buvau Afrikoje, bet nepriklausiau jai. Ten, kaime, 


! Kamedė — tiršti sakai, teką iš daugelio medžių žievės įpiovimų 
ir greitai sukietėją. 

gyvavo tikroji Afrika, laukinė, kupina aistrų, nesutram- 
dyta. Jei aš buvau dvidešimtojo amžiaus sutvėrimas, 
tai anie prakaituoti, siūbuojantys nuogi vyrai ir moterys 
priklausė tai erai, kai žmogus dar neskaičiavo laiko 
šimtmečiais. 

Iš girios staiga atsklido iškankintų būgnų aidas — 
jis nuskambėjo kaip paskutinis triukšmingo džiaugsmo 
disonansas. 

Po to įsiviešpatavo tyla. 


VIENUOLIKTAS SKYRIUS 


Sekanti savaitė buvo įtempta. Nudobę dramblį, pig- 
mėjai senovės papročiu mano galį pavagiliauti. Neži- 
nia — dėl papročio ar ne, daiktai ėmė dingti. Mūsų 
mantos pigmėjai nelietė, svarbiausia, tur būt, todėl, kad 
jų pagrindiniai poreikiai labai nedideli; bet kai kurie 
negrai pasigedo puodų, keptuvių, Mančesterio audeklo 
atraižų ir kitų panašių daiktų. 

Ageronga atėjo pas mane pasitarti. 

— Pikta akis nužiūrėjo Poli, — pasakė jis. 

Polis — stovyklos dailidė, surūgęs individas, atža- 
garias kaip velnias, bet geras darbininkas. 

— Kas būtų galėjęs nužiūrėti Polį? — paklausiau aš. 

— Nagi, Madami,— tarė Ageronga,— jis nuvijo ke- 
letą mažųjų žmonių, tvirtindamas, kad jie neturi jokios 
teisės vogti. Jis sako, kad dramblys nudobtas seniai ir 
jau laikas liautis vagiliavus. 

Tą vakarą į ligoninę atšlubavo vienas pigmėjas. Jo 
pėdoje žiojėjo žaizda. Kol Patas sutvarstė ją, vyrukas 
papasakojo, kad Polis visur aplink savo dirbtuvę pri- 
statė „piktų burtų“. 

Ryte apžiūrėjome tą stovyklos teritorijos dalį, ir pa- 
aiškėjo, kad dailidė, paėmęs medinių kaladėlių, prika- 

linėjo jas mažų aštrių vinučių taip, kad smaigaliai iš- 
lįstų kitoje pusėje. Paskui jis pridėliojo jų po langais ir 
ties prieangiu. Tas pigmėjas ir užmynė vieną šių kip- 
šiškų Žabangų. 

Valandėle maniau, kad kils atviras konfliktas, bet 
Patas pakvietė keletą aplinkinių čiabuvių vadų ir suor- 
ganizavo teismą. Vyrukas sužeista koja papasakojo 
savo istoriją, o Patas kaip įkalčius parodė keletą žaban- 
gų. Gindamasis dailidė Polis išvardijo įrankius, kurie, 
pasak jo, buvo nukniaukti iš dirbtuvės. Tokie parody- 
mai būtų patenkinę bet kokį teisėją, tik ne šiuos vadus. 
Jie jautėsi labai orūs ir nenorėjo taip greitai baigti by- 
los. Taigi kiekvienas pigmėjas kilo iš vietos savo teisiu 
vardyti. Jie papasakojo apie seną vagiliavimo paprotį, 
įterpė kelis šimtus tūkstančių gerai parinktų pagiria- 
mųjų žodžių Faiziui. Paskui išdėjo skundus prieš visus, 
pradedant Leopoldvilio gubernatoriumi ir baigiant pas- 
kutiniuoju turistu, kuris užmokėjo tiek nedaug frankų, 
kad nevertėjo statyti lapinių. Buvo pripasakota, kad 
termitai, esą, liesesni, negu anksčiau, nusiskųsta bitė- 
mis, kad šios kraunančios medų perdaug toli nuo sto- 
vyklos. 

O apie dailidę Polį buvo daug ir labai įvairiai kal- 
bėta. 

Aš girdėjau ne visus parodymus, bet suvokiau, kad 
iškilmingame tribunole sėdintys čiabuvių vadai palaikė 
dailidės afrikiečio pusę prieš pigmėjus. Gal kada pra- 
eity jie nukentėjo nuo mažųjų plėšikautojų, apimtų 
džiaugsmo, dramblį nudobus. Šiaip ar taip, jie paleido 
Polį su išlyga, jog jis užmokės nedidelę suma sužeista- 
jam pigmėjui apraminti. 

Bet tuo viskas nesibaigė. Kai pigmėją užliečia, jis 
kovoja. Šį kartą buvo apeliuota į apylinkės teismą 
Mambasoje, ir ten teisėjas pripažino Poli kaltu. Dailidę 

pasodino į kalėjimą ir pareiškė, kad be dviejų mėnesių 
jis iš ten "neišeis. Pusė pigmėjų tą vakarą prisisiurbė 
palmių vyno. 

Konge įprasta gerti palmių vyną. Tai tas pats, kaip 
italų čiantis, anglų elis ir prancūzų vin ordinaire kartu 
paėmus. Jis tamsiai rudos spalvos ir baltiesiems per- 
daug kartus. Palmių vynas nepanašus į jokį kitą vyną 
pasaulyje nei savo išvaizda, nei skoniu. Maža baltųjų 
įpranta jį gerti, o čiabuviai šį vyną labai mėgsta. 

Bananų vynas ne taip mėgiamas, nors jis ir pigesnis, 
ir paprasčiau gaminamas. Jis gerokai silpnesnis — tiesa, 
muša į galvą, bet jau visai ne tas. Mėgiamiausias, C 
kartu ir rečiausias yra arakas, balzganas skystis, gau- 
namas distiliuojant bananų vyną. Jis putoja įpiltas į 
stiklinę ir iškart pakloja paragavusį. Belgų kolonijinė 
valdžia draudžia pardavinėti araką čiabuviams, kurie 
vadina jį „leopardo pienu“. 

Kai kartą keletas mūsiškių nutvėrė arako, baigėsi 
tuo, kad visi penki ar šeši išsirikiavę patraukė Irumo 
keliu, neleisdami pravažiuoti sunkvežimiams. Keliems 
buvo praskeltos galvos, bet nė vienas nedrįso kreiptis 
pagalbos į ligoninę. Jie lindėjo džiunglėse, sirgdami pa- 
giriomis ir be medikų pagalbos kentėdami nuo sumu- 
šimų ir kraujosruvų. 

Svaigalai — ne vienintelė yda Patnemo stovykloje. 

Vieną dieną mane apėmė darbo nuotaika, ir aš pa- 
liepiau keletui čiabuvių išvalyti stovyklos teritoriją. 
Kampuose ir už kai kurių pastatų prižėlė piktžolių, ir aš 
bijojau, kad jos ne tik gadina stovyklos vaizdą, bet dar 
gali tapti parazitų veisimosi vietomis. Šen bei ten ber- 
niukai išrovė piktžoles, bet pastebėjau, kad, jiems bai- 
gus, dar liko keletas krūmelių ir kuokštelių. Paklausiau, 
kodėl jie neišravėjo jų. 

— Negerai šitas išrauti, — atsakė jie. 

— Kuo gi jos ypatingos? — pasidomėjau. 

— Tai bangi, Madami, suprantate, bangi. 

Nieko daugiau aš iš jų nepešiau. 

Kai tik vėl užsuko žemdirbystės agentas, aš išsive- 
džiau jį į kiemą ir parodžiau piktžoles. 

—- Tai bangi, ponia Patnem,— pasakė valdininkas. 

— Taigi, — burbtelėjau aš, — vadinasi, tai bangi. Kas 
gi, dievaži, ta bangi? 

— Civilizuotose šalyse ji vadinama marichuana,— 
paaiškino agentas, — tik kažin ar gali jos naudojimą 
laikyti civilizuotumo požymiu. 

Tada aš praregėjau. Pasirodo, kartais ne vien tik ta- 
bakas atsidurdavo molinėse pypkių galvutėse, pritvir- 
tintose prie ilgų bananinių kandiklių. 

Patas man papasakojo, kad pigmėjai patys dažnai 
džiovinasi marichuanos lapus ir rūko. 

— Kartais jie tiek apkvaista, kad nuvirsta į laužą 
ir apdega. Nemaža tokių teko gydyti. 

Sekančią dieną bangi nupiovėme. Aš ne puritonė, 
bet nenorėjau, kad mane graužtų sąžinė, jei koks pig- 
mėjas iškeptų, mano marichuanos prisirūkęs. Jei ras 
miške, tai jau visai kas kita. Atrodo, kad ji auga visur, 
kur tik yra buvęs pigmėjų kaimelis. Apleistas pigmėjų 
stovyklavietes gali atpažinti jau vien pagal marichuaną, 
kurios apsčiai pridygsta, jiems išsikrausčius. 

Po poros dienų Patas gavo žinią, kad grupė valesio 
pigmėjų, gyvenančių kitapus Epulo upės, pagavo jauną 
okapį. 

— Tuojau pat vykstu jo pasiimti, — pasakė jis, ruoš- 
damas tipojus ir nešikus.— Jei pasiseks, gal suspėsiu, 
kol dar jis nepasismeigė ant ieties. 

Aš pagalvojau, kad tokiam ligoniui, kaip Patas, kvai- 
la dėl to vargintis. 

— Kodėl tu nepasiunti Agerongos ir ko nors iš ber- 
niukų? — paklausiau aš. 

— Perdaug rizikinga,— atsakė jis ir leidosi takeliu 
link kelio, tiltu per slenksčius ir į mišką. 

Sekančią dieną jie parsigabeno paaugusį okapį, tokį 
gražų, kokio dar nebuvau mačiusi. Ties priekinėmis 
mentėmis jis buvo kokių trijų pėdų aukščio. Užpakali- 
nės kojos, kaip ir žirafos, buvo daug trumpesnės ir 
atrodė, lyg būtų duobėje. Jo kaklas buvo ilgesnis, negu 
daugelio žvėrių, tačiau toli gražu ne toks ilgas, kaip jo 
artimiausios giminaitės. Jo gelsvais ir tamsiai kaštoni- 
niais dryžiais išmargintos kojos atrodė lyg arlekino. 

Tą naktį jis miegojo ožkų žardyje, o Patas beveik 
nesudėjo bluosto, bijodamas, kad okapiui kas neatsi- 
tiktų. Kitą dieną Ageronga su grupe čiabuvių užtvėrė 
aukštą statinių užtvarą, ne žemesnę kaip daugelis na- 
mukų namie, Amerikoje; tarpus tarp baslių jie užpynė 
tvirtomis lianomis. Patas norėjo ir kad okapis neištrūk- 
tų, ir kad niekas neįsibrautų į užtvarą. 

Viename kampe uždėjome pinučių stogą ir, kad būtų 
pavėsis, apdengėme jį mongongo lapais. Išskobtą rąstą 
vandeniui laikyti įtaisėme tokioje vietoje, kad, pripilant 
jį, nereikėtų įeiti į užtvarą. 

Okapis ėda maždaug dvylikos rūšių medžių lapus. 
Dauguma jų auga netoli Patnemo stovyklos. Patas liepė 
gyvulių prižiūrėtojui Abazingai susitarti su berniukais, 
kad jie rinktų lapus naujajam žvėryno gyventojui. Tą 
popietę jie parėjo su didžiule žalumynų našta ir suver- 
tė ją užtvaros kampe. Okapis pauostė lapus, bet neketi- 
no ėsti. 

Vakarop Patas įdūko. Štai galų gale jis turi vieną 
rečiausių džiunglių žvėrių, sveiką ir nesužeistą, o tas 
nenori ėsti lapų, kuriuos, kaip visiems gerai žinoma, jis 
itin mėgsta. 

Nors Patas turėjo koledžo diplomą ir buvo daug 
patyręs per ilgus gyvenimo Konge metus, jis nežinojo, 
ką daryti: Tokie pat bejėgiai buvo ir negrai, neišskiriant 
nė Abazingos, nors elgtis su žvėrimis jis mokėjo geriau 
už bet ką, net ir už garsųjį dresiruotoją Klaidą Biti. Aš 
irgi niekuo negalėjau padėti. 

— Gal visgi jam kas nors viduriuose,— tariau aš. 

— Nebūtumei moteris, — burbtelėjo Patas.— Man ir 
taip jau užtenka rūpesčių, o tu dar šitokią mintį pakiši. 

Mes stovėjome susigrūdę prie užtvaros ir laužėme 
galvas, kai priėjo Seilas. Abazinga išdėstė jam mūsų 
galvosūkį. 

Seilas klausėsi mandagiai, net kiek drovėdamasis, 
tarsi dideliems žmonėms laužyti galvas dėl to, kas jo vi- 
siškai nestebino, būtų buvusi paikumo viršūnė. 

— Juk nepasidedi dubens ant žemės, kai valgai, tie- 
sa? — paklausė jis Abazingą. 
damas, kur Seilas suka.— Aš statau jį ant stalo arba 
laikau rankose. 

Seilas mąsliai linktelėjo galvą. Jis atsiskyrė nuo bū- 
relio, pasiėmė iš laužo deganti pagalį ir nuėjo į mišką. 
Po valandėlės jis grįžo, nešdamas susuktą lianą, ne ilges- 
ne už virvę baltiniams džiauti. Jis užsikorė ant statinių 
užtvaros, pririšo vieną lianos galą ir permetė jį per už- 
tvarą. Paskui užsikorė kitoje pusėje ir pritvirtino ant- 
rąjį galą, ištiesęs lianą per užtvarą lygiagrečiai su sta- 
tinių galais. Tada Seilas įėjo vidun, paėmė nuo žemės 
keletą lapų ir pakabino ant lianos kaip džiovinamus 
skalbinius. Kai išeidamas jis uždarė vartelius, Patas 
pradėjo šypsotis, o Abazinga linkčiojo iš nustebimo. 
Okapis baukščiai išėjo iš užtvaros kampo, apuostė virš 
galvos kabančius lapus ir, apsivijęs apie vieną savo il- 
gu liežuviu, nutraukė jį ir prarijo. Jis žingsniavo išil- 

gai lianos, švariai nurinkdamas lapus, aiškiai patenkin- 
tas, lyg būtų ganęsis džiunglėse. 

Nuo tos dienos Abazingos padėjėjas Osa kabinėjo 
okapio pašarą, o retasis žvėris augo sveikas ir stiprus. 

Patas buvo taip patenkintas, kad Seilas išsprendė 
problemą, jog davė jam dešimt frankų ir didesnį, negu 
paprastai, palmių aliejaus davinį. 

Po kelių metų Moke ir Seilas tropiniame miške rado 
ką tik gimusį okapį ir atgabeno jį man auginti. Žvėriu- 
kas vos bepaėjo, o jo bambagyslė dar tebebuvo drėgna. 

Aš atitvėriau jam kamputį miegamajame ir pirmas 
dvi savaites prižiūrėjau kaip kūdikį. Sutaisiau žvėreliui 
mišinį iš Klimo pieno miltelių, cukraus ir vandens ir 
net naktimis keldavausi jo maitinti. 

Mažasis okapis taip prisirišo prie manęs, kad sekio- 
jo iš paskos, kur tik aš ėjau, o kai būdavau užsiėmusi, 
jis bastydavosi sau laisvas, kur panorėdavo, bet visa- 
da sugrįždavo, tegu ir vakarop. Svečiai ir turistai foto- 
grafuodavo mane, kai jį maitindavau iš buteliuko, tačiau 
per visus tuos mėnesius aš taip ir negavau nė vienos 
nuotraukėlės. 

Kai jis tiek užaugo, jog nebegalėjo likti mano mie- 
gamajame, Ageronga surentė jam namelį, bet, man 
atrodė, jam ten ne taip patiko. Vieną dieną manėme, 
kad jis pabėgo. Aš susikviečiau visus darbininkus bei 
pigmėjus, ir mes išieškojome jo visur — nuo paupio iki 
pat miško tankumyno. Po kelių valandų ieškojimo man 
sugėlė širdį, ir aš nuėjau pasižiūrėti jo į namelį. Ten 
jis gulėjo, tamsiame kampe, ant šiaudų krūvos, tarsi su- 
vokdamas, kiek nerimo buvo sukėlęs. Netrukus po to 
vieną dieną jis nuklydo į džiungles, ir daugiau mes jo 
nebeišvydome. 

Turistai niekada nepraleidžia progos pasigrožėti oka- 
piu, kurį laikome užtvaroje, o jau būti netoliese, kai 

jis ėda, jiems tikrai reta pramoga. Sėdėdama savo mė- 
giamoje vietoje verandoje, aš matau, kaip dailusis tva- 
rinys ėda ir šokinėja. Tikriausiai visame pasaulyje ne- 
laisvėje laikomų tokių žvėrelių nebus nė tuzino. Ir jau 
tikriausiai žemėje nėra kitos moters, kuri savo daržą 
tręeštų okapio mėšlu. 

Žvėrynas tuo metu jau buvo gerokai padidėjęs. Be 
retojo okapio, turėjome dvi prijaukintas šimpanzes, ru- 
dąjį šerniuką, prijaukintą gandrą, du mangustus apsi- 
ginti nuo gyvačių ir dvi beždžioniukes pilkai rusvais 
snukučiais. 

Gerai, kad Patas turėjo žvėrių. Vargu ar jis būtų 
galėjęs pakelti savo monotonišką darbą ligoninėje — 
gydyti aibes vietinių gyventojų, jei nebūtų galėjęs pa- 
ilsėti, krapštydamasis su žvėrimis. Atrodo, kad jam 
niekada nenusibosdavo juos stebėti, ir Patas nuolat 
bandydavo papirkti pigmėjus, kad šie jam atgabentų 
naujų retų žvėrelių. 

Vieną dieną jis iš kažkur gavo jauną šimpanzę ir 
padovanojo ją man vietoj kambarinio gyvuliuko. Neži- 
nau, kaip ir kodėl, bet ji gavo Katalinos vardą. Buvo 
daug keblumų, kol įpratinau ją atlikti savo reikalą, bet 
po to, kai ji įsiminė, kur dėžė su smėliu ir kam ji skir- 
ta, ji tapo puikia kompanione. Kaip ir visos moteriškos 
būtybės, Katalina jautė silpnybę kvapiems dalykams. 
Jei aš ilgiau palikdavau ją vieną, grįžus miegamasis bū- 
davo pribarstytas pudros, dantų pasta išspausta ant tua- 
letinio staliuko, ant veidrodžio bei lovos, o jos gaurai 
būdavo prisivėlę ir vieno, ir kito. 

Kartais ji miegodavo narvelyje, o kartais užsikarda- 
vo ant gegnės ties lova, kur jai tikriausiai patiko po 
stogo lapais susikaupusi židinio šiluma. Ji negailestingai 
erzindavo Madmuazele, kol kartą kalaitė pritykojo mie- 

gančią beždžionę ir apkramtė jai ausį. Nuo to laiko 
Katalina jos niekada nebeužkabindavo. 

Katalina baisiai mėgo skudurėlius. Jai labiau patik- 
davo ryškesni, bet kiekviena, net ir sena skiautelė ją 
ilgam pradžiugindavo. Ji ilgas valandas sėdėdavo mei- 
liai glostydama mano seniai išmestą rūbą arba lyg foto- 
grafo pozuotoja prieš veidrodį vyniodama sau apie gal- 
vą ir kaklą seną medžiagos juostą. Ko nors pasigedusi, 
visada pirmiausia eidavau į narvą ir devyniais atvejais 
iš dešimties rasdavau daiktą sugulėtą ant grindų, kur 
ji miegojo. 

Kai Viljamui Dž. buvo kokie trys mėnesiai, Patas 
ėmėsi statyti užtvanką prie upelio, kuris įteka į Epulą 
kiek aukščiau stovyklos. Tą vasarą jam talkininkavo 
du jauni motociklais keliavę po Afriką vyrukai: ško- 
tas Kolinas Ternbelas ir amerikietis Niutonas Bilas. Jie 
lygiai taip, kaip ir Patas prieš dvidešimt su viršum me- 
tų, įsimylėjo mūsų vietas ir vis atidėliojo išvykimą. Ko- 
linas gerai nusimanė mechanikoje ir, kai buvo pasiūly- 
ta statyti užtvanką, savanoriškai užsikrovė sau didžiau- 
sią statybos ir inžinerijos darbų dalį. 

Vieną rytą aš nusprendžiau praleisti dieną prie 
statybos. 

Pavalgydinau vaikutį, užmigdžiau ir dviem viešbu- 
čio berniukams liepiau jį pasaugoti. Prieš pat man išei- 
nant, dvi negriukės pasiteiravo, ar negalėtų kaip nors 
užsidirbti vieną kitą franką. Liepiau joms išvaškuoti ir 
nublizginti baldus valgomojoje verandoje. Paskui lei- 
dausi užtvankos linkui. 

Maždaug po valandos abi mergaitės atskubėjo ten, 
kur aš sėdėjau, ir pašnibždėjo man į ausį: 

— Katalina nutvėrė vaiką. 

Man net per širdį nuėjo, stačiai žado netekau iš siau- 
bo. Kaip patrakus parlėkiau namo. Miegamajame pama- 

čiau šimpanzę, meškiškai spaudžiančią mažąjį Viljamą. 
Vaikas buvo papilkėjęs, vos bekvėpavo, tačiau net ne- 
knirkė. Jo veideliu sroveno kraujas. 

Pagriebiau jį iš beždžionės glėbio ir puoliau į ligo- 
ninę. Tuo metu jau ir Patas buvo parėjęs nuo užtvan- 
kos — jis turėjo lėčiau vaikščioti. Labai rūpestingai ap- 
žiūrėjęs Viljamą, Patas nerado jokio išorinio sužeidi- 
mo, tik gilius įdrėskimus veide. Net patepus juos jodu, 
vaikutis nepravirko. 

— Nežinau, gal yra vidinių sužalojimų, — tarė jis.— 
Parnešk jį namo ir pamėgink pagirdyti šiltu pienu. Tai 
viskas, ką galime padaryti. 

Kai tik buteliukas sušilo, aš padaviau vaikui žindu- 
ką, ir jis truputį atsigėrė. Paskui Viljamas kietai įmigo. 

Visą tą popietę ir naktį išsėdėjau prie lovytės, vil- 
damasi ir trokšdama, kad šimpanzė nebūtų jo sužaloju- 
si. Jis išmiegojo beveik visą naktį, ir jokių blogų pasek- 
mių nesimatė. Tik kitą rytą sužinojau, kaip iš tiesų 
viskas atsitiko. 

Katalina, pasak berniukų, nutraukė grandinę ir lei- 
dosi tyrinėti namą. Pamačiusi drabužėlius ir antklodė- 
les, į kuriuos buvau suvyniojusi kūdikį, beždžionė pa- 
griebė juos su visu vaiku. Kaip tik tada viena mergai- 
tė, dirbusi verandoje, dirstelėjo į kambarį ir, pamačiusi 
vaiką šimpanzės glėbyje, sukliko. Šitai, tur būt, suerzi- 
no beždžionę, o gal išgąsdino, ir tuomet ji apdraskė pig- 
mėjuką. Įpuolę berniukai nedrįso nieko daryti, kad vai- 
kui neatsitiktų dar blogiau. Štai tada aš ir įlėkiau. 

Mažajam Viljamui ant veido liko du randai, tačiau 
su Katalina jie visą laiką buvo geriausi bičiuliai. 

Ji mylėjo berniuką, sukinėjosi aplink, gindama jį ir 
žiūrėdama, kaip jis maitinamas ar maudomas. 

Tačiau kad ir kaip beždžionė buvo jam atsidavusi, 
negalėjo apginti vaiko nuo vieno priešo, užpuolusio jį, 
kai jam buvo jau beveik metukai, būtent, poliomielito. 

Virusas įsisuko, kaip visada, netikėtai, neperspėjęs. 
Prieš du mėnesius, tuoj po to, kai išmoko šliaužioti, Vil- 
jamas viešėjo pas savo senelę. Ji tikriausiai užmigo, ir 
be priežiūros paliktas vaikutis įšliaužė atbulas į laužą 
ir nudegė užpakaliuką. Nudegimas, didumo sulig mano 
delnu, buvo negilus ir greit užgijo. Jei ne poliomielitas, 
aš jo nebūčiau ir prisiminusi. 

Vieną rytą Viljamas pabudo suirzęs ir neramus. Pa- 
prastai, vos pramerkęs akytes, jis būdavo linksmas ir 
guvus, kol vėl užmigdavo. Tą dieną negalėjai nepaste- 
bėti, kad jis nesveikuoja. Po kiek laiko pamačiau, kad 
jo kairė kojytė atrodė suparalyžiuota. Nejaugi nudegi- 
mas pakenkė raumenims, pagalvojau. Vakarop paaiš- 
kėjo, kad vaikutis susirgo poliomielitu. Diagnozę nu- 
statė Patas, ją patvirtino vienas ligoninės slaugytojas, 
kuris sakėsi prieš daugelį metų dirbęs Brazavilyje po- 
liomielito epidemijos metu. Jis pasakė, kad Viljamui 
reikia duoti atabrino. 

— Bet jis nepadės, — tarė slaugytojas.— Niekada 
nepadeda. 

— Tai kam gi, susimildamas, tada duoti jį vaikui?— 
paklausiau aš. 

— Turime ką nors duoti, Madami,— tarė patarnau- 
tojas. 

Kitą rytą pasakiau, kad ketinu „pagauti“ kelyje ma- 
šiną ir važiuoti į Irumą. Ten valdžia samdo gerą gydy- 
toją, o Man reikėjo paties geriausio, kokį galima rasti. 
Patas įtikinėjo, jog tai bereikalingos pastangos, kadan- 
gi vis tiek nieko nepadarysi — tegu liga vystosi savo 
ruožtu. Jis buvo įsitikinęs, kad paralyžius neišplito ir 
kad kitų komplikacijų nebus, 

— Jo motina mirusi, — spyriausi aš. — Be manęs, 
daugiau nėra kam juo rūpintis. Aš nugabensiu jį į Iru- 
mą, jei tik rasiu, kas pavėžės. 

Mūsų senasis „ševroletas“ buvo vėl kažko užsikap- 
rizijęs, o kito būdo keliauti neturėjome. 

Močiutė taip pat atvyko su Viljamu, tai pasiėmiau 
ją, ir dar vienas nepažįstamas pigmėjas, kuris, kaip pa-. 
aiškėjo, buvo eilinė močiutės meilė, užsispyrė vyksiąs 
kartu. Mes išėjome į vieškelį ir laukėme automobilio 
ar sunkvežimio, važiuojančio į rytus. Pravažiavo nema- 
ža, bet visi jie vyko į priešingą pusę, į Stenlivilį. 

Pagaliau atūžė didelis prašmatnus „sedanas“, toks 
naujas ir žvilgantis, kokio šiaip net ir nebūčiau stab- 
džiusi, bet dėl vaiko buvau pasiryžusi viskam. Vos tik 
pamatęs mane mosuojant nykščiu, vairuotojas paspau- 
dė stabdžius ir sustojo. O stebuklų stebuklas — tai buvo 
daktaras iš Kostermansvilio. Ten pat, ant plento, jis ap- 
žiūrėjo mažąji Viljama, paguldyta man ant kelių. 

— Jam poliomielitas, tai visiškai aišku, — pasakė 
daktaras.— Vaikui niekuo negalima padėti. Paguldyki- 
te į lovytę — jam reikalinga visiška ramybė. Kai per- 
sirgs, galima pamasažuoti kojos raumenis. Nemanau, 
kad liga plistų. 

Parsinešiau jį namo ir paguldžiau. Močiutė ir jos 
mylimasis iš džiaugsmo, kad nereikėjo vykti į ligoni- 
nę, surengė tą vakarą šokius. O tai, kad mažasis Vilja- 
mas gali užaugti invalidu, atrodė, jų nė kiek nejaudino. 

Berniukui, tur būt, nieko neskaudėjo, valgė jis gerai. 
Praėjus savaitei nuo ligos pradžios, užsuko daktaras Le- 
grandas iš Irumo ir rūpestingai apžiūrėjo vaikutį. 

— Jam pasisekė, — tarė daktaras.— Jis gali judinti 
pirštukus. O tai rodo, kad raumenys tik palyginti nežy- 
miai ligos apimti. Manau, kad viskas baigsis laimingai. 
Netrukus vaikas vaikščios lyg niekur nieko. 

Vos tik daktaras Legrandas išvyko, iš pigmėjų kai- 
melio atėjo Herafus, nešdamasis savo trimetę anūkėlę. 
Tardamas jos vardą kibiros kalba, liežuvį gali nusilauž- 
ti, todėl mes ją vadinome Elizabeta. Mergytę irgi buvo 
pakirtęs poliomielitas. Buvo pakenktos abi kojytės, ir 
Jau aiškiai matėsi, kad jos pradėjo džiūti. Pasirodo, jai 
liga buvo prasidėjusi keliomis savaitėmis anksčiau, ne- 
gu mūsų mažiukui, bet niekas nieko nesakė nei Patui, 
nei man. 

Abiem vaikam paskyrėme karštas vonias ir masažą. 
Viljamui greit pagerėjo, bet Elizabetos reikalai buvo 
kur kas prastesni. Viena kojytė buvo tiek sustingusi, 
kad mergaitė ją vilko. 

Emilis, viešbučio pasiuntinukų vyresnysis, ragino iš- 
bandyti seną liaudies vaistą nuo poliomielito. Jis pasa- 
kė, kad mubodu genties Žmonės, — tie patys, kurie apri- 
ša savo kūdikiams galvas taip, kad jų kaukolės pasidaro 
ilgos ir truputį panašios į cilindrą, — jie žinojo gy- 
dymo būdą, kuris dažnai pasirodydavo sėkmingas. Emi- 
lis papasakojo, jog jie iškasa tokio gilumo duobę, kad 
ligonis būtų užkastas iki liemens. Paskui žemes aplink 
paralyžiuotąjį tvirtai suplūkia. Kad ir kaip nuvargtų, 
auka turi šitaip stovėti keturias valandas. Po to jie iš- 
laisvina ją ir maudo labai karštame vandenyje. Ši pro- 
cedūra kartojama ir kartojama visą savaitę ištisai, iš- 
skyrus ligonio poilsio valandas, naktį. Emilis tvirtino, 
kad nepriklausomai nuo to, kiek laiko ligoniai būtų sir- 
gę, jie paprastai vėl galėdavo vaikščioti. 

Tuo metu iš daržo atėjo Ageronga. Jis yra iš mu- 
bodu genties ir, be to, pats išmintingiausias negras mū- 
sų padangėje. Aš paklausiau jo apie senąjį liaudiškąjį 
gydymo būdą. 

— Daugelis mano gentyje sako, kad jis daro stebuk- 
lus,— tarė Ageronga.— Nežinau, kaip būna su šita 

luošinančia liga. Bet kai buvau mažas, dar prieš api- 
piaustymo apeigas, iškritau iš medžio ir susižeidžiau nu- 
garą bei ranką. Mūsų kaime buvo žiniuonis, vardu 
Nudenda. Jis iškasė ilgą plokščią duobę, paguldė mane 
ir apkamšė su lapais sumaišytomis žemėmis. Liko neap- 
dengti tik galva ir kaklas. 

— Paskui Nudenda ant žemių, kuriomis buvau api- 
piltas, prikrovė smulkių prakurų, lapų ir padegė juos. 
Keturias valandas jis kurstė laužą. Po to mane atkasė, 
apklojo visą kūną karštais lapais ir ėmė laistyti karštu 
vandeniu. Taip tęsėsi keletą dienų. Pagaliau penktą 
dieną po kritimo jie subadė mane aštriu ieties smaiga- 
liu, o žaizdas įtrynė vaistažolėmis. Po to dar penkias 
dienas gydė karštais lapais, ir, kai Nudenda liepė pra- 
dėti vaikščioti, aš ėmiau vaikščioti. Daugiau niekad ne- 
beturėjau jokio vargo. 

Andre Antrasis, Andre Pirmojo sūnus, kilęs iš ba- 
bira genties, todėl paklausiau, ar ir jo genties žmonės 
šitaip gydo paralyžių. 

— Tai padeda maždaug pusei ligonių, — atsakė jis.— 
Žmogus pasveiksta, jei tokia būna dievo valia. 

Andre Antrąjį užaugino misionieriai, ir jis abejojo, 
kas iš tikrųjų būdavo svarbiausia išgijimo priežastimi: 
gydymas duobėje ar dievo valia. 

Mažasis pigmėjas Herafus ramiai sėdėjo ant tabure- 
tės, kol negrai svarstė jo anūkės ligą ir senus šundak- 
tarių gydymo būdus. 

— Ar tu nori, kad Elizabeta būtų šitaip gydoma? — 
paklausiau jį. 

Herafus delsė atsakyti. 

— Aš gyvenu kitapus upės — pagaliau tarė jis.— 
Tai senelės, o ne mano reikalas. 

Štai kaip aš sužinojau, kad Herafus nebegyvena su 
žmona. 

— Bet paskutiniame turguje aš mačiau tave su kita 
žmona,— tariau aš. 

— Upėje visaūa yra ir daugiau žuvelių, Madami,— 
atsakė Herafus.— Reikia tik žinoti, kokį jauką užmauti. 

Elizabeta nebuvo gydoma senuoju metodu. Spėju, 
kad senelė arba prieštaravo, arba jai buvo vis tiek pat. 
Jei mažasis Viljamas nebūtų taip puikiai sveikęs, aš, ko 
gero, būčiau susigundžiusi šitai išmėginti. Kai kurie 
mano draugai Niujorke tikriausiai būtų pasibaisėję, bet, 
kol mūsų daktarai dar nepasiūlė kitokių vaistų, nedve- 
jodama išbandyčiau šundaktarių priemones, jei tik ma- 
nyčiau, kad jos nepadarys vaikui žalos. 

Kai Viljamas pradėjo vaikščioti, išpioviau jam laz- 
delę, kad būtų lengviau atsistoti. Po kelių savaičių vai- 
kas nusviedė ją. Niekas nebūtų atspėjęs, kad jis persir- 
go baisiąja liga, jei ne vos pastebimas polinkis žengti 
kairiąja kojyte greičiau, negu dešiniąja. 

Ilgainiui ir Elizabeta pasveiko, bet vargšelės viena 
kojytė liko baisiai sudžiūvusi ir ji niekada nepajėgs 
sunkiai dirbti. Galiu tik spėlioti, ką šitai reiškia pig- 
mėjų moteriai. 

Viljamui baigiant išsikepurnėti iš ligos patalo, atvy- 
ko markizas ir markizė de Kebanai, medžioję Mėnulio 
kalnuose. Jie abu jau turėjo virš šešiasdešimties, bet 
buvo žvitrūs kaip pigmėjai. 

Jie įsimylėjo Epulą, pasiuntė visus savo varovus į 
Mambasa, o patys apsistojo viešbutyje. 

Kiekvieną rytą jie leisdavosi į pigmėjų kaimelį ir 
abu medžiodavo tinklais. Negalėjau nepalyginti jų su 
jaunesniais ir sveikesniais ,„Transafrikinės Ekspedici- 
jos“ nariais, kurie, kiek didesnei rasai iškritus, lindėda- 
vo palapinėse, spoksodami, kaip šaldytuve stingsta le- 
do kubeliai. 

sybės tarnų, išlepinta šeimos ir turto, čia, džiunglėse, 
niekuo neparodė savo kilmės. Jos rūbai — mėlyni džin- 
sai, auliniai batai, medžioklinis švarkas ir šiaudinė skry- 
bėlė — tarsi sakė, kad ji negalėjo būti niekas kitas, kaip 
vietinis plantatorius. 

Dešimtis kartų ji peršlapo iki kaulo. Suklupusi ant 
šakų ir lianų, išsinarino ranką. Ji buvo sukandžiota ir 
sukramtyta vabalų ir visgi niekad niekuo nesiskundė. 

— Jei ten, namie, vaikai dabar pamatytų mane, juos 
ištiktų priepuolis, — kartą po pietų pasakė ji— Jie laks- 
to paskui mane uždarinėdami langus, kad nebūtų skers- 
vėjų, ir seka, ar aš ryju vitaminus. Aš tiesiog nebegalė- 
jau šito pakęsti, ir mes sugalvojome šią kelionę. 

Per visą savaitę, kol ji viešėjo pas mus, Patnemo 
stovykloje, tik vieną kartą girdėjau ją skundžiantis. 

Ji užsuko į mano miegamąjį pasižiūrėti į save di- 
džiajame veidrodyje. Prieš išvažiuodama iš Paryžiaus, 
markizė buvo nusidažiusi plaukus nuostabiai žavinga 
geltona kaip švedės valstietės spalva. Bet dabar plaukai 
prie pat odos augo balti kaip jauna medvilnė. 

— Ach, mieloji, — atsiduso ji, — tai vienintelė blo- 
gybė Konge — perdaug didelis atstumas nuo vieno kos- 
metikos salono iki kito. 

Taip ir buvo. Artimiausias buvo Stenlivilyje, beveik 
už trijų šimtų mylių nuo Patnemo stovyklos. Kai man 
reikėdavo apsikirpti plaukus, prieš kelis mėnesius pra- 
dėdavau planuoti, kaip ten nuvykti. Kartais pas mus 
apsistodavo grupė, statanti filmą, kuriam reikėdavo 
afrikietiškos aplinkos. Žvaigždės veždavosi savo kosme- 
tologus, taigi prieš kamerą jos visada pasirodydavo vi- 
sa savo grožybe. Aš joms taip pavydėdavau, kad net 
širdį skaudėdavo. 

Kartą atvyko Dženeta Geinor su vyru Adrianu, gar- 
siuoju modeliuotoju. Tą naktį aš net apsiverkiau dėl 
šitokios neteisybės. Ji turėjo ne tik kosmetologą, bet ir 
garsiausią rūbų modeliuotoją Holivude, nes buvo už jo 
ištekėjusi. 

Prie Epulo nelengva būti kerinčiai gražia. Aš vilkiu 
mėlynais džinsais arba velvetinėmis kelnėmis, vyriškais 
marškiniais ir aviu žemakulniais lengvais sportinio tipo 
batais. Turiu rūbų ir specialioms progoms, tačiau priva- 
lau arba apriboti tas progas iki minimumo, arba atiduo- 
ti sukneles vietinėms skalbėjoms sugadinti. Bet ir rū- 
bas turėtų būti neįprastai stiprus, kad išliktų sveikas, 
plaunant jį geltonu skalbimo muilu ir velėjant ant pa- 
upio akmenų. 

Mis Geinor dėvėjo odinius aulinius batus, jojimo 
kelnes, medžioklinį švarką ir minkštą šalmą. Kai jos 
rūbai susitepdavo, juos lėktuvu gabendavo į Nairobį 
cheminiam valymui. Už tuos pinigus, kuriuos kainavo 
vienas toks skridimas, aš būčiau galėjusi rengtis ištisus 
metus. 

Aš bandžiau nuslopinti pavydą širdyje, galvodama, 
kaip velniškai karšta jai turėjo būti, apsivilkus tuo 
Abekrombio ir Fičo firmos kūriniu, palyginus su mano 
džinsais ir medvilniniais marškiniais. 

Lengviau būdavo atrodyti žavingai, kai mus aplan- 
kydavo mokslininkai vyrai, o ne filmavimo grupės. Jie 
gaudydavo įvairiausias gyvates, vabzdžius, žvėris, stu- 
dijuodavo jų įpročius natūralioje aplinkoje ir tiek lai- 
ko praleisdavo džiunglėse, kad, pasiekę net ir tokį ma- 
žą civilizacijos kampelį, kaip mūsiškis, laikydavo mus 
tikrai ypatingais žmonėmis. Tada aš jausdavausi paki- 
liai, nors tai tebūdavo man, kaip moteriai, tik dvipras- 
miškas komplimentas. 

Netrukus po to, kai mis Geinor išvyko į Holivudą, 
mus taip užplūdo mokslininkai, kad man net galva su- 
kosi. Savaitę viešbutis atrodė lyg per visuotinę Mokslų 
akademijos sesiją. 

Pirmiausia atvyko daktaras Outis Bartonas, kuris 
buvo nusileidęs į vandenyno gelmes kartu su Viljamu 
Bebu, o paskui, jau pats vienas, pasinėręs dar giliau. 
Mūsų laimei, batisferos! jis neturėjo. Vienintelis jo no- 
ras buvo fotografuoti mažus medžių žvėrelius, besi- 
slapstančius savo mėgiamose vietelėse. 

Šitam tikslui jis sumeistravo nuostabų prietaisą, ku- 
ri sudarė nedidelis kobinys, užšaunamas į aukštą medį, 
skridiniai bei virvės ir judąs keltuvas, kuriame buvo 
įtaisytas fotoaparatas. 

Jau pačią pirmą dieną jam neįtikėtinai pasisekė. 
Paupy, tiesiai prieš viešbutį augančiame milžiniškame 
raudonmedyje, vienas berniukas aptiko lemura. Le- 
muras — tai gyvas gamtos pokštas. Šis sutvėrimas pri- 
klauso pusbeždžionių šeimai, bet elgsena primena ki- 
tą atogrąžų gyvūną — tinginį. Jei per penkias minutes 


l Batisfera — prietaisas jūrų ir vandenynų gelmėms tyrinėti. 

pajuda kokius porą colių, jis jau viršija visas savo grei- 
čio ribas. Kartais ištisas valandas lemuras net nekrus- 
telia. 

Jo akys išsprogusios lyg išgąsdinto kačiuko. Jis ga- 
li judėti ir aukštielninkas, pasikabinęs ant šakos, ir vir- 
šutiniąja šakos puse; be to, lemuras gali taip sutraukti 
odą ant menčių, kad šeriai ant stuburo stirkso kaip dis- 
kinio piūklo dantys. 

Daktaras Bartonas užšovė kobinį ant šakos, kur 
snaudė lemuras, ir pakėlė fotoaparatą į tokį aukštį, kad 
būtų galima nufotografuoti juokingąjį sutvėrimą. Sprag- 
telėjes aparatas pažadino jį, ir žvėriukas pradėjo trauk- 
tis atbulas virš upės nusvirusia šaka. 

Šitaip susikomplikavus padėčiai, daktaro Bartono 
prietaisas tapo bejėgis. Skridinių lynai susipynė tarp 
šakų, ir mokslininkas įlipo į medį jų išpainioti. 

— Kipšai terauna tą šlamštą! — riktelėjo jis, svies- 
damas žemėn skridinius ir lynus.— Aš slenku paskui 
žvėriūkštį. 

— Jum abiem šaka per menka, — sušukau aš. 

Daktaras Bartonas tik mostelėjo ir, vienoje rankoje 
laikydamas fotoaparatą, leidosi paskui lemurą. Pradžio- 
je dar nebuvo labai pavojinga, bet toliau šaka plonė- 
jo. Matėsi, kaip nuo mokslininko svorio ji lingavo, tarsi 
medžių viršūnėse būtų siautėjęs viesulas su perkūnija 
ir žaibais. 

— Grįžkite atgal! — rėkiau aš.— Šaka tuojau luš! 

Bet ir vėl daktaras Bartonas tik mostelėjo ranka ir 
plonėjančia šaka toliau šliaužė prie lemuriuko. Ten, 
aukštai, turėjo būti siaubingai baisu, bet tyrinėtojas, 
matyt, buvo nepaprastai drąsus. 

Mačiau, kaip, apsivijęs šaką kojomis, išlaisvino ran- 
kas, kad galėtų nustatyti aparatą. Jis įvarė lemurą į to- 
kią vietą, kur jam beliko viena iš dviejų: arba nekru- 

tėti, arba nukristi. Girdėjome, kaip spragtelėjo apara- 
tas. Bet staiga daktaras Bartonas prarado pusiausvyrą. 
Jis nusitvėrė šakos, sekundę kabėjo ant jos, paskui pa- 
sitraukė atgal į saugesnę vietą. Tačiau šitie staigūs jo 
pokštai taip įsiūbavo šaką, kad lemuras neišsilaikė: tar- 
si purkščiantis katinas, vartaliodamasis ore, jis krito 
stačiai į upę. 

Daktaras Bartonas nulipo žemėn susivėlęs ir įširdęs. 

— Ir atsitik tu man taip pačiu patogiausiu momen- 
tu,— skundėsi jis,— juk lemuras buvo kaip tik ten, kur 
reikėjo. 

Tuo metu, kai daktaras Bartonas vaidino Tarzaną, 
atvyko dar vienas mokslininkas ir filmavimo entuzias- 
tas Pjeras Verže. Jis norėjo nufilmuoti Patą, dirbantį 
ligoninėje. Jam pridurmu atvažiavo švedų antropolo- 
gas daktaras Borisas Adė, pasinešęs surinkti mokslinius 
duomenis apie įvairias pigmėjų gentis. 

Jaučiausi kaip žuvis, ištraukta iš vandens. Visų šitų 
vyrų akivaizdoje, vyrų su moksliniais koledžų laips- 
niais, mano Dailės Studentų Lygoje įgytas išsilavinimas 
atrodė tikrai apgailėtinai. Bet aš buvau vienintelė mo- 
teris, ir jiems pasisekė, kad čia aplamai buvo moteris. 
Kad ir kokie gabūs, jie praskysdavo prieš menkiausią 
kliūtį, kurią moteris nugali, šito net nepajutusi. 

Pirmiausia pristačiau Andre Pirmąjį virti puikių pie- 
tų: paruošti antilopės kepsnį, maniokos šakniagumbių 
su ryžiais, batatų, belgiškų salotų ir papajos vaisių. Kol 
vyrai valgė, aš pasiunčiau pigmėjus į mišką kito lemu- 
ro surasti ir sukviesti pigmėjų, vyrų ir moterų, kurių 
laukė daktaro Adės nulinis skriestuvas ir centimetras. 

Herafus rado lemurą, pagavo jį tinklu ir įžengė į ve- 
randą su tokia pat dramatiška įtampa, su kokia pieni- 
ninkas kasryt pristato į namus pieną. 

Daktaras Bartonas net akis išpūtė. 

— Ar jūs galite užtikrinti ir kitokių žvėrių prista- 
tymą į namus? — paklausė jis. 

— Pigmėjo sugebėjimų niekad nepervertinsite,-- 
nusijuokiau aš.— Bet prašau: neužsakykite miškinio 
leopardo ar buivolo. 

Apie vidurdienį daktaras Adė įniko matuoti būrelį 
pigmėjų, pasižymėdamas duomenis didelėje diagra- 
moje. 

Pameilikavęs Patui, misteris Verže įtraukė jį į po- 
kalbį apie Afrikos fauną, nežinodamas, kaip tai pavo- 
jinga. Jis nespėjo net mirktelėti, o Patas jau skrodė 
straublinį kirstuką ant svetainės stalo ir, nors filmuo- 
tojui ir buvo truputį bloga, jam teko užfiksuoti visa tai 
juostoje. 

Daktaro Bartono prašomas, Herafus įlipo į raudon- 
medį ir paleido lemurą ant kitos šakos. Ta šaka buvo 
daug storesnė ir, laimė, daug žemiau. Mokslininkas pa- 
sikabino ant kaklo aparatą ir, prisitraukęs rankomis, už- 
siropštė ten, kur, žiūrėdamas į saulę, piktai mirksėjo 
lemuras. Daktaras Bartonas paskubomis padarė porą 
nuotraukų, o paskui žvėrelis pradėjo slinkti atbulas ša- 
ka, lygiai taip, kaip šiek tiek anksčiau darė jo draugu- 
žis. Įsismaginęs gerasis dėdulė ėmė vaikytis žvėrelį, 
žongliruodamas visokiais filtrais ir objektyvais, kuriuos 
jis traukė iš kišenių lyg iš maišo žaislelius. Ties šakos 
viduriu jis sustojo. Mačiau, kaip ėmė kažką braukyti 
ranka nuo savęs. Paskui pradėjo rangytis ir muistytis. 
Filtras iškrito jam iš rankos ir nugarmėjo į sraunius 
Epulo vandenis. 

— Dieve šventas! — suriko daktaras Bartonas.— Jos 
mane gyvą suės! 

Jis skeryčiojosi lyg užsukama beždžionėlė ant pa- 
galiuko, pliaukšėdamas sau per kojas ir visą kūną ir 
stengdamasis prišliaužti atgal prie medžio kamieno. Jo 

riksmas patraukė misterio Verže dėmesį, ir jis, metęs 
dirbti su Patu, išpuolė laukan ir ėmė filmuoti nelai- 
mingąjį mokslininką raudonmedyje, žaibiškai pakeitęs 
filmo ritę. 

Paskutines aštuonias pėdas žemyn daktaras Barto- 
nas nusliuogė plūsdamasis it vežikas. Jis dar tebebuvo 
lipte aplipęs juodosiomis medžių skruzdėmis ir šokinė- 
jo kaip pamišęs, stengdamasis jas nusipurtyti. Kol jis 
išsikrapštė iš rūbų paskutinį vabzdį, samyšio metu už- 
mirštas lemuras liuoktelėjo ant gretimos šakos ir dingo 
iš akių. 

Pigmėjai iš juoko raitėsi ant žemės, triukšmingai šū- 
kaudami. Daktaras Adė bandė susilaikyti, tačiau Verže 
žvygavo ir siautė kaip berniūkštis Helouvino! dieną. 

Aš pasikviečiau Herafų, ir mudu leidomės link upės. 

— Argi nežinojai, kad ten yra skruzdėlių, kai įkė- 
lei lemurą į medį? — paklausiau pigmėją. 

— Aišku, žinojau, Madami,— atsakė Herafus.— Ke- 
lios ir man įkando. 

— Ir manai, jog gražiai padarei, kad nepasakei šito 
daktarui Bartonui? 

Herafus nė truputėlio nesumišo ir nesutriko. 

— Svečias sakė, kad nori fotografuoti žvėrelį ten, 
kur jis gyvena, medžiuose, — tarė pigmėjas.— O kur yra 
lemurų, yra ir medžių skruzdžių. Kas aš toks, kad ga- 
lėčiau pakeisti lemuro gyvenimą? 

Stebėjau, kaip mažas barzdotasis filosofas nuėjo net 
pasipūtęs iš įsitikinimo savo teisumu. Iš visų jėgų sten- 
giausi susilaikyti nepratrūkusi juoku. 

Daktaro Bartono ir Verže santykiai atvėso keletui 
valandų. Mokslininkas paskubomis užtemdė viešbučio 
virtuvę ir tuojau pat išryškino filmą. Nežinia, ką jis 

! Helouvino diena — spalio 31 d., juokų ir pokštų šventė Ame- 
rikoje. 

pamatė, išstudijavęs negatyvus, bet buvo toks patenkin- 
tas, kad visiškai užmiršo savo kivirčą su Verže. 

Po valandos virtuvę užėmė Verže ir išsiryškino sa- 
vo ne tokias moksliškas juostas. Iš ten jis išėjo kiken- 
damas ir vypsodamas, ir iš to sprendžiau, kad ir jo pa- 
stangos buvo ne mažiau sėkmingos. 

Kol dėjosi visi šie moksliški ir nelabai moksliški da- 
lykai, įvairūs sunkvežimių vairuotojai ir prekiautojai 
užsukdavo užkąsti ir išgerti alaus. Paskui, vakarop, pri- 
važiavo „džipas“ su trimis keliautojais vokiečiais. Vie- 
nas jų buvo pilvotas ir išsipūtęs kaip balionas, su bal- 
tais marškiniais, žydrais šortais ir ilgomis vilnonėmis 
kojinėmis. Antrasis atrodė kaip vaikščiojanti baidyklė, 
o trečiasis buvo gražus jaunas šviesiaplaukis vikingas, 
kalbąs angliškai taip taisyklingai, kaip Oksfordo uni- 
versiteto dėstytojas. Jie pasisakė, kad pinigus kelionei, 
maistui, butui ir benzinui užsidirba rodydami kino fil- 
mus. Manau, kad Patas teisus, vadindamas mane nai- 
vuole. Aš apnakvydinau juos ir pasakiau, kad kviečiu 
pietų ir pusryčių, jei jie sutinka parodyti filmą sve- 
čiams. Po pietų suvadinau visus viešbučio berniukus, jų 
žmonas ir dar kokia dvidešimt ar trisdešimt pigmėjų. 

Vokiečiai sustatė ekraną ir projektorių, nutiesė lai- 
dus link generatoriaus „džipe“ ir pasuko jungiklį. Apa- 
ratūra neveikė. Her „Balionas“ krapštėsi su projekto- 
rium, o baidyklė lakstė, tikrindamas laidus, atrodyda- 
mas lyg laidotuvių biuro tarnautojas, kuris ką tik 
paguldė numirėlį ne ten, kur reikia. Šviesiaplaukis vi- 
kingas mėgino sakyti linksmą kalbą, kad negrai ir pig- 
mėjai neimtų reikšti nepasitenkinimo, bet netrukus šio 
sumanymo atsisakė ir aplamdytu patefonu ėmė groti 
plokšteles. Nors tai buvo seni Štrauso valsai ir niūrios 
ištraukos iš Vagnerio operų, žmonės sėdėjo netriukš- 
maudami, kol her „Balionas“ sutaisė projektorių. 

„ Nežinau, iš kur jie traukė tokius juokingus filmus. 
Jie rodė žmones, besiirstančius Reino upėje, bet her 
„Balionas“ taip greit suko projektoriaus rankena, kad 
irklai švysčiojo kaip elektrinio ventiliatoriaus sparnai, 
o tolumoje stūksančios pilys skriejo pro šalį lyg grei- 
tasis traukinys. 

Kai kuriose scenose pirštinėtos ledi su šydais ir vy- 
rai su apsauginiais akiniais ir drobinėmis palaidinėmis 
vingriais Tirolio Alpių keliais vairavo senus turistinius 
automobilius. Šitas filmas įaudrino čiabuvius. Jie šoki- 
nėjo ir šūkavo džiūgaudami. Afrikiečiams, kurie gali 
ištisas valandas styroti pakelėje vien tik tam, kad pa- 
matytų prariedantį sunkvežimį, šitie judantys paveiks- 
lėliai buvo džiaugsmo viršūnė. Filmas jiems pasirodė 
labai jau trumpas. 

Po to viso vakaro programos pabaigai vokiečiai pra- 
dėjo rodyti romantišką filmą, kuriame jaunas husaras 
įsimyli smuklės tarnaite Švarcvalde. 

Tai buvo senas negarsinis filmas su vokiškais titrais. 
Tiek negrai, tiek pigmėjai pradėjo nerimauti. Norėda- 
mas išvengti bėdos, her „Balionas“ mitriai sutrumpino 
filmą, iškart peršokdamas nuo pirmos prie paskutinės 
ritės. Po to jau, žinoma, nieko nebegalėjai suprasti. 

Nors kambaryje buvo tamsu, aš akies kampučiu, at- 
rodo, susekiau kažką judant. Pamaniau, kad tai baidyk- 
lė tikrina laidus. Bet kai žvilgantis dabita husaras ir dai- 
lioji tarnaitė atsiplėšė vienas nuo kito, kad atgautų 
kvapą, ir kai buvo uždegti žibintai, kambaryje nebebu- 
vo nė vieno pigmėjo. 

Jie nenorėjo pasirodyti nei nemandagūs, nei nedė- 
kingi — dovanotam arkliui į dantis nežiūrėsi. Priežastis 
buvo ta, kad meilei filme tikrai daug ko trūko. Jei kas 
pamėgintų filmuoti pigmėjų meilę, nuo jos karščio ne 
tik juosta įsiliepsnotų, bet net ir kamera sutirptų. 

Prieš pat einant gulti tą vakarą, nuėjau prie upės 
ramiai visko apgalvoti. Viena po kitos mintyse skriejo 
tos įtemptos dienos įvykių nuotrupos. Išgirdau žings- 
nius ir atsisukusi pamačiau pasivijusį mane Verže. 

— Ponia Patnem,— tarė jis, ir jo tamsų gališkų bruo- 
žų veidą nušvietė šypsena.— Ši jūsų sodyba neįtikėtinai 
nuostabi. Net nuostabesnė, negu namelis iš pjesės Ne- 
pasiimsi.! 

Aš negalėjau šito teigiamo įvertinimo užginčyti: jis 
buvo labai jau panašus į manąjį. 

Patekėjo mėnulis, ir plačioje, ryškioje Epulo juosto- 
je sužibėjo visos joje ištirpusios grožybės. Aiškiai gir- 
dėjau, kaip žemiau, pasroviui šniokščia ir tyška vanduo. 

Grįžtelėjau palinkėti filmuotojui labos nakties. 

— Ir dar viena, — susijuokiau,— toje pjesėje kieme 
krokodilų tikrai niekas neturėjo. 

Pareidama namo, net nepagalvojau, kad Krokodilai 
gali būti taip arti. 

Abdulas Azizis buvo darbštus, geraširdis, stambaus 
sudėjimo negras, atverstas į islamo tikėjimą. Penkis 
kartus per dieną jis melsdavosi atsisukęs į tą pusę, kur 
yra Meka, ir jau verčiau eidavo Žžuvauti, nei valgyti. 

Žmona suprasdavo jį. Duondavys jis buvo geras, su- 
gyvenamo būdo. O per šventes jai visada dovanodavo 
Mančesterio audeklo atraižas, naujus virtuvės rakan- 
dus ir daugybę apyrankių pasipuošti. 

Naktimis jis būdavo namie kaip ir kiekvienas doras 
vyras. Atsilygindama už tai, žmona niekada neriejo 
jo dėl to, kad išsipiovęs meškerykotį ir pririšęs prie jo 
valą bei kabliuką, Abdulas nuolat kėblindavo prie upės 
meškerioti. Kai jam pasisekdavo, žmona įvyniodavo 


1 Nepasiimsi — V. Sarojano pjesė, kurioje teigiama, kad neverta 
kaupti turtų, nes po mirties jie vis vien nebus reikalingi. 

žuvį į mongongo lapus ir iškepdavo laužo pelenuosėe. 
Kai jis grįždavo tuščiomis, ji niekada nesibardavo. 

Vieną dieną, atlikęs savąją ruošos dalį viešbutyje, 
jis pasiėmė žvejybos įrankius ir nuėjo prie upelio, ke- 
tindamas užmesti seklumose žemiau slenksčių. Jis rado 
medį, kurio didžiulės šaknys tiesėsi nuo kranto virš 
upės. Ten jis ir išsikėsnojo sau patogiai, o kabliukas su 
jaukui užmautu vikšru suposi plačiojo Epulo vande- 
nyse. 

Pro šakas besiskverbianti vėlyvos popiečio saulės 
šiluma ir krentančio vandens gurgėjimas pradėjo jį mig- 
dyti. Besidriekiančios bugenvilėjos žieduose dūzgė bi- 
tės, o seklumoje, kiek Žemiau pasroviui, nuo žvejo pa- 
sirinktosios vietos, kaleno gandrai. 

Abdulas nebeatsilaikė ir kietai įmigo. 

Miegodamas jis sapnavo. Staiga jo sapnus išblaškė 
klaikus skausmas kairėje kojoje. Pabudęs Abdulas su- 
stingo iš siaubo, kai pamatė, kad didžiulis krokodilas 
įsikandęs nasruose tvirtai laiko jo blauzdą. 

Abdulas griebėsi viršuje esančios šakos ir įsikibo 
taip stipriai, kaip gali įsikibti tik nevilties apimtas žmo- 
gus. Jis suriko, šaukdamasis pagalbos. Krokodilo dan- 
tys plėšė raumenis. Jausdamas, kad yra negailestingai 
tempiamas į vandenį, Abdulas meldėsi Alachui. Jo pirš- 
tai nusilpo, ir jis paleido iš rankų šaką. 

Gal būt, baimė davė stimulą jo smegenims. O gal jo 
maldos buvo išklausytos. Šiaip ar taip, jam atėjo į gal- 
vą istorija, kurią jaunystėje jis dažnai girdėjo pasako- 
jant prie genties laužų. Tokio pavojaus akivaizdoje, 
baisios nevilties apimtas, vargšas žmogelis susilenkė 
per juosmenį ir ėmė siekti krokodilo galvos. Paskui 
smarkiai dūrė nykščiais į didžiules išsprogusias žvė- 


ir garsiai sukriokė. Abdulas ištrūko. Srūdamas kraujais 

it padurtas paršelis, jis prisitraukė prie kranto, toliau 
nuo besikepurnėjančio apakinto krokodilo, ir pradėjo 
šliaužti ligoninės linkui. 

Gyvulių prižiūrėtojas Abazinga, išgirdęs dejones, 
surado jį ir nunešė į ligoninę. Po kelių minučių Abdulas 
atsidūrė ant operacinio stalo, o Patas apibarstė žaizdą 
streptocido milteliais. Patui teko padaryti trisdešimt 
septynias siūles, tvarkant baisiai išdraskytą žaizdą, ta- 
čiau Abdula buvo sveikas ir stiprus, o, be to, infekcija 
į žaizdą nepateko. Po kelių savaičių jis vaikštinėjo lyg 
niekur nieko. 

Apie šį siaubingą įvykį sužinojau tik viskam pasi- 
baigus. Ir tada nenorom pagalvojau apie tai, ką man 
pasakė Pjeras Verže ir ką aš jam atsakiau. Ne, gal- 
vojau, vejoje prieš namelį Nepasiimsi krokodilų tikrai 
nebuvo. 


TRYLIKTAS SKYRIUS 


Pigmėjai mūsų svečius dažniausiai priimdavo širdin- 
gai. Jie tikėjosi gausią keletą frankų už šokius ar už 
tipiškos lapinės pastatymą, bet tai ir buvo beveik vie- 
nintelis jų civilizuotumo ženklas. Prieš daugelį metų 
gal būtų užtekę kelių stiklinių karolėlių, bet dabar jie 
jau buvo įgavę pakankamą supratimą apie tai, kokius 
nuostabius dalykus gali padaryti pinigai. 

Vieną dieną į viešbutį atvyko australiečių pora. Pa- 
miršau jų pavardes; prisimenu tik, kad jis susikrovė 
turtą, versdamasis avių auginimu, o ji buvo jo antroji 
žmona, senmergiaudama praradusi geroką savo gyveni- 
mo metų skaičių. Ji skubėjo atsigriebti, kai jie atvyko 
į Patnemo stovyklą. 

— Mes atvykome čia pamatyti pigmėjų,— paaiški- 
no ji.— Sako, kad jie gyvena netoliese. 

— Taip, maždaug už dviejų kilometrų yra jų kaime- 
lis, — atsakiau. 

— Ak, nejaugi taip arti? — paklausė viešnia. 

Aš linktelėjau pritardama, o ji, atrodė, štai tuoj ims 
ir pravirks. 

— Prieš daugelį metų aš skaičiau Delajos Ekli kny- 
gą,— pasakojo ji, —ir atsimenu skyrių apie pigmėjus. 

Ji rašė, kad jie gyvena pačioje džiunglių glūdumoje, to- 
liau už visus kitus čiabuvius. 

Aš žinojau tą knygą. Pirmoji garsaus keliautojo ir 
fotografo Karlo Eklio žmona rašė apie tai, kokios sąly- 
gos buvo čia trečiojo dešimtmečio pradžioje, kai lėk- 
tuvai dar nedrįsdavo skraidyti virš centrinių Afrikos ra- 
jonų, o Kongo dar nebuvo perkirtę keliai. 

— Dvidešimt dvejus metus svajojau pakeliauti po 
džiungles, pamatyti šituos žmones jų natūralioje aplin- 
koje, — tarė australietė. 

Patas paaiškino, kad nuo to laiko, kai misis Ekli ra- 
šė savo knygą, jau daug Žmonių sužinojo šį bei tą apie 
pigmėjus ir kad kai kurie, kaip, pavyzdžiui, mes, apie 
juos žino tikrai daug. Dabartiniu metu, kaip jis sakė, 
net ir tolimų kaimelių pigmėjai yra nors paliesti šiuo- 
laikinės civilizacijos. 

— Pigmėjas dar tebėra barbariškas,— kalbėjo Pa- 
tas.— Gyvena jis taip, kaip ir jo senoliai prieš tūkstan- 
tį metų. Bet dabar jis jau kartkartėmis pastebi virš gal- 
vos praskrendant lėktuvą, mato keliuose automobilius, 
išmano apie pinigus ir šiuolaikinę mediciną. 

Tą vakarą pigmėjai atėjo pas mus ir pašoko austra- 
liečiams, o keli pastatė porą savo pigmėjiškų lūšnelių. 
Ledi nusiminimas buvo beribis, jos svajonėms tai buvo 
baisus smūgis. Aš paaiškinau, kad šokis tikras, ir kad 
lūšnelės pastatytos lygiai taip, kaip buvo statomos iš 
kartos į kartą. 

— Bet aš galvojau, kad reikės eiti labai toli, į pačią 
džiunglių glūdumą, kad rastume pigmėjų kaimelį, — ta- 
rė viešnia. 

— Juk jūs ir esate pačioje džiunglių glūdumoje,— 
atkirtau kiek išdidokai.— Taip jau pasitaikė, kad belgų 
kolonijinė valdžia nutiesė vieškelį pro pat stovyklą, bet 
džiunglės dėl to nė kiek nepasikeitė. Už ketvirčio 

mylios nuo kelio miškas toks pat, koks buvo, kai čia 
keliavo Stenlis. Jus gali sudraskyti leopardas, užbadyti 
buivolas, gali mirtinai įgelti nuodinga gyvatė. 

— Štai čia civilizacija. O už dešimties minučių ke- 
lio — Afrika, pilna netikėtumų, pavojinga ir laukinė. 

Nemanau, kad ji manimi patikėjo. Visą savaitę ji 
dienomis sėdėdavo verandoje, o vakarais prie laužo, 
verdama ant siūlelio tūkstančius spalvotų stiklinių ka- 
roliukų, kuriuos nešiodavosi atskiruose buteliukuose. 

— Tikiuosi, kad mažieji žmonės įvertins visą tą triū- 
są, Kurį jiems skiriu, — atsiduso ji— Misis Ekli rašė, 
kad pasaulyje nėra nieko, kas jiems labiau patiktų už 
karoliukus. 

Baigiantis antrajai savaitei, per kurią ji vis taip pat 
varstė karoliukus, vieną vakarą aš kalbėjausi su Patu. 
Australiečių pora buvo nuėjusi gulti, o mes sėdėjome 
verandoje, kur jie negalėjo mūsų išgirsti. 

— Kodėl nesuruošus jiems safari?— paklausiau.— 
Ji nori kelionės į džiunglių glūdumą ir nepasitenkins, 
nepatyrusi šitokio dramatiško nuotykio. Nors ir tu, ir aš 
žinome, kad valdžia sutraukė daugumą čiabuvių prie 
kelių ir čia, aplinkui, pigmėjų yra daugiau, negu už 
šimto mylių. 

Patas paskyrė keletą berniukų nešikais, o Alilį jų 
vyresniuoju. Ledi ir jos vyras surūšiavo savo mantą 
ir, išsirinkę tik tai, kas tikrai buvo būtina, padalino ry- 
šulėlius nešikams. Vieną rytą, kai tik pro debesų pro- 
peršą švystelėjo saulė, būrelis leidosi į džiungles. To- 
kios pablūdėlių safari aš dar nebuvau mačiusi. Ledi 
atrodė laimingesnė už vaiką, kalėdų rytą radusį dova- 
nėles. Ji ketino rasti civilizacijos nepaliestus pigmėjus. 

Safari prarijo ištisą savaitę. Vieną vėlų vakarą per 
didžiausią lietų būrelis sugrįžo. Ir vyras, ir žmona, kaip 
sakoma, džiunglių įdomybių atsikando. Jie buvo per- 

mirkę iki kaulo. Ant jų veidų, delnų ir rankų nebuvo 
likę nė kvadratinio colio sveikos, vabzdžių nesukan- 
džiotos ir neapdraskytos odos. Jiems taip skaudėjo rau- 
menis, lyg būtų sužaidę iš eilės ketverias rungtynes su 
stipriąja Notr Damo universiteto futbolo komanda. 

Bet jie buvo laimingi. Moteriškės akys švytėte švy- 
tėjo. 

— Tik pamanykite,— džiūgavo ji, — aš prasiskveI- 
biau ten, kur tik viena Delaja Ekli yra buvusi, radau ne- 
sugadintų, civilizacijos nepaliestų pigmėjų, gyvenančių 
pačioje Afrikos glūdumoje. 

Aš jai taip ir nepasakiau, kad per visą laiką jie ne- 
buvo nutolę nuo viešbučio daugiau kaip per trisdešimt 
kilometrų. Aišku, niekaip nebūčiau galėjusi jos įtikin- 
ti, Kad, patenkinusi savo norą ir nukeliavusi šimtą my- 
lių per mišką, ji, gal būt, nebūtų pamačiusi nė vieno 
pigmėjo. 

O dabar ledi buvo truputį nepatenkinta tik tuo, kad 
pigmėjai gaudo ir žudo žvėrelius — tai jai atrodė žiauru. 

Šitoks požiūris mane siutina. Vegetarui ne vieta Af- 
rikoje, bent jau ne toje jos dalyje, kurią teko pažinti. 
Ši žemė drąsios širdies ir stipraus skrandžio žmonėms. 
Gyvenimas čia varganas ir pavojingas, o kartais ir šiur- 
pus. Mėginti keisti jį būtų kvaila. Net tada, kai jis man 
mažiausiai patinka, turiu pripažinti, kad jau nuo seno 
taip yra. 

Pigmėjai žudo, kad turėtų valgyti. Ne pramogai jie 
tai daro ir ne tam, kad namie, ant židinio atbrailos, iš- 
dėliotų galvų iškamšas. Pagavę ką, jie nudobia greit ir 
švariai. Čia nėra nieko žiauraus. Jie užmušinėja todėl, 
kad jų pilvai tušti arba bus tušti po kelių valan- 
dų. Jeigu jie nevalgys, tai badaus. Konge nesudarinė- 
jami lapų grėbstymo projektai, nėra čia ir organizacijų, 
kurios rūpintųsi gyventojų gerove. 

Pigmėjus aš visada matau tokius, kokie jie yra. Jie 
tiesūs, mieli ir nuoširdūs žmonės. Kai kurie baltieji kal- 
ba apie civilizacijos privalumus ir nori primesti ją pig- 
mėjams. Aš jau seniai juos pažįstu ir esu įsitikinusi, 
kad jie sužinojo paslaptį, kaip gyventi draugiškai ir lai- 
mingai. Nesu mačiusi nervingo pigmėjo. Jie mielai ima 
visa, ką civilizacija jiems teikia — nesvarbu, ar tai va- 
žiavimas automobiliu, ar cigaretės, ar seni Niujorker 
žurnalai — o jei ko ir negauna, jie niekada nesiskun- 
džia. 

Normalaus ūgio airikiečiai, negrai, — kitokie. Jie 
trokšta visko, ką gali duoti civilizacija. Bet dauguma jų 
tokie pat puikūs Žmonės, kaip ir pigmėjai. 

Ageronga buvo vienas iš geriausiųjų. Juo galėjai 
pasikliauti, kad ir kokia bėda ištiktų. Jis buvo patiki- 
mas, sumanus ir rūpestingas, toks rūpestingas, kad ma- 
ne net pyktis imdavo. 

Mes deginame žibalą žibintuose, o kartais ir kros- 
nelėje, kai negalime laukti, kol įsikurs malkos. Vieną 
rytą pastebėjau, kad žibalo atsargos katastrofiškai su- 
mažėjo. Nors aš tada jau buvau sena džiunglių gyven- 
toja, tačiau vis dar mėgdavau, kad sutemus lempos jau 
būtų paruoštos. Taigi pasakiau Agerongai, kad ketinu 
važiuoti į induso krautuvėlę šio bei to nusipirkti. 

— Madami,— tarė Ageronga,— aš važiuosiu su ju- 
mis. Man reikia kibiro. 

Aš sutikau ir pasukau prie automobilio. Staiga iš 
kažkur atsirado pasiuntinukas Valsis ir ėmė prašytis pa- 
imamas drauge, nes jam labai reikėjo marškinių. 

Prasiskverbusi į Kongą civilizacija kartais stulbin- 
davo savo neįprastumu. Negrai kažkodėl įsitikino, kad 
pats prašmatniausias rūbas, kokį tik vyras gali užsivilk- 
ti, yra amerikoniški medvilniniai apatiniai marškiniai. 

Gal todėl, kad jie labai balti. Šiaip ar taip, Valsiui rei- 
kėjo marškinių, ir aš leidau jam važiuoti su mumis. 

Parduotuvė maža, vieno kambario, ir aš netrukau 
nusipirkti žibalo iš krautuvininko induso. Paskui ėmėsi 
apsipirkinėti Ageronga. Jis nenusipirko pirmo pasitai- 
kiusio kibiro. O, ne. Jis atskirai apžiūrėjo visus kibi- 
rus ant ilgos lentynos. Jis bildeno juos krumpliais ir 
žiūrėjo, ar sunkūs. Jis trankė juos vieną į kitą ir klau- 
sėsi jų skambėjimo. 

Pavydžiu afrikiečiams, kad jie nesupranta, koks 
brangus yra laikas. Valandą stebėjusi Agerongą, aš tik 
džiaugiausi, kad parduotuvė buvo labai nedidelė. Bai- 
su ir pagalvoti, kiek jis užtruktų, pirkdamas ką nors di- 
džiajame Meisio univermage Niujorke. 

Galų gale jis išsirinko kibirą ir užmokėjo kantriajam 
prekiautojui tuos kelis frankus, kuriuos kainavo daiktas. 

Tada Valsis pradėjo panašų rinkimosi procesą prie 
medvilninių apatinių marškinių. 

— Na, dievaži, kodėl gi tu neperžiūrėjai jų, kol 
Ageronga pirko savo kibirą? — paklausiau. 

— Bet, Madami,— tarė berniukas,— kaipgi aš bū- 
čiau galėjęs tuo pat metu stebėti Agerongą? 

Jam tai buvo visai aišku, tad ką gi aš begalėjau sa- 
kyti? Išėjau laukan, kur svilino saulė, ir penkiasdešimt 
minučių (pagal mano laikrodį) laukiau, kol Valsis išsi- 
rinko apatinius marškinius. 

Išėjęs iš parduotuvės, jis nusitraukė apdriskusius 
marškinius, kuriuos lig tolei vilkėjo, ir apsivilko naująjį 
rūbą. Jo veide švietė šypsena didumo sulig Agerongos 
kibiru. Žiūrint į jį užpakaliniame automobilio veidro- 
dėlyje, atrodė, tarsi visą kelią į namus jis būtų šokęs. 

Viena priežastis, kad Patnemo stovykloje mus su 
afrikiečiais siejo tokie draugiški saitai, buvo Pato pa- 
siaukojimas jiems. Kai žmonės susirgdavo, jis grąžin- 

davo jiems sveikatą. Jis gerai mokėjo už darbą ir ko- 
vojo už jų teises. Gal dėl to, kad pats buvo baigęs 
Harvardo universitetą, jis ėmėsi vaikų švietimo progra- 
mos. Pastatė mokyklą — prie Epulo tai vos vienos die- 
nos darbas — kapitalui surinkti nereikėjo nei naujų 
akcijų leisti, nei papildomų mokesčių iš gyventojų 
rinkti. 

Ištisą dieną matydavau berniukus, vaikštinėjančius 
po teritoriją su medinėmis mentelėmis rankose, besimo- 
kančius mintinai, skaičiuojančius arba kartojančius abė- 
cėlę kingvanos kalba. Klasės lentai Ageronga ir Kečle- 
va, senas parankinis, plaktukais ištiesino ir išlygino 
benzino konteinerį. O iš kur atsirado kreida — tai jau 
mažytė Pato paslaptis. 

Mergaitės mokyklos neturėjo, ir dėl to širdyje jau- 
čiau kartėlį. Visgi žinojau, kad beprasmiška buvo gal- 
va daužyti tradicijų mūro sieną. Moterų, o Konge tai 
reiškia mergaičių, priedermė dirbti. Vyrai čia galvoja, 
kad jos vis vien nieko neišmoktų. Ši teorija, žinoma, 
paplitusi ne vien Konge. Tą patį girdėjau ir kai kuriuo- 
se Amerikos visuomenės sluoksniuose. 

Kai ši švietimo programa dar tebuvo pradedama įgy- 
vendinti, keista šeima apsistojo viešbutyje. Šeimos gal- 
va buvo apkūnus vidutinio amžiaus belgas, kuriam 
priklausė koks pustuzinis plantacijų prie Epulo. Jis 
buvo daug kartų pas mus lankęsis, bet visada vienas, ir 
apsistodavo tik labai neilgam. Šį kartą jis atvyko su 
žmona čiabuve ir šešiamečiu sūneliu metisu. 

Jis slankiojo po stovyklą, aiškiai prislėgtas kažko- 
kių rūpesčių. Kai prašnekindavau, jis atgydavo paten- 
kintas, kad gali valandėlę negalvoti apie tai, kas jį 
slegia, tačiau keletą dienų žmogus nė žodeliu neketino 
paaiškinti tokio savo elgesio. 

Vieną vakarą, kai Patas iki vėlumos užtruko ligoni- 

nėje, plantatorius ir aš išsinešėme po pietų kavą į ve- 
randą. Kadangi buvome vienu du, supratau, kad jis 
nusprendė papasakoti savo istoriją. Aš jau nujaučiau, 
kokia ji bus, ir kai ji atsiskleidė, pajutau iš pat pradžių 
buvusi teisi. Tačiau nieko nesakiau, ramiai sėdėjau ir 
klausiausi, tarsi būčiau pigmėjo žmona. 

— Aš turėjau puikų verslą namie, Belgijoje, — pra- 
dėjo jis.— Mano žmona ir aš buvome labai laimingi, ir 
ji man pagimdė tris sūnus. Prieš penkiolika metų ji pa- 
simirė, ir aš, viską sutvarkęs taip, kad berniukai baigtų 
mokslą Europoje, atvykau čia, į Kongą. 

Jis papasakojo man, kad pradžioje vertėsi transpor- 
tavimu, gabendamas krovinius iš Stenlivilio į miestus 
toliau nuo upės, kurių negalėjai pasiekti garlaiviu. Dvi- 
aukštis mūrinis namas yra kiekvieno kolonijose gyve- 
nančio belgo svajonė, kuri turi išsipildyti, ir po kiek 
laiko jis iš tiesų pasistatė namą. Jis plėtė savo verslą, 
supirkinėdamas plantacijas, kuriose daugiausia buvo 
auginama kava ir palmės aliejui. 

— Bet tuo tarpu, — kalbėjo jis, — nukratydamas vie- 
tinės gamybos cigaro pelenus, — pradėjau bodėtis vie- 
natve. 

Jis nutilo, pasižiūrėjo į mėnesienoje raibuliuojančius 
Epulo vandenis ir nurijo gerklėje įstrigusį gumulą, kad 
galėtų kalbėti toliau. | 

— Į mano gyvenimą įžengė graži afrikietė,— pasa- 
kojo jis.— Aš pamilau ją. Pradėjome gyventi drauge, 
ir prieš šešis metus mums gimė sūnus. 

Paskui kiek laiko jis negalėjo ištarti nė žodžio. Mes 
sėdėjome mėnesienoje, o nuo upės pūtė šiltas vėjelis. 
Supratau, kad jis verkia, nors jį ir slėpė ties vienu ve- 
randos galu išsikerojusio vijoklio šešėlis. 

— Ir štai, — tęsė jis,— prieš aštuonis mėnesius trys 
mano sūnūs, visi baigę koledžą, atvyko man padėti. 

Jauniausiam jų devyniolika, o vyriausiam dvidešimt 
trys, ir visi gynė Belgiją kare, kuris mums truko 
tik kelias savaites. Sužinoję, kaip aš gyvenu, jie tam 
nepritarė. į 

Žmogus tai pasakė labai sušvelnintai, kaip Patas vė- 
liau man papasakojo. Pasirodo, vyrukai jam užkūrė 
tokią pirtį, kad ir kipšui pragare nebūna karščiau. Jie 
nenorėjo turėti reikalų nei su jo negre žmona, nei su 
mulatu sūnumi. Jie netgi neįsileisdavo jų į puikųjį mū- 
rinj namą, pastatytą tėvo taupumo ir prakaito dėka. 

Belgas nusišluostė nuo kaktos prakaitą. Aš sėdėjau, 
trokšdama dingti iš čia, nors žinojau, kad žmogus nori 
išlieti man savo širdies gėlą ir kad po to jam bus geriau. 

— Taigi dabar verslą palikau berniukams,— tarė 
jis.— Pats keliauju tai šen, tai ten, apsilankydamas nuo- 
šalesnėse savo plantacijose. Ne to norėjau, tačiau kito- 
kios išeities, atrodo, nėra. 

Truputį vėliau jis nuėjo gulti. 

Kol jie viešėjo pas mus, berniukas žaidė su stovyk- 
los vaikais. Jis buvo mielas mandagus vaikutis, ir visi 
jį mylėjo. Žmona laikėsi nuošaliai, ir aš ją retai maty- 
davau. Valgė ji atskirai, viena, it man tas nepatiko, 
tačiau visi sako, kad Afrikoje čiabuvė žmona nevalgo 
kartu su vyru, todėl aš turėjau su tuo sutikti. 

Po kelių dienų plantatorius, jo žmona ir berniukas 
patraukė toliau. Žiūrėjau į juos ir galvojau, kad jie, 
lyg tos paklydusios sielos, pasmerktos amžinai klajoti, 
o jų laimė laukia vis už sekančios kalvos arba už se- 
kančio vingio kelyje, kuris šimtais mylių išsivingiavęs 
per begalinį mišką. 

Kitą dieną, kai išvyko ši laiminga ir kartu labai ne- 
laiminga šeima, aš pirmą kartą per visus gyvenimo 
Konge metus taip iš arti pažvelgiau mirčiai į akis. 

Patas tuo metu kovojo su nedidele gripo epidemija. 
Afrikiečiai labai neatsparūs šiam mikrobui, ir jo sukel- 
ta liga įsisiautėja visame tropiniame miške. Amerikoje 
ir Europoje epidemijos prasideda esant šaltiems ir dar- 
ganotiems orams. Iturio girioje, kur gyvsidabrio stul- 
pelis didesnę metų dalį būna maždaug ties aštuoniasde- 
šimčia Farenheito skalės laipsnių!, taip pat kyla epide- 
mijos, nors oras čia visiškai kitoks. 

Aš padėjau ligoninėje, išdavinėjau Pato paliepimu 
vaistus, matavau temperatūrą ir rašiau ligos istorijas. 
Vakarop visai nusivariau nuo kojų. Namo leidausi per 
stovyklą be žibinto, pasikliaudama paskutiniaisiais jau 
pasislėpusios už miško saulės spinduliais. Paprastai vi- 
sada žiūriu, kur einu. Tai pagrindinė džiunglių taisyklė, 
bet šį kartą, susirūpinusi dėl gripo epidemijos, aš trau- 
kiau, nekreipdama dėmesio, kur statau koją. 

Artėdama prie viešbučio, užmyniau lazdą. Jos galas 
švystelėjo ore ir užgavo man kulkšnį. Aš traukiau to- 
liau, nuėjau beveik iki pat namo, vis galvodama, kodėl 
lazda taip keistai perlūžo ir užgavo koją gerokai aukš- 
čiau bato. 

Ir tada susivokiau. Tai nebuvo jokia lazda. Aš įbė- 
gau į namą, pasiėmiau žibintą ir leidausi atgal taku, 
kuriuo ką tik buvau praėjusi, švysčiodama žibintą į 
šonus, rūpestingai apžvelgdama žemę. Pasiekiau vieta, 
kur mane užgavo. Ten gulėjo ta „perlūžusi lazda“ — 
šlykšti angis, kuri net patingėjo nušliaužti šalin. 

Aš surikau visa gerkle ir klupdama leidausi bėgti į 
ligoninę. Patas, išgirdęs riksmą, pasitiko mane prie 
durų. 

— Daryk ką nors,— maldavau,— man įgėlė angis. 

Angys itin nuodingos gyvatės. Jei skubiai neįsikiša 
medicina, nuodai dažnai užmuša žmogų per kelias 
TT Farenheito 80'—26,7“C. 

valandas. Visa tai praskriejo mano mintyse, kai gurnelis 
pradėjo tvilksėti ir tinti. Skausmas buvo maždaug toks, 
koks būna apsišutinus ar sugėlus įpykusioms širšėms. 

Patas ir sanitarai ėmė ieškoti gyvačių serumo. Jis 
buvo pasibaigęs. Jie išgriozdė visą ambulatoriją, bet 
veltui. 

— Dieve šventas, — rėkiau aš,— pilna visko nuo re- 
čiausių ligų, o nėra nieko nuo labiausiai paplitusiu. 
Negi turėsiu mirti nuo gyvatės įkandimo, kai visi žino, 
kad Konge pilna nuodingų gyvačių. 

— Na, nusiramink.— tarė Patas.— Blogiausia tau da- 
bar jaudintis. Tada kraujas žymiai greičiau išnešios 
nuodus po visą organizma. | 

Jis aprišo tvarsčiu man blauzdą virš dviejų skylu- 
čių, kur angies geluonis buvo įsmiges į oda. Paskui per 
tvarstį perkišo pieštuką, šitaip padarydamas turniketą, 
ir veržė tol, kol žemiau turniketo sustabdė kraujo apy- 
taką. Patas ištiesė ranką paimti skalpelio, ir aš nusisu- 
kau, kad nematyčiau, kaip jis sminga į koją tiesiai ten, 
kur buvo įgelta. 

Man beveik neskaudėjo. Kraujo apytaka buvo taip 
gerai sustabdyta, kad žemiau turniketo nieko nejau- 
čiau. Pridėjęs lūpas prie kraujuojančio piūvio, Patas 
ėmė čiulpti, kas kelios sekundės išspiaudamas kraują 
su gyvatės nuodais ant žemės. Po minutės jis mostelėjo 
vienam patarnautojui, ir pastarasis toliau tęsė darbą. 
Šeši ar septyni pasikeitė, kad nė vienam į skrandį ne- 
pakliūtų per daug nuodų. 

Jie taip dirbo dvidešimt minučių. Paskui Patas atlei- 
do turniketą. Kraujas užliejo kulkšnį ir pėdą. Jaučiausi 
taip, lyg būčiau užmynusi kaktuso krūmą, bet po va- 
landėlės nustojo skaudėti. ir Patas uždėjo ant žaizdos 
šlapią tvarstį. Jie parnešė mane namo ir paguldė į lovą. 
Patas man davė migdomųjų, ir, kai atsibudau, jau buvo 

rytas. Pabudus jaučiausi taip, tarsi mano galva būtų 
buvusi kietai prikimšta ir į Grend Kenjono tarpeklį nu- 
mesta pagalvė. 

Patas buvo įsitikinęs, kad man nebegresia joks pa- 
vojus, tačiau vis tiek išėjo paruošti mūsų senuko „šev- 
roleto” greitai kelionei į Irumą, artimiausią miestą, tu- 
rinti tikrą ligoninę. Vos tik motoras pradėjo pukšėti ir 
pagaliau suūžė, į stovyklos teritoriją įvažiavo automo- 
bilis. Prie vairo sėdėjo jaunas belgas gydytojas, dirban- 
tis aukso kasyklose netoli Ruandos. 

Jis apžiūrėjo mano koją, pamatavo temperatūrą, sa- 
vo stetoskopu paklausė širdį. 

— Nėra reikalo jums važiuoti į Irumą,— tarė jis— 
Po savaitės būsite sveika kaip ridikas. Neturėdamas gy- 
vačių serumo, jūsų vyras gydė jus visiškai teisingai. 

Taigi savaitę aš ilsėjausi. Perskaičiau susikaupusias 
paskutines žinias, tikriau tas, kurios prieš tris mėnesius 
buvo paskutinės, tačiau juk ir jos mums yra naujienos. 


KETURIOLIKTAS SKYRIUS 


„ Sustiprėjusi tiek, kad lengvai galėjau vaikščioti, 
savo gydomojo poilsio pabaigai apsilankiau pigmėjų 
stovykloje. Beveik iškart pastebėjau, kad nuo to laiko, 
kai buvau paskutinį kartą atėjusi, daugelis mažųjų 
žmonių pasidarė lūšnoms duris. Įtaisymas jų buvo pras- 
tas — keli lapai, įsprausti į įskeltas lazdas, tačiau jų 
paskirtis nekėlė abejonių. 

Šnektelėjau su Seilu apie jas. Jo akys sublizgo ir, 
plačiai nusišypsojus, suspindo dantys. 

— Madami pati įvedėt šitą madą,— tarė jis.— Kai 
jūs tik atvykote į miškus, nė vieni pigmėjų namai ne- 
turėjo durų. Dabar kiekviena moteriškė truks pliš nori 
turėti lygiai tokias pat, kaip jūsų. 

Seilo nuomone, pirma buvo geriau. 

— Jei moteris bendraudavo su svetimu vyru, be 
durų buvo žymiai geriau įeiti į namus ar išeiti, — kal- 
bėjo jis. 

Seilas papasakojo, kad niekam tie dalykai per daug 
neužkliūdavo, nebent jei įžeistoji žmona ar vyras suži- 
nodavo. Tada kildavo audra. 

Man tai pasirodė keista, ir vakare pasikalbėjau apie 
tai su Faizio žmona Sofina. 

— Įvairiose gentyse yra įvairūs papročiai, — paaiš- 
kino ji.— Skaistybė pigmėjams dar ne pats svarbiausias 
būsimos žmonos privalumas. Labai nedaug moterų ište- 
ka, dar tebebūdamos nekaltos. 

Man buvo tekę girdėti apie defloracijos! apeigas, 
vadinamas alima, bet buvo tikima, kad ta praeities lie- 
kana išnykusi, civilizacijai atėjus į miestus ir misijas. 

Kai aš pasakiau šitai, Sofina taip pasižiūrėjo į mane, 
tarsi jai būtų buvę labai juokinga. 

— Po poros savaičių mes leisimės prie Leilo upės 
žuvies gaudyti, — tarė ji.— Pasistenkite būti ten. 

Moteriai šitoks kitos moters pasiūlymas tolygus ka- 
riniam įsakymui. Aš visą laiką sekiau pigmėjus, o kai 
jie susiruošė persikelti į laikiną žvejybos stovyklą, su- 
sikroviau daiktus ir laukiau. 

Vieną rytą Faizis atėjo į viešbutį pasakyti man, kad 
mažųjų žmonių kurį laiką nebus jų kaimelyje. 

— Taip, žinau, — pasakiau jam.— Ir vyksiu su jumis 
į Leilo stovyklą. 

Jis atrodė nustebęs, bet tik akimirką, ne ilgiau. Pig- 
mėjas jau buvo pripratęs prie mano netikėtų poelgių. 

Kitą rytą patraukiau žvejybinės stovyklos link. Emi- 
lis ir Ibrahemus nešė mano bagažą, o taip pat ir dažus 
bei drobes. Mums pasiekus proskyną prie nedidelio 
upeliuko, pigmėjai ėmė vikriai lakstyti aplinkui, kas 
lūšnelę statydamas, kas kirsdamas nudžiūvusius me- 
džius, kad smarkios liūties metu neužgriūtų — visi tvar- 
kė teritoriją stovyklai. Mano berniukai greitai pastatė 
man namuką, sutvarkė daiktus ir iškeliavo atgal į vieš- 
butį. Likau viena su pigmėjais, miško tankumyne, toli 
nuo kelio, be jokio ryšio su tuo, ką vadiname civili- 
zacija. 

1 Defloracija — iškilmingos apeigos, kurių metu mergaitės tam- 
pa moterimis. 

Pirmąją dieną neįvyko nieko įdomaus. Vyrai piovė 
leinas vyteles, lupo nuo jų žievę ir rišo prie jų jaunus 
lianų auglius. Užkabinus ant vytelės vielinį kabliuką, 
Žvejybos įrankis būdavo baigtas. 

Gal mažieji vyrai buvo dideli meškeriojimo žinovai, 
o gal žuvies buvo labai daug ir ji buvo apkvaitusi, bet 
po kelių valandų kiekviena šeimyna virš ugniakuro 
kepė žuvį. Čirškančios žuvies kvapas užtvindė kiekvie- 
ną stovyklos kampelį, ir aš nejučiom prisiminiau, kaip 
kadaise kvepėjo pakrantėje kepama žuvis Pietinėje 
Karolinoje. 

Tą popietę pastebėjau, kad keli pigmėjai statė gero- 
kai didesnę lūšną, negu paprastai. Stovėjo ji nuošaliau, 
arčiau džiunglių. Pamačiau, kad joje buvo ir užpaka- 
linės durys, o šito jau nerasi nė viename įprastiniame 
pigmėjų būste. 

Kai darbas buvo baigtas, į lūšną įsikraustė senoji 
Akinadamena, išdidi it mergaičių koledžo grupės vy- 
resnioji. Kartu su ja įėjo Andre duktė Satilumė, Sala- 
minio duktė Kumuja, dvi Faizio dukterėčios — Epenė 
ir Amena, Makalilės ir Mijumo dukterys Bola ir Somė 
bei Andakalos duktė Fatuna. Visos jos buvo tarp pen- 
kiolikos ir šešiolikos ir jau pilnai susiformavusiomis 
grakščiomis figūrėlėmis, mažytės, bet tobulai propor- 
cingos, su gražiomis stačiomis krūtimis. 

Įėjusios į alimos apeigų lūšną, mergaitės vėl pasi- 
rodė tik sekančią dieną. Tada jos sukrovė didelį laužą 
ir kūreno jį, kol atsirado didoka pelenų krūva. Senoji 
Akinadamena įžėrė truputį šitų pelenų į deginto molio 
dubenį, pridėjo vandens ir maišė, kol pasidarė balta 
pasta. 

Viena po kitos mergaitės sėdosi prieš senąją pigmė- 
ję, o ji piešė joms ant veido, krūtų ir šlaunų slėpinin- 
gus raštus. Tamsiame jų odos fone tie balti kreidingi 

dažai darė jas kur kas panašesnes į žiniuonis ar burti- 
ninkus, negu į dailias mergaičiukes, įšventinimo į mo- 
terystę belaukiančias. 

Kosmetikos salonui užsidarius, visos moterys ir mer- 
gaitės patraukė į mišką lianų auglių, fito medžio rykš- 
čių ir kitokių lazdų ginkluotei rinkti. Saulei leidžiantis, 
mergaitės suėjo į apeigų lūšną. 

Temstant, kai miško vabzdžiai pradėjo savo koncer- 
tą, pigmėjės ėmė taisyti kažką iš bananų, prikepė daug 
žuvies ir pavalgydino savo vyrus ir vaikus. Paskui at- 
skirai valgė moterys, plepėdamos kibiros kalba; jos 
juokėsi, erzino mergaites viduje, svaidydamos replikas, 
kurių aš negalėjau suprasti. 

Baigusios ruošą, įšventinimo laukiančių mergaičių 
motinos ir kitos giminaitės susirinko į pusratį priešais 
didžiąją alimos apeigų lūšną. Prieblandoje pažinau Ma- 
sambą, antrąją Faizio žmoną, Andre žmoną Atiją, Sefaus 
žmoną Angelinę, Kapitos žmoną Medą, Asfilindą, Seilo 
žmoną Tomasą ir dar kokį pustuzinį kitų. 

Vyrai sėdėjo prie centrinio stovyklos laužo, kalbė- 
josi keistais žemais balsais arba rūkė lapus ilgose pyp- 
kėse su bananinių stiebų kandikliais. 

Iškart visiškai sutemo — tik Konge taip staigiai bai- 
giasi diena. Vabzdžiai nutraukė savo simfoniją. Karta, 
moterims kiek aptilus, toli tropiniame miške išgirdau 
šimpanzes, bet joks žvėris nedrįso artintis prie didžiulių 
žioruojančių stovyklos laužų. 

Staiga moterys uždainavo. Jos nesitraukė iš vietų 
priešais alimos lūšną, tik pasidėjo ant žemės rykštes ir 
lazdas; nepaprastai sutartinai suskambo jų balsai. 

Sėdėjau prie savo lūšnelės durų, ne toliau, kaip už 
kokių keturiasdešimties pėdų, trokšdama, kad kas nors 
iš mano draugų Jungtinėse Valstijose galėtų išgirsti ši 
neįtikėtinai gražų chorinį dainavimą. Moterys įdėjo į tai 

tiek širdies, tiek jausmo! Nežinau, ar jos prisiminė sa- 
vąsias alimos apeigas, ar mąstė taip, kaip ir mes, kai 
nuklystame mintimis į romantiškuosius ankstyvos savo 
jaunystės laikus. 

Dainavo jos gal kokią valandą ar dar ilgiau. 

— Mergaitės dar nemoka alimos dainų, — tarė Fai- 
Zis stabteldamas: jis ėjo į mišką daugiau malkų pa- 
rinkti. — Vyresniosios turės jas išmokyti. 

Priėjo Salaminis ir patikino mane, kad tikroji cere- 
monija teprasidėsianti dar tik po dviejų naktų. 

Užmigau klausydamasi mažųjų žmonių, vis dar be- 
sikalbančių prie laužų. 

Sekanti diena, ir dar viena — abi kartojo pirmąją. 
Vyrai žvejojo, vaikai sūpavosi medžiuose prie stovyk- 
los greitomis padarytose sūpuoklėse, alimos apeigų lau- 
kiančios mergaitės mokėsi dainų, o Akinadamena mar- 
gino jas naujais raštais. Man rodės, kad šituos nudažy- 
mus keisdavo ryte, paskui kokią trečią popiet ir dar 
kartą, prieš pat vakarienę. Antrąją dieną mergaitės vėl 
piovė vijoklius, lupo juos ir tol čaižydavo į rąstgalį, kol 
vijoklis tapdavo lankstus it virvelė. Tada jos kabinosi 
vijoklius ant kaklo taip, kad vienas ėjo nuo kairiojo 
peties po dešiniąja krūtimi, o kitas nuo dešiniojo po 
kairiąja krūtimi. 

Tą vakarą nė viena mergaitė nevalgė mėsos. Vyres- 
niosios davė joms bananų ir troškintų žalumynų bei 
kažkokio į arbatą panašaus gėralo. Ištekėjusios mote- 
rys ir vyrai kepėsi bolokio antilopės mėsos ir keletą 
rudųjų šerniukų; mėsą jie supiaustė ir užmovė ant nu- 
smailintų pagaliukų, įkypai įsmeigtų į žemę ties nedi- 
deliais lauželiais. 

Medžiotojas Moke ir vienos įšventinimo laukiančios 
mergaitės tėvas Salaminis paruošė mėsos ir mano da- 
liai, eidami rungčių, kurio gabalas bus geresnis. 

Mažasis filosofas Herafus, neturįs stovykloje nei vai- 
kų, nei artimesnių giminaičių, dalyvaujančių alimos 
šventėje, sėdėjo sau vienas nuošaliai ir, kaip man atro- 
dė, lyg ir su panieka stebėjo visą tą šurmuliavimą. 

— Neatrodo, kad pats džiaugtumeis alimos šven- 
te,— pasakiau jam. | 

— Madami, nelinksma senti, — atsiliepė jis.— Ne į 
vieną apeigų lūšną esu įsiveržęs, būdamas jaunesnis. 
Dabar jau nieko nebegeidžiu. Todėl man ir liūdna. 

Aš nuėjau sau ir palikau jį. Nuo senatvės vaistų 
nėra. 

Vos tik aš spėjau sugrįžti į savo lapinę, atsivėrė tik- 
ras pragaras. Koks tuzinas jaunų vyrų ir vyresnių jau- 
nuolių, kuriems buvo duota suprasti, kad ta ar kita 
mergaitė lūšnoje neliko abejinga jų meiliesiems žode- 
liams, pakilo nuo savo laužų ir patraukė prie didžiosios 
lapinės. Ėjusios sargybą moteriškės čiupo fito medžio 
rykštes bei lianų vyteles ir stengėsi atmušti vyrus, be- 
siveržiančius pas alimos mergaites. 

Man šitai atrodė tikra pyla. Girdėjosi senesnių mo- 
terų riksmai, ir skambiai pliaukšėjo ant nuogų kūnų 
rykštės. Vyrai nė nešūktelėjo iš skausmo, nors matėsi, 
kad moterys pliekia nejuokais. 

Besigrumiantieji suskilo į atskirus įnirtusius buūre- 
lius. Kai kurios iš saugotojų, pajutusios, kad vyrai už 
jas stipresni, griebė iš laužų degančius pagalius ir, pa- 
žėrusios žiežirbų arkas, privertė nekantraujančius jau- 
nuolius trauktis. 

Niekas tą vakarą nepralaužė vyresniųjų moterų už- 
tvaros. Mergaitės, susispietusios didžiajame būste, šū- 
kavo ir klegėjo, tačiau negalėjau pasakyti, ar šitaip 
susiklostę įvykiai jas nudžiugino ar apvylė. Senesnieji 
vyrai sėdėjo nuošaliau, samprotaudami, kad jaunajai 
kartai trūksta drąsos. 

Sugulė visi anksti, lyg nujausdami, kad čia buvo dar 
tik paruošiamasis susirėmimas. Svarbiausias įvykis bu- 
vo dar prieš akis. 

Sekanti diena išaušo niūri ir grėsminga. Lijo smul- 
kus lietus, ir meškeriotojai prie upelio nėjo. Kelios mo- 
terys surentė iš mongongo lapų šiokią tokią pašiūrę ir 
joje gamino valgį. Įdienojus visi, kas tik buvo stovyk- 
loje, sunerimo. Žaibai blyksčiojo virš aukštųjų medžių, 
o tolumoje be perstogės grumeno griaustinis. 

Sutemus prasidėjo įprastinė garsų simfonija, tik šį- 
kart ne vabzdžiai ją grojo. Dieną medžių viršūnėse šiu- 
renęs vėjelis vakarop pavirto tikru viesulu. Paskuti- 
niuose gęstančios dienos atšvaituose pamačiau, kokia 
vėtra siautė medžiuose. Vėjas draskė nuo šakelių galų 
lapus ir blaškė juos padrikais pluoštais virš vilnijančios 
lapijos. 

Iš pradžių apačioje audros veik nejautei. Miškas 
proskyną užstojo tarsi uždanga. Bet žaibui vis arčiau 
blyksčiojant ir vėtrai stiprėjant, jaučiau, kaip audra 
plakėsi į lapines mano būsto sienas. Įstriži lietaus šuo- 
rai tiško ant Žemės ir ritosi bangomis per laukymę. 
Perkūnas trankėsi prie miško sienos, atsiliepdavo ma- 
Žžuosiuose pigmėjų būstuose ir, piktai grumendamas, 
nudundėdavo tolyn. 

Įdomu, ar lūšnos atlaikys smarkėjančią vėtrą, galvo- 
jau. Jos svyravo, tačiau supratau, kad kaip tik šitas 
judėjimas, šitas siūbavimas į taktą su vėju ir neleido 
joms sugriūti nuo jo spaudimo. 

Faizis atbėgo pasižiūrėti, ar man kas neatsitiko. 

— Dabar Madami supranta, kodėl pirmą dieną nu- 
kirtome nudžiūvusius ir silpnus medžius, — tarė jis.— 
Sveiki žali medžiai vėtrą atlaikys. 

— Ar audra siaus visą naktį? — paklausiau. 

— Ne, tikriausiai ne. Artinantis nakčiai, paprastai 
audra ima tilti. Po kelių valandų ji turėtų nurimti. 

Vyrai sėdėjo lūšnelėse. Net ir karštakraujai jaunuo- 
liai buvo linkę geriau pabūti po stogu. Tačiau vyres- 
niosioms moterims audra nebuvo kliūtis. Jos stojosi 
pakaitomis prie įėjimo į alimos lūšną, o lietus plakė jų 
nepridengtus kūnus. Jis kapojo joms veidus, čaižė krū- 
tis, kertantis ir žiaurus, o jos vis stovėjo, net nesisteng- 
damos nusisukti nuo jo gūsių. Kažin ar viduj buvusios 
mergaitės įvertino šitokį jų narsumą? 

Faizis neapsiriko. Po kiek laiko lietus truputį apsil- 
po, ir vėjas tapo nebe toks nuožmus. Audra pamažu 
nuslinko kitapus Epulo, bet labai iš lengvo, lyg dels- 
dama. 

Žaibai vis dar tebevagojo dangaus skliautą, o 
džiunglių viršūnėse dundėjo griaustinis. 

Vyrai ir moterys ėmė rodytis iš savo būstų ir sau- 
somis, pastogėje laikytomis prakuromis kurti laužus. 
Jie spietėsi aplink ugnį, tarsi gerte gerdami šilumą savo 
smulkiais nuogais kūneliais. 

Nekreipdamas dėmesio į kitus, Herafus nusmailino 
pagaliuką, įbedė jį į žemę prie laužo ir ant jo užmovė 
gabalą mėsos. Kartkartėmis pagaliuką pasukdavo ir 
paskui laižydavo jam ant pirštų nuvarvėjusius taukus. 
Mažas pigmėjukas griebė mėsą, bet nesėkmingai — 
senis pliaukštelėjo jam per nagus, ir mažylis nukiūtino 
žliumbdamas pas mamą paguodos ieškoti. 

Tuo tarpu dar daugiau moterų patraukė į savo vie- 
tas prie įėjimo į alimos apeigų lūšną. Tarsi šito paska- 
tinti, koks tuzinas jaunų vyrų susispietė būrelin, paslap- 
čiomis nedrąsiai žvilgčiodami į uždraustąją jaunųjų 
skaistuolių šventovę. 

Aš išsinešiau laukan savo kėdę, padarytą iš šakų ir 
vijoklių apdairiojo Faizio, ir pasistačiau laukymėje 

prieš lapinę. Audros metu aptilę balsai dabar vėl su- 
klego. Girdėjau, kaip mergaitės kikena savo didžiajame 
būste ir kaip vienas vyresnis jaunuolis šūktelėjo kažką, 
tikriausiai pasigyrė. 

Anifa gražiu žemu kontraltu uždainavo sodrią dai- 
ną apie meilę ir geismus. Kažkas pasiėmė tamtamą ir 
ėmė jai pritarti, bet tyliai ir švelniai, kad neužgožtų jos 
melodijos. Moterys tyliai tarpusavy šnekučiavosi, viena 
nervingai susijuokė. 

Dėdamasis norįs užmesti ant laužo malkų, vienas 
jaunuolis atsiskyrė nuo draugų, perėjo nedidelį žemė“ 
plotelį tarp būrelio ir moterų užtvaros ir puolė prie ali- 
mos lūšnos durų. Tomasa užsimojo savo fito medžio 
rykšte, ir toji piktai čiaukštelėjo per pliką vaikino nu- 
garą. Stiprios Sitalos rankos plačiai užsimojo, ir jos lia- 
nos virvė apsivijo apie jo kojas, supančiojo ir pargriovė. 

Dar du jaunuoliai pajudėjo link jo, o ir kiti jų drau- 
gai drąsiai sekė iš paskos, nė ženklu neparodydami, kad 
bijotų baudimo, kuris, kaip žinoma, laukė jų. 

Po akimirkos prasidėjo baisi maišatis ir pyla. Mote- 
rys klykė ir talžė jaunuosius vyrukus. Aš virpčiojau su 
kiekvienu smūgiu. Kažin ar, net tapus pirmuoju mer- 
gaitės mylimu, patirtas svaigulys galėjo atlyginti už vi- 
sas tas kančias, kurias kiekvienas iškentėjo. 

Per šūkavimus ir kovos triukšmą staiga išgirdau ali- 
mos lūšnoje dainuojant. Dainavo kibiros kalba, bet bū- 
čiau buvusi kurčia, nebylė, akla ir tikrai kvaila, jei 
nebūčiau supratusi, kad mergaitės dainavo, drąsindamos 
jaunuolius. 

Blykstelėjęs Žaibas nušvietė proskyną kaip tik tuo 
metu, kai vienas vyrukas prasiveržė pro kovojančias 
moteris. Jis išsisuko nuo paskutinio Tomasos rykštės 
smūgio, nėrė pro Anifą, tebedainuojančią savo meilės ir 
geismo dainą, ir įsiveržė į alimos apeigų lūšną. 

Nuo perkūno spyrio sueižėjo oras virš stovyklos, iš- 
tirpo visi Žmogiški garsai. Kai grumenimas nutolo, man 
pasirodė, kad išgirdau silpną mergaitės balsą, sklindan- 
tį kažkur iš slaptų alimos lūšnos užkampių gilumos. 
Paskui vėl girdėjosi tik sodrusis Anifos balsas, prade- 
dantis naują posmą. 

Aš pažvelgiau į Herafų, tupinti priešais laužą ir lai- 
kantį savąjį Keptos antilopės mėsos gabalą. Jis apsuko 
jį ant pagaliuko, įsitikino, kad iškepęs, ir taip suleido 
dantis į mėsą, lyg būtų nekentęs jos labiau už viską pa- 
saulyje. Dar vienas žaibo plyksnis nušvietė laukymę. 
Akimirksnį tetrukusiame žybtelėjime senuko veidas 
matėsi taip aiškiai, lyg šviestų vidurdienio saulė. Jis 
nusisuko, bet aš spėjau įžiūrėti ašaras, kurios riedėjo 
jam per skruostus į barzdą. 

Sekanti diena buvo šilta ir giedra, tarytum audra 
būtų ją švariai išskalbusi ir palikusi išdžiūti ekvatoriaus 
saulėkaitoje. 

Kai kurie vyrai išėjo medžioti, nešdamiesi į mišką 
savo tinklus ir ietis, lyg tie pasakos nykštukai, vykstą 
į Auksinės Upės kasyklas. 

Moterys darbavosi, grūsdamos į miltus maniokos 
šakniagumbius, kepdamos bananus. Popiet atvyko bū- 
relis mūsų kaimo pigmėjų ir atsivedė močiutę ir mažąjį 
Viljamą Dž. Jis nešėsi kažkieno jam padarytą mažučiu- 
ką šaunamąjį lanką, ne didesnį už mokinišką liniuotę, 
ir buvo baisiai laimingas. Nešėsi jis ir iš antilopės kai- 
lio padarytą strėlinę, bet buvo išmėtęs visas savo strė- 
les, jei išvis buvo kada jų turėjęs. 

Stebėjau jį kėblinėjantį su kitais vaikais ir didžia- 
vausi, Matydama, kaip vikriai jis juda. Niekam nė į gal- 
vą nebūtų atėję, kad jis sirgęs poliomielitu. Mane pa- 
matęs, jis nesitvėrė džiaugsmu ir, burbuliuodamas klai- 
kiausia maišyta kingvanos ir anglų kalba, stengėsi 

papasakoti man, kas nutiko keliaujant iš viešbučio į 
stovyklą. 

Buvau laiminga, kad vaikas atsigavo po dalinio pa- 
ralyžiaus, ir beveik tiek pat patenkinta, kad jis puikiai 
sutarė su kitais pigmėjų vaikais. Aš atidaviau jį močiu- 
tei, tiesa, skaudama širdimi, tačiau jaučiau, kad jis bus 
tikrai laimingas tik gyvendamas įprastą pigmėjišką gy- 
venimą. Auginti jį taip, kaip auginčiau baltąjį vaiką, 
būtų buvęs rafinuotas žiaurumas. Jis niekada negalėtų 
jaustis laimingas tarp pigmėjų, o vaikystei praėjus, nie- 
kada neturėtų vilties būti laimingas baltųjų šeimoje. 

Andre liko namie, kadangi jo žmonai iš nosies bėgo 
kraujas. Kai jai pagerėjo, jis slankiojo be tikslo aplink 
laužą, kol vienas vaikas pasiūlė padaryti jiems įtaisą 
vištoms gaudyti. Andre išpiovė ilgą šaką, nugenėjo la- 
pus ir prie vieno galo pririšo lianą. Paskui iš jos padarė 
palaidą kilpą, kurią, timptelėjus vijoklį, galėjai staigiai 
užveržti. 

Kai tik jis pabaigė, vaikai čiupo įtaisą ir nurūko lau- 
kymės pakraštin, kur visas būrys vištų krapštėsi iš 
plunksnų vabzdžius. Pigmėjukai taip laikė kartį ir kil- 
pą, kad patys liktų už kokių dešimties ar dvylikos pėdų 
nuo vištų. Vienas pabarstydavo kilpoje saujelę manio- 
kos ar ryžių ir nubėgdavo. Anksčiau ar vėliau, nesvar- 
bu kada, nes juk pigmėjui laikas visai nerūpi, — kuri 
nors vištelė įžengdavo į kilpą palesti. 

Žvygaudami vaikai trūktelėdavo lianą ir pagaudavo 
už kojos kvailąją vištelę. Andre žiūrėjo, kad vaikai 
nesužalotų paukščio, bet aš stebėjausi, kaip pigmėjai 
gali tikėtis, kad vištos, šitaip laikomos, gerai dėtų. Vai- 
kams taip bepramogaujant, Sofina užsuko paplepėti. Ji 
žinojo, kad aš mėgdavau angliškuoju papročiu po pietų 
užsiplikyti arbatos, ir lygiai taip pat gerai žinojo, kad 
mielai vaišindavau ja bet kurią moterį. 


180 


Ji atsinešė savo seną apdaužytą baltai emaliuota 
puodelį, kuris naujutėlaitis ir neįskilęs kadaise kabojo 
ant vinies induso krautuvėlėje prie Stenlivilio — Irumo 
vieškelio. 

Siurbčiodama arbatą, Sofina garsiai čepsėjo lūpomis, 
šitokiu būdu girdama ją pagal savąsias gero tono tai- 
sykles. Pašnekėjus kiek apie Viljamo Dž. pasveikimą, 
apie galimą medžioklės sėkmę ir apie malonų orą po 
audros, aš pakeičiau pokalbio temą ir paklausiau apie 
alimos apeigas. 

— Ar jau viskas pasibaigė? — pasiteiravau. 

— O ne,— tarė Sofina,— dar bus kovojama mažiau- 
siai savaitę. 

— Ar kada nors būna sužeidimų? 

— Ne, rimtų nebūna. Prieš atvykstant bvanai Patne- 
mui būdavo kitaip. 

— Papasakok man apie senus laikus, Sofina,— pa- 
prašiau. 

Moteriškė išgėrė iš savo apdaužyto puodelio pasku- 
tinius arbatos lašus ir patogiai atsilošė savo kėdėje iš 
šakelių ir lianų. | 

— Seniau prieš moteris jaunieji vyrai kovodavo su 
lankais ir strėlėmis, — pradėjo ji.— Alimą švęsdavo, kai 
tik kuri nors mergaitė lytiškai subręsdavo. Niekas ne- 
norėdavo vyrams trukdyti, bet genties papročiai reika- 
lavo neleisti berniukams ir jaunuoliams prisiartinti prie 
moterų. Kartais kai kas žūdavo — tokia įnirtinga būda- 
vo kova prie durų. 

— O kartais vyresni, vedę vyrai įsijungdavo į kau- 
tynes. Jeigu žmona pamatydavo tokį mėginant įsibrauti 
į lūšną, kur buvo skaisčiosios mergaitės, už teisę įeiti 
ji galėjo priversti vyrą padovanoti jai dešimtį strėlių 
geležiniais antgaliais. Už visas tas strėles ji galėjo nu- 
sipirkti daug vertingų daiktų. 

— Dabar nebe taip. Valdžia nepritaria alimos šven- 
tei. Nepatinka ji ir tėvams misionieriams. Štai kodėl 
dabar atliekame tik tariamas apeigas. 

Pažvelgiau į Sofiną. Sofina — į mane. Ji buvo tokia 
rami ir abejinga, tarsi būtų pasakojusi man, kaip kepti 
bananus. 

— Sofina,— tariau,— aš mačiau, kas įvyko vakar 
vakare. Vienas jaunuolis įsiveržė į alimos lūšną. 

Pigmėjė nė nemirktelėjo. 

— O taip, aišku, Madami,— sutiko ji.— Bet jis tuo- 
jau išėjo per dureles kitoje pusėje. 

Aš vėl įpyliau jai arbatos, ir mes plepėjome apie 
kasdieniškus dalykus. Po valandėlės ji pasakė turinti 
ruošti vaikams vakarienę ir išėjo, padėkojusi man už 
vaišingumą. Mačiau, kaip nueidama ji prisisegė apdau- 
žytąjį emaliuotą puodelį sau prie raiščio aplink strėnas 
ir kaip jis šokčiojo, jai žingsniuojant per laukymę. 

Tą vakarą prie skaistuolių lūšnos durų vėl buvo 
mūšis. Nė viena pusė, atrodo, nebeturėjo tiek įkarščio, 
kiek praėjusį vakarą. Galvojau apie tai, ką buvo sa- 
kiusi Sofina, ir abejojau — gal gi čia tikrai buvo tik 
formalus žaidimas. 

Tačiau kitą vakarą kautynės prasidėjo tuoj po va- 
karienės ir tęsėsi iki vėlyvos nakties. Man nusibodo 
stebėti vyrus ir moteris, taip atkakliai kovojančius dėl 
kažko tikriausiai prasimanyto, ir atsiguliau į lovą pa- 
skaityti prie žibinto. 

Tur būt, jau buvo vidurnaktis, kai tolumoje džiung- 
lėse išgirdau tylų mykimą. Žmonės prie laužų liovėsi 
triukšmavę. Ir vėl pasigirdo, lyg tolimo rago garsas, 
melodingas, tačiau visiškai nepanašus į tikro rago aidė- 
jimą. Aš nusviedžiau knygą ir, išlėkusi pro duris, be- 
spėjau pamatyti paskutiniąsias moteris skubančias vi- 
dun, į savo lūšneles. 

Vyrai sėdėjo aplink laužus, įbedę akis į liepsnas, 
nė negalvodami pasižiūrėti į tą pusę, iš kurios sklido 
garsas. Faizis, nudobęs dramblį pigmėjų ietimi, ir tas 
nė nepajudėjo sužinoti, iš kur tas kraupus garsas. Mo- 
ke, geriausias medžiotojas, taip pat kaip prikaltas sė- 
dėjo prie ugnies. Ir Herafus, tiek senas, kad nebijotų 
mirties, bet dar pakankamai jaunas, kad jos nelauktų, 
žiūrėjo tiesiai į šokčiojančias liepsnas. 

Mintimis grįžau į naktį po Basalindos laidotuvių, kai 
lūšnelę. 

— Tas, kuris pasižiūri į Esambą, turi mirti, — pasa- 
kė tada jis. 

Kitapus Leilo upės, ne platesnės už kaimo keliuką, 
vėl pasigirdo mykimas. Jis nesklido iš vienos kurios 
vietos, jis aidėjo visur. Atrodė, tai buvo bekūnis gar- 
sas. Aš buvau civilizuota baltoji, turinti visokių elemen- 
tarių žinių. Aš privalėjau apsiginkluoti ir eiti į naktį, 
surasti atsakymą į visus mano mintyse skriejančius 
klausimus. Bet taip nepadariau. Apsisukau ir įėjau vi- 
dun. Aš nenorėjau pažiūrėti Esambai į akis. 

Kitą dieną auštant atbėgęs žinianešys pranešė, kad 
valesių stovykloje netoli Leilo upės mirė vienas Ando- 
kalos giminaitis. 

Pasišaukiau Faizį nuo laužo, kur buvo ruošiami pus- 
ryčiai. 

— Vakar buvo pasirodžiusi Esamba, tiesa? — pa- 
klausiau. 

— Taip, Madami,— atsakė pigmėjas.— Mes visi ją 
girdėjome ir bijojome. 

Nežinau, kodėl tai padariau, bet uždėjau jam ant 
peties ranką, pažvelgiau tiesiai į juodas it anglis jo 
akis ir pasakiau: 

— Aš taip pat bijojau. Nenorėjau pažvelgti Esam- 
bai į veidą. 

Faizis tiktai linktelėjo. 

Visą tą dieną mąsčiau apie šį keistą dalyką, paslap- 
tingąjį blogį, vadinamą Esamba. Ir kuo ilgiau laužiau 
galvą, tuo mažiau pateisinama atrodė tiek pigmėjų, tiek 
ir mano baimė. 

Pasistačiau molbertą ir ėmiau tapyti Anifą. Ji sėdėjo 
priešais savo lūšnelę ir peiliu krapštė sau iš po odos 
erkes. 

Ji ryšėjo mažutėlę plaktos medžio tošies prikyštę, 
išmargintą plytos raudonumo taškeliais. Kaklą jai puo- 
šė koralų spalvos karoliukų vėrinys, o ant rankų ji mū- 
vėjo dvi apyrankes iš ryškiai mėlynų karolėlių. Daugiau 
niekas neslėpė jos tobulo moteriškumo. Toks modelis — 
kiekvieno dailininko svajonė: tokia nuostabių skulptū- 
riškų formų moteris, abejinga it puiki rožė — ją, kaip 
ir tą gėle, labai sunku atkurti drobėje. 

Po valandėlės ji pradėjo dainuoti, nelabai garsiai, 
savo giliu kaip varpo skambėjimas kontraltu. Tai buvo 
ta pati daina, kurią ji dainavo prie įėjimo į alimos lūš- 
ną, kai tvirtaširdis jaunuolis, prasiveržęs pro moterų 
užtvarą, įsibrovė vidun. 

Tapydama svarsčiau, ar nepaklausus jos apie tas 
užpakalines dureles, kurias minėjo Sofina. Ir nuspren- 
džiau neklausti. Aš juk buvau Iturio girios glūdumoje. 
Kas aš per viena, kad privalėčiau sužinoti Esambos ar 
alimos paslaptį? Kodėl turėčiau paneigti Softinos pasa- 
kojimą? Kokiais motyvais? Tiktai keliomis karšinčiaus 
pigmėjo skruostais nuriedėjusiomis ašaromis. Tiktai 
silpnu skaisčios mergelės šūktelėjimu, tuojau pat ištir- 
pusiu griaustinio aidėjime. 


PENKIOLIKTAS SKYRIUS 


Nuo Leilo upės kranto persikėlėme į stovyklą, va- 
dinamą Makuba. Ji buvo prie pat druskos klodo, kurį 
palaižyti mėgo ir antilopės, ir okapiai, ir buivolai, ir žo- 
lėdžius žvėrelius medžiojantys plėšrūnai. 

Šimpanzės ir babunai knibždėjo aplink stovyklą kaip 
katės prie skerdyklos, spoksojo į mus iš miško prieblan- 
dos ar nuo aukštų medžių šakų. 

Faizis sakė, kad netoliese esama ir dramblių, bet aš 
nemačiau nė vieno. 

Kadangi aplinkui buvo daugybė medžiojamų paukš- 
čių ir žvėrių, maniau, kad tinklai bus kasdien pilni. Ta- 
čiau iš tikrųjų buvo toli gražu ne taip. Tris dienas iš 
eilės Moke, Salaminis, Faizis, Angolis, Ageronga-pig- 
mėjas ir kiti medžiotojai kas rytą išsiruošdavo pilni 
vilčių, o vakare grįždavo tuščiomis arba beveik tuš- 
čiomis. Trečią dieną, medžiotojams išvykus, kai kas iš 
senesniųjų vyrų pasiėmė lankus bei strėles ir išėjo prie 
druskos klodo. Jie pastatė mongongo lapų užtvaras, už 
kurių dauguma ir pasislėpė. Kiti parėjo į stovyklą bai- 
siausiai triukšmaudami, kad susidarytų įspūdis, jog nu- 
ėjo visas būrys. 

Netrukus po to, kai vyrai taip klastingai užsimaska- 
vo, medžių viršūnėse ėmė siautėti visas pulkas bež- 

džionių. Pigmėjai šaudė jas medinėmis strėlėmis, tau- 
pydami žymiai vertingesnes, geležiniais antgaliais, di- 
desniems žvėrims. Strėlės skriejo be jokio garso, ir kvai- 
losios beždžionės tol žiūrėjo, kaip viena po kitos drimba 
iš medžių jų giminaitės, kol baimė nugalėjo smalsumą, 
ir jos nurūko į saugesnes vietas. Tačiau tuo metu seniai 
jau buvo nudobeę šešias beždžiones. 

Pirmą kartą per kokias dvi ar tris dienas stovykloje 
pasirodė mėsa. Moterys iškepė ją, nelaukdamos, kol 
grįš medžiotojai, ir visi valgė pasigardžiuodami. Aš pa- 
ragavau, bet nebaigiau savosios porcijos. Mėsa turėjo 
šleikščiai saldų skonį, kuris labai jau skyrėsi nuo visko, 
ką iki tol buvau valgiusi. 

Tomasa ir Anifa traukė mane per dantį, o pačios 
čepsėdamos gardžiavosi. Kol kiti baigė beždžionieną, aš 
pietums dar suvalgiau truputį keptų bananų, žalių sa- 
lotų dubenėlį ir kelis žemės riešutus, suvyniotus į lapus 
ir paskrudintus žarijose. 

Tą vakarą medžiotojai parsinešė rudąjį šerniuką ir 
vieną perlinę vištelę. Jie buvo pasipiktinę laimikiu. Pa- 
stebėjau, kad tie, kurie buvo namie, nė nesiartino prie 
mėsos, matyt, galvodami, jog vyrai visiškai nusipelnė, 
ir tai, ką pasigavo, gali sudoroti patys vieni. 

— Pikta akis nužiūrėjo mūsų tinklus,— tarė Moke 
po vakarienės. 

Angolis ir Salaminis sutiko su tuo. 

Faizis papurtė galvą. 

— (Gal tai todėl, kad varovėmis turėjome alimos 
mergaites, — pasakė jis.— Reikėjo leisti senesniąsias 
moteris. 

Jie ginčijosi, vėl ir vėl svarstydami tas pačias teori- 
jas, lyg šuo, vis vieną ir tą patį seną kaulą begraužian- 
tis. Dar man neatsigulus, vyrai nusprendė laimėti sėk- 
mę, pakeitę tinklo kvapą. 

Anksti kitą rytą, kol moterys ruošė manioką, vyrai 
sukrovė tinklus laukymės viduryje. Jie pasiuntė keletą 
paauglių berniukų į mišką rinkti lapų, ir, kai šie atga- 
beno lapus, medžiotojai vandeny sutrynė juos į tyrę. 
Moke sugavo vištą, išpešė keletą uodegos plunksnų ir 
sudegino jas. Šio ritualo metu gautus pelenus įmaišė į 
lapų tyrę. Paskui tyrę praskiedė vandeniu ir apšlakstė 
ja tinklus, kaip prieš lygindama moteris apšlaksto bal- 
tinius. 

Vos tik aš pagalvojau, kad viskas pasibaigė, Moke 
pasakė, jog jie ketino imtis dar galingesnių burtų, kad 
nuimtų nuo tinklų užkeikimą. 

— Kiekvienas medžiotojas turi įsipiauti liežuvį ir 
nusispiauti ant tinklų, — tarė jis. 

Stebėjau, kaip vyrai pasiėmė strėlę metaliniu ant- 
galiu ir ėmė galąsti ją į akmenį. 

Moke paėmė ją, truputį isipiovė liežuvį ir nusispio- 
vė ant tinklų. Faizis, Ageronga, Angolis ir kiti, stovintys 
aplinkui, padarė tą patį. 

— Žinote, Madami,— tarė Moke,— jau laikas įpiau- 
ti liežuvį ir jums. 

Mane apėmė siaubas. Žiūrėjau, kaip strėlė keliavo 
nuo burnos prie burnos, ir mano kūnas ėjo pagaugais. 
Mačiau Patą gydant čiabuvius nuo frambezijos!, sifilio, 
tuberkuliozės ir visų kitų ligų, paplitusių prie Epulo 
upės. Aš žinojau, kaip lengvai mikrobai išlieka ir tarps- 
ta pusiaujo klimate. 

Visgi nenorėjau, kad mažieji žmonės pamatytų, jog 
aš bailė. Paskubomis svarsčiau, ar nepaprašyti palaukti, 
kol atsinešiu truputį spirito strėlei patrinti prieš įpiau- 
nant, ar geriau nieko iš anksto nedaryti, o tik paskui 
kaip galima greičiau išskalauti burną. 


! Frambezija — tropinis sifilis. 

Moke stebėjo mane, o ant jo mažo veidelio nesi- 
matė nė šešėlio šypsenos. Pagaliau apsisprendžiau. Su- 
kaupusi visą drąsą, pasižiūrėjau jam tiesiai į juodas it 
anglis akis ir linktelėjau. 

— Puiku, — pasakiau, nuslėpdama savo būkštavi- 
mą, — ir aš savo burtais padėsiu medžiotojams. 

Moke pasilenkė, ir, prisiekiu, mačiau, kaip jis šyp- 
sojo. Paskui jis papurtė galvą. 

— Madami moteris, — pasakė jis taip, tarsi šita min- 
tis jam dar niekada nebūtų atėjusi į galvą.— Nevalia 
daryti nieko, kas trukdytų jai kalbėti. 

Mano apmirusi iš baimės širdis dabar vėl ėmė plakti. 
Supratau, kad jie tenorėjo, jog aš sutikčiau dalyvauti 
paslaptingajame rituale, daugiau nieko. Atrodė, jog po 
to pigmėjų palankumas man dar labiau išaugo. 

Tą dieną medžiotojai pasiėmė varovėmis savo žmo- 
nas. Alimos mergaites paliko namie, kur jos audė dir- 
žus ir keisčiausiai karpė sau plaukus. 

Apmečiau keletą eskizų, kol buvo pakankamai švie- 
su, o paskui pasitraukiau į lūšnelę paskaityti kelių senų 
Mančester Gardian žurnalo numerių, kuriuos, grįžęs į 
namus, mums atsiuntė vienas mūsų svečias anglas. Aš 
buvau visiškai pasinėrusi į Korėjos karo įvykius, kai 
išgirdau šūkaujant ir plojant pigmėjus. Puoliau prie 
durų ir kaip tik spėjau pamatyti medžiotojus, grįžtan- 
čius su septyniomis bolokio antilopėmis ir dviem rudai- 
siais šerniukais. 

Dvi antilopes Moke pasiuntė Patui į ligoninę. Liku- 
sią Mėsą supiaustė ir padalijo kiekvienai šeimai po ly- 
giai. Pirmą kartą po daugybės dienų buvo tiek daug 
mėsos, kad nemaža moterų išrūkė po keletą gabalų iš 
savo dalies atsargai. 

Mažieji žmonės taip labai džiaugėsi savo sėkme ir 
įrodymu, jog jų burtai tikrai galingi, kad šoko iki vi- 

durnakčio. Visi pamiršo alimos mergaites, ir niekas ne- 
bandė brautis į didžiąją lūšną. 

Kokią savaitę vyrai negalėjo nusiskųsti bloga me- 
džiokle. Iš tiesų, magija veikė taip puikiai, kad medžio- 
tojai grįždavo su gausiu laimikiu net ir tada, kai varo- 
vėmis ėmė alimos mergaites. 

Paskui vieną dieną išėjau su pigmėjais ir aš — ne 
tiek dalyvauti medžioklėje, kiek stebėti juos. Dar ne- 
nuėjus nė pusės mylios, nustebau, pamačiusi, kaip pa- 
keliui į medžioklės vietą moterys greitomis rankioja 
valgomus ir visus kitokius dalykus, kurie tik gali būti 
reikalingi džiunglėse. 

Pigmėjės nė minutės neleido veltui. Jos atrodė lyg 
paukšteliai, nuolatos ieškantys medžiuose vabalų ir 
vabzdžių. Mane stulbino jų sugebėjimas pamatyti daik- 
tus, net ir sparčiai žingsniuojant. Nutariau akyliau ste- 
bėti kurią nors vieną moterį ir ja pasirinkau Tomasą. 

Ji nešėsi kažką panašaus į krepšį ar į maišą, pada- 
rytą iš standžių rotango palmės stiebelių ir mongongo 
lapų. Jis buvo pakabintas ant raiščio, juosiančio jos 
kaklą, ir todėl abi rankos liko laisvos. Mes ėjome pro 
nedidelį mongongo medį. Nesulėtindama žingsnio, To- 
masa nupiovė kokius Keturis ar penkis lapus ir padėjo 
juos į pintinės dugną. 

Po kokios valandėlės ji praėjo pro kolos! medį, ir 
sauja riešutų taip pat nukeliavo į krepšį. Kartkartėmis 
mažoji pigmėjė pasilenkdavo nuskinti žolių. Niekaip 
neįsivaizdavau, kaip ji išskirdavo jas iš visų miško kili- 
mo žalumynų, bet ji matė viską ir žinojo, ko ta ar kita 
žolė verta. Visai netoli už druskos klodo takelis, kuriuo 
ėjo medžiotojai, nusileido į nedidelį slėnį, kur buvo 


! Kolos medžio vaisiuose yra panašių į kaštonus sėklų, papras- 
tai vadinamų riešutais. Jose yra kofeino ir teobromino ir jos veikia 
tonizuojančiai. 

tamsiau, negu visose džiunglėse. Tomasa smukdavo čia 
į kairę, čia į dešinę nuo išminto kelelio ir per tą laiką, 
kurio daugumai moterų būtų prireikę vien tik skersai 
pereiti nedidelį nuolydį, ji rado ir susikrovė kokią pin- 
tą! geltonų grybų. 

Per sekantį pusvalandį Tomasa išlukšteno mažiausiai 
pintą kolos riešutų, rado keletą didžiųjų pilkų grybų ir 
nuo pakelės lapų pririnko kokias dvi ar tris dešimtis 
vikšrų. Pastaruosius vikriai suvyniojo į mongongo lapą, 
kad nepaspruktų, kol ji darbuosis su kitais daiktais. 

Ir taip visą laiką. Tai lapas stogui, tai dar viena žalio 
augalo atžala ar keletas riešutų — viskas keliavo į To- 
masos krepšį. 

Po poros valandų ėjimo vyrai sustojo ir pasiruošė 
surišti tinklus į vieną ir laukti, kol moterys įvarys į 
spąstus paukščių ir žvėrių. Tomasa pašnibždėjo kažka 
Moke į ausį. Medžiotojas linktelėjo, ir moterys viena 
paskui kitą dingo miške. Maniau, kad jos ketina ap- 
supti žvėrelius, tačiau pastebėjau, kad jos sustojo ne- 
toli tako. Ten, vidury nedidelio pliko žemės plotelio, 
stovėjo sutrūnijęs medžio kamienas, nuo kurio seniai 
buvo nukritusios viršutinės šakos. 

“Aplink kamieno viršūnę dūzgė bitės. Tomasa ir kitos 
moterys nekreipė į tai dėmesio. Iš ertmės, kuri, matyt, 
jau buvo padaryta prieš daugelį metų, jos traukė korius 
su medumi. Anga buvo sutrūnijusio medžio apačioje, 
toli nuo tos avilio dalies, kur skraidė bitės, ir jos net 
nenujautė, kad yra apiplėšiamos. Porą moterų įgėlė, 
bet jos tik nubraukė bites ir toliau grobė medų. 

Neturėdamos nieko kito — vien tik miklius pirštus 
ir mongongo lapus, gal dar kokią žolelę ar vijoklį — 


l Pinta — talpos matas, lygus 0,473 litro skysčio ir 0,5501 sausų 
medžiagų. 

jos taip puikiai suvyniojo medų, tarsi būtų jį sudėju- 
sios į popierinius puodelius ar stiklainius. 

Tiktai baigusios šį malonų užsiėmimą, moterys išsi- 
skirstė po mišką žvėrelių varyti. 

Keturios rusvosios antilopės krito nuo pigmėjų iečių, 
man stovint greta Faizio viename tinklinės užtvaros 
gale. Atėjus laikui grįžti į stovyklą, moterys nešė su- 
medžiotus žvėrelius. Viena antilopė pakliuvo į Seilo 
tinklą, todėl ją privalėjo tempti Tomasa. Užsivertusi ant 
pečių, moteris laikė žvėrelį už kanopėlių, nukarusių jai 
ant krūtinės. 

Šitaip darbuodamasi ji nuėjo gal kokį tuziną mylių, 
tačiau nuovargio joje nebuvo nei ženklo. Žavėjausi jos 
ištvermingumu ir jėga. Per pečius persimetusi antilopę, 
prie šono pasikabinusi krepšį, Tomasa sunkiai žingsnia- 
vo tolyn, bet vis tiek pakeliui į namus sugebėjo nusi- 
skinti dar kelis lapus stogui ir truputį kolos riešutų. Jai 
priešais neskubiais dideliais žingsniais ėjo jos vyras 
Seilas — narsusis medžiotojas, slegiamas „didžiulės“ 
trijų svarų ieties. 

Net parėjusi namo, Tomasa negavo pailsėti. Ji spir- 
gino mėsą, kepė bananus ir ruošė daržovių mišrainę 
savo šeimynai. 

Aš maniau turinti paplepėti su ja, kol ji ruošė va- 
karienę. Kai viskas buvo padaryta, ji įsmuko į lūšnelę, 
atsinešė lapinį ryšuliuką su vikšrais ir išvyniojo jį prie 
laužo. Susukusi kiekvieną besiraičiojantį padarą į atski- 
rą lapo atplaišą, ji sudėjo juos į pelenus prie Žarijų, 
kad šie paskrustų, bet nesudegtų. Po valandėlės ji iš- 
ėmė vikšrus iš jų įkapių ir sumetė į dubenį su verdančiu 
palmių aliejumi. Išgriebti vikšrai buvo truputį panašūs 
į krevetes, paruoštas taip, kaip iprasta Luizijanoje, 
Meksikos įlankos pakrantėje. 

Seilas, Tomasa ir kiti valgė juos pasigardžiuodami. 

— Gal norėtumėt paragauti? — paklausė Tomasa. 

— Ne, ačiū, — skubiai pratariau,— ilgas ėjimas me- 
džioklėje išvargino mane ir todėl nenoriu valgyti. 

— Kaip gaila, — pasakė moteriškutė.— Jie, aišku, ne 
tokie skanūs, kaip termitai, bet, sočiai pavalgę, mes 
mėgstame jais užsigardžiuoti. 

Sutapimas, kad ir koks jis bebūtų, visada keistas 
dalykas. 

Mat, kitą dieną Patas pranešė, kad į viešbutį atvyko 
daktaras Alfredas E. Emersonas su žmona ir kad ryte 
jie bus pigmėjų stovykloje. Daktaras Emersonas, žino- 
jau, mokslininkas, studijuojantis Afrikos termitų ypaty- 
bes. Afrikoje knibždėte knibžda keisčiausių vabzdžių. 
Kad tai įrodytum, turi tik ramiai pastovėti. Beregint 
kažkas sparnuotas prazvimbs pro šalį, atsitrenks į žmo- 
gų arba įleis geluonį į kūną. O tuo tarpu kažkokie be- 
sparniai sutvėrimai ims graužti blauzdas. 

Aš buvau vos tik baigus pusryčiauti, kai Emersonai 
atvyko. Nešikai gabeno vyro mokslinę aparatūrą ir abie- 
jų mantą, skirtą nakčiai. Daktaras Emersonas sakėsi 
radęs aštuoniolika mažųjų vabzdžių rūšių dvidešimties 
mylių spinduliu nuo Patnemo stovyklos. Aš stengiausi 
parodyti susidomėjimą, bet nesugebėjau — mums ter- 
mitai savaime suprantamas dalykas. 

Miške daugybė termitynų. Vieni kybo ant krūmų ar 
medžių šakų. Kiti, statomi kaip kūgiai, kyla nuo džiung- 
lių kilimo. Jie lipdomi iš lapų atplaišėlių, pagaliukų, 
išmatų ir kito panašaus šlamšto; visa tai sucementuo- 
jama vabzdžių seilėmis. 

Kai mes kur nors randame apleistą termityną, pasa- 
kome berniukams. Jie atgabena jį, sumala į miltus, ir 
jais tręšiame daržą. 

Pigmeėjas plaka tošį. 


Moke su vaiku. 


Misis Emerson norėjo pailsėti, taigi mokslininkas lei- 
dosi savo ieškojimų tęsti tiktai kelių nešikų lydimas. 
Žmona liko pas mane laukti jo sugrįžtant. 

Herafus, strėlinėje vis dar tebesinešiojąs savąją už- 
rašų knygutę, atėjo pranešti, kad trys kitos pigmėjų 
gentys įsirengė stovyklą už kelių kilometrų nuo mūsų 
ir kad ta proga bus dideli šokiai. Iki pat pietų aš dariau 
eskizus, o misis Emerson mezgė. Baigus valgyti, pasi- 
rodė atvykėliai pigmėjai — jie smelkėsi per mišką taip 
tykiai, kad niekas në nepajuto, kaip jie atsirado laužo 
liepsnos apšviestame plote. Tarp jų buvo keli valesių 
genties žmonės, kurie paprastai vengia baltųjų draugi- 
jos. Mūsų pigmėjai buvo idealūs šeimininkai bei šeimi- 
ninkės ir kiekvieną sutiko svetingai. 

Šokiai prasidėjo tuojau pat. Nereikėjo delsti nei su 
skelbimais, nei gaišti laiko, nustatant etiketą. Visi, kas 
tik nemušė tamtamo ar nepurtė medinio barškalo, žen- 
gė į laukymės vidurį ir šoko. 

Aš buvau taip užsiėmus, rodydama misis Emerson 
įdomesnes asmenybes, kad iš pradžių nepastebėjau nie- 
ko neįprasto. Paskui pamačiau, kad pigmėjės iš anapus 
Epulo upės dėvėjo labai jau mažas prikyštėles. Jų kak- 
lus puošė kelios eilės karolėlių, o rankas ir kojas — po- 
ra panašių apyrankių ir antkojų. 

Tačiau vyrai dėvėjo mūsų pigmėjams įprastą strėnų 
raištį, kuris buvo tik truputį didesnis už tą, kurį dėvi 
garsioji striptizo šokėja čigonė Roza Li. 

Šitai priminė man tuos laikus, kai Patas ir aš buvo- 
me nuvykę į Kameruną ir matėme „miškinių“ pigmėjų 
atliekamus šokius. Ten moterys buvo visiškai plikos, tik 
ant kaklų ir riešų dėvėjo karolius. Prisiminiau, kaip 
įdėmiai stebėjau vyrus, norėdama sužinoti, ar jų elgesys 
nesikeitė, matant visai nuogas moteris. Ir jeigu keitėsi, 

tai tik viena galiu pasakyti: jie puikiai mokėjo tai 
slėpti. 

Susidomėjau, kodėl toje pačioje Kongo dalyje viena 
gentis dėvi platesnius ar siauresnius raiščius, negu kita. 
Pagavusi Sofinos žvilgsnį, mostu pasikviečiau ją. Mote- 
ris paliko šokančiuosius ir prisėdo prie misis Emerson 
ir manęs. 

Aš papasakojau jai apie Kamerune matytas nuogas 
pigmėjes ir paklausiau, kodėl šitos atvykėlės tokiomis 
patrumpintomis prikyštėlėmis. 

— Musų Iturio girios pigmėjai niekada nevaikšto 
nuogi, — tarė Sofiina.— Bet mes žinome, kad kitur įvai- 
riose Mažųjų žmonių gentyse kitokie papročiai. Kai ku- 
riose, kaip mūsiškė, Madami, ir vyrai, ir moterys ne- 
šioja prikyštėles. Kitose, kaip esame girdėję, vyrai jas 
dėvi, o moterys ne. Dar kitose jas dėvi moterys, o vyrai 
nedėvi. 

Misis Emerson, atrodė, pasibaisėjo. Sofina tikriausiai 
tai pastebėjo. 

— Nesvarbu, koks būtų paprotys,— paaiškino ji, — 
niekur nerasite genties, kur prijuostės iš plaktos medžio 
tošies nedėvėtų abeji —ir vyrai, ir moterys. 

Šitai ji pasakė taip, tarsi tas faktas viską būtų pa- 
aiškinęs. 

— Pasaulyje, kur nosinaitės didumo apdaras užtik- 
rina padorumą,— pasakiau misis Emerson, — jį numetus, 
vargu ar įvyktų katastrotiškas perversmas. 

Misis Emerson nusijuokė. 

— Manau, kad ne,— sutiko ji.— Bet ar nesijaučiate 
taip, lyg visą laiką gyventumėte tamsiaodžių nudistų 
kolonijoje? 

— Ne, visai ne,— atsakiau.— Iš pradžių tai atrodė 
baisiai neįprasta. Bet dabar, išgyvenusi čia daug metų 
ir gerai pažinusi šituos Žmones, jaučiuosi taip, lyg kal- 

bėčiausi su vyrais ir moterimis, — prašmatniai apsiren- 
gusiais,— ten, namie. 

Tai buvo tiesa. Konge pigmėjė su savo prikyštėle 
atrodo taip pat gerai apsirengusi, kaip ir moteris su kos- 
tiumu, skrybėle, batais ir kailiniais Niujorke. 

— Pasakysiu, — tariau misis Emerson,— kad pripra- 
tau prie žiurstelių iš plaktos medžio tošies. 


ŠEŠIOLIKTAS SKYRIUS 


Grįžusi į mūsų stovyklą, sužinojau, kad Patas ėmėsi 
įgyvendinti daug kartų svarstytą projektą statyti ma- 
žesnį viešbutį. Jis būtų skirtas sunkvežimių vairuoto- 
jams ir prekiautojams, kurie norėdavo trumpam apsi- 
stoti savo kelionių metu. 

Jis buvo pastatytas iš medžio ir purvo, apdengtas 
mongongo lapais ir išplanuotas taip, kad prie kiekvie- 
no iš šešių kambarių būtų dalis verandos. Vos tik buvo 
baigta statyba, mūsų viešbutis ėmė klestėte klestėti. 
Pavadinome jį „Hotel des Chauffeurs."! 
= — Aš pati tvarkysiu jį, — pasakiau Patui— Tokį 
viešbutį laikyti bus visai lengva, jei turėsiu gerą pa- 
siuntinuką grindims valyti ir skalbiniams keisti. 

— Paimk Lukumbą,— patarė Patas.— Jis geras vy- 
rukas, tvarkingas ir absoliučiai patikimas. 

Parinkta buvo tikrai gerai. Patas puikiausiai būtų 
galėjęs būti kadrų tvarkytoju; atrodė, jis puikiai mo- 
kėjo pažinti žmones. Bet Lukumba turėjo vieną trūku- 
mą. Jis netgi per daug troško, kad „Hotel des Chaui- 
feurs” duotų pelną. 


! „Hotel des Chauffeurs"—, Viešbutis vairuotojams“ (pranc.). 

Vieną dieną užsukau į valgomąjį pasižiūrėti, kokie 
ten reikalai, ir nustebau, radusi plikus visus stalus. 

— Ką padarei su staltiesėmis? — paklausiau Lu- 
kumbą. 

— Nuėmiau,— atsakė naujasis mažordomas. 

— Dėl dievo meilės, kodėl? 

— Nagi, Madami, pastebėjau, kad svečiai aplaisto 
jas kava ir apdrabsto maistu. Aš jas nuėmiau ir suvy- 
niojau, kad nesiteptų. 

Aš paaiškinau, kad viešbutyje apsistojantys vyrai — 
mūsų svečiai ir yra verti, kad su jais būtų gerai elgia- 
masi, kad jie turėtų švarius stalo bei lovos baltinius. Iš 
kailio nėriausi, kol išaiškinau, jog užmokestis už kam- 
barį padengs skalbimo išlaidas; ir, nors pelnas ir yra pa- 
geidaujamas reiškinys, mes nesistengiame susigrąžinti 
įdėto kapitalo per kelias savaites nuo atidarymo. 

Lukumba sakėsi supratęs. 

Paskui po kelių dienų, eidamas per stovyklos teri- 
toriją, Patas pastebėjo, kad iš naujojo viešbučio prie- 
stato verandos dingę pinti krėslai. Jis pasišaukė mane, 
ir mudu paklausėme Lukumbą apie juos. 

— Aš padėjau juos sandėlin už garažo, — tarė neg- 
ras.— Beveik visą laiką juose kas nors sėdėjo. Šitaip jų 
neilgai teužteks. 

Atskaičiau dar vieną ilgiausią paskaitą apie svetin- 
gumą ir vadovavimą viešbučiams, bet lig šiolei nesu 
tikra, kad Lukumba pritarė mano teorijoms. Jei būtų 
buvusi jo valia, svečiai būtų miegoję ant grindų, mai- 
tinęsi patys ir dar primokėję už malonę likti laukinių 
žvėrių nesuėstiems. 

Kadangi džiunglėse buvo pilna žvėrių, kurių mėsa 
valgoma, o pasėliai šitame klimate duodavo tris ar ke- 
turis derlius, svečių maitinimas nebuvo problema. 

Tačiau turėdavome rūpesčių su indais, baldais ir pra- 
monės gaminiais. Paprastai vieną savaitę pasiųsdavome 
užsakymą į Stenlivilį, o kitą gaudavome prekes, bet ne 
visada sekdavosi taip sklandžiai. 

Kartą pasiunčiau urmininkui laišką, prašydama indų 
dėl „Hotel des Chauffeurs". Paaiškinau, kad, nors jie 
turėjo būti stori ir patvarūs, aš visgi nenorėjau tokių, 
kokius poligone naudoja kareiviai. Po kelių savaičių 
sunkvežimio šoferis pristatė didele medinę dėžę. Atplė- 
šus ir išėmus įpakavimo šiaudus, radau keisčiausią indų 
kolekciją, kokią tik galima surankioti. Buvo ten dešim- 
tys skutimosi indelių, kuriuos tikriausiai reikėjo nau- 
doti puodukų vietoje. Buvo ir lėkščių su Havajų salų 
Vaikikio kurorte įsikūrusio Kanojų klubo herbu, ir lėkš- 
telių su išraitytais pavadinimais ,„Volgrin“, matomai 
skirtų šios firmos užkandinėms. Buvo keletas dubenų, 
pagamintų rinktinę publiką aptarnaujančiam ,„Bateri- 
jos“ klubui (aš taip niekad ir nenustačiau, kur jis yra), 
ir kitokių indų, skirtų ,„Meiflauer“ firmos restoranams. 

Lukumba nematė jokios priežasties, dėl kurios aš 
turėčiau neleisti jų vartoti. Jis vos neverkė, kai parda- 
viau indus čiabuviams už keletą frankų kiekvieną, o 
tuos, kurių nepirko, atidaviau veltui. 

Nė kiek ne geriau sekdavosi, kai norėdavau įsigyti 
ką nors sau. 

Su batukais visada būdavo keblumų. Aš aviu ketvir- 
tą numerį, kuris nėra toks jau didelis, bet, atrodo, nė 
vienoje parduotuvėje nėra buvę to numerio. Tą savaitę, 
kai atidarėme viešbučio priestatą, į dešimtį įvairių par- 
duotuvių išsiunčiau užsakymą porai lengvų žemakul- 
nių pusbačių. Šešios parduotuvės buvo Stenlivilyje, dvi 
Leopoldvilyje, viena Irume ir viena Kostermansvilyje. 
Laukiau laukiau, tačiau nieko nesulaukiau. Viešbučio 
priestatas jau seniai nebebuvo naujiena, ir aš jau buvau 

beveik pamiršusi apie batus, kai buvo atgabenti pake- 
tai iš Stenlivilio ir Kostermansvilio. 

Nekantraudama atplėšiau juos ir radau dvi poras 
septinto numerio batų su skersiniu dirželiu virš kelčio 
ir penkto numerio laivelius. Aš vos nepravirkau. Konge 
tik laivelius ir nešioti. Baisiai, mat, jie tinka medžioklei 
tinklais džiunglėse. 

Parduotuvių samdomi žmonės tikriausiai panašūs į 
padienius darbininkus/ kurių pagalba mums kartais tek- 
davo tenkintis. Nuolatos pas mus dirbą vyrukai buvo 
apmokyti ir žinojo savo darbą. Angliškais liokajais jų 
nepalaikytum, tačiau jie buvo darbštūs ir ištikimi. Bet 
retkarčiais mes turėdavome priimti naujų Žmonių, ir 
tada tikrai rizikuodavome. 

Vienu metu iš kažkur atsirado didžiulis prakaulus 
jaunuolis, ir mes numatėme ji patarnautoju į „Hotel des 
Chauffeurs". Pasirodė, kad jis visai neblogas medžio 
drožinėtojas, bet jis taip ir netapo bent pakenčiama 
kambarine ar skalbėja. 

Vieną dieną pavedžiau jam išskalbti paklodes ir už- 
valkalus. Susirinkęs viską ir pasiėmęs muilą, jis leidosi 
prie upės ir pradėjo velėti skalbinius ant glotnių akme- 
nų. Paskui apie jį visai pamiršau. Vakare, kai Ageron- 
ga ėmė mušti būgną, skelbdamas darbo dienos pabaigą, 
naujasis patarnautojas pasirodė su švarių lovos baltinių 
krepšiu. 

— Kur ligi šiol buvai? — paklausiau jį. 

— Argi neprisimenat? — atsakė vyrukas.— Jūs siun- 
tėte mane baltinių skalbti. Aš juos padžioviau ir lau- 
kiau, kol išdžius. 

Po to aš supratau, iš kur darbininkų sąjungos pas 
mus, Amerikoje, išmoko reikalauti pakelti atlyginimą 
arba sumažinti darbo intensyvumą. 

Netrukus mums pranešė, kad kinematografininkų 
grupė atvyksta statyti filmo. Bevielis telegrafas perda- 
vė klaidingą žinią, jog tarp jų bus Ketrina Hepbern ir 
Hemiris Bogartas. 

Patas ir aš nusivylėme, sužinoję tiesą. Vietovės sce- 
nas filmuojanti grupė iš tikrųjų pravažiavo netoliese, 
bet Keitė ir Bogis nė nepajudėjo iš Stenlivilio. Vietoj 
garsiųjų kino „žvaigždžių“ sekantys mūsų svečiai buvo 
du švedai, kurie keliavo po Afriką, stengdamiesi išleisti 
kuo mažiau pinigų, ir tikėjosi, grįžę į Stokholmą, gerai 
uždirbti, pardavinėdami apsakymus apie savo keliones. 

Nežinau, ar dėl to, kad leidome jiems pusvelčiui ap- 
sigyventi naujajame priestate, ar iš tikrųjų tiesą saky- 
dami, jie tvirtino, kad aš jiems — geras objektas. Šiaip 
ar taip, Svenas ėmė karštligiškai mane fotografuoti, o 
Haroldas vis kažką užsirašinėjo tokiu greičiu, tarsi nuo 
to būtų priklausiusi jo gyvybė. Jie fotograiayo mane, 
kai prižiūrėjau Viljamą Dž., kalbėjau su pigmėjais, sė- 
dėjau prie laužo ir, aplamai, dariau viską, ką privalo 
daryti viešbučio šeimininkė. Jie darbavosi iki tamsos. 
Man buvo baisiai malonu griūti į lovą. Tačiau gal ko- 
kias dvi ar tris valandas pamiegojus, pabudau, išgirdusi 
daužant mano duris. 

— Ar čia pas jus yra skorpionų? — šaukė Svenas 
už durų. 

— Čia visko yra,— atsakiau, pykdama, kad paža- 
dino. 

— Vienas man įkando, — vėl šūktelėjo jaunasis 
švedas. 

Užsimečiau šį tą iš rūbų ir išėjau. Ten, svetainėje, 
laikydamas mažytį į krabą panašų skorpioną, po žibin- 
tu stovėjo fotografas ir globstė dukart nuo sutinimo 
pastorėjusią savo ranką. 

Išgirdęs triukšmą, iš virtuvės atėjo Ibrahemus. 

— Ką daryti? — paklausiau jį. 

— Leiskite man tuo pasirūpinti, — tarė jis. 

Jis išėjo, o po valandėlės grįžo su didele balta pa- 
rafinine žvake. Pakišęs degtuką po dagčiu ir uždegęs 
jį, Ibrahemus ėmė lašinti karštą ištirpusį vašką Svenui 
ant rankos, kur buvo skorpiono įkąsta. 

Ši pirmoji pagalba atrodė labai jau menka, tačiau 
Ibrahemus nepaprastai pasitikėjo savimi. Aš raminausi, 
galvodama, kad, jeigu skorpionai būtų buvę ypač nuo- 
dingi, Patas būtų mane įspėjęs. 

Kitą dieną Sveno ranka buvo beveik sugijusi. Patas 
apžiūrėjo ją ir pasakė, kad infekcijos nėra. 

— Kai kurios priemonės, čiabuvių naudojamos pa- 
prastiems sužeidimams ir negalavimams gydyti, dažnai 
būna geresnės, negu mes galvojame,— pasakė jis ke- 
liautojams švedams.— Jei ne tai, daugelis jų mirtų, ne- 
spėję pasiekti baltojo gydytojo. 

Kartais jos būna tiek pat veiksmingos, kiek visi 
stebuklingi modernieji daktaro vaistai ir chirurgija. 

Svenas ir Haroldas tebegyveno Patnemo stovykloje, 
kai naujas įvykis dar kartą privertė mus patikėti šia 
tiesa. 

Visa tai atsitiko todėl, kad Moke nuvedė medžioto- 
jus į naujas vietas. Pigmėjai jau kelias savaites ėjo 
medžioti vis į tolimesnes vietas, ieškodami gausesnio 
laimikio. Bet kadangi diena iš dienos mažai tepagau- 
davo, jie pasitarė ir nusprendė patraukti į visiškai 
naujus plotus. 

Moke buvo įsitikinęs, kad nė viena pigmėjų gentis 
ten ištisus mėnesius nebuvo medžiojusi, ir vylėsi, jog 
medžiojami paukščiai ir žvėreliai bus ne tokie atsargūs. 
Manau, kad, be to, jis dar puoselėjo viltį aptikti ilčiuo- 
tąjį ir, nudobęs jį kaip Faizis, išgarsėti gentainių tarpe. 

Medžiotojai ir jų žmonos įsikūrė stovyklą ant pla- 
toko upelio kranto, už kurio miškas perėjo į laukymę. 
Jie susirentė lūšneles, nukapojo šalimais buvusius sau- 
suolius ir pasiruošė ilgam postoviui. 

Kitą dieną jie užmetė tinklus ir jau iš pat pradžių 
nemažai pagavo. Juose buvo antilopių, šerniukų ir ke- 
lių rūšių paukščių. Tas pats buvo ir kitą, ir dar kitą 
dieną. Trečią dieną vakarop Salaminis aptiko okapio 
pėdsakus. Okapio esti daug geros minkštos mėsos, todėl 
pigmėjai nutarė dar kartą iššukuoti krūmus, nors artėjo 
prieblanda. 

Pigmėjės išsisklaidė miške, kur jau buvo beveik vi- 
siškai sutemę, ir, išgirdusios ženklą, ėmė šaukti ir dau- 
žyti lazdomis medžių kamienus, visą laiką mažindamos 
ratą ir artėdamos prie tos vietos, kur buvo surišti vyrų 
tinklai. Moterys girdėjo, kaip priešais bėgo žvėrys, iš- 
gąsdinti netikėto triukšmo. 

Moterų tarpe buvo Konota — valesių genties mer- 
gaitė, prieš metus ištekėjusi už vieno Moke sūnaus. Ji 
buvo sveika, gerai sudėta jauna moteriškė, kurios dai- 
liame kūnelyje dar nesimatė nė ženklo sunykimo, o eili- 
nę pigmėję tai ištinka beveik tuojau po vedybų. 

Konota, būdama jauna ir fiziškai stipri, stovėjo toli- 
majame varovių eilės gale, ir jai teko padaryti visų 
didžiausią kelio linkį. Ji; o ne kuri kita moteris, turėjo 
uždaryti ratą ir sulaikyti žvėrį, kad šis nepaspruktų, 
dar neįvarytas į tinklus. 

Ji dar šiaip taip matė, kur eina. Tebebuvo pakan- 
kamai šviesu. Tačiau toliau įžiūrėti ji galėjo tik tada, 
kai medžiai praretėdavo ar kai užeidavo laukymėlę. 
Kažkur kairėje Konota girdėjo savo draugių šūksnius. 
Į dešinę nuo jos buvo tik džiunglės, sparčiai gaubiamos 
tamsos. 

Perėjusi nedidelę laukymę, lipdama per nedidelį že- 
mės iškilumą, ji išgirdo priekyje judant nemažą gyvū- 
ną. Dabar Konota buvo pačiame tankumyne ir beveik 
nieko neregėjo. Manydama, kad lipa ant kulnų okapiui, 
ir didžiuodamasi, kad būtent ji turės įvaryti į tinklus 
vertingąjį žvėrį, ji Žengė greičiau ir gyvai šūkavo. 

Didysis žvėris įsibėgėjo ir nutrinkėjo link tinklų. 
Konota sekė įkandin, kartkartėmis suklupdama tamsoje. 
Jau ir prie tinklų stovintys vyrai galėjo girdėti jos bal- 
są. Ji riktelėjo, kad priešais buvo okapis, ir išgirdo, kaip 
jis brovėsi per brūzgynus. 

Tematydama vos keletą jardų į priekį, moteriškė 
nežinojo, kad tas gyvūnas buvo buivolas, o ne okapis: 
ji taip pat nežinojo, kad paskutinę akimirką įsiutintas 
atsargusis žvėris pajuto priekyje spąstus ir apsisukęs 
leidosi bėgti atgal. 

Tarp buivolo ir laisvės tebuvo tik mažytė — keturių 
pėdų ir dviejų colių, devyniasdešimties svarų svorio — 
Konota, beveik apžlibusi Kongo prieblandoje. 

Afrikoje nėra niekingesnio žvėries už buivolą. Kiti 
žvėrys, net ir leopardai, jo vengia. Buivolai laikosi pa- 
vieniui, kartais susiburia į kaimenes; dažnai, išskyrus 
poravimosi metą, į būrelius iš dviejų ar trijų. 

Šisai buvo senas patinas, gudrus ir randuotas po 
daugybės kovų. Jo piktos akys pamatė Konotą, nors ji 
ir negalėjo jo matyti, ir žvėris puolė moteriškę, o jo 
žiaurūs juodi ragai styrojo virš masyvių sprando ir 
pečių raumenų. Jis atsirado priešais Konotą dar iai ne- 
spėjus suvokti, kad dabar jau auka tapo medžiotoju. 

Įnirtęs buivolas partrenkė mergaitę ir nuožmiaisiais 
ragais badė ją, gulinčią be sąmonės ant žemės. Jei ap- 
linkui nebūtų buvę žmonių, jis būtų sudraskęs, suplėšęs, 
mirtinai sutrypęs mažąją pigmėję. Taip visada daro 
Afrikos buivolai. Bet jis girdėjo kitų moterų riksmą, 

jautė prie tinklų stovinčių vyrų grėsmę, todėl, palikęs 
savo auką, nubrazdėjo į tamsą. 

Pigmėjai rado Konotą, jos kūnas buvo sužalotas 
penkiose vietose, iš didelių žiojėjančių Žaizdų ant iš- 
tryptos žemės čiurkšlėmis sruvo kraujas. Jie aprišo jos 
žaizdas lapais ir plakta medžio tošimi, sustabdė didįjį 
kraujavimą ir leidosi link Patnemo stovyklos, iki kurios 
buvo beveik dvi dienos kelio. 

Pigmėjai visi iš eilės nešė kūnelį, nesustodami nei 
pavalgyti, nei pamiegoti. Jie numojo ranka į bet kokius 
džiunglėse slypinčius pavojus ir per naktį skubėjo prie 
baltojo Žmogaus magijos. 

Kitą dieną jie trumpam sustojo, — tik išvirti Konotai 
buljono ir praryti truputį mėsos — o paskui vėl spaudė 
link Epulo. Vėlai vakare jie pasiekė stovyklą. 

Patas tvarstė žaizdas žibinto šviesoje. Jis nustatė, 
kad ragai, laimei, nebuvo kliudę gyvybinių krūtinės ir 
pilvo ruimo organų. Jie giliai perdūrė šlaunų raumenis 
bei sėdmenis ir trijose vietose sulaužė vieną ranką. 
Savo grubiais tvarsčiais pigmėjai sustabdė išorinį krau- 
javimą, ir kraujas sukrešėjo, nors nuo vienos iki kitos 
dienos vakaro jie nešė Konotą ant neštuvų taip greit, 
kaip tik galėjo. 

Patas įšvirkštė jai fiziologinio skiedinio ir per vamz- 
delį davė buljono. Jis susiuvo baisiąsias žaizdas, pirma 
pribarstęs į jas tiek streptocido miltelių, tarsi tai būtų 
buvusi talko pudra iš nukainuotų prekių parduotuvės. 

— Mergaitė šoko būsenoje, ne tik be sąmonės, — 
pasakė Patas.— Baisu ir pagalvoti, kas bus, kai ji atsi- 
peikės. 

Pigmėjė atgavo sąmonę anksti rytą, ir jos riksmas 
pažadino visą stovyklą. Patas suleido jai arklišką mor- 
fijaus dozę, ir ji vėl nugrimzdo gailestingon alpulio 
užmairštin. 

Kitą dieną paryčiui ji jau smarkiai karščiavo. Palie- 
tęs jutai, kad jos veidas ir visas kūnas dega, o kai 
mortijus nustojo veikęs, temperatūra dar pakilo. 

— Aš priverstas laikyti ją be sąmonės, — tarė Pa- 
tas.— Gal pavyks neleisti ligonei atsipeikėti, kol karš- 
tis nuslūgs. 

Visą tą dieną vienas ligoninės patarnautojas ir aš 
pasikeisdami dėjome ant Konotos kūno šaltus šlapius 
rankšluosčius, stengdamiesi numušti karštį. Prietėmiu 
Patas perrišo žaizdas ir patenkintas pastebėjo, kad krau- 
javimas visiškai liovėsi. 

Jis tol mažino mortijaus dozes, kol sužeistoji tiek 
atsipeikėjo, kad buljoną gerti galėjo tiesiai iš puodelio. 
Baisu buvo žiūrėti į paklaikusias iš baimės moteriškės 
akis, kai ji pamažu ėmė vaduotis iš neramių miglų. Kai 
ji pradėjo atpažinti mus, baimė beveik regimai nuslū- 
go. Ji pagaliau suvokė, kad yra mylinčių rankų globo- 
jama ir kad Patas padarys viską, ką galės, kad ją išgel- 
bėtų. 

Dvi dienas ir dvi naktis mes beveik nesitraukėme 
nuo Konotos. Antrąją naktį termometras parodė, kad 
temperatūra ima kristi. Mes tol dėjome šlapius kompre- 
sus, kol paskesni matavimai įtikinamai parodė, kad tem- 
peratūros kreivė tikrai leidžiasi žemyn. 

Stebuklingojo baltojo Žmogaus vaisto magija, sveika 
mažosios pigmėjės širdis ir stiprus organizmas ištraukė 
ją iš kapo. 

Po trijų savaičių Konota parėjo namo į pigmėjų kai- 
melį. O po dvylikos mėnesių ji pagimdė vyrui sveiką 
tvirtos krūtinės ląstos berniuką, kuriam davė vardą 
Patarikas. 

Tas vienas vardas rodė, kad ten, ant Epulo kranto, 
Patas visų čiabuvių — didelių ir mažų — akyse buvo 
vertas didelės pagarbos. Per daugelį jų tarpe praleistų 

metų jis tapo lyg kokiu šventu Jurgiu, stovinčiu tarp 
čiabuvių ir džiunglių ligų. Jie negalėjo naudotis civili- 
zacijos ir kultūros teikiamais privalumais, ir todėl Patas 
buvo jiems geriausiu draugu, kuris niekada neapleidžia, 
kai būna sunku. 

Aš didžiavausi Patu dėl viso to, ką jis buvo padaręs. 
Prisiminiau, kaip, pradėjęs maliarinėse Pangos žemu- 
mose, jis vėliau persikėlė į sveikesnį mūsų stovyklos 
klimatą, kaip kovojo, kad gautų pinigų vaistams, kai 
karas sugriovė viso Kongo bašeino ekonomiką. 

Jo ligoninė, pastatyta jam pačiam vadovaujant ir 
dalinai finansuojama iš viešbučio gaunamomis pajamo- 
mis, darėsi vis svarbesnė, kol į ją ėmė plaukti net ir 
tolimiausių apylinkių čiabuviai, norėdami pagyti iš ligos 
ar pasitaisyti po susidūrimų su laukiniais žvėrimis. 

Patas ne kartą man pasakojo, kiek jis jautėsi esąs 
skolingas pigmėjams. 

Vieną dieną, pačioje savo veiklos Konge pradžioje, 
jis ėjo miško taku su dviem pigmėjais ir negru, -turin- 
čiu teisę nešioti šaunamąjį ginklą. Tai buvo slesnose 
vietose, kur pomiškis dažnai būna tankus it pinta tvora 
ir auga jis prie pat tako kaip beveik nepereinama 
užtvara. 

Ten jį ir užpuolė dramblys. Patas mėgino atšokti į 
šalį ir pasislėpti miške, tačiau žvėries iltis perrėžė jam 
nugarą. Dramblys nutrinkėjo tolyn, o Patas susmuko: 
be sąmonės į savo paties kraujo klaną. 

Pigmėjai aprišo jo žaizdą, apdėjo gydomosiomis žo- 
lėmis bei karštų lapų kompresais ir tris kankinančiai 
ilgas pragariškas savaites slaugė, trokšdami sugrąžinti 
jam sveikatą. Kaip ir Konota, trečiai savaitei baigiantis, 
jis parėjo namo pats, niekieno nepadedamas. 

„Konge kai kur buvo misijų ligoninės, bet Iturio gi- 
rioje Pato buvo vienintelė, ir per šimtus kvadratinių 

mylių nebuvo kitos. Pradžioje kai kurie čiabuviai atsi- 
sakydavo baltojo žmogaus vaistų ar gydymo. Patas juos 
pergudravo, dalindamas kiekvienam savo pacientui po 
cigaretę. Po kelių mėnesių šitai jau nebebuvo reikalin- 
ga. Net patys žiniuonys kartais kreipdavosi į Patą, kai 
juos ištikdavo rimta liga, tokia kaip frambezija ar plau- 
čių uždegimas. 

Metams bėgant, ligoninės finansavimo klausimas da- 
rėsi itin rimtas. Pato tėvas daktaras Čarlzas Patnemas 
visą laiką dosniai rėntė sūnų. Kolonijinė belgų valdžia 
nešykštėdama aprūpindavo vaistais, net ir tokiais, kurių 
karo metais būdavo sunku gauti. 

Patas kartais sakydavo, jog gailisi, kad koledže ne- 
studijavo medicinos, kadangi ji jam buvo į kraują 
jaugusi. Jo tėvas — garsus chirurgas, pusbrolis Trei- 
sis — kitas žinomas chirurgas, o dar kiti giminaičiai 
taipogi medikai. 

Po to, kai Patas įsikūrė Konge, jam nebuvo aukš- 
tesnio pašaukimo, kaip rūpinimasis kitais žmonėmis, 
tiek baltaisiais, tiek ir juodaodžiais. 

Jis pats susirgo brucelioze, karo metu vadovauda- 
mas sumanymui džiunglėse gauti kaučiuko anglams ir 
amerikiečiams po to, kai japonai užgrobė plantacijas 
pietryčių Azijoje. Ši liga jam brangiai atsiėjo: jis be 
laiko suseno ir lig šiolei beveik nevaldo kojų. 

Bet kur bebūtų — invalido kėdėje, neštuvuose ar 
įnoringos ligos į lovą paguldytas — Patas niekada nesi- 
liaudavo kovojęs dėl ligoninėn atėjusių čiabuvių svei- 
katos. Štai kodėl galvoju, kad pavadindama savo pirm- 
gimį Patariku, Konota pasielgė tikrai gražiai. Tai buvo 
tam tikra prasme it paminklinis įrašas. 


SĘPTYNIOLIKTAS SKYRIUS 


Prie Epulo pgaku buvo gyventi dar ir todėl, kad ten 
niekas niekada neturėjo galimybės nuobodžiauti. Die- 
nos ten buvo įtemptos ir jaudinančios. Tiesa, jos ne vi- 
siškai atitiko kino filmų scenarijus. Savaitė eidavo po 
savaitės, o žmogėdros leopardai nė nepasirodydavo 
apylinkėje, ir krokodilai irgi tūnojo sau upėje. Bet nie- 
kada nebuvo ramu arba neįdomu. l 

Ketvirtąją mano vasarą Konge gavome žinią, kad 
vieškelis Stenlivilis — Irumas įeina į tarptautinių auto- 
mobilių lenktynių iš Alžyro į Keiptauną maršrutą. Bel- 
gų laikraščiai buvo prigrūsti Žinių apie pasiruošimą 
joms, ir Kongo laikraščiai persiėmė šita dvasia. 

Mes su Patu sužinojome, kad keturiasdešimt šeši 
angliški, belgiški, vokiški, prancūziški ir itališki auto- 
mobiliai leisis varginančiu keliu iš Alžyro į pietus per 
Sacharą, per Kongą ir tolyn per Afrikos stepes ir 
džiungles kontinento smaigalio link. Jie išvykdavo iš 
Alžyro po tris ar keturis per dieną, kadangi startas bu- 
vo duodamas per tam tikrą intervalą. Kitaip sakant, 
paskutinysis pajudėjęs nuo Viduržemio jūros kranto 
galėjo laimėti nuvažiavęs kelią per trumpiausią laiko 
tarpą ir įvykdęs tam tikrus kitus reikalavimus. 

Patnemo stovykloje mes sekėme trim būdais, kaip 
sekasi lenktynių dalyviams. Pirmosiomis dienomis, kol 

Pigmėjai ruošia savo stovyklą. 


automobiliai kasėsi per dykumą, mums informaciją tei- 
kė Stenlivilio laikraščiai. Kai lenktynininkai priartėjo 
prie Kongo, radijas ėmėsi informuoti išblaškytus bal- 
tuosius gyventojus, kaip vyko rali — šitaip dauguma jų 
vadino lenktynes. 

Tačiau kai tik automobiliai išvažiuodavo iš Stenli- 
vilio, jie išnykdavo lyg dūmas. Tarp to miesto ir Patne- 
mo stovyklos nebuvo nė vieno didesnio kaimo, kur būtų 
buvęs radijas, mums padėjęs susigaudyti, kaip sekasi 
automobilistams. 

Bet mes nepasidavėme, o paprasčiausiai griebėmės 
tokių ryšių priemonių, kurios jau buvo pripažintos nuo 
seno, kai dar nei Markonis, nei Morzė nebuvo gimę. 
Konge visada gali pasinaudoti kalbančiais būgnais. 

Baltieji nebuvo vieninteliai, kuriuos jaudino auto- 
mobiliai, lyg vėjas lekiantys per Afriką. Dėl to pakil- 
davo kraujo spaudimas ir palei lenktynių trasą gyve- 
nantiems čiabuviams. 

Tą dieną, kai pirmieji lenktynininkai išvyko iš Sten- 
livilio, Ageronga užsuko manęs aplankyti. 

— Ar girdėjote kalbant būgnus? — paklausė jis. 

— Taip, — atsakiau, — man atrodo, kad girdėjau per 
pusryčius. Ką jie pranešė? 

Valandėle buvau visiškai pamiršusi apie rali. 

— Dar saulei nepatekėjus, du automobiliai išburzgė 
iš Stenlivilio,— pranešė Pato vyresnysis gyvulių prižiū- 
rėtojas.— Kada jie pasieks mus? 

Greitai mintyse atlikau kelis aritmetinius veiksmus. 

— Važiuojant senuoju automobiliu, mums prireikė 
pusantros dienos, — tariau, samprotaudama balsu.— Šitie 
vairuotojai tą kelią jau gali būti nuvažiavę šiandien 
vakarop. 

Agerongos nuomone, reikėjo tuojau pat paskelbti 
šventę. 

— Ar būgnai nepraneš mums, kaip automobilistams 

sekasi? — pasidomėjau. 
~ Ageronga pasakė, kad jis paprašys kitus pranešinėti, 
ir tai išdrožė taip nerūpestingai it niujorkietis, ketinąs 
pasiųsti telegramą į Bostoną. 

Jis iškilniai nužingsniavo, ir netrukus išgirdau, kad 
kažkas — gal Alilis o gal Jaulis — perduoda žinią, 
mušdamas į didelius tuščiavidurius rąstus, iš vieno galo 
uždengtus antilopės oda, ištempta taip smarkiai, kaip tik 
galėjo ištempti džiovintos žaliaminės odos diržai. 

Ir Patas, ir aš negalėjome net pagalvoti, kad neži- 
nosime, kaip vyksta lenktynės. Nors abu supratome, 
jog laikas toks svarbus vairuotojams, kad jie nepasuks 
iš vieškelio, ir net trumpam neužvažiuos pas mus. 

— Sugalvojau, — pasakiau vyrui. — Nugabenkime 
Patnemo stovyklą prie vieškelio. 

Patas pritarė, ir tuoj po pietų berniukai nugabeno 
puodus, keptuves ir maistą į tą vietą, kur mūsų keliu- 
kas įeina į pagrindinį kelią. Jie sutvėrė lapinę be sienų, 
sukrovė pakelėje laužą ir pasiruošė virti kavą ar pasi- 
gaminti ką nors užkąsti. 

Tada man staiga gimė puiki idėja. Pasiunčiau Alilį 
į pigmėjų kaimelį rinkti savanorių. Pigmėjai turi daug 
tokių būdo bruožų, kokių turiu aš. Jie visada pasiruošę 
patirti nuotykius, visada trokšta naujų pergyvenimų. 
Kokios dvi dešimtys jų suplaukė prie vieškelio, apsi- 
ginklavę savo nedideliais lankais bei strėlėmis ir ieti- 
mis. Pastebėjau, kad už raiščių aplink strėnas jie buvo 
užsikišę šviežių lapų, ir supratau, kad pigmėjai mano, 
jog jų laukia kažkas ypatingo. 

Tuoj po saulėlydžio Ageronga man pranešė, kad 
pirmasis automobilis paliko 239-jį kilometrą, kur buvo 
įsikūręs prekybininkas graikas. Mes su Patu nuskubė- 
jome prie vieškelio. Tačiau nieko nesimatė Pigmėjams 

nusibodo laukti, ir jie ėmė šokti. Tik baigiant blėsti 
paskutiniams dienos atšvaitams, atbėgo Agerongos pa- 
siuntinukas. Automobilis sugrįžo į 239-jį kilometrą. 
Sugedo karbiuratorius. Tai, kad niekada nevairavę 
automobilio Afrikos čiabuviai kalbančiais būgnais gali 
pranešti apie sugedusį karbiuratorių, atvykėliui pasiro- 
dytų grynas akių dūmimas. Bet išgyvenusiam Konge 
tiek, kiek aš, šitai neatrodys nei neįtikima, nei paslap- 
tinga. Kažkur toli, už didelių Iturio girios plotų, čiabu- 
viui buvo pasakyta, kas atsitiko. Jis paprasčiausiai per- 
davė, kad pažeisti motoro plaučiai. Net kvailys būtų 
supratęs, jog turėtas omeny karbiuratorius. 

Kitą dieną, kai Ageronga pasakė, kad jau metas, 
mes vėl nuėjome prie kelio. Po kokių poros valandų 
išgirdome automobilio burzgimą, ir vieškely pasirodė 
didžiulis ,,mersedes-bencas“. Man nespėjus nė sukoman- 
duoti, pigmėjai iššoko ant Kelio, šūkaudami kaip pami- 
šėliai ir švytuodami ginklais. Didysis automobilis su- 
gergždė stabdžiais ir sustojo, paskendęs tvankių dulkių 
debesyje. 

Nė vienas pakelės kioskas Amerikoje nėra turėjęs 
tokių reklamuotojų. Po šitokios demonstracijos tik me- 
dinės širdies vairuotojas nebūtų stabtelėjes kelių minu- 
čių išgerti puodelio kavos, suvalgyti ant iešmo keptos 
antilopės gabalėlio ir surūkyti cigaretės. Pigmėjai iššmi- 
žinėjo visą automobilį, žavėdamiesi jo ilgumu ir neabe- 
jotinai dideliu galingumu. Palyginus su šituo ,,„merse- 
des-bencu“, mano aplamdytas senovinis „„ševroletas“ be 
galo nusmuko jų akyse. 

Tą dieną dar du automobiliai pasiekė Epulą ir abu 
sustojo, pamatę pigmėjų demonstraciją. Kitą dieną pra- 
važiavo dar du, tačiau pigmėjai, kuriems viskas greit 
nusibosta, išnyko miške ir grįžo į namus. Mudu su Patu, 

ištroškę Žinių iš pasaulio, likome iki pabaigos ir kaman- 
tinėjome kiekvieną vairuotoją iš eilės. 

Kai kurie automobiliai buvo siaubingai sudaužyti. 
Jie virsdavo, darydami staigų posūkį, jiems lūždavo lin- 
gės ir ašys, o padangos sprogo kiekvienam ne mažiau 
kaip po tuziną kartų. Keletas vairuotojų buvo sutvars- 
tyti, o vienam atkakliam prancūzui ant lūžusios rankos 
buvo uždėtas įtvaras. Jo draugas turėjo vairuoti mašiną 
didžiumą kelio, tačiau sužeistajam, tur būt, buvo tikra 
kankynė kratytis ir daužytis negrįstais keliais, visiškai 
nepritaikytais važinėti dideliu greičiu. 

Paskutinis automobilis pravažiavo sekmadienį, ir 
jam įkandin atvyko du sunkvežimiai, pilni kino darbuo- 
tojų, filmuojančių medžiagą kino žurnalui. Kadangi 
jiems laikas neturėjo reikšmės, operatoriai su visa gru- 
pe užvažiavo į Patnemo stovyklą pavalgyti. Paskubomis 
paruošėme jiems karštus pietus, o pigmėjai buvo pa- 
kviesti pašokti. Vienam iš režisierių kilo puiki mintis. 
Bent jis taip galvojo. 

— Kad taip paleidus okapį! — šūktelėjo jis.— Pig- 
mėjai imtų jį gaudyti, išeitų nuostabus epizodas filmui. 

Patas net užvirė iš pykčio. Prisiminusi, kaip ilgai jis 
laukė sveiko gyvulėlio, kaip švelniai rūpinosi juo ir jo 
šėrimu, aš Pato nekaltinau. Kino operatoriai nufilmavo 
keletą kadrų su pigmėjais, tačiau išvyko pasipūtę, griež- 
dami dantį ant karštakošių kaimiečių, kurie nepanorėjo 
geros reklamos savo viešbučiui. 

Mes likvidavome stovyklą pakelėje. Pasukusi take- 
liu atgal, aš nė negalvojau, kad po keleto valandų vėl 
atsidursiu vieškely, tiktai visiškai kitokiomis, šiurpio- 
mis aplinkybėmis. 


Andonatos duktė Tima buvo jo numylėtinė. Kai mer- 
gaitė ištekėjo už valesių genties pigmėjo iš anapus upės, 

iš skausmo jam vos neplyšo širdis, bet jis pasielgė taip, 
kaip elgiasi tėvai visame pasaulyje. Jis maloniai pri- 
ėmė žentą ir net tiek palenkė į savo pusę, kad šis suti- 
ko gyventi su mūsų pigmėjais. Išskyrus Seilą ir Toma- 
są, Konge, tur būt, nebuvo kitos poros, kuri būtų 
mylėjusis taip, kaip Engola ir Tima. 

Jie buvo vedę jau daugiau kaip metai tada, kai 
vyko rali, ir aš žinojau, kad Tima laukiasi. Nenuma- 
niau, kada kūdikis turėjo gimti, tačiau kadangi gimdy- 
mas Konge toks kasdieniškas dalykas, aš nė kiek nesi- 
jaudinau. 

Mes su Patu kaip tik buvome bebaigią pietauti, kai 
atskubėjęs Moke pranešė, kad Tima yra gabenama į li- 
goninę. . 

— Tikriausiai kas nors negerai, — pasakė Patas.— 
Paprastai jos nė nesiartina prie ligoninės, kol nemano, 
jog gresia mirtis. 

Po kelių minučių atvyko būrelis pigmėjų, tipojuose 
nešdami mažąją Timą. Andonata ir Engola buvo bai- 
siai susijaudinę. Tėvas pasakė, kad Tima pajuto sąrė- 
mius vakar rytą, bet dabar skausmai liovėsi. 

— Jūs norite pasakyti, kad ji gimdo jau ištisas dvi 
dienas, o jūs negabenote jos čia? — paklausiau aš. 

— Tima mums liepė netrukdyti bvanai,— atsakė 
pigmėjas. 

Aš pasižiūrėjau į moterėlę, visai dar paauglę mer- 
gaitę. Ji buvo stora nuo nėštumo, net perdaug stora, 
kaip man pasirodė. Nors ir narsi ji buvo, negalėjo pa- 
slėpti nei savo skausmo, nei baimės. Timą nugabeno 
ligoninėn ir paguldė į lovą. Patas apžiūrėjo moteriškę, 
tačiau neaptiko nieko nenormalaus. Vienok sąrėmiai 
liovėsi, ir visi žinojo, kad šitai nieko gero nežada. 

Andonata, Engola ir kelios Timos giminaitės pasili- 
ko prie jos, ketindami praleisti ten naktį, ir įsitaisė 

miegoti ant grindų Pato kabinete, kad būtų čia pat, jei 
prireiktų jų pagalbos. Patas pasisukinėjo ten dar kurį 
laiką, tačiau suprato, kad su jo ribota vaistų ir prietai- 
sų atsarga jam neliko nieko kito, kaip pasikliauti Gam- 
ta. Pagaliau maždaug vienuoliktą nuėjome gulti. 

Pabudusi išgirdau Patą kalbant su Andonata. Lau- 
ke buvo tamsu, nors į akį durk, ir aš supratau, kad tu- 
rėjo būti maždaug trečia valanda ryto. Pigmėjas tėvas 
nežinojo, ką bedaryti. 

— Senės sako, kad reikia iš naujo sužadinti skaus- 
mus, — kalbėjo jis,— ir aš liepiau joms daryti, kas rei- 
kalinga. Kitaip, žinau, Tima mirs. i 

Patas jau buvo apsirengęs. Aš užsimečiau kažkokį 
rūbą ir nusekiau paskui jį į ligoninę. Timos ten nebu- 
vo. Ją radome kieme, prie keliuko, vedančio į vieškelį; 
žioravo didelis laužas, ir koks pustuzinis moterų spie- 
tėsi aplink vargšę mergaitę. Ji sėdėjo ant rąsto. Viena 
moteris stovėjo užpakaly, prilaikydama ją, o kita — 
priešais ir masažavo jai pilvą. Timą kamavo baisūs 
skausmai, bet ji nerėkė. Tik retkarčiais suinkšdavo it 
šunytis, mylimo mažojo šeimininko subartas. Ašaros 
tvenkėsi jos akyse, riedėjo skruostais ir krito ant jos 
vargano išsipūtusio pilvo. 

— Ar negalime nieko padaryti? — paklausiau Patą. 

— Galėtume nuvežti ją į Vudhemso ligoninę, tačiau 
kelionėje mirtų abu — ir ji, ir kūdikis, — atsakė jis.— 
Yra vaistų, kurie sukelia sąrėmius, tačiau nemanau, kad 
jų būtų galima gauti kur nors arčiau, kaip Stenlivilyje. 

Matydama, kaip baisiai mažoji pigmėjė kenčia, aš 
nulėkiau prie automobilio ir paspaudžiau koja starteri. 
Motoras prunkštelėjo, paburzgė keletą sekundžių, o pas- 
kui užspringo ir galutinai užgeso. Ką tik mudu su Age- 
ronga nedarėme, niekaip nepavyko ji vėl užvesti. 

— Negalime juk stovėti ir žiūrėti, kaip ji miršta, — 

pasakiau Patui.— Nugabensiu ją prie kelio ir pabandy- 
siu ką nors paprašyti, kad nuvežtų mus į Mambasą. 

Engola ir jo draugai atgabeno tipojus, įkėlė į juos 
Timą, ir mes visi patraukėme prie vieškelio. 

— Madami, — sušnibždėjo Andonata, — neleiskite 
mano pirmgimei numirti. Ji man labai brangi. 

— Andonata, aš darau, ką galiu. — atsakiau jam.— 
Nuo tokio pavojaus, kaip šis, burtų nėra. 

Berniukų nešamų deglų šviesoje pamačiau, kad ma- 
žasis pigmėjas tėvas rauda, tačiau jo akys buvo sausos. 
Pečiai virpėjo, tarsi jis būtų sirgęs maliariniu drugiu. 
Prisiminiau, kaip kartą kažkas buvo man sakęs gimdy- 
mo namuose ten, Amerikoje, jog kiekviena gimdanti 
moteris turi pati viena nusileisti į mirties šešėlio slėnį. 
Niekas iki galo šiame pavojuje jai negali padėti. Pas- 
kui pasižiūrėjau į Andonatą: mažasis barzdočius atro- 
dė pats gan toli nuėjęs į tą slėnį. Kiekvienas Timos 
kūnelį surėmęs skausmas kankino jos tėvą. Kiekviena 
jos pralieta ašara virsdavo dygliu, skaudžiai smingan- 
čiu jam į širdį. 

Pasiekus vieškelį, keli berniukai sukrovė didžiulį 
laužą — jų deglai menkai tešvietė, o naktį džiunglėse 
niekas nesėdi be ugnies, kuri atbaidytų žvėris. Toli miš- 
ke girdėjau pelėdą liūdnai ūkaujant apie miško netei- 
sybes. Liepsnų privilioti bananiniai šikšnosparniai šau- 
dė mums virš galvų, klykdami gonk-gonk-gonk. Supra- 
tau, kad jie gaudo peteliškes ir kitus naktinius vazdžius, 
kurie negali atsispirti lemtingoms laužo ugnies vilio- 
nėms. 

Liepsnos nušvietė geroką gabalą kelio ir kraštą 
džiunglių, kurios mus supo švytinčiu žaliu pusračiu. 
Už jo buvo tiktai juoda Kongo nakties paslaptis. 

Engola ir moteriškės iškėlė Timą iš tipojų ir pasodi- 
no ant krūvon sugrėbtų bananų lapų pakloto. Viena 

moteris iš. užpakalio laikė jos galvą ir krūtis, o likusios 
viena po kitos visaip mėgino iššaukti gimdymą. 

Jos prikišo lapų jai į nosį ir ausis. 

Paskui išsiėmė strėles iš savo vyrų strėlinių ir įpio- 
vė mergaitei odą ant pilvo ir ant šlaunų. Šias negilias 
žaizdeles jos įtrynė kitokiais lapais. Kažkas atnešė iš 
ligoninės didelį apipintą butelį vandens, ir viena mote- 
ris pilstelėjo truputį ant būsimosios motinos pilvo, tuo 
pat metu masažuodama ir maigydama jį. 

Atrodė, kad niekas nepadeda. Kartkartėmis norė- 
davosi pulti ir išblaškyti senes kaip kėglius. Bet Žino- 
jau, jog negaliu padaryti nieko, kas žadėtų geresnius 
rezultatus, ir todėl valdžiausi. Man niekada neteko pri- 
iminėti naujagimių. Ir jiems gimstant, niekada nebuvau 
praėjusi toliau, kaip gimdymo namų laukiamasis. Aš 
buvau tokia pat bejėgė, kaip ir Andonata su Engola. 

Mane apėmė vaikiškas noras apkumščiuoti Engolą, 
mušti ir čaižyti jį už tai, kad per jį Timai reikia taip 
baisiai kentėti. Nesu visiškai tikra, kad iš to nebūtų 
išėję nieko gero — gal bent jo žmona būtų išsigandusi, 
o tai būtų atnaujinę sąrėmius. Vargšas vyrukas, jis ir 
taip baisiausiai kankinosi. Jis žiūrėjo į žmoną, kol ga- 
lėjo ištverti, o paskui nuėjo malkų rinkti. Jis atnešė 
sausų šakų bei rąstigalių ir sukrovė juos prie laužo. 
Paskui vėl ėjo ir vėl tempė — tol, kol prinešė malkų 
tiek, kad būtų užtekę visai savaitei. Ir vis dėlto jis ne- 
nustojo rinkęs, eidamas vis toliau ir toliau į mišką nau- 
jų išteklių ieškoti. 

Staiga iš tamsos pasirodė du spindulių pluoštai ir į 
laužo šviesos ratą įburzgė sunkvežimis. Krestelėjęs jis 
susverdėjo ir sustojo. Kėbulas ir kabina buvo prisikim- 
šę bazandi genties žmonių, vykstančių į darbo stovyk- 
lą. Jie išsiaiškino situaciją, šūktelėjo kažką kizandi kal- 
ba ir nuvažiavo vieškeliu tolyn. 

Tima raitėsi iš skausmo. Jai ir taip jau buvo bloga, 
o moterys dar kimšo jai į šnerves karštus lapus ir 
smaigstė aštriais lyg peiliai strėlių antgaliais. 

Genetos atslinko į miško pakraštį ištirti, kodėl kve- 
pia krauju. Nors kraujo mergaičiukei nubėgo net ma- 
žiau, negu įsipiovus pirštą, šitos biaurybės užuodė jį 
dar toli džiunglėse. Andonata paėmė kelis Žioruojan- 
čius nuodėgulius ir sviedė į tamsą. Bailiosios genetos 
nuslinko tolyn nuo pavojaus, tačiau atsėlino atgal ir 
laukė, slogiai urgzdamos už laužo šviesos ribų. 

Nei automobiliai, nei sunkvežimiai daugiau nesiro- 
dė. Ageronga atsiuntė iš stovyklos žinią, kad mėgina 
užvesti „ševroletą“, tačiau jis ir pats nelabai buvo tik- 
ras, kad pavyks. Šiaip ar taip, mašina jau labai sena, o 
ir geras mechanikas mažiausiai kokius trejus metus ne- 
buvo prie jos prisilietęs. 

Nesėkmingai išmėginusios savo senovinę akušeriją, 
senosios pigmėjės susėdo aplink laužą ir pasakojosi 
apie savo gimdymus su visomis kraują stingdančiomis 
siaubingomis smulkmenomis. | 

Andonata neištvėrė. 

— Liaukitės liežuviais malusios! — suriko jis— Jūs 
ją žodžiais užkaposite, jeigu ji pati nenumirs. 

Jis žingtelėjo ten, kur jos sėdėjo apspitusios Timą, 
ir pagrasino kumščiu. Paskui griebė žioruojančią šaką 
ir puolė į tamsą, rėkdamas, kiek tik plaučiai leidžia, 
ant genetų. Šį kartą jos sustaugė iš baimės ir nurūko, 
tarsi būtų vijęsis pats velnias. Po to jos jau nebepa- 
sirodė. 

Nežinia, ar Timą išgąsdino tėvo pyktis, ar po ketu- 
riasdešimt tris valandas trukusių kančių pagaliau pasi- 
reiškė jos pasąmonės refleksai, tačiau Timai dar kartą 
užėjo gimdymo skausmai. Ji atvirto aukštielninka nuo 
savo lapų čiužinio ir gulėjo netekusi jėgų, raitydamasi 


217 


ir raudodama, Aš neturėjau laikrodžio. Prieš daugelį mė- 
nesių jis liovėsi kovojęs su rūdimis, drėgme ir dulkė- 
mis. Bet ėmiau skaičiuoti, stengdamasi prisiminti, kokiu 
greičiu mažoji rodyklė tikseno sekundes. Man atrodė, 
kad Timos skausmai kartodavosi kas dvi minutes. 

Vienai senai moteriai paliepus, Engola išpiovė lia- 
nos vytelę ir vieną jos galą pririšo prie nedidelio me- 
džio. Kitą padavė Timai, ir kiekvieną kartą, užėjus ve- 
riantiems skausmams, ji taip stipriai tempdavo vytelę, 
kad net jos mažyčių rankučių sąnariai papilkėdavo tar- 
si kreida. Ant žarijų užmetė dar malkų. Mergaitės vei- 
du ir kūnu žliaugė prakaitas, blizgėdamas nuo liepsnos 
lyg mažyčiai žėručio kristalai. 

Praslinko pusvalandis. Kažkur rytuose, aukštai virš 
Mėnulio kalnų pirmoji aušros pilkuma pakėlė nakties 
uždangą. Gegutė, pabusdama aukštai ant šakos, kažkur 
toli medyje, sudrumstė tylą savo kimiais ku-kū. 

Timos skausmai vis dažnėjo. Vis trumpesni ir trum- 
pesni darėsi tarpai tarp žiaurių sąrėmių. Dabar ji gar- 
siai raudojo. Viena -moteris laikė ją, uždėjusi rankas 
ant mažyčių krūtų. Kitos spaudė pilvo ruimą kiekvie- 
ną kartą, kai tik skausmai pasikartodavo. 

Andonata pašaukė Timos vyrą ir kitus berniukus. 
Jie nusekė paskui jį keliu ir sustojo lyg avys, laukian- 
čios prie aptvaro vartų, kaip tik ant ribos tarp šviesos 
ir tamsos. 

Buvau atsinešusi iš ligoninės švaraus audeklo ir pa- 
tiesiau jį ant lapų šalia Timos gimdymo vietos. Paskui 
iš apipinto butelio įpyliau vandens į puodą ir pastačiau 
jį ant žioruojančių žarijų. Užpakaly Tima baisingai su- 
kliko. Aš išmečiau butelį, karštligiškai mėginau jį su- 
griebti ir išsitiesusi išgirdau stebuklingą pirmajį kūdi- 
kio riksmą. 

Moteris, masažavusi Timos pilvą, atsistojo. Rankose 
ji laikė smulkutį kūnelį su mažiausiomis, kokias tik 
man teko matyti, rankytėmis ir kojytėmis ir plačiausia, 
didžiausia burna. Tai iš šios palyginti didžiulės ertmės 
pasigirdo verksmas. Blėstančiuose ugnies atšvaituose 
ir vis stiprėjančioje naujos dienos šviesoje atidžiau įsi- 
žiūrėjau į pigmėjuką. Tai buvo mergaitė. Pagalvojau, 
kad ateis laikas, ji užaugs ir patirs didelį džiaugsmą. 
Bet turės patirti ir didelį skausmą, kentėdama, kaip 
kentėjo Tima. Aš nebegalėjau susilaikyti. Žliumbiau 
kaip kūdikis, taip ir stovėdama, pirmos pilkos priešauš- 
rio miglos supama. 


AŠTUONIOLIKTAS SKYRIUS 


Tima ir Engola pavadino savo mergytę Ana. Man 
net širdis apsalo iš pasitenkinimo. Jeigu tai būtų buvęs 
mano kūdikis, manau, kad būčiau išrinkusi vardui ko- 
kį nors žodį kibiros kalba — gal kokio gražaus miškuo- 
se gyvenančio sutvėrimo, gal gėlės vardą. Bet dėl vieno 
esu visiškai tikra: tai jokiu būdu nebūtų buvusi pete- 
liškė. 

Tokio baisaus peteliškių antplūdžio, kaip tą balandį, 
Konge niekada nebuvau mačiusi. Jis truko dvi savai- 
tes ir, dar jam nesibaigus, maniau, kad galutinai išpro- 
tėsiu, tapsiu siautėjančia pamišėle. 

Iturio girioje visada gausu peteliškių. Kadangi čia 
nėra nei žiemos, nei stiprių šalčių, jos gali veistis ir gy- 
venti nuo sausio iki gruodžio. Tas pats, aišku, pasaky- 
tina ir apie drugelius. Kai kurios peteliškės neįtikėtinai 
gražios, o ir drugiai nedaug nuo jų atsilieka. Palyginus 
su šiais retais pavyzdžiais, mūsų „monarchai“ ir „lu- 
nos“ atodo kaip kopūstiniai drugiai. Visomis vaivorykš- 
tės spalvomis spindi plonyčiai peteliškių sparneliai. 

Bet ne šitos gražiosios gyvenimą daro nelaimingu. 
Baisiausios yra mažesnės juodos arba gelsvai baltos pe- 
teliškės, kurios išsirita balandžio arba gegužės mėnesį. 

Kai dienos būna giedros ir šiltos, mažieji vabzdžiai iš- 
lenda iš savo prieglobsčio, palaukia, kol išdžius sparne- 
liai, ir paskui dideliais spiečiais kyla į viršų. 

Abejos —ir juodosios, ir baltosios — pasirodė tuo 
pat metu, netrukus po to, kai gimė Ana. Ištisas ketu- 
riolika ar penkiolika dienų gyvenome knibždančiame, 
užiančiame niežulio pragare. Ore buvo pilna peteliš- 
kių. Jos patekdavo į maistą ir vandenį. Kad ir kaip 
rūpestingai vakarais suklostydavau moskitų tinklelį, pa- 
budusi visada po juo rasdavau kelias plazdenančias pe-. 
teliškes. Ligoninėje jos varė iš proto vargšus sergan- 
čiuosius. 

Patyriau, kad, nubraukus jas plika ranka, mažyčiai 
žvyneliai, dengią jų sparnelius lyg mikroskopinės stogo 
skiedros, sukelia išbėrimą ir niežėjimą. Laikas nuo lai- 
ko pasigailėdavau, kad neturiu bent vieno senamadiško 
bitininko“ šalmo su tinkleliu, kokius dažnai matydavau 
Niujorko valstijoje. 

Pačiame to antplūdžio įkarštyje mane ėmė kamuoti 
vienas antis. Dvi dienas stengiausi nekreipti į jį dė- 
mesio, pakramsnodama cinamono lazdelę ir retkarčiais 
paskalaudama burną škotišku viskiu nervui apraminti. 
Trečią dieną supratau, kad mūšį pralaimėjau. Reikėjo 
kažko imtis. 

Pasakiau Patui, jog ketinu važiuoti į Mambasą, kad 
daktaras Vudhemsas jį pagydytų arba ištrauktų. 

Turėdamas laisvo laiko, Ageronga triūsdavo prie 
senuko „ševroleto“ ir pagaliau išvalė kuro padavim> 
sistemą, todėl nutariau tas trisdešimt mylių nuvažiuoti 
pati. Tai buvo ne kelionė, o tikras košmaras. Visu ke- 
liu ore kabojo tiršti peteliškių spiečiai. Jos prilipdavo 
prie priekinio stiklo, ir aš ištisas mylias turėdavau va- 
žiuoti, įjungusi valytuvus, kad jie nubrauktų peteliškes 
ir aš mMatyčiau kelią. 

Dar nenuvažiavus nė penkių mylių, pamačiau, kad 
verda vanduo radiatoriuje. Bijodama, jog bus trūkęs 
ventiliatoriaus diržas ar radiatorių užkišusios rūdys, iš- 
lipau, pasiruošusi pačiam blogiausiam atvejui. Tačiau 
nieko panašaus nebuvo atsitikę. Prieš radiatorių buvo 
susidaręs toks tankųs negyvų peteliškių sluoksnis, kad 
oras nebegalėjo praeiti ir atvėsinti vandenį. Nubrau- 
kusi ir nukrapščiusi jas, leidausi tolyn, bet, nuvažiavus 
keturias ar penkias mylias, pasikartojo tas pat. Viso 
labo, kol pasiekiau Mambasą, radiatorių teko valyti 
šešis kartus. 

Mieste taip pat buvo nė kiek ne geriau. 

Parduotuvių durys buvo uždarytos — tai buvo vie- 
nintelis būdas išvengti visuotinio vaistų, maisto ir kitų 
prekių užteršimo. Daktaras Vudhemsas buvo misijos 
ligoninėje, pasislėpęs už dvejų tinklelių užtrauktų durų 
ir atsisakinėjo priimti ligonius, jeigu nebuvo ypatingai 
skubu. Aš vargo neturėjau — aiškiai matėsi, jog nedel- 
siant reikalinga pagalba. Mano žandas jau buvo tiek su- 
tinęs, kad pasidarė panašus į muskusinį agurotį, ir at- 
rodė jis irgi nė kiek ne gražiau. Skausmai tolydžio nu- 
tvilkydavo mane, lyg kas būtų leidęs kūnu elektros 
srovę. 

Nuėjome į jo dantų kabinetą, ir aš su gailia veido 
išraiška užsiropščiau ant kėdės. Neapkenčiu dantistų. 
Daktaras Vudhemsas yra mūsų artimiausias baltasis 
kaimynas, išskyrus kelių tiesėją Velmaną. Bet, kai jis 
įjungia savo bormašiną, aš jam užsidegu baisiausia 
neapykanta. 

Kabinete peteliškių buvo beveik tiek pat tiršta, kaip 
ir ant [rumo kelio. Kiekvieną kartą, kai tik išsižioda- 
vau, kelios įskrisdavo į burną. Daktaras Vudhemsas grę- 
žė ir gramdė dantį, kas porą sekundžių nuvaikydamas 
peteliškes sau nuo akių arba man nuo veido. 

Po valandėlės jis metė darbą. 

— Ana, —tarė jis, — laikinai dantį užtaisiau. Kokį 
mėnesį neskaudės, jeigu nekramtysite ta puse. Kai šitas 
peteliškių antplūdis pasibaigs, atvyksite vėl, ir aš jį ga- 
lutinai sutvarkysiu. 

Visi pretekstai geri, kai rūpi kuo greičiau išsikrapš- 
tyti iš dantisto kėdės, tai aš ir išdūmiau pasišokėdama, 
nors žinojau, jog Kada nors turėsiu sukaupti visą drąsą 
ir vėl atvykti nuo Epulo. 

Paprastai, apsilankiusi Mambasoje, aš niekada ne- 
grįžtu nenusipirkusi keleto būtinų dalykų. Tą dieną 
įsigijau tik vieną. Išsirinkau tokio ilgumo moskitų tink- 
lelio atraižą, kad galėčiau, sulenkusi dvilinkai, aprišti 
„ševIroleto“ prieki. Važiuojant namo, dvigubas tinkle- 
lis beveik nepraleido vabzdžių, bet vis tiek jų prasi- 
skverbė nemaža, o gal pateko pro apačią, ir man pri- 
reikė dukart sustoti. 

Baigiantis antrajai savaitei, su pasitenkinimu stebė- 
jau, kaip krinta negyvi paskutinieji velniūkščiai arba 
kaip juos gaudo jau ir taip nuo jų nutukę paukščiai. 
Dar viena tokia savaitė, ir man būtų prireikę tramdo- 
mųjų marškinių. 

Šis baisusis periodas buvo ką tik pasibaigęs, kai pa- 
gyventi prie Epulo ir pasižiūrėti pigmėjų atvyko seserys 
Doli. „Doli“ nebuvo tikroji jų pavardė, tačiau mintyse 
jas taip ilgai šitaip vadinau, kad net visiškai pamiršau, 
kokia pavarde seserys buvo užsiregistravusios viešbu- 
čio žurnale. Jos mokytojavo ir gyveno kažkokiame Vi- 
durio Pietų miestelyje — gal Kentukio, o gal Tenesio 
valstijoje. 

Kiekvieną žiemą jos dirbo mokykloje, taupydavo 
pinigus ir planuodavo vis naujas keliones sekančioms 
vasaros atostogoms. Vieną vasarą, prieš atvykdamos į 
Kongą, jos keliavo po šiaurinę Kanadą. Jau pati 

pirmąjį vakarą per pietus jos papasakojo visą savo 
istoriją. 

— Filisė fotografuoja, — pasakojo Meribelė. — Aš 
tyrinėju čiabuvių papročius ir domiuosi dainomis ir šo- 
kiais. Kadangi esu puiki imituotoja, man visai nesunku 
perprasti svetimšalių elgseną. 

Filisė išraiškingai linktelėjo galvą. 

— Štai kad ir pernai — mes įsigijome ir parsivežėme 
namo eskimų tautinius rūbus,— tarė ji.— Paskui sce- 
noje šokdavome eskimų šokius ir dainuodavome dainas. 
Visi mus entuziastingai sutikdavo. 

Meribelė paaiškino, kad žiemą vakarais ir savaitga- 
liais jas galėdavo kviestis kaip profesionalias vakaro 
paįvairintojas. Tai ji pati pavartojo žodį ,„profesiona- 
lios”, ir aš tuo metu neturėjau pagrindo jai prieštarauti. 

— Mes vaidinome ir šokome mokyklose, diskusijų 
klubuose, vyrų ir moterų klubuose, privačiuose vaka- 
ruose ir vietiniuose karo veteranų komitetuose, — šaižiu 
balsu dėstė Filisė, lygiai taip, tarsi būtų skaičiusi rekla- 
minį prospektą. 

— Ruandoje mes nusipirkome vatusių tautinį kos- 
tiumą,— tarė Meribelė.— Šią žiemą, kai grįšime namo, 
aš šoksiu vatusių šokį. 

Patas vos neužspringo papajos vaisių salotomis. 
Stengiausi nežiūrėti į jį, kad neimčiau balsu juoktis. Aš 
taip ir mačiau prieš akis vatusių šokį šokančią Meribe- 
lę, kurios putli minkšta figūra bylojo, kad ši moteris 
mėgsta bulvių košę, dvigubas deserto porcijas ir plak- 
tą grietinėlę dideliais kiekiais. 

Vatusiai — karinga afrikiečių gentis, dauguma jų 
yra šešių su viršum pėdų ūgio. 

Niekada nemačiau nė vieno šitos genties atstovo, 
kuris nebūtų liesas ir ištįsęs kaip Arkanzaso veislės 
skalikas. Bet ne tai buvo baisiausia. Vatusis, lygiai kaip 

ir pigmėjas, įsitikinęs, kad rūbai yra tik kliuvinys, ir 
kuo jų mažiau, tuo geriau. Šios genties žmogus dėvi tik 
genetos odos lopinėlį, keletą plunksnų ir jau laikomas 
gerai apsirengusiu. Kai lyja, sušlampa 99% jo kūno pa- 
viršiaus. Žinojau, kad kaip tik ši mintis šmėstelėjo Pato 
galvoje, ir jis ėmė springti juoku. 

"Meribelė ir Filisė nuėjo į pigmėjų kaimą pasižiūrėti 
į Mažuosius žmones jų namų aplinkoje. Tą vakarą Fi- 
lisė pripažino, kad ir nuostabiųjų Meribelės imitacinių 
gabumų pagalba tikriausiai nepavyks atkurti pigmėjų 
buities vaizdų Elko vyrų klubo mugėje. 

— Ne,— ryžtingai tarė ji, — pigmėjus turėsime iš- 
braukti iš savo repertuaro. Šią žiemą teks pasitenkinti 
vatusiais. 

Paviešėjusios keturias dienas, jos išvažiavo laimin- 
gos it blusos, šuns ausyje įsitaisiusios. 

Dar daug mėnesių po to tai Patas, tai aš staiga pra- 
trūkdavome juoktis, vos tik pagalvoję, kas dedasi ko- 
kiame nors miestelyje ten, Amerikoje. Būčiau atidavusi 
vienerius savo gyvenimo metus (kad ir kaip juos bran- 
ginu), jei būčiau galėjusi pamatyti Meribelę, vaizduo- 
jančią vatusį, dėvinčią lopinėlį genetos odos ir keletą 
plunksnų. 

Vos spėjo seserys Doli išvažiuoti į vieškelį, atvyko 
kiti du svečiai dideliu prabangiu „sedanu“, savo ilgu- 
mu primenančiu krovininį furgoną. Išlipo graži moteris. 
O kai pasirodė jos palydovas, šoferis atsaliutavo jam, 
tarsi keičiantis sargybai prie Bekingemo rūmų. 

Vyriškis prisiartino prie manęs, stovinčios ir stebin- 
čios visa tai, ir prisistatė. 

— Madam Patnem, jei neklystu, — tarė jis, nusilenk- 
damas iš juosmens.— Aš Ferdinandas, Lichtenšteino 
princas, o čia mano žmona princesė. 

O aš stovėjau su velvetinėmis kelnėmis, vyriškais 
marškiniais prasegta apykakle, su puskojinėmis ir leng- 
vais paprastais pusbačiais. Ant marškinių buvo likusi 
dėmė, kur Viljamas Dž. apseilėjo, vienos kelnių kiškos 
kelis buvo praplyšęs. 

Princesė buvo apsirengusi gražiu švaručiu, ką tik 
išlygintu drobiniu kostiumėlių, su šiaudine skrybė- 
laite, neiloninėmis kojinėmis, baltos ir rudos odos 
aukštakulniais bateliais. Nebuvo pasišiaušęs nė vienas 
jos plaukelis. 

— Sveiki atvykę prie Epulo,— pasveikinau aš.— Jūs 
kaip tik suspėsite į pigmėjų medžioklę su tinklais. 

— Puiku, puiku! — sušuko princas.— Vykime tuo- 
jau pat. | 

Princesė šaltai pažvelgė į jį. 

— Jūs vykite, mielasis, o aš liksiu čia ir ilsėsiuos,— 
tarė ji. Akcentas jos buvo grynai amerikietiškas, it 
obuolių pyragas! ir ledai. 

Princas grįžo iš medžioklės laimingas, kaip berniūkš- 
tis iš iškylos. Jis buvo žavingas vyrukas, malonus pasi- 
šnekėti, ir domėjosi mūsų stovykloje viskuo — prade- 
dant nuo atskirų asmenų bei gyvulių ir baigiant mūsų 
veikla. 

Kokią ketvirtą valandą po pietų Andre Pirmasis pa- 
sivėdėjo mane į šalį ir paklausė, ką reikėtų paruošti va- 
karienei. Vidurdienį davėme antilopę ir nenorėjome 
jos kartoti, bet daugiau nieko tinkamo pagrindiniam 
patiekalui sandėliuke neturėjome. 

— Madami,— tarė Andre Pirmasis.— Bvanos žmo- 
gus Nikola nušovė keturis fazanus. Medžioti juos da- 
bar uždrausta, bet daugiau nieko nėra. 

Paliepiau imti ir paruošti juos. 

! Obuolių pyragas — mėgiamas amerikiečių valgis, patiekiamas 
desertui. 

Prieš pat pietus naujasis apylinkės administratorius 
atlindo pasidairyti. Kadangi tai buvo pirmasis jo apsi- 
lankymas Patnemo stovykloje, pakvietėme jį pasilikti 
ir papietauti su princu ir princese. Jis neprieštaravo, 
taigi berniukai padengė stalą penkiems. 

Andre Pirmasis pranoko pats save. Turėjome vėž- 
lių buljono, užkonservuoto už daugelio tūkstančių my- 
lių Anglijoje, palmių šerdžių, surinktų ne daugiau kaip 
už dviejų šimtų pėdų nuo viešbučio, ir mūsų sodo dar- 
žovių. Uždraustasis fazanas nebūtų padaręs gėdos net 
prabangiesiems Savojos ar Voldorfo restoranams, ir vi- 
si įsidėjo po geroką gabalą. 

Beveik iškart pastebėjau, kad princas kažkuo nepa- 
tenkintas. Išgirdau, kaip jo dantys kažką krimstelėjo, 
bet tik ne fazano kauliuką. Jis dailiai išėmė jį, ir tada 
pamačiau, kad tai buvo šratas. Patas irgi pamatė ir taip 
pasižiūrėjo į mane, tarsi būtų užklupęs su bomba ran- 
koje. Tuo metu ir naujasis administratorius sukando 
vieną šratelį. Jis išėmė jį iš burnos ir — cinkt, numetė 
ant savo salotinės lėkštelės. Laimė, princesė savo por- 
cijoje šaudmenų nerado. 

Aš nėriausi iš kailio, stengdamasi būti tobula šeimi- 
ninkė, taip palaikyti pokalbį, kad žodžiai byrėtų it žir- 
niai, siūliau daugybę įvairiausių temų — kad tik svečiai 
kalbėtų, o pati buvau nei gyva, nei mirusi iš baimės. 
Darbui ligoninėje Patui reikėjo naujų prietaisų, dides- 
nio lovų skaičiaus ir, aplamai, didesnio biudžeto. Su- 
vokiau, kad jeigu naujasis belgų valdžios atstovas 
palaikys mus nusikaltus brakonieriavimu, jis gali pa- 
versti niekais ligoninei skiriamas lėšas ir atmesti visus 
tolimesnius prašymus. 

Aš jau buvau bepravirkstanti, o princas ėmė ir pa- 
gyrė puikiai paruoštą paukštį. Administratorius jam pri- 
tarė. 

— Tiesą sakant, — tarė pareigūnas, — laikyčiau ypa- 
tinga garbe, jei galėčiau parsivežti keletą tokių vištų. 

Buvau beišsižiojanti, bet Patas užbėgo man už akių. 
Jis buvo ramus tarsi šaldyta menkė. 

— Tai suteiktų man didžiausią malonumą,— tarė 
jis. — Visa bėda ta, kad prieš keletą mėnesių vištos iš- 
trūko iš aptvaro ir sulaukėjo. Jos tupi medžiuose lau- 
kymės pakrašty ir mano Penktadieniui tenka jas šau- 
dyti, kai pietums norime vištienos. Aišku, kol prašvis, 
jis negalės pristatyti paukščių. 

Nieko geresnio ir negalima buvo sugalvoti. Aš vos 
nešūktelėjau iš džiaugsmo. Naujasis apylinkės bosas 
baigė valgyti ir išvyko į namus kuo geriausiai nusi- 
teikęs. 

Kitą rytą princas trokšte troško pasigauti keletą to- 
kių gyvų „vištų“. 

— Jau daugelį metų nesu ragavęs tokio skanumy- 
no,— kalbėjo jis.— Norėčiau pamėginti sukryžminti jas 
su Roudailendo raudonosiomis ir išvesti naują veislę. 

Patui teko suorganizuoti to nebūto daikto medžiok- 
lę. Jis surankiojo pulkelį berniukų ir išnaršė su jais 
džiungles per kelias mylias nuo stovyklos. Jie rado kirs- 
tuką, vieną lemurą ir mažą bolokio antilopę. Jiems te- 
ko atsilenkti keliaujančių skruzdžių kolonos. Bet visa- 
me miške neatsirado pusiau laukinės vištos, kuri skoniu 
primintų fazaną. | 

Grįžęs iš medžioklės, princas pradėjo kalbą apie sa- 
vo viešnagės pratęsimą. Tačiau princesė tarė: „Ne.“ 
Taip ir buvo nuspręsta, ir savo didžiuoju juodu limuzi- 
nu jie išvažiavo į Stenlivilį. 

Tvarkydamas princo kambarį, vienas berniukas ra- 
do piniginę, kurioje buvo jo akredityvai, pasas ir bank- 
notų gniužulėlis. Tą vakarą užrakinau juos, svarstyda- 
ma, kaip čia nugabenus viską į Stenlivilį. 

Kitą dieną anksti rytą didysis „sedanas“ grįžo atgal. 
Princas Ferdinandas iššoko, šypsodamasis iki ausų. 

— Princesė ilsisi viešbutyje, — paaiškino jis,— todėl 
grįžau vienas. 

Jis praleido su mumis pigmėjų kaimelyje beveik vi- 
są dieną. Kažin ar rastum puikesnį žmogų, kaip jis. 
Princas taip viskuo džiaugėsi, kad negalėjau neklausti 
savęs, ar tik jis nebus tyčia palikęs piniginę, kad ma- 
loniai praleistų miške dar vieną dieną. 

Dideliam princo nusiminimui, „viščiuko“ daugiau 
neturėjome, bet Andre Pirmasis patiekė rudojo šerniu- 
ko sprandinę, kuri buvo nepaprastai skani. Visame 
kepsnyje neatsirado nė vieno šrato. 

Po kelių dienų, kai išvyko mūsų karališkieji svečiai 
iš Europos, Ba-Na-digbio kaime mirė mažas pigmėju- 
kas. Paprastai dėl šito būtų liūdėję artimieji giminaičiai, 
gal būtų buvęs atliktas laidotuvių šokis, o paskui viskas 
būtų ėję taip, lyg nieko nebūtų atsitikę. 

Tačiau šį kartą, prieš pat vaikui mirštant, tėvai pa- 
kvietė žiniuonį. Nuo ko vaikas mirė, šisai žinojo ne ge- 
riau, kaip Londono lordas meras, bet jis nenorėjo pa- 
sirodyti neišmanėliu, todėl susikaupė, įbėrė į laužą kaž- 
kokių žolelių, kad kiltų dūmai, o paskui pranešė vaiko 
mirties priežastį. 

Vaikas mirė todėl, paskelbė jis, kad jį nužiūrėjo se- 
niausioji kaimelio moteris. Jų manymu, tai buvo Sin- 
gos motina Nengbu, niekam nieko blogo nedaranti se- 
na būtybė, kuri gyveno viena ir maistui užsidirbdavo, 
saugodama vaikus bei ausdama rafijos palmių pluošto 
demblius. 

Neatlikę jokio tyrimo ir nedavę žinios mums, pig- 
mėjai patys baisiausiai primušė senutę. Ir, ko gero, bū- 
tų užmušę, jei vienas vyresnis vaikas nebūtų slapta iš- 
sprukęs iš kaimelio ir atbėgęs pranešti man. 

Nieko nesakiusi Patui, bėgte pasileidau į kaimelį ir 
užklupau pigmėjus bepradedančius antrąjį baudimo ra- 
tą. Vargšė Nengbu gulėjo ant žemės, o jos nugara bu- 
vo vieni žiaurūs rumbai. Aplink ją stovėjo koks pustu- 
zinis vyrų, mosuojančių lazdomis ar lianos vytelių bi- 
zūnais. Žiniuonis stovėjo čia pat ir atrodė lyg katė, ką 
tik surijusi kanarėlę. Jis kažką pratisai šūkčiojo kibiros 
kalba, tikriausiai kurstydamas mušančiuosius. 

Negalvodama sugriebiau du pigmėjus, atėmiau iš jų 
ginklus ir užstojau parblokštą raudančios moteriškės 
kūną. 

— Kas jums leido taip daryti? — siautėjau aš.— Ar 
byla buvo išnagrinėta teisme? 

Žiniuonis nieko nekalbėjo, bet vienas pigmėjas, 
greičiausiai kūdikio tėvas, atsakė. 

— Senoji užleido vaikui Bolozi,— tarė jis.— Burti- 
ninkas matė tai dūmuose. 

— Burtininkas meluoja! — surikau, vis dar tiek su- 
pykusi, kad nesivaldžiau.— Moteris vyks su manimi į 
ligoninę, kol dar neužmušėte jos. 

Dar niekada nebuvau taip drąsiai įsikišusi į pig- 
mėjų reikalus. Be to, tai nebuvo man artimi žmonės, 
kurie jau seniai įprato gerbti mano jausmus. Kas, jei 
mano veiksmus jie palaikys burtininko ir savo slap- 
čiausių įsitikinimų įžeidimu? 

Burtininkas kažką murmėjo kibiros kalba. Jei nusi- 
leis, kris jo autoritetas. Ir visgi, susidūręs su baltąja 
moterimi, jis nelabai pasitikėjo savimi. 

Burtininkui ir visiems pigmėjams atsukusi nugarą, 
aš pasilenkiau ir padėjau Nengbu atsikelti. Jos veidas 
persikreipė iš baimės, vos tik ji žvilgtelėjo į žiniuonį, 
baltu moliu išsidažiusį kūną ir pasipuošusį raudonų pa- 
pūgos plunksnų galvos apdaru bei įprastiniu strėnų 
raiščiu. 

Jo bambėjimas perėjo į pratisą giedojimą. Iš pykčio 
jis net šokinėjo, mostaguodamas žvėries uodega. Baus- 
mę vykdę vyrai stovėjo susigrūdę, tokiais rūškanais 
veidais, kokių dar nebuvau mačiusi per visus savo gy- 
venimo džiunglėse metus. 

Nors ir buvau visais šešiais coliais aukštesnė už bet 
kurį jų, suvokiau, kad jei burtininkas paskatins, jie ga- 
li staigiai pulti ir įveikti mane. Jeigu jis nesikištų, bu- 
vau tikra, vyrai pasitrauktų. Taigi, jei norėjau išvengti 
užpuolimo, žinojau turinti veikti greitai ir ryžtingai. 

Prišokusi prie šarlatano, ėmiau grasinti jam kingva- 
nos kalba. 

— Jei šitai senai moteriai kas nors atsitiks, tu sėsi 
į kalėjimą Mambasoje,— rėkiau taip garsiai ir šaižiai, 
kaip tik galėjau.— Tave uždarys į kamerą su grotomis 
ant langų, o lauke vaikštinės kareiviai su užtaisytais 
šautuvais. 

Kalbėjau tik apie senajai moteriškei padarytą blogį, 
nes bijojau, kad, užsiminusi apie man pačiai gresiantį 
pavojų, aršiojo šarlatano galvoje nesukelčiau piktų 
minčių. Negalėjau įspėti, kiek mano kingvaniškos šne- 
kos jis suprato, bet aš keliskart mostelėjau rankomis, 
tarsi atstatydama šautuvą ir iššaudama. Pigmėjų mote- 
rys neatsikalbinėja ir negrasina vyrams. Tiek šarlataną, 
tiek vyrus tai sutrikdė labiau, negu tas faktas, kad aš 
buvau baltoji moteris. Tada ištariau lemiamą fraze. 

— Saugokitės, — sušukau — kad aš neužtraukčiau 
ant jūsų visų baltojo žmogaus Bolozi. 

Nelaukdama atsakymo, pagriebiau Nengbu už iš- 
džiūvusios rankos ir pasileidau taku link viešbučio. 
Jaučiau, kaip iš baimės šiaušiasi ant sprando plaukai, 
tačiau nedrįsau atsigręžti pasižiūrėti, ar pigmėjai nese- 
ka. Aš turėjau iš visų jėgų laikyti išgąsdintą, sukruvin- 
tą senąja moterį, kad nepargriūtų. Žinojau, jog ji 

tikėjosi, kad kiekvieną minutę jos sunykusį kūną gali 
perverti strėlė su geležiniu antgaliu ar ieties smaiga- 
lys. O aš, prisiminusi burtininko akyse žioravusią ne- 
apykantą, būkštavau, kad pirmoji strėlė nebūtų skirta 
man. Aš troškau pasileisti bėgte, bet, pagalvojusi, kad 
protingiau elgtis kaip galima bebaimiškiau, toliau ra- 
miai ėjau taku, pasukau į dešinę ties dideliu medžiu ir 
kaktomuša susidūriau su mažuoju Faiziu. Iš džiaugsmo 
norėjau jį apkabinti. Paskubomis papasakojau, kas at- 
sitiko. 

— Dabar pavojus nebegresia,— tarė jis.— Jei jie 
būtų manę ką nors pikta, būtų įvykdę savo ketinimus 
tada, kai ištraukėte jiems iš rankų senąją. 

Nengbu suprato tiktai kibiros kalbą, todėl papra- 
šiau Faizio pasakyti moteriškei, kad veduosi ją į ligo- 
ninę. Ji dejavo ir drebėjo kaip lapelis, todėl padaviau 
jai cigaretę. Moteris neturėjo jokio supratimo, kaip ją 
uždegti degtuku, ir Faizis padėjo jai. Du ar tris kartus 
užtraukusi, Nengbu automatiškai atidavė cigaretę ma- 
žajam kariui. Šitame jos nesąmoningame savo antrarū- 
šiškumo pripažinime, šitame vergiškame nuolankume 
vyriškajai lyčiai buvo kažkas be galo graudingo. 

Ligoninėje Patas patepė jos kruviną skaudančią 
nugarą jodu. Aš vos nepravirkau iš gailesčio vargšei 
senajai būtybei, bet staiga pajutau tokį nuovargį, atsi- 
radusi nuo reakcijos į grėsmingąjį pavojų, kad tik 
klestelėjau ant kėdės, visa šlapia nuo prakaito. 

Patas pasikvietė Agerongą, Alilį, Jaulį ir dar tris ar 
keturis kitus negrus ir nužingsniavo į Ba-Na-digbio kai- 
mą. Po pusvalandžio jie grįžo, vesdamiesi burtininką. 

— Ketinu vežti jį į Mambasą teisti — pasakė Pa- 
tas.— Šitokiems dalykams reikia iškart užkirsti kelią. 
nes vėliau nieko nebepadarysi. Jokiu būdu negalima 
paleisti tokio nusikaltėlio, tegu ir vienai nakčiai. 

Visi jie susigrūdo į seną palaikį „„ševroletą“ ir paju- 
dėjo keliuku vieškelio linkui. Pro užpakalinį mašinos 
langą dar spėjom pamatyti burtininko veidą. Jis atro- 
dė taip, tarsi būtų artinusis pasaulio pabaiga. 

Patas grįžo namo tik sutemus. 

— Jie davė jam tris mėnesius kalėjimo ir uždėjo 
dviejų šimtų frankų baudą, — pasakė jis.— Pastaroji 
nuosprendžio dalis burtininkui bus vos ne mirtinas smū- 
gis. Jis turės triūsti ištisus mėnesius, kad uždirbtų tiek 
daug pinigų. 

Iš tikrųjų tai buvo ne daugiau kelių dolerių, bet juk 
į Žiniuonio pigmėjo rankas patenka labai jau nedaug 
grynų pinigų. 

Belgų kolonijinė teisėtvarka veikia greit. Burtinin- 
ką teisęs teismas nebuvo baltojo žmogaus teismas. Jį 
sudarė trys negrų genčių vadai, išrinkti dėl savo įtakin- 
gumo apylinkėje ir sėkmingo ankstesnio savo genčių 
valdymo. 

Širdyje man žymiai palengvėjo, kai sužinojau nuo- 
sprendį. Bent jau nebuvau neteisi, kai veikiau impulso 
skatinama. | 

Po savaitės, praleistos ligoninėje, gerai valgant tris- 
kart per dieną, Nengbu išvyko į namus — jos nugara 
sugijo, o baimė išsisklaidė. Daugiau senutės niekada 
nebemačiau. 

Atėjus lapkričiui, o kartu su juo ir lietingajam se- 
zonui, Patas manė esąs viskam pasiruošęs. Neatrodė, 
kad administratorius, pietaves pas mus kartu su princu 
ir princese Lichtenšteinais, būtų griežęs ant mūsų dantį 
už tai, kad vos neišsinarino žandikaulio, kramtydamas 
šratą. Jis pritarė Pato sumanymui paversti ligoninę į 
oficialų dispanserį, apie kurį kalbama naujame dešim- 
ties metų plane Kongui. Buvo padidintas biudžetas ir or- 
ganizuotas reguliarus vaistų bei antibiotikų tiekimas. 

Dėl klimato nebuvo galima sukaupti didelio jų kiekio, 
ir todėl buvo susitarta su valstybiniais pašto pervežė- 
jais, kad jie reguliariai pristatinėtų nedideles vaistų 
atsargas. | 

Ligoninė augo, lovų skaičius pasiekė penkiolika, ir 
visos jos beveik ištisai būdavo užimtos. Be savo kitų 
pareigų, Patas turėjo kas pusę metų rašyti ataskaitas 
apie tam tikrų ligų, ypač frambezijos, raupsų ir tuber- 
kuliozės, siautėjimą. 

Epulo upė yra prie pat pusiaujo, ir visos ekvatorinė- 
se džiunglėse sutinkamos baisiosios ligos yra paplitu- 
sios netoli Patnemo stovyklos gyvenančiose gentyse. 
Jei nuo frambezijos kenčiantys čiabuviai ateina į ligo- 
ninę, šiuolaikiniai vaistai užkerta kelią siaubingoms ža- 
lojančioms opoms, nuo kurių žmogui lieka randai, jis 
gali apakti, o kartais net ir mirti. Bet dažnam čiabuviui 
liga atrodo dievo valia, ir jis nieko nedaro. 

Kova prieš raupsus būdavo ypač slegianti. Kai atsi- 
rasdavo koks senovinės negandos užkluptas čiabuvis, 
Patas mėgindavo įkalbėti jį išsikelti iš savo gimtojo 
kaimo ir apsigyventi kartu su kitais raupsuotaisiais izo- 
liuotose stovyklose. Nei jėga, nei prievarta nebūdavo 
vartojama, ir daugelis be ypatingo nusivylimo susitai- 
kydavo su likimu. 

Dar tada, kai pirmieji baltaveidžiai ėmė apsigyven- 
ti Afrikos gilumoje, kažkoks tikriausiai neįtikimas ne- 
mokša daktaras bus išrašęs žibalą kaip vaistą nuo raup- 
sų. Kiekvienas šiuolaikinis gydytojas žino, kad žibalas 
neduoda jokios naudos ir kad žalos ir skausmo gali su- 
kelti ne mažiau, negu patys raupsai. Visgi man teko 
matyti biauriosios ligos aukų, prašančių gurkšnelio ži- 
balo, klaidingai įsitikinusių, kad jis padarys stebuklą. 

Patas ir jo padėjėjai iš tikrųjų padarė nemaža ste- 
buklų. Antivenerinėmis injekcijomis jie daug nuveikė, 

užkirsdami kelią šiai arabų vergų pirklių į džiungles 
atvežtai ligai. Su penicilinu jie sustabdydavo plaučių 
uždegimo epidemijas, kurios šiaip būtų siautusios iš 
kaimelio į kaimelį, išguldydamos daugybę čiabuvių. 
Tačiau kartais nė stebuklai nepadėdavo. 

Vamboje gyvenantis žmogus išgirdo, kad Patas sėk- 
mingai gydo kai kuriuos susirgimus, ir, ieškodamas pa- 
galbos, atėjo tolimą kelią iš namų pas mus. Jis sirgo 
mašnelės dramblialige! ir turėjo vaikščioti, pasirišęs šią 
smarkiai sutinusią savo kūno dalį per pečius einančiu 
raiščiu. Patas nieko negalėjo padaryti, tik pasiųsti jį 
pro šalį važiuojančiu sunkvežimiu į valstybinę ligoninę 
Irume. 

Tai buvo nelemtas lapkritis. Visus naujus įrengimus 
ir atliekamus vaistus teko mesti į kovą prieš vienu me- 
tu kilusią paratifo ir gripo epidemiją. 

Kirto toks smarkus lietus, kad Epulas plaukė pro 
stovyklą, sūkuriuodamas ir įnirtingai gurgėdamas it 
kankinamas milžinas. Per tropines liūtis ėjo klupdami 
pirmieji pacientai, o pirmai savaitei baigiantis, vyrai, 
moterys bei vaikai būriais traukė sunkią valandą pa- 
galbos prašyti. 

Pradžioje Patas ir ligoninės patarnautojai bandė at- 
skirti ligonius, tačiau jų atvykdavo tiek daug, kad pri- 
trūkome vietos. Patiesėme demblius ant grindų prie lo- 
vų. Paskui, kai jau nebebuvo kur, sunkiai sergančius 
čiabuvius guldėme verandose, garaže ir sandėlio patal- 
poje. 

Sirgo tiek negrai, tiek ir pigmėjai. Kai kurį pigmė- 
ją pakirsdavo liga, jo giminaičiai tipojais atgabendavo 


! Dramblialigė — elefantiazė — limfos apytakai sutrikus atsiran- 
dąs susirgimas, pasireiškiantis ligūstu apatinių galūnių pastorėjimu. 

jį iš miško, padarydavo netoli ligoninės lapinę, gamin- 

Diena iš dienos negandų našta vis sunkėjo. Vis dau- 
giau ir daugiau aukų smelkėsi prie moderniškos medi- 
cininės pagalbos. 

Mes užbarikadavome keliuką iš vieškelio į stovyk- 
lą ir pranešėme įvairiems vadams, kad uždraustų bet 
kokias keliones. Buvo imtasi visų galimų priemonių epi- 
demijoms užgniaužti. 

Joms įsisiautėjus, stovykloje susitelkė virš dviejų 
šimtų pacientų. Nesuprantama, iš kur mums atsirado 
jėgų, bet, ligų nepakirstiems pigmėjams padedant, jiems 
visiems šiaip taip suradome pastogę. 

Tai buvo siaubinga. Patas, jo trys padėjėjai ir aš 
dirbome dvidešimt valandų per parą. Daugelio mylių 
spinduliu kiekviename kaime paskiepijome visus gy- 
ventojus, kad užkirstume kelią epidemijoms plisti. 

Berniukai buvo nuostabūs. Ageronga su savo padė- 
jėjais virė ištisas dienas, kad sergantieji turėtų ką val- 
gyti. Pigmėjai gamino savo giminaičiams. Visą dieną 
kepė lauže bananus bei manioką ir troškino mėsą, kol 
ji būdavo ne ką tirštesnė už buljoną, kurį net ir patys 
silpnieji galėjo suvirškinti. Vyrai atgabendavo milži- 
niškus kiekius šviežios mėsos. Naktimis laužai degdavo 
dar kaitriau, nes drėgmei ir žvarbumui nuvyti ant jų 
papildomai uždėdavo malkų. Moteriškės kurstė ugnį ir 
gamino valgį. Vaikai — visi, išskyrus tik pačius mažuo- 
sius,— lakstinėjo po mišką, ieškodami kuro. Nereikėjo 
nei susirinkimų, nei skatinamųjų kalbų. Kiekvienas, kas 
tik negulėjo paslikas, kibdavo į darbą ir dirbdavo kaip 
trojėnas. 

Epidemijos tęsėsi tris savaites, o paskui ėmė gesti 
Iš tų trijų dvi savaites dirbau ir miegojau su drabu- 
žiais, nusirengdama tik tada, kai reikėjo išsimaudyti vo- 

nioje ir persivilkti švariais. Patas ir ligoninės patarnau- 
tojai gyveno taip pat. Kodėl neužsikrėtėme paratifu ar 
gripu, lieka paslaptimi. 

Visi mes baisiai didžiavomės, kai belgų pareigūnas 
iš sostinės, dirbantis Leopoldvilyje, atvažiavo pasveikin- 
ti mūsų, ne tik sėkmingai nuslopinus dvi negandas apy- 
linkėje, bet ir neleidus joms išplisti. 

Kai tą pirmą naktį atsiguliau su pižama į lovą, užuot 
nuvirtusi ant apkloto kaip visada su savo mėlynaisiais 
džinsais, aš išmiegojau nuo vakaro dešimtos iki kitos 
dienos vidurdienio. Nuostabus, ilgas, nė sapnelio nesu- 
drumstas miegas! Sekantį vakarą įlipau į lovą tą pačią 
valandą ir vėl miegojau vos ne iki pusiaudienio. Tiktai 
po to pajutau galinti toliau triūsti, jau nebegriūdama 
nuo kojų. Tačiau praėjo dar ištisos savaitės, kol galų 
gale pilnai atgavome jėgas. 


DEVYNIOLIKTAS SKYRIUS 


Vieną popietę sėdėjau verandoje ir stebėjau, kaip 
negrės upės pakrašty skalbia rūbus, plepėdamos ir tvar- 
kydamos viena kitai plaukus, kai staiga man dingtelė- 
jo, kad epidemijų įkarštyje girdėjau, jog kažkas atsiti- 
ko. Kažin kas (nors užmušk, neprisiminčiau, kas) minėjo 
leopardą žmogėdrą. Patas negalėjo padėti. Jis arba 
nebuvo apie tai girdėjęs, arba pamiršo. Ageronga taip 
pat nieko nežinojo. Tačiau negalėjau šito taip ir 
dėl apklausinėjau visus viešbučio darbininkus ir visus 
pigmėjus. Niekas nieko nežinojo. Tačiau po kelių die- 
nų nuėjau į induso krautuvėlę prie vieškelio žibalo ir 
muilo nusipirkti ir ten išgirdau atsakymą. Parduotuvėje 
buvo čiabuvių Dar-es-Salamo kaimo vyresnysis Musa- 
filis ir keletas jo vyrukų. Jie kalbėjosi tarpusavy, ir 
aš negalėjau negirdėti kelis kartus pakartoto žodžio 
„Čui“.' Svahili kalba šis žodis reiškia „leopardas“. 

— Ką čia kalbate apie leopardą? — paklausiau. 

Musaifilis, atrodė, nustebo. 

— Bet aš juk pranešiau Madami, dar kai mūsų žmo- 
nės ėjo į ligoninę vaistų nuo ligos leisti, — tarė jis. 


238 


Turėjau prisipažinti, kad šitai man visiškai išgaravo 
iš galvos per visus rūpesčius ir jaudinimąsi, kovojant 
su gripu ir paratiiu. 

— Nedorėlis su Bolozi užpuolė vaiką kaimelyje ne- 
toli Mambasos,— papasakojo jis.— Vaiko tėvas nubai- 
dė leopardą, dar šiam nespėjus jo sudraskyti. 

Musaifilis papasakojo, kad kaimyninių kaimų vadai 
iškasė vilkduobes ir pristatė spąstų, be to, liepė vy- 
rams neiti į laukus po vieną — tik būriais. Nuo pirmojo 
pasirodymo žvėrį matė du kartus, bet ir vieną, ir kitą 
kartą gerokai toli nuo Epulo. 

„Ne, daugiau šito nebus, — galvojau sau. — Užteks 
vieno nuotykio su leopardu, pavirtusiu žmogėdra“. Ap- 
sipirkau ir leidausi atgal į Patnemo stovyklą. Aš ėjau 
viena. Nenorėjau pasirodyti, kaip baisiai buvau išsi- 
gandusi, todėl nepaprašiau, kad kas nors palydėtų ma- 
ne. Juk kelio buvo ne daugiau pusantros mylios ir miš- 
ke buvo daug negrų bei pigmėjų, renkančių malkas, 
ieškančių drevių su medumi ar besikrapštančių savo 
daržiukuose. 

Pasiėmiau iš pakelės lazdą ir pasukau namop; pra- 
džioje buvo drąsu, kadangi aplink krautuvėlę slankio- 
jo daug žmonių. Bet kai nuėjau tiek toli, kad atsisukus 
jų nebesimatė, mano širdis ėmė daužytis it paklaikusi. 
Kiekvienas medžių guotas, kiekvienas aukštos žolės plo- 
telis mano vaizduotėje pavirsdavo leopardo užuoglau- 
da. Aš greit ėjau toliau, beveik bėgau, tačiau kartkar- 
tėmis stabteldavau pasiklausyti. Kokia kvailė! Tarsi 
būčiau galėjusi išgirsti leopardą. 

Kaip ir kiekviena katė, leopardas eina visiškai be 
garso. Jo nagai, kuriais jis gali plėšyti ir draskyti lyg 
daugybe aštrių skustuvų, einant būna įtraukti į letenų 
pagalvėles, kad neatšiptų ar nenulūžtų. 

Ciabuviai sako, kad leopardas apsimovęs nagus pirš- 
tinėlėmis, o pirštinėlės tykiai žengia minkštu miško ki- 
limu. 

Peršokau per upelį, įtekantį į Epulą kokį pusmylį 
aukščiau tilto. Didesnieji medžiai čia buvo nukirsti ir 
liko tik įvairių rūšių dygių krūmų atvašynas. Dabar 
jau buvau nuėjusi pusę kelio. Aš jau artinausi prie tos 
miško dalies, kuri tęsiasi iki pat daržų už stovyklos, kai 
staiga išgirdau triukšmą. Tai buvo kažkoks nutrūksta- 
mas urkščiantis lojimas. Man kraujas gyslose sustin- 
go. Buvo tekę girdėti leopardo urzgimą naktimis, iš sa- 
vo palyginti saugaus kambario, bet tik ne vidury die- 
nos. Paskui iš miško iššoko kažkas tamsus. Jau pirma 
buvau išsigandusi. Dabar suakmenėjau iš siaubo. Kojos 
atsisakė manęs klausyti, o kraujas smilkiniuose ūžė it 
tuzinas Niagaros krioklių. Tolumoje žvėris sustojo. Stai- 
ga, mano krūtinę veržę plieniniai lankai sutrūko. Juk 
šis landuolis iš tamsių miškų visai ne leopardas. Tai 
buvo babunas. Jis dar kartą sulojo, ir iš už medžių pa- 
sirodė kiti babunai, šokuojantys taip keistai, kad atro- 
dė, jog jie žaidžia „šok per ožį“, tiktai neperšoka vie- 
nas per kitą. 

O jie vis lindo ir lindo iš miško, kol prisirinko ko- 
kios septynios ar aštuonios dešimtys; kiauksėdami kaip 
šunys, jie stebėjo mane savo žvilgančiomis it karoliu- 
kai akimis, bet nebandė mažinti atstumo, kuris mus sky- 
rė. Ant kai kurių patelių nugarų, įsikibę i pečius, tu- 
pėjo mažyliai. Aš taip apsidžiaugiau, pamačiusi juos,— 
joks leopardas nesėlinės ten, kur keliauja tokia triukš- 
minga beždžionių gauja,— kad ėmiau isteriškai juoktis 
iš jų dūkimo. Urkštaudami ir erzėdami babunai sustojo. 
Aš greitai sumosavau rankomis, ėmiau daužyti lazda 
žemę ir šaukti it patrakusi. Šito babunai nebeištvėrė. 
Lodami tarsi išgąsdinti šuneliai, sugauti ir uždaryti val- 

kataujančių šunų aptvare, jie nurūko tolimuoju pro- 
skynos pakraščiu atgal į mišką. Ėjau ir galvojau, kokį 
nuostabų dalyką pamačiau. Juk tyrinėtojai ir kino ope- 
ratoriai, norėdami pamatyti ir užfiksuoti tokį reginį 
juostoje, nukeliauja tūkstančius mylių. O aš štai sto- 
vėjau kaip paskutinė kvailė, drebėdama, žliumbdama 
ir tuo pat metu juokdamasi, o per mylią aplinkui nebu- 
vo net paprasčiausio fotoaparato. 

Grįžusi į viešbutį, papasakojau visiems apie leopar- 
dą. Nebuvo reikalo pridėti ką nors prie Musafilio per- 
spėjimo. Nė žodeliu neprasitariau apie susidūrimą su 
babunais. Kartais ir moteris gali išlaikyti paslaptį, ir 
tai buvo kaip tik toks kartas. 

Praslinko savaitė, bet naujų žinių apie Žmogėdrą 
nesigirdėjo. Faizis ir Herafius pamokė pigmėjus, kad 
neitų nei žingsnio iš kaimelio, ir į medžioklę eidavo 
tik vyrai, apsiginklavę iki dantų. Negrai, dirbdami sa- 
vo kasdieninį darbą, visur nešiojosi ietis, kad bet ku- 
riuo momentu turėtų jas po ranka. Tos dienos panėšė- 
jo į gyvenimą Kentukyje ar Ohajuje tais laikais, kai 
kiekvienas naujakurys arė savo laukus, kirto medžius 
ir statė savo trobelę, šalia pasidėjęs paraką ir titnagą. 

Patas įsakė paruošti spąstus. Mūsų pigmėjai iškasė 
vilkduobes į kaimelį vedančiuose takuose, o Ba-Na- 
digbio pigmėjus valdžiusios babirų genties vadas Sei- 
bonis irgi pasirūpino padaryti tą patį. Ir vėl gyvenimas 
prie Epulo tapo pavojingas ir neramus, nes kiekvienas 
pašėlusiai stengėsi užkirsti kelią grėsmingam žmog- 
ėdrai. 

Keista, bet pas mus ir toliau atvažiuodavo turistai, 
net nenujausdami prie pat kelio augančiuos miškuos 
tykojančio pavojaus. Mes tiekėme jiems maistą, užimi- 
nėjome juos, o retkarčiais stovyklos kieme netgi 

surengdavome šokius. Bet atsakydavome, kai prašyda- 
vosi eiti su pigmėjais medžioti tinklais. 

Patas nenorėjo svečių gąsdinti, bet jis taipogi ne- 
norėjo, kad Patnemo stovykla pagarsėtų kaip vieta, 
kur įdūkę leopardai sau ramiausiai medžioja žŽmogieną. 
Jis įvedė naktinę sargybą, kurioje iš eilės stovėdavo 
jo vyrukai. Vos tik sutemdavo, kokie trys ar keturi ie- 
timis ginkluoti vyrai su deglais rankose visi kartu im- 
davo vaikštinėti aplink stovyklą. Du ar trys laužai, sar- 
gybą einančių žmonių pakurstomi, degdavo ištisą naktį. 

Tropiniame miške klykavo šimpanzės. Ten, kur ne- 
besiekė laužų šviesa, sėlinėjo genetos. Į naktinę sim- 
foniją įsiliedavo ir kitokių žvėrių balsai, tačiau niekam 
neteko girdėti žemo, šiurkštaus leopardo urkštimo. 

Mes jau buvome beatšaukią naktinę sargybą ir be- 
grįžtą į normalų gyvenimą, kai savaitgalio praleisti at- 
važiavo graikas prekiautojas iš Mambasos. Jis pasiro- 
dė su savo kompanionu, sutemoms ėmus gaubti žemę. 
Kad jie atvyksta, mums pirmiausia pranešė šautuvo šū- 
viai, nuaidėję kažkur už vieškelin vedančio keliuko. 
Po kelių minučių Rozis ir jo draugas, abu išbalę kaip 
drobė, įvažiavo į viešbučio kiemą. Visi apspito atvy- 
kėlius. l 

— Kodėl šaudėte? — paklausė Patas. 

— Pamatėme žmogėdrą,— atsakė Rozis. 

— Ar tikrai? 

Reikėjo tik Žvilgterėti į svečius, ir šis klausimas bū- 
tų buvęs nereikalingas. 

— Kad aš prasmegčiau čia pat, kur stoviu, jei sa- 
kau netiesą, — prisiekė Rozis.— Mes artėjome prie til- 
to, kai pamatėme dėmėtąjį padarą, prigludusį prie rąs- 
tų maždaug tilto viduryje. Jo akys degė geltona ugni- 
mi. Nuo mašinos žibintų buvo pakankamai šviesu, todėl 
pamačiau, kad tai suaugęs žvėris. 

Aš čiupau šautuvą ir ėmiau pyškinti. Manau, kad 
būsiu kliudęs. Leopardas liuoktelėjo nuo tilto upelio 
pakraštin, leidau jam iš paskos kulkas vieną po kitos, 
kol išsmuko iš žibintų šviesos stulpo. Tada tik spuste- 
lėjau, ir atsiradome čia. Man jau geriau. 

Patas pasikalbėjo su Ageronga, o paskui visi suėjo- 
me į vidų išgerti. Beveik tuojau pat išgirdau kalbant 
būgnus, ir supratau, kad Ageronga siunčia žinią aplin- 
kiniams, jog į Epulo rajoną įsiveržė šimto aštuonias- 
dešimties svarų svorio už žaibą greitesnis, aršus, žmo- 
cienos ištroškęs leopardas. Nuo Dar-es-Salamo iki Ba- 
Na-digbio, nuo paupio iki vieškelio visi žinojo, kad 
dėmėtasis siaubas glūdi kažkur netoliese. 

Tą vakarą viešbutyje žaidėme šachmatais, bet ne- 
trukus Rozio kompanioną apėmė miegas, ir jis nuėjo 
gulti. Aš nuėjau į savo kambarį paskaityti detektyvi- 
nio romano, bet, versdama puslapius, galvojau, koks 
nuobodus jo siužetas, palyginus su džiunglėse tykan- 
čiais pavojais. 

Sekmadienį buvo taip ramu, kaip šventą dieną ir tu- 
ri būti. Niekas nieko nedirbo, tik būrelis negrų išėjo 
prie spąstų, kuriuos jau buvo pastatę daugiau kaip 
prieš dvi savaites, jaukui pasiėmę tris ožiukus, vieną 
ar du paršiukus ir keletą vištų. Dar gerokai prieš su- 
temstant, jie grįžo į stovyklą, džiaugdamiesi, kad jau 
nebe miške. 

Kitą rytą po pusryčių visi išgirdome šūkavimą, o ne- 
trukus į stovyklos teritoriją atbėgo didžiulis pulkas pig- 
mėjų. Pradžioje nieko negalėjai suprasti, tik žodį „Čui". 
Paskui paaiškėjo, kad „Čui" buvo „labai labai negy- 
vas“. Kai kurie čiabuviai pasuko pigmėjų kaimo link. 
Patas negalėjo prie jų prisijungti, tačiau aš, pamačiusi 
Rozi bėgant prie savo mašinos, pasileidau pavymui ir 
vos spėjau įšokti, jam jau perjungiant iš pirmo tiesiai 

į trečią bėgį, praleidžiant antrąjį. Mes išlėkėme keliuku 
į vieškelį ir spaudėme tolyn, link Ba-Na-digbio, o mūsų 
dantys, automobiliui šokčiojant gruoblėtu lyg lenta 
skalbiniams trinti keliu, tarškėjo it vaikiškas barškutis. 

— Šitaip greičiau pasieksime kaimą,— tiek tepasa- 
kė susijaudinęs prekybininkas graikas. 

Ties posūkiu į kaimą jis staiga paspaudė stabdžius, 
kad neįsirėžtų į būrį pigmėjų, kurie pasirodė iš miško, 
nešdami ant ilgos karties žemyn galva pakabintą leo- 
pardą. Žvėris buvo didžiulis, tamsesnis už kitus, bet da- 
bar tikrai pasigailėtinai atrodąs daiktas. Jo kadaise gra- 
žiai dėmėtą kailį persmeigė tiek iečių, kad sveiko neli- 
ko net tokio gabaliuko, iš kurio galėtų išeiti kumštinės 
pirštinės. Pigmėjai svaigte svaigo iš džiaugsmo. Kiek- 
vienas garsiai gyrėsi savo šaunumu. Jeigu aš būčiau 
patikėjus visais tais pasakojimais, būčiau turėjus pri- 
pažinti, kad bent jau šešiasdešimt žmonių tikrai patys 
vieni nudobė žvėrį. 

Aš pažįstu pigmėjo galvoseną geriau, negu daugelis 
kitų. Negalima gyventi su žmonėmis ilgus ilgus metus 
ir nesuprasti, kaip jie mąsto, veikia ir reaguoja į kitų 
veiksmus. Žinojau, kad mažieji žmonės nemeluoja. Jau- 
dinimasis juos tiek pakerėjo, jog jie nuoširdžiai įsivaiz- 
davo save tikraisiais leopardo mirties kaltininkais. Psi- 
chiatrai šitokį reiškinį, rodos, vadina sutapatinimu dėl 
sąryšio. Daugelis vyrų iššovė savo strėles ar įsmeigė 
ietis į jau seniai nebe gyvą žvėrį, tačiau kiekvienam at- 
rodė, kad jis suvaidinęs lemiamą vaidmenį, nutrau- 
kiant žvėries siaubo viešpatiją. 

Seibonis galvojo, kad leopardą turi perduoti jam, 
kadangi žvėris buvo užmuštas netoli jam priklausančių 
pigmėjų kaimo. Be to, paaiškėjo, kad vienas pigmėjas, 
iš tikrųjų dalyvavęs nudobiant žvėrį, taip pat priklau- 
sė jam, tačiau mažieji žmonės nenorėjo nė girdėti apie 

Seibonio planą. Jie pasuko į Patnemo stovyklą, saky- 
dami, kad ten bus šokamas apeiginis pergalės šokis. Net 
neklausę Seibonio išvedžiojimų, jie triumfuodami par- 
gabeno negyvą Žvėrį vieškeliu į viešbutį. 

Aš turėjau klausti dešimtis klausimų, o atsakymus 
durstyti vieną prie kito, it skiautinę antklodę siūdama, 
kol pagaliau apčiuopiau, kaip viskas atsitiko. Tada su- 
pratau, kad vyrai tikrai sakė tiesą. Teisių į leopardą 
Seibonis turėjo ne daugiau už mus. 

Kai mes ramiai sau leidome sekmadienį viešbutyje, 
Seibonio kaimo čiabuviai išėjo į mišką spąstų patik- 
rinti. Beveik iškart priekyje einantys aptiko leopardo 
pėdsakus. Prie dviejų vilkduobių žvėris buvo prisiar- 
tinęs, tačiau, pajutęs grėsmę, pasitraukė. Pėdsekiai tu- 
rėjo pagrindo teigti, kad žmogėdra tebėra apylinkėje, 
ir iš tiesų, pasiekę Ba-Na-digbio pigmėjų kaimelį, airi- 
kiečiai pamatė, kad leopardas buvo sėlinėjęs apie lūš- 
neles, aiškiai ieškodamas tinkamos aukos. 

Sekmadienį vyrai visą dieną ėjo tais pėdsakais. Į 
Seibonio ir į mūsų kaimą buvo atsiųsti žmonės prašy- 
ti pastiprinimo. Saulei nusileidus, ieškotojai pasidali- 
jo į būrelius ir naršė po mišką, įsitikinę, kad nelemta- 
sis leopardas tebėra netoliese. 

Per naktį nieko neatsitiko. Didysis žvėris, matyt, su- 
nerimęs, kad aplinkui tiek daug žmonių, kažkur užsi- 
slėpė. Jeigu tai būtų buvęs paprastas leopardas, jis bū- 
tų pasinaudojęs tamsa ir prasmukęs pro medžiotojus į 
saugesnes vietas. Kadangi šis buvo žmogėdra, jis ke- 
tino kovoti. 

Vos prašvitus keli negrai pamatė jį tankiuose krū- 
mų ir susipynusių lianų brūzgynuose. Tačiau nespėjo 
niekas nei lanko timpos įteinpti, nei ieties mesti, o di- 
dysis katinas dingo iš akių. Seibonis paskirstė pigmėjus 
į būrelius ir pasiuntė juos į brūzgynus žvėries ieškoti. 

Vienoje tokioje grupelėje buvo Faizis ir Masamon- 
gas iš mūsų kaimo bei vienas Seibonio pigmėjas. Šita 
trijulė neturėjo šautuvų. Seibonio žmogus turėjo lanką 
ir negro kalvio rankomis pagamintų strėlių plieniniais 
antgaliais. Faizis ir Masamongas taip pat turėjo lankus 
ir strėles, bet jie nešėsi ir ietis. 

Kai jie įžengė į tankmę, jau švietė saulė. Tačiau ji 
dar nebuvo pakilusi tiek aukštai, kad jos spinduliai 
prasiskverbtų į miškus ir nudžiovintų rasą. Pigmėjai 
slinko per džiungles į priekį, o nuo lianų jiems ant pe- 
čių lašėjo vanduo. Paukščiai su didžiuliais snapais, tiek 
apsunkę, kad atrodė, jog negalės paskristi, kilo iš lizdų 
ir nerangiai plasnojo šalin. 

Seibonio pigmėjas ėjo priekyje. Jis apsukdavo tan- 
kiausius brūzgynus, vengdamas tokios padėties, kur 
jam nebūtų vietos iššauti iš lanko. Dar buvo likę kele- 
tas tamsių užuolandų, tačiau saulė jau buvo prasiskver- 
busi į mišką, ir todėl pigmėjams geriau matėsi. Seibo- 
nio žmogus užėjo didžiulį termityną. Jis kilo nuo žemės 
tarsi žemas storas stalagmitas. Pigmėjas užlipo ant jo, 
kad galėtų matyti, kas yra priekyje. Už termityno, vos 
už aštuonių ar devynių jardų, tūnojo leopardas. 

Seibonio pigmėjas buvo ne bailys. Per tas kelias 
sekundes, kol dėmėtasis žvėris nusprendė pulti ir kol 
įtempė raumenis šuoliui, pigmėjas paleido į jį dvi strė- 
les ir šūktelėjęs perspėjo Masamongą ir Faizį. Tada 
katinas liuoktelėjo į priekį. Akimirka praskriejęs virš 
termityno, žvėris suleido nagus į šaulio šlaunį. Katinas 
ir pigmėjas, urkščiantis ir rėkiantis kamuolys, nusirito 
žemyn. 

Faizis nė kiek nedvejojo. Šokes į kovos sūkurį, jis 
suvarė ietį į žmogėdros kūną. Tuo tarpu, kai jis traukė 
ietį, kad užsimotų dar kartą, Masamongas puolė didįjį 
katiną ir įsmeigė jam į šoną kitą geležinį smaigą. 

Leopardo gniaužtai paleido Seibonio pigmėją, žvėris 
mėgino keltis, bet atsikosėjo, ir jam pro ūsus prasisun- 
kė kruvina puta. Paskui griuvo negyvas prie termityno. 

Afrikiečiai pririšo leopardą už priekinių letenų prie 
paskubomis suresto skersinio ir paliko jį ten kaboti, o 
patys paskleidė žinią, kad vakare bus surengti apeigi- 
niai šokiai žvėrį nudobusių medžiotojų garbei. 

Visą popietę dideli ir maži čiabuviai traukė pas mus 
iš miško. Jie kūrė laužus, gaminosi sau valgį ir sėdėjo 
aplinkui lyg Amerikos Vidurio Vakarų fermeriai, vals- 
tijos mugėje laukiantys, kada prasidės pakinkytų arklių 
lenktynės. 

Kiekvieną kartą pereidama per stovyklos teritoriją, 
pasižiūrėdavau į negyvą leopardą, kuris net miręs at- 
rodė tikrai nuožmus. Jo akys buvo užmerktos, tačiau 
iš po atvipusių lūpų matėsi dideli aštrūs dantys — atro- 
dė, tarsi jis iki pat galo išliko pilnas sąmoningos ne- 
apykantos žmogiškosioms būtybėms, kurias pasirinko 
savo mirtinu priešu. 

Masamongas, Faizis ir Seibonio pigmėjas beveik iki 
tamsos išsėdėjo ten, iš kur geriausiai galėjo matyti 
džiunglių katiną. Patas jau buvo aptvarstęs svetimojo 
pigmėjo šlaunyje žiojėjančias žaizdas ir liepęs gulti į 
lovą ligoninėje. Tačiau vyrukas su ta pačia nutrūktga!- 
viška drąsa, su kuria stojo prieš žmogėdrą, nepakluso 
įsakymams, ir elgėsi taip, lyg tvarsčiai būtų dengę ne 
didžiules žaizdas, o kelis erškėčio įdrėskimus. 

Temstant dauguma mažųjų žmonių iš medžio pelenų 
ir vandens maišė dažus ir tepliojo savo kūnus fantas- 
tiškais, akį rėžiančiais raštais. Keli savo rausvai šoko- 
ladinio atspalvio odoje išsidažė dėmes ir nusipiešė ta- 
riamus ūsus. Netrukus atvyko du arabizuoti pigmėjai 
iš Dar-es-Salamo ir apsivilko rūbais iš tikrų leopardo 
kailių. 

— Šitie žmonės — šokėjai leopardai, gyvenantys už 
Vambos kaimo, — pasakė man Ibrahemus.— Jie geriau- 
si šokėjai visoje apylinkėje. 

Iš mūsų kaimo atėjo Herafus, Moke, Salaminis, Sei- 
las ir Ageronga pigmėjas. Po kelių minučių prie vyrų 
prisijungė Sofina, Tomasa, Basalinda-neištikimoji ir 
mažosios Anos motina Tima. Anifa atėjo pati viena; 
ant jos kaklo ir riešų žvangčiojo papuošalai, o liekną 
liemenį juosė naujas gražiųjų kauri kriauklelių diržas. 

Šokėjai leopardai, vos vieną kartą pažiūrėję į Anifą, 
tapo jos pavergti. Nuo tos akimirkos jie stebėjo ją kaip 
vanagai vištininką, nenuleisdami aistringo žvilgsnio, 
tačiau bijodami pradėti meilintis, kai čia pat tiek daug 
jos kaimelio žmonių. Ji nujautė, ką jie galvoja, ir džiau- 
gėsi dėl to iš visos savo permainingos širdies gilumos. 

Prieš pat prasidedant šokiams, atvyko senoji močiu- 
tė su Viljamu Dž. ir užėmė garbingą vietą viešbučio 
verandoje. Berniūkštis tuojau pat strimagalviais nurū- 
ko prie kitų vaikų, žaidžiančių tarp laužų kažkokį žai- 
dimą. 

Toje vietoje, iš kur viskas geriausiai matėsi, Age- 
ronga ir Emilis pastatė kėdę Patui ir, jam atsisėdus, 
šokiai prasidėjo. 

Iš pradžių tempas buvo lėtas, ir visi, kas norėjo, ga- 
lėjo dalyvauti. Ir, aišku, visi norintys šoko. Atrodė, 
šokyje nebuvo jokių ypatingų figūrų: kiekvienas pig- 
mėjas darė tokius žingsnius, kokie jam ateidavo į gal- 
vą. Trys narsuoliai ir du šokėjai leopardai nedalyvavo 
įžanginėje dalyje, žinodami roles, kurias jiems teks su- 
vaidinti kiek vėliau, ir kaupdami tam jėgas. 

Patas pasikvietė Agerongą, pašnibždėjo kažką, o 
paskui patenkintas atsilošė kėdėje; tuo tarpu jo padė- 
jėjas atkimšo pustuzinį didelių apipintų butelių su pal- 

mių vynu. Nežinia iš kur atsirado puodukai, ır visi iš- 
gėrė, paskui, šokiui tęsiantis, gėrė dar daug kartų. 

Danguje pasirodė mėnulio skiltelė, ir žvaigždės nu- 
sėjo dangų virš upės ir proskynos. Aitriai kvepėjo 
šimtai įvairiausių žiedų, ir jų aromatas susiliejo su 
galingu muskusiniu džiunglių gelmės kvepėjimu. 

Faizis atėjo pas mane ten, kur sėdėjau — ant viršu- 
tinės laiptelių pakopos. 

— Kai supiaustysime leopardą, aš ketinu duoti jums 
gabalą mėsos, — tarė jis.— Būtų labai malonu, jeigu jūs 
pasiųstumėt ją savo tėvui ir motinai. 

Žinodama, kad pigmėjai labai mėgsta žiūrinėti kari- 
katūras, aš prieš kelias dienas buvau davusi jam mano 
tėvų atsiųstų Niujorker žurnalų, už kuriuos jis buvo 
nepaprastai dėkingas. 

— Tai labai gražu, — atsakiau aš, — bet atstumas toks 
didelis, kad mėsa tikrai suges. Ligi jų namų daugiau 
kilometrų, negu leopardo kailyje plaukelių. 

Faiziui tai neatrodė didelė problema. 

— Jie galėtų atvykti čia apsigyventi, — nutarė jis ir 
grįžo prie laužo. 

Kiek kartų aš troškau lygiai to paties! 

Netikėtai būgnų ritmas pagreitėjo, ir abu šokėjai 
leopardai išėjo į didžiojo kiemo vidurį. Savo veidus jie 
paslėpė po dviem mano kaukėmis, padarytomis taip 
sumaniai, kad jos atrodė kaip tikro leopardo snukiai. 

Kai kurie mūsų pigmėjai buvo puikūs šokėjai, tačiau 
šiedu buvo neprilygstami. Jie šokinėjo, sukosi, tūpčiojo 
ir darė piruetus kaip Nežinskis.! Kartkartėmis jie su- 
urgzdavo kaip žvėris, kurį jie vaizdavo, ir nuo to garso 
mano kūnas nueidavo pagaugais. 


!Nežinskis, Vaclavas (1890—1950) — talentingas rusų 
baleto artistas. Kūrybinę veiklą pradėjo Peterburge; dar prieš I Pa- 
saulinį karą išvažiavo į Paryžių, o paskui persikėlė į JAV, 

Tuo metu jau ėmė veikti išgertasis palmių vynas. 
Šokėjų leopardų kūnais žliaukė prakaitas, ir terliojo 
baltu moliu išpieštus ženklus. 

Anifa sėdėjo ant žemės prie pat šokėjams skirto 
rato ribos, stebėdama juos primerktomis aistringomis 
akimis. Jos gražios burnos kampučiuose žaidė lyg pasi- 
tenkinimo, lyg paniekos šypsena. Ji lingavo į tamtamų 
muzikos taktą, ir jos apvalios kietos krūtys siūbavo. 
Moteris sėdėjo, tačiau aiškiai matei, kad ji taip stipriai 
jaučia ritmą, jog atrodė, kad ir ji pati šoka. 

Jos šypsenos gundomi du už Vambos kaimo gyve- 
nantys šokėjai liuoksėjo ir strikinėjo, kol, nebegalėda- 
mi daugiau šokti, išsekę susmuko prieš savo gundytoją 
kitoje rato pusėje. 

Tai buvo ženklas trims narsuoliams įsijungti į apei- 
gas. Jie atsistojo, ir tik dabar pastebėjau, kad kiekvie- 
nas vyras buvo apsiginklavęs ietimi. Kiti pigmėjai susi- 
rinko aplink skersinį, ant kurio kabojo džiunglių kati- 
nas. Pamačiau, kad ir jų rankos jau nebebuvo tuščios. 
Jie turėjo fito medžio lazdas ir lianos rykštes. Keletas 
dėvėjo iš antilopės odos juostelių nupintus diržus. 

Faizis, Masamongas ir Seibonio pigmėjas ėmė artin- 
tis prie negyvo žmogėdros. Beveik iškart arčiau stovin- 
tys vyrai ir moterys apipylė juos smūgiais. Žmogaus 
kūną pliekiančių lazdų ir rimbų pliaukšėjimas užgožė 
būgnų keliamą triukšmą. 

— Dėl dievo meilės, už ką juos taip baisiai bau- 
džia? — paklausiau Herafaus. 

— Taip priimta, — atsakė jis.— Kad įrodytų esą šau- 
nūs, jie turi nupiauti leopardą. 

Pasibiaurėjusi nusisukau. Nebegalėjau toliau žiūrėti 
į barbarišką pylą. Prikimę šauksmai ir riksmai persi- 

pindavo su šaižiais ant nuogų pečių ir nugarų krintan- 
čių smarkių smūgių garsais. 

— Bent jau sužeistojo nelieskite! — surikau. 

Iš Karto niekas nekreipė į mane dėmesio. Paskui 
Tomasa atėjusi atsistojo šalia. 

— Jis būtų galėjęs viso šito išvengti, — aiškino ji— 
Dėl žaizdų niekas nebūtų palaikęs jo bailiu. Bet jis no- 
rėjo būti su draugais. 

Kaip tik tuo metu pamačiau, kad, norėdami apsau- 
goti savo sužeistąjį draugą, Masamongas ir Faizis pra- 
siveržė prie skersinio. Ten jie sustojo beveik surėmę 
nugaras, ir kiek išgalėdami stengėsi atremti smūgius, 
gindami nuo jų Seibonio žmogų, kuris, vilkdamas ap- 
tvarstytą koją, rankomis ir kojomis skynėsi kelią prie 
skersinio. 

Faizis kažką sušuko kibiros kalba, sužeistasis plačiai 
užsimojo ietimi virš galvų, ir negyvasis leopardas nu- 
dribo prie jį nudobusių medžiotojų kojų. 

Minia garsiai suriko. Rykštės ir lazdos nulėkė į šalį. 
Po to tyloje girdėjosi tik, kaip traška laužuose degda- 
mos malkos ir sunkiai alsuoja mažieji žmonės. 

Pasisukau į Patą, kuris buvo bepradedąs savo var- 
gingą kelią atgal į ligoninę paskutinį kartą apžiūrėti 
pacientus. 

— Kaip tik tada, kai labiausiai jais Žaviuosi, — ta- 
riau, — jie tampa štai šitokiais barbarais. Negaliu šito 
suprasti. 

Patas sustojo ir parodė man Faizį ir Masamongą, ku- 
rie, šypsodamiesi iki ausų, skverbėsi pro žmones. 

— Ar pamiršai sekmadienio popietes Jeilo universi- 
teto Jeilbaulo stadione ar „Soldžers Fild“ stadione Či- 
kagoje? — nusijuokė jis. — Nematau jokio skirtumo, 

nebent tik tai, kad nereikėjo pirkti bilietų iš „„skalpuo- 
tojų“.! 

Širdyje žinojau, kad jis teisus. 

Kokią turiu teisę, išgyvenusi Konge vos septynerius 
ar aštuonerius metus, smerkti dar bronzos amžiuje atsi- 
Iadusį paprotį? 

Laužai jau geso. Ageronga ir vyresnieji negrai išsi- 
vaikščiojo po namus. Senoji močiutė atsistojo, pakėlė 
miegantį Viljamą Dž. ir, apglėbusi jį, lėtai nužingsniavo 
į pigmėjų kaimelį. Tomasa ir Seilas nuėjo susikabinę 
rankomis, nesigėdydami ir netgi truputį didžiuodamiesi 
savo pastovia tvirta meile. 

Basalinda-neištikimoji atsiliko, mėtydama žvilgs- 
nius į pasiliekančius vyrus. Paskui ji pastebėjo Anifą, 
lėtai sau einančią per susižavėjusių viengungių grūstį, 
ir nuskubėjo šalin, užleisdama kovos lauką tai, kuri 
gundymo mene buvo daug daugiau prityrusi. 

Aš praėjau pro ligoninę, kur Patas paskutinį kartą 
vizitavo ligonius, ne mažiau už bet kurį pasaulinio gar- 
so klinikos gydytoją susirūpinęs savo bevardžių glo- 
botinių sveikata. Pražingsniavau pro aptvarą, kur va- 
karo linksmybių išgąsdinti gyvuliai dar nemiegojo. 

Pasiekusi savo namelį, nėjau į vidų. Kažkoks keistas 
impulsų susidūrimas nukreipė mano nepaklusnius 
žingsnius į šalį pro priebučio laiptelius, pro vijoklių 
girliandomis apsivijusią verandą ir žemyn, link Epulo 
upės kranto. 

Stovėjau viena. Ten, kur dieną žaidė gandrai, dabar 
buvo pusiau paslėptas po vandeniu, vos matomas silp- 
noje mėnulio delčios šviesoje smėlio seklumos ruoželis. 
Už mano nugaros likusią stovyklą apsiautė keista ra- 


! „Skalpuotojai"— asmenys, iš anksto įsigyjantys bilietus, o pas- 
kui, kai bilietų jau nėra, pardavinėjantys juos prie įėjimo, tik žymiai 
aukštesne kaina. 

muma, ir aš stovėjau lyg ant dviejų pasaulių ribos. 
Vienas (tas, kuris liko užpakalyje), numylėtas ir saugus, 
traukė mane pažįstamo, giliai įsišaknijusio įpročio jė- 
ga; kitas plytėjo priešais, kviesdamas viliojančiu neži- 
nomybės paslaptingumu. Klausydama skubančių, per 
slenksčius besiritančių vandenų, kurie nekantrauja pa- 
siekti beveik už dviejų tūkstančių mylių esantį Atlantą, 
ėmiau save klausti, kodėl negalvoju apie tuos kitus 
namus anoje žemės pusėje. Pamažu suvokiau, kad nei 
Niujorkas, nei Vudstokas, nei Martos-Vainjardo sala 
nebuvo mano namai. Afrika — laisvas, nesuvaldomas, 
jaunas ir kartu labai senas kraštas — mano namai. 

Aš nenustojau mylėti beržų ir ąžuolų, nors pamėgau 
ištiesusius šakas aukštyn į nakties dangų raudonme- 
džius ir magnolijas. 

— Visa, kas buvo prieš gyvenimą Afrikoje, tik pro- 
logas. Čia mano namai. Čia yra viskas, ko tik širdis 
galėtų trokšti. 

Šviežias, nepaprastai švelnus vėjelis glostė skruostą. 
Iš tropinio miško jis atpūtė muskusinį nematomų žiedų 
aromatą. Valandėlę, kvapą sulaikiusi, klausiausi iš akso- 
minės tamsos staiga pasigirdusio tolimo skambčiojimo: 
kažkas grojo nedideliu instrumentu, padarytu iš tuščia- 
vidurio medžio gabalo ir seno skėčio metalinio virbo. 

Du nedideli šešėliai nusileido žemyn prie Epulo pa- 
kraščio. Atpažinau gomurinį Anifos balsą; antrasis tam- 
sus pavidalas, rodos, buvo vienas šokėjas leopardas. 
Jie nematė manęs, nes buvau pasislėpusi medžio šešė- 
lyje, to, į kuri buvo įsikibęs Abdulas, kad krokodilas 
nenutemptų į upę. 

Nenorėdama slaptomis klausytis, ketinau pasitrauk- 
ti, tačiau žinojau, kad jau pirmas žingsnis išduos mane. 
Todėl stovėjau kur stovėjusi, nugara prigludusi prie 
didžiulio medžio kamieno. 

Anifa ir jos garbintojas ginčijosi. Viskas, ką tik jis 
jai kalbėjo, buvo tikrai nuoširdu. Jis stengėsi, kad jo 
žodžiai pasiektų jos širdį, bandydamas prasiskverbti pro 
barjerą iš linksmų frazių ir abejingos elgsenos, kuriuo 
mergaitė stengėsi nuo jo atsitverti. 

Po valandėlės jie apsisuko ir, praėję vos per kelis 
jardus nuo tos vietos, kur slėpiausi, nužingsniavo take- 
liu į pigmėjų kaimą. Anifa ėjo pirma, tiesi, jauna ir 
ryžtinga. 

— Bet aš nenoriu išvažiuoti — pasakė ji — Čia ma- 
no namai. 

Kongo naktis prarijo juodu, ir aš vėl likau viena. 

Nors ir kelias savaites būčiau laužiusi galvą, kad 
paaiškinčiau savo jausmus, nieko geresnio nebūčiau su- 
galvojusi. 

Čia, prie Epulo, buvo maliarija, buvo ir mirtis. Čia 
buvo bastūnų leopardų, tūžmingų burtininkų ir popiečio 
kaitroje nertėjančių buivolų. Ir dar buvo Esamba — 
grėsmingas, nesuprantamas, bloga lemiantis reiškinys. 

Aš žinojau visa tai. Bet žinojau ir dar daug ką — 
nuostabų, naują dieną sveikinančio paukščio ulbėjimą, 
Faizio ramią narsą ir žmogišką orumą ir nepamirštamą 
kūdikio verksmą pakelėje, kai aušra sėlino per 
džiungles. 

Ir vėl iš tolo, iš miško prieblandos, vėjas atpūtė ma- 
žojo instrumento skambčiojimą. 

Aš tikrai nenorėjau išvažiuoti. Čia buvo mano 
namai. 


APIE KNYGĄ IR AUTORĘ 


Ši knyga supažindina mūsų skaitytoją su vienos Kongo (Kinša- 
sa) respublikos pigmėjų genties gyvenimu. Ji parašyta mūsų amžiaus 
šeštojo dešimtmečio pradžioje, kai šis kraštas buvo pavergtas belgų. 
Knygoje gana ryškiai atsispindi kultūrinis ir ekonominis šalies atsi- 
likimas, kaip ilgametės kolonijinės. priespaudos išdava. Maža to, pig- 
mėjus dar išnaudoja ir „aukštaugiai“ afrikiečiai, kuriems jie moka 
duoklę. Ši priklausomybė išlikus nuo senų laikų, kai stipresnieji afri- 
kiečiai-žemvaldžiai išstūmė pigmėjus iš jų žemių ir apdėjo mokes- 
čiais. Ir paskelbus nepriklausomybę (1960 m.), Kongą dar ilgai alino 
ginkluota imperialistų intervencija, išžudžiusi daug vietinių gyven- 
tojų, jų tarpe patriotus Patrį Lumumbą ir Antuaną Gizengą. 

Kadangi Anos Patnem knyga rašyta dar iki Kongo (Kinšasa) ne- 
priklausomybės paskelbimo, tad vietovardžiai ir genčių pavadinimai 
joje likę tokie, kokie buvo anuo metu. Autorė yra dailininkė. Drau- 
ge su vyru, sanitariniu agentu, ji aštuonerius metus išgyveno prie 
Epulo pigmėjų tarpe, išmoko kingvanos kalbą, kuria šneka tame 
Kongo rajone gyvenantys pigmėjai, ir todėl galėjo bendrauti su vie- 
tos gyventojais. 

Tiesa, autorė dažnai idealizuotai vaizduoja pigmėjų gyvenimą, 
jų sunkią kovą už būvį. Kai kur ji padailintai rodo kolonijinės val- 
džios santykius su vietiniais gyventojais. Bet vis dėlto knyga turi di- 
delę pažintinę reikšmę. Ji praturtina mūsų žinias apie tolimą Kongo 
šalį, jos gyventojų buitį ir papročius. 

